file_name
stringlengths 13
17
| summary
stringlengths 1
1.09k
| full_article
stringlengths 5
22k
|
|---|---|---|
article_8442.txt
|
លោក Diego Simeone បានបំបែកកំណត់ត្រារបស់លោក Luis Aragones ក្នុងនាមជាអ្នកចាត់ការទូទៅ ដែលដឹកនាំក្រុម Atletico Madrid ប្រកួតក្នុងក្របខណ្ឌ La Liga។
|
ជំនួប Madrid Derby រវាង Atletico Madrid និង Real Madrid ជាការប្រកួតលីគកំពូលអេស្ប៉ាញលើកទី ៤០៨ ហើយសម្រាប់លោក Simeone ក្នុងនាមជាអ្នកចាត់ការ Atletico Madrid។ អ្នកចាត់ការសញ្ជាតិអាហ្សង់ទីនរូបនេះ ឡើងដឹកនាំក្រុមមានមូលដ្ឋានក្នុងក្រុងម៉ាដ្រីឌប្រទេសអេស្ប៉ាញមួយនេះនៅឆ្នាំ ២០១១ កក្រោយផ្លាស់ចេញពី Racing Club។ លោក Simeone រកបានជ័យជម្នះ ២៤៧ប្រកួត ចំណោមការប្រកួត ៤០៨លើក ក្នុងនោះស្មើ ៩៥លើក និងចាញ់ ៦៤លើក។ ដឹកនាំ AT Madrid ១១ឆ្នាំ លោក Simeone បានជួយក្រុម Atletico Madrid ឈ្នះពានរង្វាន់ចំនួន៨ ក្នុងនោះក៏មានពានរង្វាន់ La Liga រដូវកាល ២០១៣-១៤ និង ២០២០-២១ ផងដែរ។ ក្រៅពីលោក Simeone កីឡាករខ្សែបម្រើវ័យចំណាស់ប្រចាំក្រុម Koke ក៏ធ្វើបានកំណត់ត្រាថ្មីមួយផងដែរ នៅពេលជួយ Real Madrid នៅរាត្រីថ្ងៃទី១៨ ខែកញ្ញា។ Koke បានតាមស្មើកំណត់ត្រាលោក Adelardo Rodriguez សម្រាប់ការបង្ហាញខ្លួនច្រើនជាងកីឡាករដទៃក្នុងប្រវត្តិសាស្ត្រ Atletico Madrid។ កីឡាករសញ្ជាតិអេស្ប៉ាញ Koke ដែលជាកីឡាករសំខាន់របស់លោក Simeone បង្ហាញខ្លួនឱ្យក្រុម Atletico Madrid ដល់ទៅចំនួន៥៥៣ ប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8443.txt
|
Robert Lewandowski ប្រធានក្រុមកីឡាបាល់ទាត់ជម្រើសជាតិប៉ូឡូញ នឹងពាក់ស្លាកប្រធានក្រុមដែលមានពណ៍ដូចទង់ជាតិប្រទេសអ៊ុយក្រែននៅព្រឹត្តិការណ៍ World Cup ឆ្នាំ ២០២២។ Lewandowski ទទួលបានស្លាកប្រធានក្រុមនេះពីអតីតប្រធានក្រុមអ៊ុយក្រែនលោក Andriy Shevchenko។
|
ខ្សែប្រយុទ្ធក្រុម Barcelona រូបនេះ បានជួបលោក Shevchenko នាកីឡដ្ឋាន Warsaw ក្នុងប្រទេសអ៊ុយក្រែន។ ជំនួបនោះ Lewandowski បានទទួលកាដូស្លាកប្រធានក្រុមដែលមានពណ៌ទង់ជាតិប្រទេសអ៊ុយក្រែនពី Shevchenko ដែលជាអតីតកីឡាករ និងគ្រូបង្វឹកជម្រើសជាតិអ៊ុយក្រែន។ ទទួលបានស្លាកប្រធានក្រុមពី Shevchenko ខ្សែប្រយុទ្ធ Lewandowski អះអាងថារូបគេនឹងពាក់វាក្នុងការប្រកួតរបស់ក្រុមជម្រើសជាតិប៉ូឡូញនៅព្រឹត្តិការណ៍កីឡាបាល់ទាត់ពិភពលោកចុងឆ្នាំនេះ។ Lewandowski នឹងពាក់វាដើម្បីបង្ហាញការនឹករលឹកដល់ប្រជាជនអ៊ុយក្រែនតាមរយៈស្លាកសញ្ញាប្រធានក្រុមជាទង់ជាតិនៃប្រទេសអ៊ុយក្រែន។ «ខ្ញុំនឹងនាំពណ៌នៃទង់ជាតិរបស់អ៊ុយក្រែនទៅកាន់ World Cup។ ក្នុងនាមជាកីឡាករ ខ្ញុំតែងតែគាំទ្រសន្តិភាព ហើយដោយជឿជាក់ថានិមិត្តសញ្ញាបែបនេះពិតជាមានសារៈសំខាន់ខ្លាំង។ ក្នុងនាមជាអត្តពលិកម្នាក់ យើងមើលឃើញពីកម្លាំងវិជ្ជមាននៃកីឡា ខ្ញុំទទួលយកស្លាកសញ្ញាពី Shevchenko ដើម្បីធ្វើដំណើរទៅ World Cup ក្នុងស្មារតីនឹករលឹកដល់ប្រជាជនអ៊ុយក្រែន»។ Lewandowski បាននិយាយបែបនេះ។ Shevchenko អតីតខ្សែប្រយុទ្ធឆ្នើម AC Milan និង Chelsea បានបង្ហាញអារម្មណ៍រីករាយ ដែលប្រធានក្រុមប៉ូឡូញ Lewandowski យល់ព្រមទទួលកាដូ និងថែមទាំងមានការសន្យាពាក់វាក្នុងការប្រកួតកីឡាលំដាប់ពិភពលោកផង។ តាំងពីខែកុម្ភៈមក អ៊ុយក្រែនត្រូវបានរុស្ស៊ីចូលឈ្លានពាន រហូតមកដល់បច្ចុប្បន្ន ប្រជាជនអ៊ុយក្រែនរាប់លាននាក់បានបង្ខំចិត្តរត់ភាសខ្លួនចេញពីប្រទេស ហើយប្រជាជនមួយចំនួនធំធ្វើដំណើរទៅប៉ូឡូញ។ ប្រទេសប៉ូឡូញក៏ជាទីកន្លែងការប្រកួត Champions League របស់ក្រុមអ៊ុយក្រែន Shakhtar Donetsk រដូវកាលនេះផងដែរ។ ប៉ូឡូញនឹងត្រូវចាប់ផ្តើមការប្រកួត World Cup របស់ពួកគេនៅថ្ងៃ២២ ខែវិច្ឆិការ ដោយត្រូវប៉ះជាមួយ ម៉ិកស៊ិក អាហ្សង់ទីន និង អារ៉ាប៊ីសាអូឌីត ក្នុងពូល C៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8444.txt
|
កូរ៉េខាងត្បូង នឹងត្រូវជួបជប៉ុន ដើម្បីស្វែងរកពិន្ទុសម្រាប់ជុំទី២ ពូលD មុនវៀតណាម តទល់អារ៉ាប៊ីសាអូឌីត ចំណែកឆាយនីសតៃប៉ិ ក៏នឹងត្រូវតតាំងជាមួយក្រុមអ៊ីរ៉ង់ ក្រោយពីការប្រកួតរវាង លីបង់ និងឥណ្ឌូណេស៊ីនៃពូលC ក្នុងពានរង្វាន់បាល់ទាត់ AFC Futsal Asian Cup2022 នាទីលានបាល់ទាត់ Saad Al Abdullah Hall ក្រុងកូវ៉ែត ប្រទេសកូវ៉ែត ថ្ងៃទី៣០ ខែកញ្ញា ចាប់ពីម៉ោង៣រសៀលតទៅ។
|
ក្រោយបរាជ័យក្រោមថ្វីជើងក្រុមវៀតណាម ៥-១ ក្នុងជុំទី១ កូរ៉េខាងត្បូង នឹងត្រូវធ្វើការធ្ងន់ ដោយជួបមិត្តរួមពូល ជប៉ុន ដែលចាញ់ដូចគ្នានាការប្រកួតទល់នឹង អារ៉ាប៊ីសាអូឌីត ក្នុងលទ្ធផល ២-១។ សម្រាប់កូរ៉េខាងត្បូងពុំដែលមានប្រវត្តិឈ្នះជប៉ុនឡើយ។ ជួបគ្នា២លើក ជប៉ុន ឈ្នះ ១២-០ និង៥-២។ ចំណែក្រុមវៀតណាម នឹងត្រូវតទល់នឹងអារ៉ាប៊ីសាអូឌីត បន្ទាប់ពីពួកគេយកបាន៣ពិន្ទុដូចគ្នាក្នុងជុំទី១។ ប្រកួតចុងក្រោយវៀតណាម លត់កូរ៉េខាងត្បូង ៥-១ ខណៈអារ៉ាប៊ីសាអូឌីត ឈ្នះជប៉ុន ២-១។ នេះជាជំនួបដំបូងសម្រាប់ពួកគេ។ ងាកទៅពូល C ឯណោះវិញ ឆាយនីសតៃប៉ិ ត្រូវការពិន្ទុខ្លាំងដោយជួបតតាំងជាមួយ អ៊ីរ៉ង់។ ឆាយនីសតៃប៉ិ បច្ចុប្បន្នមាន១ពិន្ទុ ក្រោយប្រកួតស្មើជាមួយលីបង់១-១។ ចំណែកអ៊ីរ៉ង់ ឈ្នះឥណ្ឌូណេស៊ី ៥-០ក្រុមទាំងពីរគ្មានប្រវត្តិជួបគ្នាឡើយ។ នាទីលានជាមួយគ្នានោះដែរឥណ្ឌូណេស៊ី ដែលកំពុងខាតផលសងគ្រាប់បាល់៥ ក្រោយបរាជ័យក្រោមថ្វីជើងអ៊ីរ៉ង់ ៥-០ ជំនួបនេះគេត្រូវការឈ្នះជាចាំបាច់ក្នុងជំនួបទល់នឹងក្រុមលីបង់។ លីបង់ បច្ចុប្បន្នគេមាន១ពិន្ទុក្នុងដៃក្រោយប្រកួតស្មើ ១-១ ជាមួយក្រុម ឆាយនីសតៃប៉ិ។ នេះជាជំនួបដែលក្រុមទាំងពីរសុទ្ធតែត្រូវការពិន្ទុដើម្បីឡើងទៅលើតារាងពូលC សម្រាប់ក្រុមទាំងពីរពុំដែលមានប្រវត្តិជួបគ្នាឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8445.txt
|
Lionel Messi បង្ហាញការពេញចិត្តក្នុងការសហការជាមួយ Neymar Jr នៅ Paris Saint Germain (PSG)។ ខ្សែបម្រើប្រយុទ្ធរូបនេះ និយាយថា បើទោះជាអ្នកទាំងពីរ មិនអាចលេងជាមួយគ្នានៅក្លិប Barcelona FC បានរយៈពេលយូរ ប៉ុន្ដែពួកគេ មានឱកាសសហការគ្នានៅក្លិប PSG ក្នុងប្រទេសបារាំង។ កីឡាកររូបនេះ ក៏ទទួលស្គាល់ពីភាពខ្លាំងរបស់ Kylian Mbappé ខ្សែប្រយុទ្ធក្លិប PSG ផងដែរ។
|
Messi បាននិយាយថា រូបខ្លួនបានស្គាល់ពី Neymar ច្បាស់ ព្រមទាំងយល់ពីអារម្មណ៍របស់ខ្សែបម្រើសញ្ជាតិប្រេស៊ីលរូបនេះផងដែរ ព្រោះការរួមបទពិសោធជាមួយគ្នា នៅក្លិប Barcelona FC នៅអេស្ប៉ាញ។ «ខ្ញុំចង់មានពេលរីករាយជាមួយគាត់ច្រើនទៀតនៅ Barcelona។ ប៉ុន្តែឥឡូវនេះ ខ្ញុំបានជួបគាត់ម្តងទៀតនៅប៉ារីស ហើយពួកយើងរីករាយដែលបាននៅជាមួយគ្នា។ ខ្ញុំចូលចិត្តលេងជាមួយគាត់។»។ កីឡាករ Lionel Messi បាននិយាយដូច្នេះ។ Messi និង Neymar Jr ធ្លាប់ជាផ្នែកមួយនៃក្រុម Barcelona FC ហើយជួយក្រុមនេះ ឈ្នះពានរង្វាន់ La Liga ចំនួនពីរសម័យ Copa Del Rey ចំនួន៣លើក និងពានរង្វាន់ Champions League មុនពេល PSG បាននាំយក Neymar Jr មកទឹកដីបារាំង ក្នុងតម្លៃ២២២លានអឺរ៉ូ កាលពីឆ្នាំ២០១៧។ ក្នុងឆ្នាំ២០២១ ក្លិបរបស់បារាំងមួយនេះ បាននាំយក Messi មកកាន់ទឹកដីប៉ារីស។ កីឡាករ ២រូបនេះ បានចាប់សហការគ្នាសារជាថ្មី នៅរដូវកាល ឆ្នាំ២០២២-២០២៣ ក្រោមការដឹកនាំរបស់លោក Christophe Galtier គ្រូបង្វឹកក្លិប PSG។ ជាមួយគ្នានេះដែរ Messi ក៏បានបង្ហាញពីសុទិដ្ឋិនិយម Kylian Mbappe ដោយចាត់ទុកថាខ្សែប្រយុទ្ធរូបនេះ មានសន្ទុះ និងល្បឿនដូចជាសត្វចម្លែក។ «គាត់ជាសត្វដែលខ្លាំង ចេញពីលំហមួយទៅទីអវកាស។ គាត់លឿន ស៊ុតបាល់បានច្រើន ពេញលេញ និងបង្ហាញខ្លួនឯងអស់ជាច្រើនឆ្នាំ។ នៅក្នុងប៉ុន្មានឆ្នាំខាងមុខនេះ គាត់នឹងស្ថិតក្នុងចំណោមអ្នកដែលល្អបំផុត។»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8446.txt
|
ក្រុមហ៊ុនផលិតសម្ភារៈកីឡាករដាណឺម៉ាក Hummel សម្រាប់ World Cup នាចុងឆ្នាំ២០២២ ក្នុងន័យតវ៉ាប្រឆាំងកំណត់ត្រាការរំលោភសិទ្ធិមនុស្សធ្ងន់ធ្ងរក្នុងប្រទេសកាតា គឺជាយយុទ្ធសាស្រ្តផ្សព្វផ្សាយម៉ាកផលិតផលប៉ុណ្ណោះ។ នេះបើតាមសម្តីអ្នកជំនាញផ្នែកឧស្សាហកម្មប្រាប់ទៅទីភ្នាក់ងារ Reuters ថ្ងៃទី២៩ ខែកញ្ញា។
|
កាលថ្ងៃទី២៨ ក្រុមហ៊ុន Hummel បានបង្ហាញអាវក្រុមជម្រើសជាតិដាណឺម៉ាកដែលមានពណ៍ក្រហម និងពណ៍ខ្មៅ ដែលស្លាកសញ្ញាក្រុម មានពណ៍ដូចទៅនឹងអាវសឹងតែមើលមិនឃើញ។ នាថ្ងៃដែលក្រុមហ៊ុន Hummel បានបង្ហាញអាវនោះ ក៏បានពន្យល់ពីអត្ថន័យថា អាវព័ណ៌ខ្មៅ គឺជាព័ណ៌នៃការកាន់ទុក្ខដល់កម្មករសាងសងកីឡដ្ឋាន សម្រាប់ការប្រកួត World Cup ក្នុងប្រទេសកាតា ដែលបានបាត់បង់ជីវិត និងអ្នករងរបួស។ តែទោះជាយ៉ាងណា ការដាក់តាំងបង្ហាញអាវថ្មីនៃក្រុមដាណឺម៉ាក បានទាក់ទាញចំណាប់អារម្មណ៍អ្នកគាំទ្រវិស័យបាល់ទាត់ជាច្រើននាក់ សាទរដល់ក្រុមហ៊ុនចំពោះជំហរក្នុងការតវ៉ាប្រឆាំងនៅកំណត់ត្រាសិទ្ធិមនុស្សនៅកាតា។ មតិផ្សេងទៀតបានច្រានចោលដោយបានចាត់ទុកថា នេះជាការផ្សព្វផ្សាយម៉ាកផលិតផល ដើម្បីជំរុញការលក់ផលិតផលតែប៉ុណ្ណោះ។ លោក Simon Chadwick សាស្ត្រាចារ្យផ្នែកកីឡា និងសេដ្ឋកិច្ចភូមិសាស្ត្រនយោបាយ នៅសាលាធុរកិច្ចជំនួញ SKEMA បាននិយាយថា ក្រុមហ៊ុន Hummel បានប្រើម៉ាកយីហោ ក្នុងន័យបង្កប់តម្លៃនៃការផ្សព្ធផ្សាយនៅក្នុងអាវសម្រាប់លក់នោះ។ «តម្លៃដែលក្រុមហ៊ុន Hummel កំពុងស្វែងរកទំនាក់ទំនងគឺតម្លៃសេរីនិយមនៃតម្លៃអាវស្ថិតក្នុងតំបន់អឺរ៉ុបខាងជើង ហើយការធ្វើបែបនេះគឺគ្រាន់តែជាការស្វែងរកអ្វីមួយឱ្យលើសពីផលិតគេផ្សេងដែលនឹងត្រូវបង្ហាញនៅប្រទេសកាតានាចុងឆ្នាំនេះប៉ុណ្ណោះ។ អាវនោះមិនមែនជាអាវទទេដែលមានត្រឹមតែអាវនឹងស្លាកក្រុមឯណា នៅលើអាវក៏មានឈ្មោះក្រុមហ៊ុនផលិតដដែល ដូច្នេះនេះគ្រាន់តែជាវិធីសាស្ត្រនៃការផ្សព្វផ្សាយប៉ុណ្ណោះ។»។ លោក Chadwick បាននិយាយប្រាប់ទីភ្នាក់ងារ Reuters បែបនេះ។ កាលពីថ្ងៃទី២៨ ខែ កញ្ញា អាវក្រុមដាណឺម៉ាក ត្រូវបានប្រកាសដាក់បង្ហាញដោយក្រុមហ៊ុន Hummel ដោយផ្សារភ្ជាប់ជាមួយសារដែលរិះគន់ចំៗដល់ប្រទេសកាតានោះ ។ ក្រោយបង្ហាញមិនបានប៉ុន្មានម៉ោងផង អ្នករៀបចំកម្មវិធី World Cup នៅប្រទេសកាតាក៏បានចេញសេចក្តីថ្លែងការណ៍បដិសេធ ការលើកឡើងរបស់ក្រុមហ៊ុន Hummel នោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8447.txt
|
ក្រុម Everton របស់លោក Prank Lampard រងការពិន័យជាប្រាក់ចំនួន ៣០ម៉ឺនផោន (៣៣,៣ម៉ឺនដុល្លារ) លើបញ្ហាអ្នកគាំទ្ររត់ចូលអុកឡុកក្នុងទីលានប្រកួត ២លើក អំឡុងពេលការប្រកួត Premier League ដែល Everton យកឈ្នះលើ Crystal Palace ក្នុងកីឡដ្ឋាន Goodison Park កាលថ្ងៃទី១៩ ខែឧសភា។
|
នាការប្រកួតនោះក្រុមម្ចាស់ផ្ទះដឹកនាំដោយ Lampard ជាក្រុមហៀបនឹងត្រូវកាត់ចេញពីក្របខណ្ឌ Premier League ទៅហើយ ប៉ុន្តែជោគវាសនាអាក្រក់មិនធ្លាក់លើ Everton ឡើយ ដោយពួកគេអាចប្រកួតវាយមកយកឈ្នះលើ Crystal វិញក្នុងលទ្ធផល ៣-២ ការពារកៅអីស្ថិតនៅ Premier League។ ក្រោយជ័យជម្នះនោះ អ្នកគាំទ្រ Everton បាននាំគ្នារត់ចូលក្នុងទីលានប្រកួត ដើម្បីជាការអបអរសាទរ ចំពោះក្រុមដែលមិនត្រូវបានកាត់ទៅលេងលីគទីពីរ។ ការរត់ចូលអុកឡុកទាំងពីរលើកនោះ បានធ្វើឡើងក្រោយពេលកីឡាករខ្សែប្រយុទ្ធ Calvert Lewin ស៊ុតយកជ័យជម្នះឱ្យ Everton នៅនាទី៨៥ និងលើកទីពីរគឺក្រោយការផ្លុំកញ្ចែបញ្ចប់ការប្រកួត។ បើតាមសមាគមបាល់ទាត់អង់គ្លេស អ្នកគាំទ្របានបង្កភាពចលាចល អំពើហិង្សាគួរឱ្យភ័យខ្លាច និងជាទង្វើរមិនល្អ នៅពេលដែលពួកគេរត់ចូលអុកឡុកក្នុងទីលានប្រកួតបែបនេះ។ សមាគមបាល់ទាត់អង់គ្លេសមួយនេះ ក៏បានចោទក្លិប Everton ថាបរាជ័យក្នុងការគ្រប់គ្រងអ្នកទស្សនាខ្លួនឱ្យបានល្អ។ យ៉ាងណាមិញកាលពីចុងខែកញ្ញា ក្របខណ្ឌ Premier League បានប្រកាសថា អ្នកគាំទ្រណាដែលល្មើសច្បាប់សង្គម ឬប្រព្រឹត្តិទង្វើ និងអាកប្បកិរិយាអាក្រក់ក្នុងទីកន្លែងប្រកួត អ្នកគាំទ្រទាំងនោះ នឹងត្រូវបានក្លិបដាក់បម្រាមហាមឃាត់មិនឱ្យចូលទស្សនាការប្រកួតយ៉ាងហោចណាស់ពេញមួយឆ្នាំ។ មិនត្រឹមតែ Everton ឡើយ ដែលត្រូវបានអ្នកគាំទ្ររត់ចូលអុកឡុកក្នុងទីលានប្រកួត ការប្រកួតរវាង Manchester City ទល់ Aston Villa កាលនោះក្រុមម្ចាស់ផ្ទះដែលដឹកនាំដោយលោក Pep Guardiola បានវាយបកឈ្នះលើ Aston ហើយគ្រងជើងឯង Premier League រដូវកាលមុន។ ក្រោយការប្រកួតនោះបានបញ្ចប់អ្នកគាំទ្រ Man City បានអបអរជ័យជម្នះខ្លួនដោយរត់ចូលក្នុងទីលាន និងបំផ្លាញហេត្ថារចនាសម្ព័ន្ធក្នុងទីលាន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8448.txt
|
ជំនួបបើកឆាកពានរង្វាន់បាល់ទាត់ក្នុងសាល AFC Futsal Asian Cup2022 វេលាម៉ោង ៥៖០០នាទី ថ្ងៃទី២៧ ខែកញ្ញា មានក្រុមជម្រើសជាតិថៃ ប៉ះអ៊ីរ៉ាក់ នាកីឡដ្ឋាន Saad Al Abdullah Hall មុនម្ចាស់ផ្ទះគុយវ៉ែត ទទួលក្រុម អូម៉ង់ នាកីឡដ្ឋានដូចគ្នា ក្នុងវគ្គជម្រុះសន្សំពីន្ទុពូល A។
|
ក្រុមបាល់ទាត់ក្នុងសាលថៃ ជួបអ៊ីរ៉ាក់ ៣លើកពុំដែលស្គាល់ពាក្យចាញ់ឡើយពោល ឈ្នះ ១-០,៧-២ និង ៤-០។ ៣ប្រកួតចុងក្រោយរបស់ក្រុមថៃ ឈ្នះវៀតណាម ៣-១ ស្មើឥណ្ឌូណេស៊ីទាំងពីរលើកក្នុងលទ្ធផល ២-២ និង ០-០។ ចំណែក អ៊ីរ៉ាក់ ៣ប្រកួតចុងក្រោយរបស់គេកន្លងមក ស្មើអ៊ូបេសគីស្ថាន ៤-៤ និងចាញ់ថៃ ប្រកួតជាប់គ្នា ៧-២ និង ៤-០។ រីឯម្ចាស់ផ្ទះគុយវ៉ែត ធ្លាប់ជួបអូម៉ង់ ៣លើក ក្នុងនោះគុយវ៉ែត ពុំដែលឈ្នះអូម៉ង់ឡើយ ពោលចាញ់ ១-០, ១-០ និង២-១។ ៣ប្រកួតចុងក្រោយរបស់គុយវ៉ែត ចាញ់ឥណ្ឌូណេស៊ី ២-១ ឈ្នះនេប៉ាល់ ៤-១ និងចាញ់ហ្ស៊កដានី ៣-០។ អូម៉ង់ ៣ប្រកួតចុងក្រោយរបស់ខ្លួន ស្មើណូវែលសេឡង់ ០-០ ស្មើអ៊ីរ៉ាក់ ១-១ និងចាញ់ហ្ស៊កដានី ១-០។ គួរបញ្ជាក់ថា ការប្រកួតពានរង្វាន់បាល់ទាត់ក្នុងសាល AFC Futsal Asian Cup2022 នៅប្រទេសគុយវ៉ែត ចាប់ផ្តើមពីថ្ងៃទី២៧ ដល់ថ្ងៃទី៨ តុលា ឆ្នាំ២០២២ ដែលមានក្រុមចំនួន១៦ នឹងប្រកួតប្រជែងគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8449.txt
|
អ្នកចាំទី Hugo Lloris និងខ្សែការពារស្លាបឆ្វេង Theo Hernandez នៅថ្ងៃទី១៩ ខែកញ្ញា បានដកខ្លួនចេញពីក្រុមជម្រើសជាតិបារាំងសម្រាប់ការប្រកួតពានរង្វាន់ UEFA Nations League ក្នុងសប្តាហ៍នេះទល់ក្រុមអូទ្រីស និងដាណឺម៉ាក។
|
នាប៉ុន្មានរយៈពេលចុងក្រោយនេះបារាំងបានអវត្តមានកីឡាករសំខាន់ៗដែលធ្លាប់ជួយក្រុមឈ្នះពានរង្វាន់ World Cup ឆ្នាំ ២០១៨ ដែលក្នុងនោះរួមមាន Paul Pogba, N’Golo Kante, Karim Benzema, Lucas Hernandez និង Kingsley Coman ជាដើម។ កាលពីសប្តាហ៍មុន ខ្សែបម្រើ Adrien Rabiot បានដកខ្លួនចេញពីក្រុមជម្រើសជាតិដូចគ្នា ហើយក្រុមដែលដឹកនាំដោយលោក Didier Deschamps ក៏បានបាត់បង់កីឡាករ ២រូបបន្ថែមទៀតមុនជំនួបប៉ះអូទ្រីស ថ្ងៃទី២២ និងដាណឺម៉ាក នៅ៣ថ្ងៃបន្ទាប់។ តាមការបញ្ជាក់របស់ក្រុមបាល់ទាត់បារាំង ថ្ងៃទី១៩ Hugo Lloris អ្នកចាំទីក្រុម Tottenham Hotspur និងខ្សែការពារស្លាបឆ្វេង Theo Hernandez របស់ក្រុម AC Milan កំពុងស្ថិតក្នុងបញ្ហារបួសផ្លូវ និងក្រលៀនរៀងខ្លួនៗ និងមិនជួយក្រុមបានឡើយ។ អវត្តមានរបស់ Lloris និង Hernandez បានធ្វើឱ្យក្រុមរហស្សនាមមាន់គកបារាំង ជួបវិបត្តិកីឡាករ ដ្បិតក្រុមមានកីឡាកររងរបួសច្រើននាក់រួចមកហើយ។ យ៉ាងណាក៏ដោយ អ្នកចាំទីក្រុម Nantes កីឡាករ Alban Lafont ត្រូវបានកោះហៅចូលជម្រើសជាតិលើកដំបូងដើម្បីជំនួសកន្លែងបណ្តោះអាសន្នរបស់ប្រធានក្រុម Lloris ខណៈកីឡាករ Lucas Digne ត្រូវបានកោះហៅដើម្បីជំនួសតំណែង Theo Hernandez។ ឆ្លងកាត់ ៤ប្រកួតសម្រាប់ក្រុមស្ថិតក្នុងលីគ A ពូល A1 នៃពានរង្វាន់ Nations League នេះបារាំងជាក្រុមស្ថិតនៅបាតតារាងដោយប្រកួតស្មើ២ និងចាញ់២ មាន២ពិន្ទុ ខណៈដាណឺម៉ាកឈរកំពូលតារាងមាន ៩ពិន្ទុក្នុងដៃ ក្រូអាស៊ីមាន ៧ពិន្ទុនៅលេខពីរ និង អូទ្រីសលេខបី មាន ៤ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_845.txt
|
ពលរដ្ឋខ្មែរភាគច្រើនអានបញ្ចេញសំឡេងដូចគ្នារវាងពាក្យ «អាជីវក» និង «អាជីវករ» ។ អ្នកខ្លះទៀត ច្រឡំអត្ថន័យគ្នា និងអ្នកខ្លះទៀតយល់ថា ពាក្យនេះសំដៅលើការប្រកមុខរបររកស៊ី ប៉ុន្តែមិនដឹងថា មានព្យញ្ជនៈ «រ» នៅខាងចុងពាក្យ ឬក៏អត់ទេ។ នៅក្នុងវចនានុក្រមខ្មែរសម្តេច ជួន ណាត បានបញ្ជាក់ថាពាក្យ «អាជីវក» និង «អាជីវករ» នេះអានបញ្ចេញសំឡេងផ្សេងគ្នា និងមានន័យផ្សេងគ្នាផងដែរ។
|
ពាក្យ «អាជីវក» (—វក់) ជានាមសព្ទ មានន័យថា បព្វជិតពួកមួយអ្នកប្រកាន់លទ្ធិផ្សេងពីពុទ្ធសាសនា, រាប់ចូលក្នុងពួកនិគ្រន្ថតិរ្ថិយ; បើអ្នកបួសភេទស្រីហៅ អាជិវិកា ( ក្នុងពុទ្ធកាល មានតែក្នុងប្រទេសឥណ្ឌា ) ។ រីឯពាក្យ «អាជីវករ» (—វៈក) ជានាមសព្ទ មានន័យថា ជនអ្នកប្រកបអាជីវកម្ម, អ្នកប្រកបមុខរបរចិញ្ចឹមជីវិត។ល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8450.txt
|
ក្លិប Barcelona ថ្ងៃទី១៩ ខែកញ្ញា បានបញ្ជាក់ថាក្រុមប្រឹក្សាភិបាលក្លិបបានសម្រេចអនុម័តថវិកាប្រតិបត្តិការចំនួន ១,២៥៥ពាន់លានអឺរ៉ូ (១,២៥៨ពាន់លានដុល្លារ) សម្រាប់រដូវកាល ២០២២-២៣ នេះ។ ប្រាក់ដ៏ច្រើននេះ បូករួមទាំងគម្រោងចំណាយរបស់ Barca លើការជួសជុលកីឡដ្ឋាន Nou Camp ផងដែរ។
|
Barca ដែលជាក្រុមខ្លាំងមួយនៅអេស្ប៉ាញ បានប្រឈមមុខនឹងវិបត្តិហិរញ្ញវត្ថុនាប៉ុន្មានឆ្នាំចុងក្រោយនេះដ៏ស្វិតស្វាញ ជាមួយការមកដឹកនាំជាថ្មីពីសំណាក់លោក Joan Laporta ក្នុងគោលបំណងស្តារក្រុមយក្សមួយនេះឱ្យមានស្ថេរភាពឡើងវិញ។ ទោះមានបញ្ហាផ្នែកហិរញ្ញាវត្ថុធ្ងន់ធ្ងរ តែរដូវកាលថ្មីនេះ មិនមានអ្វីអាចបញ្ឈប់ពួកគេពីការនាំចូលកីឡាករថ្មីបានឡើយ។ បើតាមសេចក្តីថ្លែងការណ៍ Barca ប្រាក់ចំនួន ១,២៥៥ពាន់ល្លានដុល្លារត្រូវបានអនុម័តសម្រាប់ប្រតិបត្តិការឆ្នាំ ២០២២-២៣ ។ ចំណូលហិរញ្ញវត្ថុកាលពីឆ្នាំមុនរបស់ Barcaមានប្រមាណ ១,០១៧ពាន់លានអឺរ៉ូ ហើយប្រាក់ចំណេញចំនួន ៩៨លានអឺរ៉ូ។ ប្រាក់ចំណេញដែលត្រូវព្យាករទុកសម្រាប់ឆ្នាំនេះ នឹងកើនឡើងជាង២៧៤លានអឺរ៉ូ។ រដូវកាលនេះ ក្រុមរហស្សនាមអ្នកមានបុណ្យ នាំចូលកីឡាករច្រើនរូបដូចជា Robert Lewandowski, Jules Kounde និង Raphinha ដែលមានតម្លៃថ្លៃ រួមជាមួយ Andreas Christensen, Frank Kessie, Hector Bellerin និង Marcos Alonso ជាកីឡាករស្ថិតក្នុងតម្លៃខ្លួនទាប។ Ousmane Dembele ក៏ទទួលបានកិច្ចសន្យាបន្តជាមួយក្លិបដូចគ្នា។ មុនឈានចូលរដូវកាលថ្មី Barca បានលក់សិទ្ធិទស្សនា La Liga របស់ខ្លួនមានចំនួន២៥ភាគរយសម្រាប់រយៈពេល ២៥ឆ្នាំ ទៅក្រុមហ៊ុនវិនិយោគ Sixth Street។ ក្លិបយក្សអេស្ប៉ាញមួយនេះក៏បានចុះកិច្ចសន្យាជាមួយក្រុមហ៊ុន Spotify ជាម្ចាស់ឧបត្ថម្ភនៅលើអាវក្រុមថ្មី និងការផ្តូរឈ្មោះកីឡដ្ឋានថ្មី។ បើតាមសេចក្តីថ្លែងការណ៍ខាងលើដដែលនោះ Barca ក៏បានប្រកាសពីការចុះកិច្ចសន្យាជាមួយក្រុមហ៊ុនសាងសងប្រចាំតំបន់ Catalonia មួយដែលមានឈ្មោះ JG ingenieros S.A. ដើម្បីដំណើរការគម្រោងជួសជុលកីឡដ្ឋាន និងអភិវឌ្ឍន៍កីឡដ្ឋានឡើងវិញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8451.txt
|
អង្គការឃ្លាំមើលសិទ្ធិមនុស្ស Amnesty International និង FairSquare ស្នើដៃគូរបស់សហព័ន្ធកីឡាបាល់ទាត់អន្តរជាតិ (FIFA) និងអ្នកឧបត្ថម្ភ FIFA World Cup ឱ្យជំរុញស្ថាប័ន FIFA និងរដ្ឋាភិបាលកាតា ផ្តល់សំណងដល់ពលករចំណាកស្រុក ដែលរងទុក្ខអំឡុងពេលកាតារៀបចំប្រទេស ដើម្បីធ្វើម្ចាស់ផ្ទះព្រឹត្តិការណ៍បាល់ទាត់ពិភពលោកឆ្នាំ២០២២។
|
តាមការផ្សាយរបស់ទីភ្នាក់ងារព័ត៌មាន Reuters នៅមុនការប្រកួត World Cup មកដល់ ពោលប្រមាណ២ខែទៀត ក្រុមសិទ្ធិមនុស្សដែលចាត់តាំងដោយ Amnesty បានបើកការស្ទង់មតិលើអ្នកគាំទ្រជិត២ម៉ឺននាក់មកពី១៥ប្រទេស ដែល១០ប្រទេសមកពីអឺរ៉ុប បានគាំទ្រឱ្យ FIFA និងរដ្ឋាភិបាលកាតា ផ្តល់ប្រាក់សំណង់ដល់កម្មករធ្វើការនៅកាតា និងគ្រួសាររបស់ពលករចំណាកស្រុកដែលបានស្លាប់អំឡុងពេលបំពេញការងារនោះ។ ដើម្បីធ្វើឱ្យការផ្តល់សំណងនេះមានផ្លែផ្កា អង្គការឃ្លាំមើលសិទ្ធិមនុស្សទាំងនោះស្នើក្រុមហ៊ុនដៃគូសហការរបស់ FIFA និងអ្នកឧបត្ថម្ភក្នុងកម្មវិធីប្រកួតកីឡាបាល់ទាត់ពិភពលោកផ្សេងៗ ជំរុញស្ថាប័នគ្រប់គ្រងកីឡាបាល់ទាត់ពិភពលោក និងកាតាបន្ថែមផង។ ក្រៅពីនេះ សហព័ន្ធកីឡាបាល់ទាត់អង់គ្លេស (FA) ក៏គាំទ្រឱ្យគ្រួសាររបស់ពលករចំណាកស្រុកនៅប្រទេសកាតាដែលរងរបួស ឬស្លាប់ពេលកំពុងសាងសង់ហេដ្ឋារចនាសម្ព័ន្ធសម្រាប់ World Cup ទទួលបានសំណងផងដែរ។ កាលពីខែឧសភា អង្គការលើកលែងទោស Amnesty និងក្រុមសិទ្ធិមនុស្សបានអំពាវនាវឲ្យ FIFA ត្រៀមថវិកាចំនួន ៤៤០ លានដុល្លារសម្រាប់សំណងខាងលើនេះ ។ ប្រទេសកាតារងការរិះគន់យ៉ាងខ្លាំងពីក្រុមសិទ្ធិមនុស្សជុំវិញការប្រព្រឹត្តរបស់ខ្លួនលើពលករចំណាកស្រុកដែលទៅធ្វើការជាកម្មករ អំឡុងកាតាសាងសង់កីឡដ្ឋាន ហេដ្ឋារចនាសម្ព័ន្ធដើម្បីត្រៀមរៀបចំ World Cup ចុងឆ្នាំនេះ។ កតា បានចាប់ផ្តើមស្ថាបនាកីឡដ្ឋានថ្មីចំនួន៧ភ្លាមៗបន្ទាប់ពីពួកគេឈ្នះការដេញថ្លៃធ្វើម្ចាស់ផ្ទះកីឡាបាល់ទាត់ពិភពលោកកាលពីខែធ្នូ ឆ្នាំ២០១០។ មិនតែប៉ុណ្ណោះប្រទេសនេះ ក៏បានសាងសងអាកាសយានដ្ឋាន និងសណ្ឋាគាររាប់សិបកន្លែងនៅលើទីក្រុងថ្មីក្នុងនាមប្រទេសមជ្ឈិមបូព៌ាដំបូងបំផុតដែលទទួលភារកិច្ចរៀបចំកីឡាដ៏មានប្រជាប្រិយមួយនេះ។ ការសាងសង់ហេដ្ឋារចនាសម្ព័ន្ធខាងលើ កាតាបានប្រើកម្មករជាជនចំណាកស្រុកច្រើន ដែលរួមមានឥណ្ឌា ប៉ាគីស្ថាន នេប៉ាល់ បង់ក្លាដែស និងស្រីលង្កាជាដើម។ ប៉ុន្តែអ្វីដែលធ្វើឱ្យក្រុមសិទ្ធិមនុស្សរិះគន់កាតា ដោយសារប្រទេសនេះមិនគិតគូរពីសុវត្ថិភាព សុខុមាលភាពរបស់កម្មករទាំងនោះឡើយ។ យោងតាមការផ្សាយរបស់កាសែត The Guardian ហោចណាស់មានកម្មករសំណង់ចំណាកស្រុករជាង៦ពាន់នាក់បានស្លាប់ អំឡុងពេលបំពេញការងារជាកម្មករក្នុងប្រទេសកាតា ក្នុងរយៈពេល១០ចុងក្រោយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8452.txt
|
លោក Erik ten Hag អ្នកចាត់ការទូទៅ Manchester United ថ្ងៃទី១៥ ខែកញ្ញា សារភាពថា Cristiano Ronaldo ស្រេកឃ្លានគ្រាប់បាល់បញ្ចូលទីខ្លាំងណាស់ ស្របពេលរូបគេរកបាន ១គ្រាប់នៅ Europa League។
|
Ronaldo បានរួមចំណែកជួយ Man Utd រកបាន៣ពិន្ទុដំបូង ក្រោយយកឈ្នះ FC Sheriff ក្នុងលទ្ធផល ២-០ នាការប្រកួតវគ្គសន្សំពិន្ទុពូល E ពានរង្វាន់ Europa League។ ជួយបិសាចក្រហមឈ្នះផង សែប្រយុទ្ធសញ្ជាតិព័រទុយហ្កាល់ក៏បានបង្កើតកំណត់ត្រាថ្មីសម្រាប់ខ្លួនឯងផង។ គ្រាប់បាល់ដំបូងប្រចាំរដូវកាលថ្មីជាមួយ Manchester United របស់ Ronaldo ក៏ជាគ្រាប់ដំបូងរបស់គេក្នុងអាជីព សម្រាប់ការប្រកួតក្របខណ្ធលំដាប់ទីពីរអឺរ៉ុប Europa League និងជាគ្រាប់ទី ៦៩៩។ លោក Erik ten Hag ដែលសម្រេចដាក់ Ronaldo ក្នុងជម្រើស ១១នាក់ដំបូង បានអះអាងក្រោយបញ្ចប់ការប្រកួតថា មួយគ្រាប់ដែលរូបគេរកបានពីការស៊ុតបាល់ពិន័យ ១១ម៉ែត្រ ទល់ FC Sheriff ជាគ្រាប់បាល់ដែល Ronaldo ត្រូវការខ្លាំង។ «គាត់ត្រូវការគ្រាប់បាល់នោះខ្លាំងណាស់ គាត់ហៀបនឹងអាចរកបានច្រើនគ្រាប់បន្តទៀតប៉ុន្តែធ្វើមិនបានសម្រេច។ Ronaldo មើលទៅដូចជាស្រេកឃ្លានគ្រាប់បាល់ណាស់។ នេះជាការរៀបរាប់របស់អ្នកចាត់ការសញ្ជាតិហូឡង់ដែលទើបចូលដឹកនាំបិសាចក្រហមរដូវកាលនេះ។ Ten Hag បន្ថែមថា ទោះ Ronaldo ខកខានហ្វឹកហាត់ត្រៀមបើករដូវកាលថ្មីមែន ប៉ុន្តែក្រោយមករូបគេព្យាយាមហ្វឹកហាត់ខ្លាំងក្លាឡើងវិញ ដើម្បីបន្តរកគ្រាប់បាល់បង្កើនកំណត់ត្រា និងជួយក្រុមឈ្នះពានរដូវកាលនេះ។ សូមជមា្របថាក្រោយបញ្ចប់ការប្រកួតវគ្គសន្សំពិន្ទុ Europa League នេះរួចក្រុមបិសាចក្រហមនឹងមិនមានការប្រកួតអ្វីទៀតឡើយក្នុងសប្ដាហ៍នេះក្រោយពេលជំនួបទល់ Leeds United ត្រូវបានពន្យារពេល។ Man United នឹងវិលត្រលប់កាន់ការប្រកួត Premier League វិញនៅថ្ងៃទី២ ខែតុលា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8453.txt
|
ការប្រកួត Premier League រូមទាំងព្រឹត្តិការណ៍កីឡាធំៗនៅអង់គ្លេសចុងសប្តាហ៍នេះ ត្រូវបានកំណត់ឱ្យពន្យារពេល ដើម្បីចូលរួមកាន់ទុក្ខការសោយទិវង្គត់របស់ម្ចាស់ក្សត្រីយ៍អេលីហ្សាបែតទីពីរ (Queen Elizabeth II)។
|
ព្រះមហាក្សត្រីយ៍ អេលីហ្សាបែតទីពីរ បានយាងសោយទិវង្គតក្នុងព្រះជន្ម៩៦ព្រះវស្សា នៅយប់ថ្ងៃទី៨ ខែកញ្ញា ក្រោយសោយរាជ្យអស់រយៈពេល៧០ឆ្នាំ។ ដើម្បីចូលរួមកាន់ទុក្ខ ព្រឹត្តិការណ៍កីឡានៅចក្រភពអង់គ្លេស អាចនឹងត្រូវសម្រេចឱ្យផ្អាកការប្រកួតបណ្តោះអាសន្ន ស្របពេលកីឡាមួយចំនួនបានផ្អាករួចហើយ។ នេះបើតាមការចុះផ្សាយរបស់កាសែត Express។ ការប្រកួតប្រណាំងសេះត្រូវបានបញ្ឈប់ភ្លាមៗ បន្ទាប់ពីការសោយទីវង្គតរបស់ព្រះមហាក្សត្រីយានី Elizabeth II ខណៈដែលការប្រកួតកីឡាគ្រីឃីតដែលត្រូវធ្វើនៅថ្ងៃទី៨ ខែកញ្ញា ក៏ត្រូវពន្យារពេលផងដែរ។ ថ្ងៃទីពីរនៃការប្រកួត PGA Championship ត្រូវបានផ្អាក ស្របពេលការប្រកួតលីគកីឡាបាល់ទាត់នៅអង់គ្លេស រួមទាំង Premier League នៅចុងសប្តាហ៍នេះ ស្ថិតក្នុងការពិភាក្សាដើម្បីពន្យារពេលផងដែរ។ ស្ថាប័នគ្រប់គ្រងលីគបាល់ទាត់អង់គ្លេស (EFL) បានចេញសេចក្តីប្រកាសមួយថា ការប្រកួតលីគនៅចុងសប្តាហ៍នេះនឹងត្រូវពន្យារពេល ដើម្បីចូលរួមកាន់ទុក្ខជាផ្លូវការ នៃការសោយទីវង្គត់របស់ម្ចាស់ក្សត្រីយ៍អេលីហ្សាបែតទីពីរ (Queen Elizabeth II)។ យ៉ាងណា EFL ត្រូវរង់ចាំពិភាក្សាជាមួយក្រសួងឌីជីថល វប្បធម៌ ប្រព័ន្ធផ្សព្វផ្សាយ និងកីឡាអង់គ្លេស (DCMS) នៅថ្ងៃទី៩ នេះដើម្បីសម្រេចចុងក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8454.txt
|
Real Madrid បន្តជ័យជម្នះរបស់ខ្លួនក្នុងជំនួប Madrid Derby ដោយយកឈ្នះ Atletico Madrid ២-១ ក្នុងជំនួបលីគសប្តាហ៍ទី៦ នៅថ្ងៃទី១៨ ខែកញ្ញា។ Paris Saint Germain, Napoli និង Union Berlin សុទ្ធតែបន្តជ័យជម្នះក្នុងលីគរៀងៗខ្លួន និងបន្តរក្សាភាពមិនចាញ់នៅរដូវកាល ២០២២-២៣នេះ។
|
ជំនួបដែលស្ថិតក្នុងទីក្រុងម៉ាទ្រីឌដូចគ្នា ជាការជួបគ្នាដ៏តានតឹងទាំងក្រៅទីលាននឹងក្នុងទីលាន តួរយ៉ាងមុនការប្រកួត កីឡាករ Real Madrid ត្រូវបានអ្នកគាំទ្រ Atletico ច្រើននាក់ស្រែកចំអកឌឺដងក្នុងនោះសំដៅចំជាងគេនោះគឺខ្សែប្រយុទ្ធវ័យក្មេង Vinicius JR។ តែយ៉ាងណាកូនក្រុមដឹកនាំដោយលោក Carlo Ancelotti បានបង្ហាញរបៀបលេងយ៉ាងល្អក្នុងទីលានដោយយកឈ្នះលើក្រុមម្ចាស់ផ្ទះ ២-១ ជាចម្លើយដ៏សក្ក័សមទៅអ្នកគាំទ្រ Atletico។ គ្រាប់ដំបូងបើកឆាកឱ្យ Real នៅនាទី១៨ ធ្វើបានដោយខ្សែប្រយុទ្ធវ័យក្មេង Rodrygo ដែលជំនួសតំបន់ Karim Benzema ដែលអវត្តមានក្នុងការប្រកួត និងគ្រាប់ទីពីរ ស៊ុតដោយខ្សែបម្រើប្រយុទ្ធ Federico Valverde នាទី៣៦ ត្រឹមវគ្គទីមួយជួយ Real នាំមុខលើ Atletico ២-០។ ចូលវគ្គទីពីរក្រុមម្ចាស់ផ្ទះដែលដឹកនាំដោយលោក Diego Simeone ក៏អាចស្វែងរក ១គ្រាប់មកវិញនៅនាទី៨៣ ជិតបញ្ចប់ការប្រកួតទៅហើយ។ ជ័យជម្នះលើក្រុមរួមទីក្រុងបែបនេះ បានធ្វើឱ្យ Real Madrid បន្តឈរកំពូលតារាងដោយឆ្លងកាត់ ៦ប្រកួតមកនេះនៃក្របខណ្ឌ La Liga មិនទាន់ស្គាល់បរាជ័យម្តងឡើយ មាន១៨ពិន្ទុ ឈរពីលើ Barcelona ដែលមាន ១៦ពិន្ទុ។ ក្រឡេកទៅកាន់ក្របខណ្ឌ Ligue 1 បារាំងវិញ ក្រុម PSG ក៏បន្តភាពខ្លាំងរបស់ខ្លួនដែរសម្រាប់សប្តាហ៍ទី៨ ដោយបានយកឈ្នះលើក្រុម Lyon ជាមួយលទ្ធផលដ៏តឹងតែង ១-០។ ជ័យជម្នះ ១-០ នេះធ្វើបានដោយ Lionel Messi ដើម្បីជួយក្រុមយក្សបារាំងបន្តឈរកំពូលតារាងមាន២២ពិន្ទុ នាំមុខក្រុមលេខពីរ Olympique Marseille ២ពិន្ទុ។ ទៅកាន់លីគអ៊ីតាលីវិញ ក្រុម Napoli ប្រជែងបានកៅអីកំពូលតារាង Serie A ក្រោយឈ្នះក្រុមជើងឯករដូវកាលចាស់ AC Milan ក្នុងលទ្ធផល ២-១។ Napoli រកបាន១៧ពិន្ទុ ស្មើក្រុមលេខ២ Atalanta ក្រោយការប្រកួត៧លើក ឈ្នះ៥ ស្មើ២ដូចគ្នា។ ចំណែកក្រុមខ្លាំងៗ បីផ្សេងទៀតមានដូចជា AS Roma, Juventus និង Inter Milan សុទ្ធសឹងតែប្រកួតចាញ់រៀងៗខ្លួននាសប្តាហ៍ទី៧ ខែក្របខណ្ឌ Serie A នេះ។ Union Berlin ក៏បន្តជ័យជម្នះរបស់ខ្លួន ក្រោយឈ្នះ Wolfsburg ២-០ ។ Union Berlin ដែលមិនទាន់ស្គាល់ចាញ់នៅ៧ប្រកួតដំបូងនៅ Bundisliga អាចរក្សាចំណាត់ថ្នាក់កំពូលតារាងលីគអាល្លឺម៉ង់ មាន១៧ពិន្ទុ នាំមុខគូប្រជែង Borussia Dortmund ចំនួន ២ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8455.txt
|
អ្នកចាំទី Jeremias Ledesma របស់ក្រុម Cadiz FC ទទួលបានការកោតសរសើរយ៉ាងខ្លាំងចំពោះការជួយសង្រ្គោះជីវិតអ្នកគាំទ្រដែលមានបញ្ហាគាំងបេះដូង អំឡុងការប្រកួតក្នុងជំនួប La Liga ទល់ Barcelona កាលពីថ្ងៃទី១០ ខែកញ្ញា។
|
នាជំនួបនោះ Barca យកឈ្នះលើក្រុមម្ចាស់ផ្ទះ Cadiz ៤-០ ដែលរកបានដោយកីឡាករ Frankie de Jong នៅនាទី៥៥ ខ្សែប្រយុទ្ធ Robert Lewandowski នៅនាទី៦៥ កីឡាករវ័យក្មេង Ansu Fati នាទី៨៦ និង Ousmane Dembele នាទី៩០+២។ ជិតបញ្ចប់ការប្រកួតទៅហើយ រឿងហេតុអាក្រក់បានកើតឡើង។ បុរសអ្នកគាំទ្រម្នាក់ដែលឈរទស្សនាការប្រកួតពីក្រោយសំណាញ់ទីម្ខាងនៃក្រុម Cadiz បានដួលសន្លប់ភ្លាមៗ ដែលធ្វើឱ្យមានការភ្ញាក់ផ្អើលយ៉ាងខ្លាំង។ ភ្លាមៗនោះ Ledesma ដែលឃើញហេតុការណ៍ ភ្លាមៗរូបរូបគេបានរត់ទៅយកឧបករណ៍សង្រ្គោះបឋម ទៅឱ្យក្រុមអ្នកជួយសង្រ្គោះ ដែលកំពុងសង្គ្រោះបឋមលើបុរសម្នាក់នោះ។ ទង្វើនៃការគិតរហ័សរបស់ Ledesma ត្រូវបានផ្សព្វផ្សាយតាមបណ្តាញសង្គម និងទទួលបានការកោតសរសើរយ៉ាងខ្លាំង។ ក្រោយបញ្ចប់ការប្រកួត ក្លិប Cadiz បានចេញសេចក្តីថ្លែងការណ៍និយាយអំពីរឿងរ៉ាវខាងលើនេះ។ «មានក្រុមជួយសង្គ្រោះម្នាក់បានទៅកាន់ទីតាំងកើតហេតុនោះជាមួយឧបករណ៍សង្រ្គោះបឋម ហើយបានចាប់ផ្តើមកិច្ចការជួយសង្រ្គោះ។ អំឡុងពេលនេះ ក្លិប Barcelona បានស្នើសុំផ្តល់ឧបករណ៍សង្រ្គោះបឋមបន្ថែម ហើយកីឡាករក៏បានយកឧបករណ៍ទៅកាន់ទីតាំងបន្ថែម ហើយក្រោយប៉ុន្មាននាទីនៃការជួយសង្រ្គោះនោះ ក៏ទទួលបានលទ្ធផលល្អ ហើយអ្នកគាំទ្រម្នាក់នោះក៏បញ្ជូនទៅមន្ទីពេទ្យភ្លាមៗ។»។ នេះបើតាមសេចក្តីថ្លែងការណ៍របស់ Cadiz។ ក្រៅពីនេះលោក Xavi Hernandez គ្រូបង្វឹក Barcelona ក៏បាននិយាយទាក់ទងនឹងរឿងដែលកើតហេតុនោះ។«យើងគឺស្ថិតនៅជាមួយគ្នា ទាំងអាជ្ញាកណ្តាល ទាំងក្រុម Cadiz និង Barca ហើយយើងរីករាយនិងសម្រេចបន្តការប្រកួតដោយគ្មានសោតនាកម្មកើតឡើង។ យើងបាននិយាយអំពីជីវិតមនុស្សម្នាក់ និងមនុស្សច្រើននាក់ផ្សេងទៀតគឺសំខាន់សម្រាប់បាល់ទាត់ ដូច្នេះយើងក៏ស្ថិតនៅលើការសះស្បើយរបស់គាត់ ទើបយើងអាចបន្តការប្រកួតបាន។»។ នេះជាសម្តីរបស់ Xavi៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8456.txt
|
Max Verstappen ដែលបើកឱ្យក្រុម Red Bull យកឈ្នះគូប្រជែង Charles Leclerc របស់ Ferrari ដើម្បីដណ្តើមជ័យជម្នះការប្រណាំងរថយន្ត Formula One ក្នុងកម្មវិធី Italian Grand Prix ប្រទេសអ៊ីតាលី។ ជ័យជម្នះជាលើកទី១១ ក្នុងចំណោមការប្រណាំង១៦លើក បានធ្វើឱ្យ Verstappen ដែលជាម្ចាស់ការពារតំណែងជើងឯក ឆ្ពោះទៅកាន់ជើងឯកជាលើកទីពីរជាប់គ្នានៅរដូវកាលឆ្នាំ ២០២២។
|
នាការប្រណាំងនៅទីលានទី ១៦ រដូវកាល ២០២២-២៣ នៅថ្ងៃទី១១ ខែកញ្ញា ម្ចាស់ការពារជើងឯក Verstappen បានសម្រេចទីមុនគេដោយប្រើថេរវេលា ១ម៉ោង ២០នាទី និង២៧វិនាទី។ Leclerc បញ្ចប់ក្នុងចំណាត់ថ្នាក់ទី២ ខណៈ George Russell របស់ Mercedes បានលេខ៣។ ឈ្នះលើកទី១១នៅឆ្នាំនេះ ធ្វើឱ្យអ្នកប្រណាំងសញ្ជាតិហូឡង់មាន ១១៦ ពិន្ទុដាច់គូប្រជែង Leclerc សញ្ជាតិអ៊ីតាលី ដែលឈរលេខ២។ នាំមុខដាច់ដល់ទៅ១១៦ពិន្ទុពីការប្រណាំង១៦លើក មានន័យថា Verstappen មានឱកាសក្លាយជាម្ចាស់ជើងឯក F1 ឆ្នាំ២០២២ និងជាលើកទី២ជាប់គ្នាដោយស្វ័យប្រវត្តិតែម្តង ប្រសិនបើរូបគេឈ្នះការប្រណាំងបន្ទាប់នៅប្រទេសសិង្ហបុរី ក្នុងកម្មវិធី Singapore Grand Prix។ ការប្រណាំង F1 ឆ្នាំ២០២២ នៅសល់៦ទីលានទៀតប៉ុណ្ណោះនឹងបញ្ចប់។ Verstappen ឈរកំពូលតារាងមាន៣៣៥ពិន្ទុ ដេញពីក្រោយដោយ Leclerc ដែលរកបាន២៩ពិន្ទុ។ Sergio Perez មិត្តរួមក្រុម Red Bull ស្ថិតនៅលេខ៣មាន២១០ពិន្ទុ ខណៈ Russell ឈរលេខ៤មាន ២០៣ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8457.txt
|
Chelsea, AC Milan និង Juventus ត្រូវស្វែករកជ័យជម្នះលើកដំបូងរៀងខ្លួនសម្រាប់ជំនួបលើកទី២ វគ្គសន្សំពិន្ទុតាមពូល UEFA Champions League នៅរាត្រីថ្ងៃទី១៤ ខែកញ្ញា។ ចំណែក Real Madrid នឹងស្វាគមន៍ RB Leipzig ស្របពេល Manchester City ទទួល Borussia Dortmund។
|
ក្រុម AC Milan នឹងត្រូវបើកទ្វារកីឡដ្ឋាន San Siro ទទួលភ្ញៀវមកពីក្រូអាស៊ី Dinamo Zagreb សម្រាប់ជំនួបពូល E វេលាម៉ោង ១១:៤៥ យប់ (ម៉ោងនៅកម្ពុជា)។ AC Milan ដែលជាក្រុមជើងឯក Serie A រដូវកាលមុនចាប់ផ្តើមប្រកួតកាលថ្ងៃបើកឆាក UCL បានត្រឹមស្មើ Salzburg លទ្ធផល ១-១។ សម្រាប់រាត្រីនេះ AC Milan ត្រូវស្វែងរកជ័យជម្នះលើកដំបូងដើម្បីប្រជែងកៅអីទៅវគ្គបន្ត។ មិនខុសពី AC Milan នោះទេ Chelsea ដែលរងបរាជ័យនៅថ្ងៃបើកឆាកក្រោមថ្វីជើង Dimano Zagreb លទ្ធផល ១-០ ក៏កំពុងស្រែកឃ្លានជ័យជម្នះផងដែរ។ ក្រុមកំពុងស្ថិតក្រោមការដឹកនាំរបស់អ្នកចាត់ការថ្មីលោក Graham Potter ដែលមកជំនួសអ្នកចាត់ការលោក Thomas Tuchel ត្រូវមានភារកិច្ចដឹកនាំតោខៀវដណ្តើម៣ពិន្ទុជាលើកដំបូង។ Juventus ដែលស្ថិតក្នុងពូល H ឯណោះវិញក៏កំពុងតែទាមទារជ័យជម្នះចាំបាច់ផងដែរ ខណៈខ្លួនត្រូវការពិន្ទុប្រជែងជាមួយក្រុម PSG។ កាលជំនួបថ្ងៃបើកឆាក Juventus ចាញ់ Paris Saint Germain ២-១។ ក្រុមដែលដឹកនាំដោយអ្នកចាត់ការ Massimiliano Allegri នឹងបើកទ្វារកីឡដ្ឋាន Allienz ទទួលក្រុមភ្ញៀវដែលឈរកំពូលតារាង SL Benfica សម្រាប់ជំនួបលើកទី២ នៃវគ្គសន្សំពិន្ទុ។ ក្នុងពូល H នេះ PSG ក៏ត្រូវធ្វើដំណើរទៅប្រកួតទល់ក្រុម Maccabi Haifa ដូចគ្នា។ ក្រឡែកជំនួបពូល F អធិរាជស Real Madrid ក៏ត្រូវបើកទ្វារកីឡដ្ឋាន Santiago Bernabeu ទទួលក្រុមមកពីអាល្លឺម៉ង់ RB Leipzig វេលាម៉ោង២ ក្រោយការប្រកួតរវាងក្រុម Shaktar Donetsk និង Celtic ដែលប្រកូតម៉ោង ១១:៤៥ នាទី បញ្ចប់ទៅ។ ជំនួបពូល G ដ៏កក្រើកនឹងកើតឡើងដោយក្រុម Manchester City ដឹកនាំដោយលោក Pep Gaurdiola ត្រូវស្វាគមន៍ក្រុមខ្លាំងមកពីអាល្លឺម៉ង Borussia Dortmund ក្នុងកីឡដ្ឋាន Etihad។ ជំនួបមួយគូទៀតក្នុងពូលនេះ FC Copenhagen ទទួល Sevilla វេលាម៉ោង ២ យប់។ នាថ្ងៃទី១៤ ខែកញ្ញានេះ ជំនួបក្នុងពូល A ក៏នៅមានការប្រកួតដែរដោយក្រុម Rangers នឹងត្រូវទទួល SSC Napoli វេលាម៉ោង ២ យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8458.txt
|
សហព័ន្ធកីឡាបាល់ទាត់អឺរ៉ុប (UEFA) នៅថ្ងៃទី១៥ ខែកញ្ញា បើកដំណើរនីតិវិធីរបស់ខ្លួន លើបញ្ហាអ្នកគាំទ្រក្លិប Celtic FC របស់ស្កុតឡែន ដែលបង្ហាញផ្ទាំងបដាទាក់ទងការសោយទិវង្គតមហាក្សត្រីអេលីហ្សាបែតទី២ និងការប្រើពាក្យមិនសមរម្យ ក្នុងជំនួបទល់ Shakhtar Donetsk ពាន Champions League។ ក្លិប Rangers ក៏ប្រឈមការដាក់ពិន័យដែរ ព្រោះបានប្រើភ្លេងជាតិអង់គ្លេសមុនការប្រកួត។
|
ជំនួប UCL ពូល F រវាងក្រុមម្ចាស់ផ្ទះ Shakhtar Donetsk និង Celtic អ្នកគាំទ្រក្រុមភ្ញៀវបានប្រើប្រាស់ផ្ទាំងបដាជាច្រើនទាក់ទងការយាងសោយទិវង្គតព្រះមហាក្សត្រីអេលីហ្សាបែតទី២ ក្នុងកីឡដ្ឋាន Polish Army ក្នុងទីក្រុង Warsaw។ ជំនួបរវាងក្រុមទាំងពីរបានបញ្ចប់ទៅត្រឹមលទ្ធផលស្មើ ១-១។ ក្រៅពីបដាទាក់ទងនឹងរឿងសោយទិវង្គតនេះ អ្នកគាំទ្រ Celtic មួយចំនួនក៏បានប្រើផ្ទាំងបដាដែលមានពាក្យមិនសមរម្យថែមទៀត។ ក្រុម Celtic អាចនឹងប្រឈមការដាក់ទណ្ឌកម្ម ពីសំណាក់ UEFA ស្របពេលស្ថាប័នគ្រប់គ្រងកីឡាបាល់ទាត់តំបន់អឺរ៉ុបមួយនេះ បានបើកនិតិវីធីប្រឆាំងនឹងទង្វើមិនសមរម្យរួចហើយ។ ដោយឡែក Rangers ទំនងត្រូវរងពិន័យពីការធ្វើខុសនៃលក្ខខណ្ឌរបស់ UEFA ដោយបានចាក់ភ្លេងជាងអង់គ្លេសមុនការប្រកួតដើម្បីជាការគោរពដល់ព្រះមហាក្សត្រី ពេលប៉ះ SSC Napoli។ បើតាមអ្នកនាំពាក្យ UEFA ទាក់ទងបញ្ហារបស់ក្រុម Rangers ឧបទ្ទវហេតុដែលបានកើតឡើងទាំងនោះមិនមែនជាកម្មវត្ថុនៃដំណើរការវិន័យរបស់ UEFA ឡើយ។ តែទោះជាយ៉ាងនេះក្តី UEFA ថ្ងៃទី១៥ បាននិយាយប្រាប់ទៅកាន់ទូរទស្សន៍ Sky Sports ថាការប្រកួតក្រោយៗនឹងមិនមានការចាក់ភ្លេងជាតិអ្វីទៀតឡើយដើម្បីជំនួសពីធីគោរពខុសពីទំលាប់រាល់ដង។ «ពិធីមុនការប្រកួតដែលមានភាពស៊ីសង្វាក់គ្នាជាមួយនឹងបរិយាកាសដ៏ស្រទន់គ្មានភាពអបអរសប្បាយរីករាយទូទាំងកន្លែងការប្រកួតទាំងអស់នៃចក្រភពអង់គ្លេសដើម្បីជាការគោរពដូចដែលយើងបានធ្វើកាលពីថ្ងៃទី១៥។ ភ្លេងជាតិត្រូវបានហាមនៅការប្រកួតខាងមុខទៀត។ នេះជាការលើកឡើងពីអ្នកនាំពាក្យ UEFA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8459.txt
|
Rolls Royce ត្រូវបានគេស្គាល់ថាជារថយន្តប្រណិត និងថ្លៃថ្នូរសម្រាប់អ្នកមានទ្រព្យប្រើប្រាស់។ រថយន្តសេរីថ្មី Rolls Royce Boat Tail បានលេចមុខនៅឆ្នាំ២០២២នេះ ដោយត្រូវស្នងតំណែង Rolls Royce Sweptail ដែលផលិតឆ្នាំ ២០១៧ ក្នុងតម្លៃ ១២,៨ លានដុល្លារ។ បើទោះមិនទាន់ប្រកាសតម្លៃជាផ្លូវការ ប៉ុន្តែ Rolls Royce Boat Tail ត្រូវបានគេជឿជាក់ថា នឹងមានតម្លៃប្រមាណ ២៨លានដុល្លារ និងជាកំពូលរថយន្តដែលមានតម្លៃថ្លៃជាងគេបំផុតលើលោកនៅឆ្នាំ២០២២នេះ។
|
មិនមែន Buggati, Lamborghini, Ferrari ឬក៏ Mercedes នោះឡើយ ដែលជារថយន្តប្រណិតហើយមានតម្លៃថ្លៃជាងគេលើលោក។ បើតាមការផ្សាយរបស់វេបសាយ Cars24 ក្រុមហ៊ុនផលិតរថយន្តដ៏ល្បីល្បាញរបស់អង់គ្លេស Rolls Royce បានបង្ហាញរថយន្តសេរីថ្មីសន្លាងរបស់ខ្លូម ដែលមានឈ្មោះថា Rolls Royce Boat Tail។ Boat Tail ដែលត្រូវបានផលិតឡើងនៅឆ្នាំ ២០២២នេះ មានតម្លៃរហូតដល់ ២៨លានដុល្លារអាម៉េរិក និងជារថយន្តប្រណិតដែលមានតម្លៃថ្លៃជាងគេក្នុងចំណោមរថយន្តកំពួលៗទាំង១០។ ខាងក្រោមនេះ ជារថយន្តដែលមានតម្លៃថ្លៃបំផុតទាំង ១០ លើលោកក្នុងឆ្នាំ ២០២២៖ ១. Rolls-Royce Boat Tail តម្លៃ ២៨លានដុល្លារ ២. Buggati La Voiture Noire តម្លៃ ១៨,៧លានដុល្លារ ៣. Buggati Centodieci តម្លៃ ១២លានដុល្លារ ៤. Mercedes Maybach Exelero តម្លៃ ១០លានដុល្លារ ៥. Buggati Divo តម្លៃ ៥,៨លានដុល្លារ ៦. Koenigsegg CCXR Trevita តម្លៃ ៤,៨លានដុល្លារ ៧. Lamborghini Veneno តម្លៃ ៤,៥លានដុល្លារ ៨. Buggati Chiron Super Sport 300+ តម្លៃ ៣,៩លានដុល្លារ ៩. Lamborghini Sian ៣,៦លានដុល្លារ ១០. Pagani Huayra Roadster BC តម្លៃ ៣,៥លានដុល្លារ ខាងក្រោមនេះ ជារថយន្តដែលមានតម្លៃថ្លៃបំផុតទាំង ១០ លើលោកក្នុងឆ្នាំ ២០២២៖ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_846.txt
|
នាយករដ្ឋមន្ត្រីអ៊ីស្រាអែល Naftali Bennett នៅថ្ងៃទី៥ ខែឧសភា អះអាងថា ប្រធានាធិបតីរុស្ស៊ី វ្ល៉ាឌីមៀ ពូទីន បានសូមទោសចំពោះការអត្ថាធិប្បាយរបស់រដ្ឋមន្ត្រីការបរទេសរុស្ស៊ី ដែលអះអាងថា ជនផ្ដាច់ការ អាដុលហ្វ៍ ហ៊ីត្លែរ មានដើមកំណើតជាជនជាតិជ្វីហ្វ។
|
មេដឹកនាំរុស្ស៊ី និងអ៊ីស្រាអែល បានជជែកគ្នាតាមទូរស័ព្ទនៅថ្ងៃទី៥ ខែឧសភា ដោយក្នុងឱកាសនោះ លោក វ៉្លាឌីមៀ ពូទីន បានសូមទោសនាយករដ្ឋមន្ត្រីអ៊ីស្រាអែល Naftali Bennett ចំពោះការលើកឡើងរបស់រដ្ឋមន្រ្តីការបរទេសរុស្ស៊ីលោក ស៊ែហ្គេយ៍ ឡាវរ៉ូវ ។ បើតាមការចុះផ្សាយរបស់ទីភ្នាក់ងារព័ត៌មានអ៊ីតាលី Rete 4 នៅថ្ងៃទី១ ខែឧសភា លោក ឡាវរ៉ូវ បានប្រាប់អ្នកកាសែតថា ហ៊ីត្លែរអាចមានឈាមជាជនជាតិជ្វីហ្វ។ ក្រោយការលើកឡើងនេះ អ៊ីស្រាអែលបានថ្កោលទោសលោក ឡាវរ៉ូវ និងបានពណ៌នាការអត្ថាធិប្បាយនេះថា ជាការមិនពិត និងមិនអាចលើកលែងបាន។ បន្ទាប់ពីបញ្ចប់កិច្ចសន្ទនាជាមួយលោក ពូទីន លោក Bennett ថ្លែងក្នុងទិវាឯករាជ្យអ៊ីស្រាអែលថា លោកបានទទួលយកការសូមទោសនេះ ហើយអរគុណមេដឹកនាំរុស្ស៊ីសម្រាប់ការបញ្ជាក់ពីការយកចិត្តទុកដាក់របស់លោកចំពោះប្រជាជនជ្វីហ្វ និងចងចាំនៃការសម្លាប់រង្គាល Holocaust ។ ក្រៅតែពីបញ្ហានេះ ក្នុងកិច្ចជំនួបតាមទូរស័ព្ទដដែល មេដឹកនាំទាំងពីរក៏បានពិភាក្សាពីបញ្ហានៅអ៊ុយក្រែនផងដែរ។ បើតាមលោក Bennett លោក ពូទីន អះអាងថា រុស្ស៊ីនឹងអនុញ្ញាតឱ្យពលរដ្ឋស៊ីវិលនៅទៅក្រុង Mariupol ចាកចេញតាមរយៈច្រករបៀងមនុស្សធម៌ដែលគ្រប់គ្រងដោយអង្គការសហប្រជាជាតិ (UN) និងកាកបាទក្រហមអន្តរជាតិ។ ចាប់តាំងពីផ្ទុះសង្គ្រាមនៅអ៊ុយក្រែនមក អ៊ីស្រាអែលបានព្យាយាមរក្សាទំនាក់ទំនងល្អទាំងជាមួយទីក្រុងកៀវ និងទីក្រុងមូស្គូ។ អ៊ីស្រាអែលក៏បានដើរតួជាអន្តរការីផងដែរ។ នាជំនួបតាមទូរស័ព្ទចុងក្រោយបំផុតជាមួយលោកពូទីន និងប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី អ៊ីស្រាអែលត្រូវបានស្នើឱ្យបន្តកិច្ចខិតខំប្រឹងប្រែងសម្របសម្រួលឡើងវិញរវាងភាគីជម្លោះទាំងពីរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8460.txt
|
កីឡាករ Enea Bastianini ប្រជែងឈ្នះ Francesco Bagnaia ក្នុងការប្រណាំងម៉ូតូពិភពលោក MotoGP World Championship នាទីលានប្រណាំង Aragon Grand Prix ប្រទេសអេស្ប៉ាញ ថ្ងៃទី១៨ ខែកញ្ញា។ បេក្ខភាពម្ចាស់ជើងឯក MotoGP 2022 ដែលឈរកំពូលតារាង Fabio Quartararo បានភ្លាត់ស្នៀតដួលនៅជុំដំបូង ធ្វើឱ្យការប្រជែងពានរង្វាន់កាន់តែមានភាពស្វិតស្វាញ និងទាក់ទាញ។
|
កីឡាករ Bastianini មកពីក្រុម Gresini Racing បានសងសឹកលើកីឡាករ Bagnaia វិញចំពោះការប្រណាំងចាញ់នៅទីលាន San Marino GP កាលពីដើមខែកញ្ញានេះ។ នាទីលានប្រណាំងទឹកដីអ៊ីតាលីពេលនោះ Bagnaia បានយកឈ្នះលើ Bastianini ត្រឹមតែថេរវេលា 0.០៣៤ វិនាទីប៉ុណ្ណោះ។ ដោយឡែក ការប្រណាំងនាទឹកដីប្រទេសអេស្ប៉ាញលើកនេះ Bastianini បានបញ្ចប់ការឈ្នះជាប់គ្នា ៥ដងរបស់ Bagnaia មកពីក្រុម Ducati Racing។ ក្រោយការប្រណាំងបានបញ្ចប់ កីឡាករសញ្ជាតិអ៊ីតាលីវ័យ ២៤ឆ្នាំ បាននិយាយប្រាប់អ្នកកាសែតថា ជ័យជម្នះលើកនេះប្រៀបដូចជាសុបិនដ៏ធំមួយរបស់រូបគេ។ «នេះប្រៀបដូចជាសុបិនអ៊ីចឹង ក្នុងការប្រកួតនេះខ្ញុំបានបង្កើតកំហុសមួយចំនួនដែរ ពេលប្រណាំង។ ប៉ុន្តែនៅចុងក្រោយខ្ញុំបានផ្តួល និងនាំមុខ Pecco (Francesco Bagnaia) នៅជុំចុងក្រោយ ព្រោះខ្ញុំមានឱកាសប្រយុទ្ធដើម្បីយកឈ្នះ។»។ នេះជាការលើកឡើងរបស់ Bastianini ដែលទើបឈ្នះការប្រណាំងលើកទី៤ របស់គេរដូវកាលថ្មីនេះ។ លទ្ធផលការប្រណាំងនាទីលាន Aragon GP នេះ បើទោះជា Bagnaia មិនទទួលបានជ័យជម្នះ ប៉ុន្តែរូបគេក៏ទទួលបាន ២០ពិន្ទ ហើយបានកាត់ការនាំមុខដល់ទៅ ៣០ពិន្ទុនៅកំពូលតារាងពីសំណាក់កីឡាករ Fabio Quartararo មកនៅត្រឹម ១០ពិន្ទុវិញ។ ចំពោះតារាងពិន្ទុពេលបច្ចុប្បន្នកំពុងមានភាពប្រកួតប្រជែងដ៏ស្វិតស្វាញដោយ Fabio Qaurtararo បន្តនាំមុខកំពូលតារាង MotoGP មាន ២១១ពិន្ទុ តាមពីក្រោយដោយ Francesco Bagnaia មាន ២០១ពិន្ទុ និង Alex Espargaro មាន ១៩៤ពិន្ទុឈរលេខ៣ ខណៈការប្រណាំង នៅ៥ទីលានទៀតប៉ុណ្ណោះ នឹងបញ្ចប់រដូវកាលឆ្នាំ២០២២នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8461.txt
|
ក្រុមបាល់ទាត់ក្នុងសាល Bintang Timur Surabaya មកពីឥណ្ឌូណេស៊ី គ្រងដំណែងជើងឯកក្រោយយកឈ្នះក្រុមម្ចាស់ផ្ទះ Hongyen Thakam មកពីប្រទេសថៃក្នុងលទ្ធផល ៤-២ ចំណែកក្រុមពីម៉ាឡេស៊ី Selagor MAC ទទួលបានលេខ៣ ក្រោយឈ្នះ Sahako FC មកពីវៀតណាម នៅវគ្គផ្តាច់ព្រ័ត្រពានរង្វាន់បាល់ទាត់ក្នុងសាល AFF FUTSAL CUP 2022។
|
នៅដើមវគ្គទី១ ក្រុមភ្ញៀវ Bintang Timur Surabaya ទម្លាយសំណាញ់ទីក្រុមម្ចាស់ផ្ទះ Hongyen Thakam ២គ្រាប់ពោលនៅនាទី១១ រកបានដោយខ្សែប្រយុទ្ធ Samuel Eko និងនាទី១៥ ខ្សែបម្រើ Edison Coelho ៣នាទីក្រោយម្ចាស់ផ្ទះវាយបកតាមស្មើមកវិញដោយខ្សែបម្រើ Ampol Sirageaw ធ្វើបាននៅនាទី១៨ និងនាទី២២ ខ្សែការពារ Keattisak Songkrao ស៊ុតទម្លាយសំណាញ់ទីគ្រាប់ទី២។ យ៉ាងណាម៉ិញក្រុមមកពីឥណ្ឌូណេស៊ី បន្តការវាយលុកជាថ្មីម្តងទៀតដោយបានបន្ថែម២គ្រាប់ទៀតទៅលើក្រុមថៃ គ្រាប់ទី១ ខ្សែបម្រើ Andri Kustiawan រកបាននៅនាទី៣០ និងខ្សែបម្រើ Edison Coelho ជាអ្នកស៊ុតគ្រាប់ទី២។ បញ្ចប់ការប្រកួត Bintang Timur Surabaya ឈ្នះ Hongyen Thakam ក្នុងលទ្ធផល ៤-២។ ចំណែកក្រុមមកពីម៉ាឡេស៊ី Selagor MAC យកឈ្នះក្រុមមកពីវៀតណាម Sahako FC ដោយលទ្ធផលបាល់កាត់សេចក្តីទាត់១១ម៉ែត្រ(Penalty) ក្នុងលទ្ធផល ៨-៧ បន្ទាប់ពីគ្រាប់បាល់ក្រុមទាំងពីរស្មើគ្នា ២-២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8462.txt
|
Barcelona ប្រកួតចាញ់ចាញ់ក្រុមម្ចាស់ផ្ទះ Bayern Munich លទ្ធផល ២-០ នាជំនួបវគ្គសន្សំពិន្ទុ Champions League ថ្ងៃទី១៣ ខែកញ្ញា នេះជាការចាញ់លើកទី៤ ជាប់គ្នាហើយសម្រាប់ Barca គិតចាប់រដូវកាល ២០១៩-២០ មក។ ចំណែក Liverpool ប្រកួតឈ្នះក្រុម Ajax Amsterdam ជាជ័យជម្នះដំបូងក្នុងពានរង្វាន់ក្លិបកំពូលអឺរ៉ិបមួយនេះ។
|
ជំនួបពូល C ម្ចាស់ផ្ទះ Bayern Munich នៅតែបន្តភាពខ្លាំងរបស់ខ្លួនដោយអាចយកឈ្នះលើក្រុម Barca ជាថ្មីម្តងទៀតនាកីឡដ្ឋាន Allienz Arena ដែលជាទឹកដីផ្ទាល់ខ្លួន។ លទ្ធផល ២-០ ជាលទ្ធផលដ៏ល្អសម្រាប់ក្រុមខ្លាំងអាល្លឺម៉ង់មួយនេះ។ ២គ្រាប់ជ័យជម្នះស៊ុតរបស់ Bayern រកត្រឹមរយៈពេល ៤នាទី ដោយកីឡាករ Lucas Hernandez នាទី៥០ និង Leroy Sane នាទី៥៤ ខណៈដែលការប្រកួតពេញ ៩០នាទី Barca មានលទ្ធភាពសម្រុកខ្លាំងលើ Bayern ក្តី។ ការប្រកួតជំនួបពូល C ដដែលនាកីឡដ្ឋាន Doosan Arena Plzen ក្រុមខ្លាំងអ៊ីតាលី Inter Milan យកឈ្នះដោយលទ្ធផល ២-០ លើក្រុមម្ចាស់ផ្ទះ Victoria Plzen រកបាន ៣ពិន្ទុឈរពីក្រោម Barca កំពុងមាន៣ពិន្ទុដូចគ្នាឈរលេខក្នុងតារាងពូល C នេះ។ Liverpool ដឹកនាំដោយលោក Jurgen Klopp រកបានជ័យជម្នះលើកដំបូងសម្រាប់ Champions league រដូវកាលថ្មីនេះដោយឈ្នះលើក្រុម Ajax លទ្ធផល ២-១ ដ៏លំបាកក្នុងទឹកដីខ្លួនឯងនាប្រទេសអង់គ្លេស។ នេះជាការស្តារមុខមាត់ឡើងវិញរបស់ហង្សក្រហម ក្រោយការចាញ់ក្រុម SSC Napoli លទ្ធផលដល់ទៅ ៤-១ កាលពីជំនួបថ្ងៃបើកឆាក។ ក្រឡែកទៅប្រទេសព័រទុយហ្គាលវិញ ក្រុមម្ចាស់ផ្ទះ Sporting CP ស្វាគមន៍ក្រុមភ្ញៀវ Tottenham Hotspur បានយ៉ាងល្អដោយមិនឱ្យរបូត ៣ពិន្ទុដ៏សំខាន់របស់ខ្លួនឡើយ បន្ទាប់ពីយកឈ្នះលើ Spurs ជាក្រុមខ្លាំងរបស់អង់គ្លេសមួយ ដោយលទ្ធផល ២-០។ ឈ្នះក្រុមដឹកនាំដោយលោក Antonio Conte Sporting រកបាន ៦ពិន្ទុពីចំណោម ២ប្រកួតដំបូងនៃ UCL នេះនិងឡើងឈរកំពូលតារាងពូល D។ ក្នុងពូលពូល D ដដែលនេះ Olumpique Marseille បន្តរងបរាជ័យដោយត្រូវក្រុមជើងឯក Europa League ក្រុម Eintracht Frankfurt យកឈ្នះដោយលទ្ធផល ១-០ ដល់ទឹកដីបារាំងតែម្តង។ លទ្ធផលការប្រកួតក្រុមដទៃទៀតនៃ Champions League វគ្គសន្សំពិន្ទុនេះ៖ Bayer Leverkusen ឈ្នះ Atletico Madrid ២-០ FC Porto ចាញ់ Club Brugge ៤-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8463.txt
|
Ethan Nwaneri វ័យ១៥ឆ្នាំ បានបង្ហាញខ្លួនលើកដំបូងក្នុងជ័យជម្នះរបស់ Arsenal លើក្រុម Brentford ក្នុងលទ្ធផល ៣-០ ក្នុងការប្រកួត Premier League សប្តាហ៍ទី៧ នៅថ្ងៃទី១៨ ខែកញ្ញា។ ចូលលេងនៅចុងម៉ោងនាទី៩០ Nwaneri បានក្លាយជាកីឡាករក្មេងជាងគេបំផុតក្នុងប្រវត្តិសាស្ត្រលីគកំពូលអង់គ្លេស។
|
Nwaneri ខ្សែប្រយុទ្ធសញ្ជាតិអង់គ្លេស កើតនៅឆ្នាំ២០០៧ បានប្តូរជំនួស Fabio Vieira ដែលរកបានគ្រាប់ទី៣សម្រាប់កាំភ្លើងធំ Arsenal នៅនាទី៩០។ ក្នុងវ័យ១៥ឆ្នាំ និង១៨១ថ្ងៃ Nwaneri បានបំបែកកំណត់ត្រាកីឡាករ Harvey Elliott របស់ Liverpool ដែលបង្ហាញខ្លួនលើកដំបូងនៅអាយុក្មេងជាងគេត្រឹម១៦ឆ្នាំ និង៣០ថ្ងៃ នៅពេលកីឡាករន័រវេសលេងឱ្យ Fulham ឆ្នាំ២០១៩។ ក្រោយដាក់ Nwaneri ដែលជាកីឡាករក្រោមអាយុ១៦ឆ្នាំដំបូងគេបំផុតនៅ EPL ដើម្បីចូលក្នុងក្រុមឈុតធំ អ្នកចាត់ការទូទៅ Arsenal លោក Mikel Arteta លើកឡើងថាខ្លួនចង់ផ្តល់ឱកាសសម្រាប់កីឡាករក្មេងៗដែលមានទេពកោសល្យដើម្បីពួកគេបានបង្ហាញសមត្ថភាព។ មុនពេលចូលលេងឱ្យក្រុមឈុតធំ ខ្សែប្រយុទ្ធ Nwaneri បង្ហាញខ្លួនច្រើនលើកមកហើយសម្រាប់ក្រុម Arsenal អាយុក្រោម១៨ឆ្នាំ និងលេងឱ្យ U16 អង់គ្លេស តាំងពីអាយុ១៤ឆ្នាំម្លេះ។ ជ័យជម្នះរបស់ Arsenal លើ Brentford ក្នុងលទ្ធផល ៣-០ បានជួយពួកគេឡើងទៅឈរកំពូលតារាងលីគកំពូលអង់គ្លេសវិញ ដោយនាំមុខក្រុមគូប្រជែង Manchester City និង Tottenham Hotspur ចំនួន១ពិន្ទុ។ ឆ្លងកាត់ការប្រកួត៧លើកដូចគ្នា កាំភ្លើងធំរកបាន១៨ពិន្ទុ ក្រោយឈ្នះ៦ និងចាញ់១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8464.txt
|
Roger Federer អតីតកីឡាករវាយកូនបាល់លំដាប់លេខ១ពិភពលោក នៅថ្ងៃទី១៥ ខែកញ្ញា ប្រកាសចូលនិវត្តន៍ នៅវ័យ៤១ឆ្នាំ។ ម្ចាស់ជើងឯក Grand Slam ២០សម័យរូបនេះ នឹងចូលនិវត្តន៍ពីអាជីពកីឡាវាយកូនបាល់ ក្រោយបញ្ចប់កម្មវិធីប្រកួត Laver Cup ក្រុងឡុងដ៍ នៅថ្ងៃទី២៥ ខែកញ្ញា។
|
Federer ជាគូប្រកួតប្រជែងដ៏ស្វិតស្វាញរបស់ Rafael Nadal និង Novak Djokovic ខណៈកំពូលកីឡាករទាំង៣រូបនេះសុទ្ធសឹងឈ្នះពានកម្រិត Grand Slam ចាប់ពី២០លើកដូចគ្នា។ ក្រោយសាងប្រវត្តិសាស្ត្រដ៏អស្ចារ្យនៅលើទីលានវាយកូនបាល់រយៈពេលជាង២០ឆ្នាំ កីឡាករសញ្ជាតិស្វ៊ីសរូបនេះ សម្រេចបញ្ចប់អាជីពខ្លួននៅឆ្នាំ២០២២នេះ។ មូលហេតុដែលនាំឱ្យ Federer ប្រកាសអំពីការចូលនិវត្តន៍ ក៏ព្រោះកាលពីឆ្នាំមុនរូបគេ បានរងរបួសជង្គង់អំឡុងពេលប្រកួតក្នុងទីលានWimbledon។ ចាប់តាំងពីនោះ Federer មិនដែលបង្ហាញវត្តមាននៅការប្រកួតនានាឡើយរួមទាំងការប្រកួត US Open ដែលទើបកន្លងផុតទៅ។ Federer ប្រាប់ហេតុផលនៃការចូលនិវត្តន៍ ដែលរួមមានកត្តាអាយុ និងបញ្ហារបួសរបស់ខ្លួន។ «ជាច្រើនឆ្នាំមកហើយដែលអ្នកគ្រប់គ្នាបានដឹង រយៈពេល ៣ឆ្នាំចុងក្រោយមកនេះវាបានបង្ហាញខ្ញុំជាមួយការប្រកួតប្រជែងជាមួយបញ្ហាប្រឈមការរងរបួស និងការវះកាត់។ ខ្ញុំបានព្យាយាមខ្លាំង ដើម្បីអាចត្រលប់ទៅបានការប្រកួតដ៏ពេញលេញវិញ ប៉ុន្តែខ្ញុំក៏បានដឹងថាកាយសម្បទាខ្ញុំទៅលែងរួច ដ្បិតខ្ញុំមានវ័យ ៤១ឆ្នាំទៅហើយ»។ Federer បានបង្ហោះលើកបណ្តាញសង្គមបែបនេះ មុនបន្ថែមថាការប្រកួត Laver Cup សប្តាហ៍ក្រោយទីក្រុងឡុងដ៍ជាការប្រកួត ATP លើកចុងក្រោយរបស់គេ។ Federer ជាកីឡាករដ៏សំខាន់មួយក្នុងវិញ្ញាសារវាយកូនបាល់ឯកត្តជនបុរសក្នុងរយៈពេល ២៤ឆ្នាំមកនេះ ហើយគូប្រកួតប្រជែងដ៏ខ្លាំងៗ ២រូបរួមមាន Rafael Nadal និង Novak Djokovic។ Federer ជាម្ចាស់ជើងឯកពានរង្វាន់ Grand Slam ២០លើក និងជាអតីតកីឡាករវាយកូនបាល់ ឈរលំដាប់លេខ១ ពិភពលោក ៥លើកជាប់ៗគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8465.txt
|
អាជ្ញាកណ្តាលស្រ្តី៦រូប ត្រូវបានសហព័ន្ធកីឡាបាល់ទាត់អន្តរជាតិ (FIFA) ជ្រើសរើសកាត់ក្តីក្នុងការប្រកួត FIFA World Cup ឆ្នាំ ២០២២ នៅកាតា។ វត្តមានអាជ្ញាកណ្តាលស្រ្តី បានក្លាយជាប្រវត្តិសាស្រ្តដំបូងបំផុតក្នុងការប្រកួតបាល់ទាត់បុរស់។
|
FIFA បានជ្រើសយកអាជ្ញាកណ្តាលចំនួន ៣៦ នាក់ ជំនួយការអាជ្ញាកណ្តាល ៦៩ នាក់ និងមន្ត្រីវីដេអូជំនួយការអាជ្ញាកណ្តាល (VAR) ចំនួន ២៤រូប នៅក្នុងព្រឹត្តិការណ៍កីឡាបាល់ទាត់ពិភពលោកលើកទី២២ ដែលនឹងចាប់ផ្តើមនៅខែវិច្ឆិកាខាងមុខ។ ចំណោមមន្ត្រីអាជ្ញាកណ្តាលសរុបទាំង១២៩រូបខាងលើ ត្រូវបាន FIFA ជ្រើសយកពីសហព័ន្ធកីឡាបាល់ទាត់ទាំង៦ទ្វីបដោយផ្អែកលើគុណភាពកាត់ក្តីនាពេលកន្លងមក ដែលរួមមានតំបន់អឺរ៉ុប, អាហ្រ្វិក, អាស៊ី, អាម៉េរិកឡាទីន, អូសេអានី, និង ការ៉ាអ៊ីប។ ក្នុងចំណោមអាជ្ញាកណ្តាលទាំងអស់ ស្ថាប័នគ្រប់គ្រងកីឡាបាល់ទាត់ពិភពលោក ក៏បានជ្រើសយកអាជ្ញាកណ្តាលស្រ្តីដល់ទៅ៦រូប ដើម្បីចូលខ្លួនកាត់ក្តីនៅ World Cup ឆ្នាំ២០២២ នៅកាតានេះដែរ។ នេះជាលើកដំបូងហើយគិតចាប់តាំងពីបង្កើតលើកដំបូងនៅឆ្នាំ១៩៣០ ដែល World Cup ផ្នែកបុរស មានអាជ្ញាកណ្តាលស្ត្រីចូលរួម។ ចំណោមអាជ្ញាកណ្តាលស្ត្រីទាំង៦រូប មានពីទ្វីអាស៊ីមួយរូបផងដែរ។ អ្នកស្រី Yoshimi Yamashita បានក្លាយជាអាជ្ញាកណ្តាលស្ត្រីដំបូងគេរបស់ជប៉ុនដែលនឹងត្រូវបង្ហាញខ្លួននៅ World Cup លើកទី២២។ ៥រូបផ្សេងទៀតរួមមានអ្នកស្រី Stephanie Frappart សញ្ជាតិបារាំង អាជ្ញាកណ្តាល Salima Mukansanga របស់រវ៉ាន់ដា Neuza Back មកពីប្រេស៊ីល អាជ្ញាម៉ិកស៊ិក Karen Diaz Medina និងអាជ្ញាកណ្តាលអាម៉េរិក Kathryn Nesbitt។ លោក Pierluigi Collina ប្រធានគណៈកម្មាធិការអាជ្ញាកណ្តាលរបស់ FIFA លើកឡើង ថាមន្ត្រីអាជ្ញាកណ្តាលទាំង១២៩រូប សុទ្ធតែត្រូវបានជ្រើសរើសក្នុងកម្រិតអាជ្ញាកណ្តាលមានសមត្ថភាព និងស្តង់ដាខ្ពស់បំផុតនៅទូទាំងពិភពលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8466.txt
|
អាវរបស់អតីតកីឡាករបាល់បោះដ៏ល្បីប្រចាំក្របខណ្ឌ NBA លោក Michael Jordan ដែលធ្លាប់បានពាក់ក្នុងការប្រកួតឆ្នាំ ១៩៩៨ វគ្គផ្តាច់ព្រ័ត្រ លក់បានក្នុងតម្លៃជាង ១០,១លានដុល្លារ។ អាវរបស់បុរសសញ្ជាតិអាម៉េរិករូបនេះបានក្លាយជាអាវកីឡាដែលមានតម្លៃថ្លៃជាងគេក្នុងប្រវត្តិសាស្ត្រពិភពលោក នៅក្នុងកម្មវិធីដេញថ្លៃមួយនាថ្ងៃទី១៥ ខែកញ្ញា។
|
អាវដែលមានពណ៍ក្រហមវាលឃ្លាកដែលមានលេខសម្គាល់ ២៣ ពាក់ដោយ Michael Jordan លេងឱ្យក្រុមបាល់បោះ Chicago Bulls ជាអាវកីឡាថ្លៃបំផុតក្នុងពិភពលោក ដោយបានបំបែកកំណត់ត្រាអាវ«Hand of God»របស់វីរបុរសបាល់ទាត់ Diego Maradona របស់អាហ្សង់ទីនដែលលក់ការពីដើមឆ្នាំ ២០២២ បានតម្លៃ ៩,៣លានដុល្លារ។ បើតាមការប្រកាសរបស់ក្រុមហ៊ុន Sotheby’s ដែលជាក្រុមហ៊ុនលក់ និងដេញថ្លៃគ្រឿងអលង្កា និងវត្ថុសិល្បៈនានា អាវ«Last Dance»ធ្លាប់ពាក់ដោយអតីតកីឡាករបាល់បោះអស្ចារ្យបំផុតក្នុងពិភពលោក Michael Jordan បំបែកកំណត់ត្រាអាវកីឡាថ្លៃបំផុតលើពិភពលោក។ «ក្នុងសប្តាហ៍នេះចាប់តាំងពីយើងបានប្រកាសដេញថ្លៃនៃអាវរបស់ លោក Jordan មក ទទួលបានការអបអរសាទរយ៉ាងខ្លាំងពីអ្នកគាំទ្រវិស័យកីឡា ដោយអ្នកដែលចង់បានអាវមួយនេះគឺចង់មានការបំបែកកំណត់ត្រាថ្មីក្នុងប្រវត្តិសាស្ត្រ។ ជាថ្មីម្តងទៀត ថ្ងៃនេះជាលទ្ធផល គឺការបំបែកកំណត់ត្រាថ្មី ដោយអាវដែលមានអាយុកាល ២៥ឆ្នាំពាក់ដោយលោក Michael Jordan អតីតកីឡាករបាល់បោះដ៏អស្ចារ្យក្នុងពិភពលោក មានតម្លៃថ្លៃបំផុតលើលោក»។ នេះបើតាមសម្តីលោក Brahm Wachter ប្រធានក្រុមហ៊ុន Sotheby’s។ អាវរបស់លោក Jordan មួយនេះដំបូងឡើយត្រូវបានកម្មវិធីដេញថ្លៃរំពឹងថានឹងអាចទាញប្រាក់ចំណូលប្រហែលពី ៣លានដុល្លារ ទៅ ៥លានដុល្លារ ប៉ុណ្ណោះ ក្នុងកម្មវិធីដេញថ្លៃនៅក្រុមហ៊ុន Sotheby’s។ ផ្ទុយទៅវិញ អាវនេះបែជាអាចបំបែកកំណត់ត្រាជាសម្ភារកីឡាថ្ងៃបំផុត ដែលមានឈ្មោះ Jordan ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8467.txt
|
Barcelona ឡើងឈរលើកំពូលតារាងបណ្តោះអាសន្នក្នុងក្របខណ្ឌ La Liga ក្រោយជ័យជម្នះ ៤-០ លើទឹកដី Cadiz កាលពីយប់ឈានចូលថ្ងៃអាទិត្យ។ មិនដល់១០នាទីដែលនៅសេសសល់ Barcelona បាននាំមុខ ២-០ ប៉ុន្តែការប្រកួតត្រូវបានផ្អាកដល់ទៅ៥០នាទី ដោយសារអ្នកគាំទ្រម្នាក់ ត្រូវបានសង្គ្រោះបន្ទាន់។
|
Jeremais Ledesma អ្នកចាំទី Cardiz បានរត់សំដៅទៅហ្វូងអ្នកគាំទ្រជាមួយនឹងកញ្ចប់សង្គ្រោះបន្ទាន់ ហើយគេបានគប់វាទៅម្តុំអ្នកគាំទ្រដែលមានបញ្ហាសុខភាព។ បន្ទាប់មកខ្សែការពារ Jose Mari របស់ម្ចាស់ផ្ទះ បានជួយដល់ក្រុមសង្គ្រោះ ដោយរត់កាន់គ្រែសង្គ្រោះបន្ទាន់សំដៅទៅអ្នកជំងឺ។ អ្នកគាំទ្ររូបនោះ ត្រូវបាននាំយកទៅមន្ទីរពេទ្យ ហើយគ្រូបង្វឹកក្លិប Barcelona លោក Xavi បានបញ្ជាក់ថា៖ «យើងទាំងអស់គ្នាព្រមព្រៀងគ្នាពន្យាការប្រកួត។ នេះជាផ្នែកមួយនៃកីឡាបាល់ទាត់ យើងនិយាយពីការសង្គ្រោះជីវិតនៅទីនេះ»។ ក្នុងការប្រកួតនេះ Frenkie de Jong និង Robert Lewandowski រកបានម្នាក់១គ្រាប់នៅក្នុងតង់ទីពីរ ពោលគឺមុនពេលដែលអ្នកគាំទ្រជួបបញ្ហាសុខភាពដែលត្រូវសង្គ្រោះបន្ទាន់ ហើយផ្អាកការប្រកួតនៅនាទី៨២។ ៥០នាទីក្រោយមក ជាមួយនឹងម៉ោងប្រកួតដែលនៅសេសសល់ Barcelona រកបាន២គ្រាប់បន្ថែមទៀត ដែលសម្រេចបានដោយ Ansu Fati និង Ousmane Dembele ដោយមានការបញ្ជូនបាល់ពីសំណាក់ Lewandowski ទាំងពីរគ្រាប់។ ក្របខណ្ឌ Premier League មិនមានការប្រកួតឡើយនៅចុងសប្តាហ៍នេះ ដោយសារចក្រភពអង់គ្លេសទាំងមូលត្រូវកាន់ទុក្ខ ក្រោយការយាងសោយព្រះទិវង្គតរបស់ព្រះមហាក្សត្រិយ៍ អេលីហ្សាបែតទី២។ នៅ Serie A ក្រុម Inter Milan, Napoli និង AC Milan សុទ្ធតែបាន៣ពិន្ទុរៀងៗខ្លួន ខណៈ Bayern Munich បានត្រឹមស្មើ រីឯ Borussia Dormund រងនូវការខកចិត្តក្នុង Bundesliga ស្របពេល Paris Saint-Germain និង Marseille បន្តប្រដែងពិន្ទុគ្នាលើកំពូលតារាង Ligue 1៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8468.txt
|
លោក Antonio Conte ថ្ងៃទី១៣ ខែកញ្ញា ខកចិត្តចំពោះបរាជ័យចុងម៉ោងរបស់ Tottenham Hotspur ក្រោមថ្វីជើង Sporting Lisbon ក្នុងលទ្ធផល ២-០ នាជំនួបលើកទី២ ពូល D នៅរាត្រីថ្ងៃទី១៣ ខែកញ្ញា។
|
ការប្រកួតរវាងក្រុមទាំងពីរ មិនមានការវាយសម្រុកគ្នាទៅវិញទៅមកខ្លាំងនោះឡើយ។ ប៉ុន្តែនៅចុងម៉ោង ឯណោះទេ ទើបSpurs រងការខកចិត្ត ដែលត្រូវបានម្ចាស់ផ្ទះ Sporting ស៊ុត២គ្រាប់ដណ្តើមយកជ័យជម្នះ។ ២គ្រាប់នេះ ធ្វើបានដោយកីឡាករ Paulinho នាទី៩០+១ និង Authur នាទី៩០+៣ ដើម្បីជួយក្រុមព័រទុហ្កាល់ ទទួលបាន៣ពិន្ទុបន្ថែម និងឈរកំពូលតារាងពូល D។ លោក Conte អ្នកចាត់ការ Spurs មិនជឿសោះថា កូនក្រុមខ្លួនបែជាចាញ់ក្នុងជំនួបនេះ ខណៈលោកបានរកចំណុចខ្វះខាតក្រោយសម្រាប់បំពេញបន្ថែមនៅប្រកួតបន្ទាប់ពេលប៉ះ Eintracht Frankfurt។ «ការប្រកួតក្នុងវគ្គទីមួយគឺមានតុល្យភាពល្អប្រសើរវាងក្រុមទាំងសងខាង ពិតណាស់ក្នុងវគ្គទីពីរ យើងមានអារម្មណ៍ថាទទួលបានឱកាសស្វែករកគ្រាប់ ព្រមទាំងឱកាស ៣ពិន្ទុ និងឈ្នះការប្រកួត ប៉ុន្តែអ្វីដែលយើងទទួលបានគឺបរាជ័យទៅវិញ។ […] យើងបានព្យាយាមគ្រប់បែបយ៉ាង យើងគួរតែទទួលលទ្ធផលឈ្នះ នេះបានបង្ហាញឱ្យឃើញថា Champions League គឺស្ថិតនៅគម្រិតដ៏ខ្ពស់មួយ យើងដឹងដឹងថាយើងត្រូវការកាត់បន្ថយកំហុស បើមិនអ៊ីចឹងទេលទ្ធផលគឺដូចរាត្រីនេះអ៊ីចឹង។»។ លោក Conte និយាយក្នុងសន្និសីទកាសែតបែបនេះក្រោយចប់ការប្រកួត។ ក្រោយឆ្លងកាត់ការប្រកួតនេះ Spurs បន្តឈរចំណាត់ថ្នាក់លេខ ២ ក្នុងតារាងពូល D ដោយមាន ៣ពិន្ទុ, Sporting CP នាំមុខកំពូលតារាងមាន ៦ពិន្ទុ ចំណែក Eintracht Frankfurt ឈរលេខ៣ តាមពីក្រោយមាន ៣ពិន្ទុ ខណៈ Olympique Marseille ស្ថិតនៅបាតតារាងគ្មានពិន្ទុ។ ការប្រកួតបន្ទាប់របស់ Tottenham hotspur នឹងត្រូវស្វាគមន៍ក្រុមភ្ញៀវ Leicester City នាថ្ងៃទី១៧ ខែកញ្ញា មុនទៅប៉ះ Arsenal ថ្ងៃទី១ ខែសីហានាក្របខណ្ឌលីគកំពូលអង់គ្លេស និងប៉ះ Eintracht Frankfurt ថ្ងៃទី៥ ខែសីហា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8469.txt
|
ក្លិប Brighton & hove Albion ថ្ងៃទី១៨ ខែកញ្ញា បានប្រកាសតែងតាំងលោក Roberto de Zerbi ជាគ្រូបង្វឹកថ្មីដោយស្នងតំណែងបន្ទាប់ពីលោក Graham Potter ដែលបានផ្លាស់ទៅដឹកនាំ Chelsea កាលពីដើមខែកញ្ញានេះ។
|
គ្រូបង្វឹកសញ្ជាតិអ៊ីតាលីដែលត្រូវបានដឹងថា ជាអ្នកស្នងតំណែងដឹកនាំក្រុម Brighton បន្តពីលោក Potter ទទួលបានកិច្ចសន្យារយៈពេល ៤ឆ្នាំជាមួយក្រុមកំពុងបង្ហាញទម្រង់លេងល្អនៅ Premier League មួយនេះ។ លោក De Zerbi នឹងកាន់កាប់លើ Brighton ដែលកំពុងស្ថិតនៅចំណាត់ថ្នាក់លេខ៤ នៃ Premier League ក្រោយពេលលេងបានល្អខ្លាំង ក្រោមការដឹកនាំរបស់លោក Potter ដែលមាន ១៣ពិន្ទុឆ្លងកាត់ ៦ប្រកួតរួច។ គ្រូបង្វឹកវ័យ ៤៣ឆ្នាំ ដែលឈប់ពីការងារ និងចាកចេញពីក្រុម Shakhtar Donetsk កាលពីខែកក្កដា ព្រោះមូលហេតុសង្គ្រាមក្នុងប្រទេសអ៊ុយក្រែន នឹងត្រូវដឹកនាំក្រុម Brighton ប្រកួតក្រៅទឹកដី និងជាការដឹកនាំប្រកួតដំបូងនៅកីឡដ្ឋាន Anfield ដោយត្រូវប៉ះ Liverpool ថ្ងៃទី១ ខែសីហា។ ចំពោះការមកដល់នៃគ្រូបង្វឹកថ្មី ប្រធានក្លិប Brighton លោក Tony Bloom បានប្រាប់គេហទំព័រផ្លូវការក្លិបថា មានការរំភើបចិត្តខ្លាំងដែលលោក Zerbi ព្រមមកដឹកនាំក្រុមនៅអង់គ្លេស។ «ខ្ញុំពិតជារំភើបចិត្តជាខ្លាំង ដែលលោក Roberto de Zerbi យល់ព្រមក្លាយជាគ្រូបង្វឹកថ្មីរបស់ក្រុមយើង។ ក្រុមដែលស្ថិតក្រោមការដឹកនាំដោយ Roberto គឺតែងមានភាពរីករាយ និងភាពក្លាហានក្នុងការលេងបាល់របៀបថ្មីមួយ ហើយខ្ញុំរំពឹងយ៉ាងមុតមាំថា បច្ចេកទេស និងស្តាយនៃការលេងរបស់គាត់នឹងធ្វើឱ្យក្រុមយើងកាន់តែមានភាពអស្ចារ្យខ្លាំងឡើង។»។ នេះបើតាមសម្តីលោក Tony Bloom។ ក្រៅពីការដឹកនាំក្រុមខ្លាំងប្រចាំអ៊ុយក្រែន Shakhtar Donetsk លោក De Zerbi វ័យ៤៣ឆ្នាំ ក៏ធ្លាប់បានដឹកនាំក្រុមផ្សេងៗប្រកួតប្រជែងក្នុងទឹកដីប្រទេសអ៊ីតាលី ជាពិសេសក្នុងក្របខណ្ឌ Serie A ដោយលោកធ្លាប់បានដឹកនាំក្រុម Palermo, Benevento និង Sassuolo។ អតីតកីឡាករខ្សែបម្រើប្រយុទ្ធក្រុម AC Milan និង Napoli រូបនេះ ធ្លាប់បានដឹកនាំ Sassuolo បញ្ចប់ចំណាត់លេខ៨ នៅក្របខណ្ឌ Serie A អំឡុងពេលដឹកនាំ៣ឆ្នាំ នៅអ៊ីតាលីពេលនោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_847.txt
|
រុស្ស៊ីបញ្ជូនទ័ពចូលឈ្លានពានអ៊ុយក្រែនធ្វើឱ្យពិភពលោកភ្ញាក់ផ្អើល ហើយក៏បង្កក្តីបារម្ភយ៉ាងធំថា សង្គ្រាមលោកលើកទីបីអាចនឹងផ្ទុះឡើងផង។ មូលហេតុដែលប្រធានាធិបតីរុស្ស៊ី វ្ល៉ាឌីមៀ ពូទីន សម្រេចចិត្តដ៏គ្រោះថ្នាក់បែបនេះក្លាយជាប្រធានបទនៃការជជែកវែកញែកគ្នាទូទាំងពិភពលោក។ ថ្វីបើការបង្ហាញសាច់ដុំយោធា និងឈ្លានពានអ៊ុយក្រែនពីសំណាក់រុស្ស៊ីទំនងនឹងមិនបង្កើតសង្គ្រាមលោកលើកទីបីក៏ដោយចុះ អ្វីដែលកើតឡើងនៅពេលនេះក្លាយជាសញ្ញានៃការឈានចូលដល់ទីបញ្ចប់នៃប្រព័ន្ធឯកប៉ូលនិយម និងបើកទំព័រសង្គ្រាមត្រជាក់ជំនាន់ថ្មីជាផ្លូវការដែរ។
|
ប្រធានាធិបតីរុស្ស៊ីលោក វ្ល៉ាឌីមៀ ពូទីន ប្រើប្រាស់កម្លាំងបាយឈ្លានពានអ៊ុយក្រែន រងការថ្កោលទោសពីសហគមន៍អន្តរជាតិ ហើយប្រទេសជាច្រើនចាត់វិធានការឆ្លើយតបផងដែរ។ ប្រជាជនពាសពេញពិភពលោកក៏បានបង្ហាញសមាណចិត្តរួមសុខទុក្ខ និងកោតសរសើរប្រជាជនអ៊ុយក្រែនដែលតតាំងនឹងការឈ្លានពាន ហើយសូម្បីតែប្រជាជនរុស្ស៊ីខ្លួនឯងក៏សម្រេចចិត្តចេញតវ៉ាប្រឆាំងនឹងការសម្រេចចិត្តរបស់វិមានក្រេមឡាំងដែរ។ យ៉ាងណាក៏ដោយ លោក វ៉្លាឌីមៀ ពូទីន អះអាងថា រុស្ស៊ីបង្ខំចិត្តបញ្ជូនទ័ពចូលឈ្លានពានអ៊ុយក្រែន ក្រោមលេសការពារជនជាតិភាគតិចរុស្ស៊ី និងប្រជាជននិយាយភាសារុស្ស៊ី។ ហើយនៅក្នុងផ្នត់គំនិតរបស់លោកផ្ទាល់ អ្វីដែលជាកត្តាចម្បងនោះដែលរូបលោកត្រូវឈ្លានពានអ៊ុយក្រែននេះគឺ ឥរិយាបថ និងទង្វើមិនគប្បីដែលលោកខាងលិចធ្លាប់ប្រព្រឹត្តកន្លងមក។ ដោយប្រើសេចក្តីថ្លែងការណ៍យ៉ាងវែងអន្លាយដើម្បីថ្លែងទៅកាន់ប្រជាជនខ្លួននាថ្ងៃព្រហស្បតិ៍ក្រោយបញ្ជាឱ្យមានប្រតិបត្តិការពិសេសនៅអ៊ុយក្រែន លោក ពូទីន ព្យាយាមបង្ហាញទៅកាន់ពិភពលោកថា ឥរិយបថមិនគប្បីរបស់លោកខាងលិចតាមរយៈការអនុវត្តស្តង់ដារពីរជាន់នេះហើយដែលបង្រៀនឱ្យរុស្ស៊ីយកតម្រាប់តាម។ ស្តង់ដាពីរជាន់ និយាយដល់ស្តង់ដាពីរជាន់នេះ លោក ពូទីន បានរៀបរាប់យ៉ាងលម្អិតពីឥរិយាបថច្រឡើសបើសរបស់លោកខាងលិចដោយសំដៅដល់អាមេរិកជាមេកើយ ដែលកន្លងមកតែងប្រើអំណាចយោធាឈ្លានពានប្រទេសតូចតាចណាដែលខ្លួនគិតថាបង្កផលប៉ះពាល់ដល់សន្តិសុខនិងផលប្រយោជន៍ខ្លួន។ ជាឧទាហរណ៍ ប្រតិបត្តិការតាមផ្លូវអាកាសឆ្នាំ ១៩៩៩ ដឹកនាំដោយបក្សសម្ព័ន្ធណាតូប្រឆាំងនឹងអតីតរដ្ឋយូហ្គោស្លាវី សង្គ្រាមឆ្នាំ ២០០៣ ពេលដែលអាមេរិកដឹកនាំសម្ព័ន្ធមិត្តឈ្លានពានអ៊ីរ៉ាក់ ដោយគ្មានសេចក្តីសម្រេចក្រុមប្រឹក្សាសន្តិសុខអង្គការសហប្រជាជាតិ និងសង្គ្រាមឆ្នាំ ២០១១ ដែលដឹកនាំដោយអាមេរិក បារាំង និងអង់គ្លេសដើម្បីទម្លាក់របបដឹកនាំលីប៊ីលោក ម៉ូអាម៉ា ហ្កាដាហ្វី ពីអំណាចជាដើម។ លោក ពូទីន ក៏សង្កត់ធ្ងន់ដែរថា បើកុំតែរុស្ស៊ី របបដឹកនាំស៊ីរីស្ថិតក្រោមការដឹកនាំរបស់លោក បាសា អាល់អាសាដ ទំនងមានភព្វវាសនាមិនខុសគ្នាប៉ុន្មានដែរ។ ម្យ៉ាងវិញទៀត លោក ពូទីន ក៏ត្អូញត្អែរមិនដាច់ពីមាត់ផងដែរ ពីភាពមិនយកចិត្តទុកដាក់របស់បណ្តាក្រុមបស្ចិមលោកលើកង្វល់ ក៏ដូចជាការទាមទារដែលរុស្ស៊ីបានលើកឡើងជុំវិញបញ្ហាសន្តិសុខក្បែរខាងកន្លងមកនេះ។ លោក ទំនងជា ចិញ្ចឹមចិត្តខឹងនឹងលោកខាងលិចដែលមិនចាត់ទុករុស្ស៊ីជាមហាអំណាចមួយក្នុងតំបន់ស្មើមុខស្មើមាត់ ហើយរឹតតែក្តៅស្លឹកត្រចៀកខ្លាំងថែមទៀតដែលលោកខាងលិចក្បត់ការសន្យារបស់ខ្លួនផង។ ពាក្យសន្យានេះ គឺសំដៅលើការប្តេជ្ញាចិត្តរបស់លោកខាងលិចដោយមិនវាតទី និងពង្រីកឥទ្ធិពលយោធាចូលទៅដល់អតីតរដ្ឋសភាពសូវៀត ឡើយ តាំងពីសង្គ្រាមត្រជាក់ផុតរលត់ទៅតាម តាមសហភាពសូវៀតដែលរលំរលាយអំឡុងឆ្នាំ ១៩៩០។ ត្រឡប់មកក្នុងសំណុំរឿងឈ្លានពានអ៊ុយក្រែនវិញដែរ លោកពូទីន អះអាងម្តងហើយម្តងទៀតថា រុស្ស៊ីគ្មានបំណងឯណាទៅដណ្តើមកាន់កាប់អ៊ុយក្រែនទាំងស្រុងទេ តែគោលបំណងពិតប្រាកដគឺចង់បោសសម្អាតទាហានអ៊ុយក្រែនពីទឹកដីភាគខាងកើត និងការពារក្រុមជនជាតិភាគតិចរុស្ស៊ី និងប្រជាជនអ៊ុយក្រែននិយាយភាសារុស្ស៊ី ដ្បិតថាពួកគេស្ថិតក្រោមការគំរាមកំហែងនិងរងការធ្វើទុក្ខបុកម្នេញ។ រឿងដែលធ្វើឱ្យលោក ពូទីន ឃ្នើសចិត្តខ្លាំងមួយទៀតគឺ គ្មានសោះផ្លែផ្កានៃដំណើរអនុវត្តកិច្ចព្រមព្រៀងសន្តិភាពទីក្រុង Minsk ទី ២ ដែលសម្រេចបានឆ្នាំ២០១៥ រវាងរុស្ស៊ី និងភាគីជម្លោះដូចជារដ្ឋាភិបាលអ៊ុយក្រែន និងតំណាងតំបន់ទាមទារផ្តាច់ខ្លួន Donetsk និង Luhansk ដោយមានការសម្របសម្រួលពី បារាំង និងអាល្លឺម៉ង់ផង។ កិច្ចព្រមព្រៀងដែលមានកម្មវត្ថុនាំសន្តិភាពដល់ភាគខាងកើតអ៊ុយក្រែនតាមរយៈបទឈប់បាញ់ និងដកសព្វាវុធចេញពីតំបន់ជម្លោះនោះ ក៏មានចែងពីការផ្តល់ស្វ័យភាពបន្ថែមដល់តំបន់ទាំងនោះផងតាមរយៈការកែរដ្ឋធម្មនុញ្ញ។ យ៉ាងណាគ្មានឡើយការវិវត្តទៅមុខនៃការអនុវត្តកិច្ចព្រមព្រៀងនេះ ដោយសារការខ្វះការជ្រោមជ្រែងពីលោកខាងលិចផង ហើយអ៊ុយក្រែនចាត់ទុកថា ការផ្តល់សិទ្ធិអំណាចធំជាងមុនដល់តំបន់ទាំងនោះជាហានិភ័យធំសម្រាប់ខ្លួននៅពេលអនាគតផងជាពិសេសការឈានទៅក្លាយជាសមាជិកណាតូនេះឯង ។ ក្នុងក្រសែរភ្នែកប្រធានាធិបតីរុស្ស៊ី កង្វះឆន្ទៈនយោបាយរបស់លោកខាងលិចជាពិសេសអាមេរិកក្នុងការជួយជ្រោមជ្រែងឱ្យមានការអនុវត្តកិច្ចព្រមព្រៀងនេះពេញលេញជា ហើយបែរជាឆ្លៀតទៅបំពាក់អាវុធដល់កងទ័ពអ៊ុយក្រែន រួមជាមួយការបង្កើនហេដ្ឋារចនាសម្ព័ន្ធយោធានៅអឺរ៉ុបខាងកើត និងអតីតរដ្ឋសហភាពសូវៀតនោះជាឥរិយាបថដែលមិនអាចទទួលយកបានទាល់តែសោះ។ ជុំវិញសំណុំរឿងនេះ រដ្ឋមន្ត្រីការបរទេសរុស្ស៊ីលោក ស៊ែហ្គេយ៍ ឡាវរ៉ូវ (Sergei Lavrov) ធ្លាប់ព្រលយថា បើអាមេរិកបង្ហាញឆន្ទៈជួយជំរុញការអនុវត្តកិច្ចព្រមព្រៀងនេះតែបន្តិចម្ល៉េះបញ្ហាត្រូវបានដោះស្រាយចប់សព្វគ្រប់បាត់ទៅហើយ។ ទាក់ទិននឹងការបំពាក់អាវុធដល់ទាហានអ៊ុយក្រែននេះដែរ ក្រេមឡាំងបារម្ភខ្លាំងថា លោកខាងលិចនឹងជួយឱ្យទ័ពអ៊ុយក្រែនមានសមត្ថភាពកម្ទេចក្រុមផ្តាច់ខ្លួននៅភាគខាងកើតទាំងស្រុងនៅពេលខាងមុខផង។ ដូច្នេះហើយចង់មិនចង់ ពូទីន សម្រេចឆ្លងបន្ទាត់ក្រហមទទួលស្គាល់ឯករាជ្យនៃទឹកដីទាំងពីរ Donetsk និង Luhansk ហើយយល់ព្រមប្រើប្រាស់កងទ័ពឈ្លានពានអ៊ុយក្រែនតាមសំណើរមេដឹកនាំតំបន់ទាំងនោះផង។ ចុងបញ្ចប់នៃប្រព័ន្ធឯកប៉ូលនិយម និងការលេចឡើងនៃសង្គ្រាមត្រជាក់ជំនាន់ទីពីរជាផ្លូវការ? អ្នកជំនាញជាច្រើនបានបង្ហាញកង្វល់ជុំវិញសភាពការណ៍អ៊ុយក្រែនបច្ចុប្បន្ន ជាពិសេសបារម្ភថា ការប្រយុទ្ធគ្នានេះនឹងរុញច្រានពិភពលោកឱ្យធ្លាក់ក្នុងសង្គ្រាមលោកលើកទីបី។ យ៉ាងណាក៏ដោយ ចំណុចនេះហាក់បីដូចជាការប៉ាន់ស្មានរហ័សពេកដែរ ដោយស្ថានភាពបច្ចុប្បន្នសមាជិកបក្សសម្ព័ន្ធណាតូនឹងមិនលូកដៃចូលការពារអ៊ុយក្រែន និងធ្វើសង្គ្រាមផ្ទាល់ជាមួយរុស្ស៊ីទេ។ ហេតុអ្វី? ត្រឹមមាត្រា ៥ ដែលចែងពីការឆ្លើយតបជាសមាហភាពលើការវាយប្រហារណាមួយពីខាងក្រៅលើសមាជិកណាមួយក្នុងអង្គការសន្ធិសញ្ញាអាត្លង់ទិកខាងជើង ប្រហែលជាល្មមសម្រាប់យកមកបកស្រាយក្នុងការមិនលូកលាន់របស់ណាតូក្នុងរឿងអ៊ុយក្រែននេះហើយ។ បច្ចុប្បន្ននេះ អ៊ុយក្រែនមិនទាន់ក្លាយជាសមាជិកណាតូឡើយ ថ្វីបើអ៊ុយក្រែនស្នើចូលជាសមាជិកណាតូតាំងពីឆ្នាំ ២០០៨ ក៏ដោយចុះ។ ដោយបង្ហាញអារម្មណ៍សោកសៅដែលគ្មានសមាជិកណាតូណាមួយមានឆន្ទៈជួយការពារអ៊ុយក្រែនដោយផ្ទាល់ ប្រមុខរដ្ឋអ៊ុយក្រែនលោក Volodymyr Zelensky បានទទូចឱ្យប្រទេសលោកខាងលិចដាក់ចេញទណ្ឌកម្មបន្ថែមទៀតតាមដែលអាចធ្វើបានក្នុងពេលនេះដើម្បីកំញើញរុស្ស៊ីឱ្យឈប់បន្តវាយប្រហារ និងដកទ័ពចេញ។ ពេលណាដែលរបបដឹកនាំក្រេមឡាំង បញ្ចប់ប្រតិបត្តិការយោធារបស់ខ្លួននៅលើទឹកដីអ៊ុយក្រែន ដោយនាំកងទ័ពត្រឡប់ចូលបន្ទាយវិញនោះនៅតែគ្មានអ្នកណាដឹង។ អ្វីដែលគួរឱ្យចាប់អារម្មណ៍គឺ ពេលនេះរដ្ឋាភិបាលក្រុងគៀវ ក៏បានបង្ហាញជំហររកច្រកចរចាជាមួយក្រុងម៉ូស្គូ និងបញ្ចេញឆន្ទៈឈប់ស្វែងរកឱកាសក្លាយជាសមាជិកបក្សសម្ព័ន្ធយោធាណាតូទៀតដែរ។ ដូច្នេះ វាមានភាគរយច្រើនណាស់ដែល សង្គ្រាមទ្រង់ទ្រាយធំនៅអឺរ៉ុបឬសង្គ្រាមលោកលើកទីបីនោះនឹងមិនអាចផ្ទុះឡើងនៅពេលនេះ។ ទោះជាបែបនេះក្តី ស្ថានភាពតានតឹង និងប្រឈមមុខដាក់គ្នាស្រួចស្រាល់រវាងរុស្ស៊ី និងលោកខាងលិចនឹងនៅតែបន្តរ៉ាំរ៉ៃទៅមុខ និងកាន់តែគ្រោះថ្នាក់ថែមទៀត។ វាប្រាកដណាស់ថា មធ្យោបាយជជែកគ្នាតាមផ្លូវការទូត ឬ ការរក្សាទំនាក់ទំនងគ្នារវាងលោកខាងលិច និងរបបដឹកនាំក្រេមឡាំងប្រហែលមិនចប់ទាំងស្រុងក្រោយការឈ្លានពានអ៊ុយក្រែនឡើយ។ ប៉ុន្តែតែការត្រឡប់មកស្តារចំណងទំនាក់ទំនង និងកសាងទំនុកចិត្តឡើងវិញនោះពិតជាទៅមិនរួចឡើយក្នុងរយៈពេលច្រើនឆ្នាំទៅមុខ។ ម្យ៉ាងវិញទៀត ការសម្រេចចិត្តរបស់លោក ពូទីន យ៉ាងគឃ្លើនដោយមិនរអានឹងការឆ្លើយតបពីសហគមន៍អន្តរជាតិជាពិសេសលោកខាងលិច និងបារម្ភថា សង្គ្រាមលោក អាចផ្ទុះឡើងបានបង្ហាញឱ្យគ្រប់គ្នាឃើញច្បាស់ហើយថា «ប្រព័ន្ធឯកប៉ូលនិយម»ដែលមានអាមេរិកម្នាក់ឯងគ្រប់គ្រងសណ្តាប់ធ្នាប់ពិភពលោកទាំងមូលនោះឈានដល់ទីបញ្ចប់ដែរ។ ស្របពេលដែលប្រព័ន្ធឯកប៉ូលនិយមឈានដល់ទីបញ្ចប់ អ្វីដែលពិភពលោកកំពុងមើលឃើញគឺ ការចាប់ផ្តើមជាផ្លូវការនៃសង្គ្រាមត្រជាក់ជំនាន់ថ្មី ដោយមានការប្រឈម។ ត្រឹមនេះគេអាចរំពឹងបានថា ឥរិយាបថជាគម្រូរបស់បណ្តាមហាអំណាចទាំងនេះដោយបំពានច្បាប់អន្តរជាតិ ប្រើសព្វាវុធឈ្លានពាន និងកំញើញប្រទេសតូចតាច បំផុសការប្រណាំងប្រជែងសព្វាវុធ ដូចដែលគេធ្លាប់ឃើញនាជំនាន់សង្គ្រាមត្រជាក់នោះនឹងក្លាយជារឿងដែលកើតឡើងកាន់តែញឹកញាប់ផងដែរ។ ការសម្រេចចិត្តណាមួយដែលកំណត់ជោគវាសនាពិភពលោកទាំងមូល គឺស្ថិតក្នុងជម្រើសរបស់បណ្តាប្រទេសមហាអំណាចទាំងនេះក្នុងពេលអនាគតខាងមុខ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8470.txt
|
ក្រុម Union Berlin ឡើងឈរកំពូលតារាងលីគកំពូលអាល្លឺម៉ង់ Bundesliga លើកដំបូងក្នុងប្រវត្តិសាស្រ្តក្លិប ក្រោយឈ្នះក្រុម FC Cologne ១-០ នាជំនួបលីគកំពូលអាល្លឺម៉ង់សប្តាហ៍ទី៦ នៅថ្ងៃទី១១ ខែកញ្ញា។
|
គ្រាប់បាល់ភ្លាត់ស្នៀតចូលទីខ្លួនឯងនៅនាទី៤ ពីសំណាក់កីឡាករ Timo Hubers បានធ្វើឱ្យ Union Berlin ដែលជាក្រុមមិនទាន់ស្គាល់ចាញ់សោះរដូវកាល ២០២២-២៣នេះ យកបាន៣ពិន្ទុបន្ថែម ពីម្ចាស់ផ្ទះ FC Cologne នៅកីឡដ្ឋន RheinEnergieSTADION។ Union Berlin ហៀបរកបានគ្រាប់ទី២ របស់ខ្លួនប៉ុន្តែកីឡាករ Jordan Siebatcheu ស៊ុតបាល់ពិន័យ១១ម៉ែត្រមិនចូលនៅនាទី១០ ហើយគ្រាប់បាល់ស៊ុតចូលមួយគ្រាប់ទៀតនៅនាទី១៤ ខែកីឡាករ Sheraldo Becker ត្រូវបាន VAR បដិសេធ។ លទ្ធផល ១-០ នេះជួយ Union Berlin ដែលជាក្លិបបង្កើតឡើងក្នុងឆ្នាំ ១៩៦៦ ឈរកំពូលតារាង Bundesliga លើកដំបូងក្នុងប្រវត្តិសាស្ត្រ ក្រោយឆ្លងកាត់ ៦ប្រកួត ឈ្នះ៤ ស្មើ២។ Union Berlin ដែលទើឡើងទៅលីគកំពូលអាល្លឺម៉ង់ Bundesliga លើកដំបូងនៅឆ្នាំ ២០១៩ រកបាន១៥ពិន្ទុ តាមពីក្រោយដោយក្រុមលេខ២ Freiburg ដែលមាន១៣ពិន្ទុ។ ចំណែកម្ចាស់ការពារជើងឯក Bayern Munich ឈរលំដាប់លេខ៣ មាន១២ពិន្ទុ ស្មើក្រុម Borussia Dortmund ដែលនៅលេខ៥។ ក្រៅពីពានរង្វាន់ក្នុងស្រុក Union Berlin ក៏ជាក្រុមកំពូងប្រកួតប្រជែងក្នុងពានរង្វាន់លំដាប់ទីពីរប្រចាំអឹរ៉ុប Europa League ក្រោយខកខានលេង Champions League ដោយមិនអាចជាប់ចំណាត់ថ្នាក់ល្អនៅ Bundesliga រដូវកាលមុន។ ខាងក្រោមនេះលទ្ធផលការប្រកួតក្រុមផ្សេងទៀតនៃ Bundesliga សប្តាហ៍ទី៦៖ Augsburg ឈ្នះ Werder Bremen ១-០ RB Leipzig ឈ្នះ Dortmund ៣-០ Hoffenheim ឈ្នះ Mainz ៤-១ Hertha Berlin ស្មើ ២-២ Bayer Leverkusen Eintracht Frankfurt ចាញ់ Wolfsburg ១-០ Bayern Munich ស្មើ ២-២ VFB Stuttgart Schalke 04 ឈ្នះ Bochum ៣-១ Freiburg ស្មើ ០-០ Mönchengladbach៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8471.txt
|
Francesco Totti អតីតប្រធានក្រុម AS Roma រៀបរាប់ពីការឈឺចាប់ក្នុងគ្រួសារ ដែលឈានដល់ការបែកបាក់ជាមួយអតីតភរិយា Ilary Blasi។ Totti រងការរិះគន់យ៉ាងខ្លាំង តាមរយៈព័ត៌មានមិនពិត (Fake News) លើបណ្តាញសង្គមដោយចោទខ្លួនថាជាប្រុសក្បត់ និងឪពុកមិនល្អ។ មិនចង់ហែកកេរ្តិ៍រឿងគ្រួសារទេ ប៉ុន្តែ Fake News វាយប្រហារពេក ជាពិសេសប៉ះពាល់ដល់កូនៗ ទើបអតីតប្រធានក្រុមជម្រើសជាតិអ៊ីតាលី ដាច់ចិត្តទម្លាយការពិត។
|
«ដំបូងឡើង ខ្ញុំមិនចង់និយាយរឿងក្នុងគ្រួសារឱ្យគេដឹងនោះទេ ខ្ញុំពិតជាមិនចង់និយាយទេ ប៉ុន្តែខ្ញុំបានអានព័ត៌មានមិនពិតអំពីខ្ញុំច្រើនពេក ក្នុងរយៈពេលប៉ុន្មានសប្តាហ៍ចុងក្រោយដែលធ្វើឱ្យខ្ញុំគេងមិនលក់ និងថែមទាំងធ្វើឱ្យកូនៗរបស់ខ្ញុំរងទុក្ខទៀតផង»។ Totti បានរៀបរាប់ក្នុងបទសម្ភាសន៍មួយកាសែត Corriere della Sera ដូច្នេះ ដោយបញ្ជាក់ថា រឿងពិត គឺរូបគេមិនមែនជាអ្នកក្បត់ទេ។ Totti រងការរិះគន់ និងស្តីបន្ទោសយ៉ាងខ្លាំងពីសំណាក់អ្នកគាំទ្រ នៅលើបណ្តាញសង្គមក្រោយលែងលះជាមួយអតីតភរិយា Blasi ដ៏ចម្រូងចម្រាស។ ពួកគេចោទអតីតប្រធានក្រុមជម្រើសជាតិអ៊ីតាលីរូបនេះថាជាប្តីក្បត់ប្រពន្ធ ក្រោយមានមិត្តស្រីថ្មីឈ្មោះ Noemi Bocchi។ អតីតប្រធានក្រុម Roma ធានាថា ខ្លួនមិនមែនជាអ្នកក្បត់មុននោះទេ។ នៅក្នុងបទសម្ភាសនោះ Totti បានទម្លាយអាថ៌កំបាំងមួយថាពេលមួយរូបគេបានមើលទូរសព្ទរបស់អតីតភរិយា Blasi ហើយឃើញសារដែលបានផ្ញើរពីមនុស្សប្រុសផ្សេងថា «ជួបអ្នកនៅសណ្ឋាគារ»។ Totti បន្ថែមថា រយៈពេល២០ឆ្នាំមកហើយ ខ្លួនមិនដែលមានចេតនាឆែក ឬចង់ដឹងរឿងឯកជនរបស់អតីតភារិយាឡើយ ប៉ុន្តែការឆែកនេះដំបូងឡើយគឺរូបគេ ចង់ការពារអតីតប្រពន្ធ ក្រោយឃើញពាក្យចចាមអារ៉ាមថា Blasi មានទំនាក់ទំនងជាមួយប្រុសផ្សេង។ Totti វ័យ៤៥ឆ្នាំ ដែលរួមចំណែកជួយជម្រើសជាតិអ៊ីតាលីឈ្នះ FIFA World Cup ឆ្នាំ២០០៦ រងទុក្ខផ្លូវចិត្តកាន់តែខ្លាំងចន្លោះខែមីនា និងខែមេសាឆ្នាំមុន ក្រោយដឹងរឿងប្រពន្ធទាក់ទង់អ្នកផ្សេង។ «ខ្ញុំបានឆ្លងកាត់ដំណាក់កាលដ៏លំបាក ទីមួយដោយសារខ្ញុំបញ្ចប់អាជីពជាកីឡាករបាល់ទាត់នៅឆ្នាំ២០១៧ បន្ទាប់មក មរណភាពរបស់ឪពុកខ្ញុំដោយសារតែជំងឺកូវីដ-១៩។ ខ្ញុំក៏ឆ្លងកូវីដ និងត្រូវព្យាបាលរយៈពេល ១៥ថ្ងៃដែរ ប៉ុន្តែប្រពន្ធខ្ញុំមិនដែលនៅជិតនិងមើលថែខ្ញុំ នៅពេលខ្ញុំត្រូវការនាងខ្លាំងបំផុតឡើយ»។ Totti រៀបរាប់ទាំងទុក្ខសោក ខណៈគ្រប់យ៉ាងរូបគេទទួលបានការស្តីបន្ទោសទៅវិញ តាមរយៈព័ត៌មានមិនពិត។ សារ «see you at the hotel» ស្ថិតក្នុងចំណោមសារជាច្រើនទៀតដែល Totti បានឃើញក្នុងទូរសព្ទអតីតភរិយាខ្លួន។ ខូចចិត្តក្រោយដឹងការពិត Totti ក៏ផ្តើមមានទំនាក់ទំនងជាមួយមិត្តស្រីថ្មីឈ្មោះ Noemi Bocchi។ ទំនាក់ទំនងជាមួយ Bocchi នេះហើយ ដែលធ្វើឱ្យ Totti រងការវាយប្រហារពីសំណាក់មហាជន ជាពិសេសលើបណ្តាញសង្គម។ Totti សារភាពថា Bocchi នេះហើយដែលបានជួយខ្លួនគេចផុតពីជំងឺធ្លាក់ទឹកចិត្ត។ «ខ្ញុំគេងមិនលក់ទេ ខ្ញុំប្រៀបដូចមនុស្សផ្សេងថ្មី។ ដើម្បីកូនៗ ខ្ញុំធ្វើពុតដូចជាគ្មានរឿងអ្វី ដោយលាក់អាថ៌កំបាំងរឿងអាស្រូវរបស់ម្តាយពួកគេ។ តែចុងក្រោយខ្ញុំបានគេចផុតពីវបត្តិទាំងអស់នេះ ខ្ញុំអរគុណ Bocchi ខ្លាំងណាស់ នាងជាដៃគូដ៏ល្អ»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8472.txt
|
Real Madrid ចំណេញជាង ១៣លានអឺរ៉ូ (១៣,២លានដុល្លារ) ក្រោយទូទាត់បញ្ជីហិរញ្ញវត្ថុរបស់ខ្លួនសម្រាប់រដូវកាល ២០២១-២២ ខណៈជំងឺរាតត្បាតកូវីដ-១៩ នៅតែជះឥទ្ធិពលដល់ការរកប្រាក់ចំណូល។ នេះបើតាមការផ្សាយរបស់ក្លិប Real Madrid ថ្ងៃទី១២ ខែកញ្ញា។
|
បើតាមការសេចក្តីថ្លែងការណ៍របសក្លិបយក្សអេស្ប៉ាញមួយនេះ ពួកគេបានរក្សាប្រាក់ចំណេញជាង១៣លានដុល្លារនេះដូចគ្នានេះបានរយៈពេលជាង ៣ឆ្នាំ ជាប់គ្នាអំឡុងពេលមានផលប៉ះពាល់ខ្លាំងដោយសារការឆ្លងជំងឺរាតត្បាតកូវីដ-១៩។ រដូវកាល ២០២១-២២ កន្លងទៅ Real Madrid បានក្លាយជាក្រុមដែលឈ្នះជើងឯក Champions League ១៤សម័យ ក្រោយពួកគេបានយកឈ្នះលើ Liverpool យ៉ាងលំបាកក្នុងលទ្ធផល ១-០ នៅវគ្គផ្តាច់ព្រ័ត្រនៅប្រទេសបារាំង។ មុនឈ្នះ Champions league ក្រុមអធិរាជសក៏ឈ្នះពានរង្វាន់ La Liga និង Spanish Super Cup ថែមទៀត ជាមូលហេតុជួយបង្កើនប្រាក់ចំណូលទៅកាន់ពួកគេ។ ក្រុមអធិរាជស Real Madrid បាននិយាយថាសមតុល្យសាច់ប្រាក់ត្រឹមថ្ងៃទី៣០ កាលពីខែមិថុនា ក្នុងនោះរួមបញ្ជូលទាំងគម្រោងការកសាងនិងជួសជុលកីឡដ្ឋានឡើងវិញមានតម្លៃប្រាក់ប្រមាណ ៤២៥លានអឺរ៉ូ។ ខណៈការខាតបង់ប្រាក់ចំណូលដោយសារជំងឺរាតត្បាតកូវីដ-១៩ តាំងពីខែមីនាឆ្នាំ ២០២០ មានទហំជិត ៤០០លានអឺរ៉ុប។ តែទោះជាយ៉ាងនេះ ក្លិបជើងឯក UCL ១៤សម័យ បានប្រកាសឱ្យដឹងថាប្រាក់ចំណូលក្នុងរដូវកាល ២០២១-២២ ដែលពួកគេរកបាន។ «ប្រាក់ចំណូលប្រតិបត្តិការនៃហរិញ្ញវត្ថុក្នុងឆ្នាំ ២០២១-២២ មានការកើនឡើងដល់ ៧២២លានអឺរ៉ូ ហើយប្រាក់ចំណូលកើនឡើងជាង ៦៩លានអឺរ៉ូ ស្មើ ១០ភាគរយ ពីមួយឆ្នាំទៅមួយឆ្នាំ ខណៈដែលសេដ្ឋកិច្ចរងផលប៉ះពាល់ពីឥទ្ធិពលជំងឹរាតត្បាត។»។ នេះបើតាមសេចក្រីថ្លែងការរបស់ Real Madrid។ Real Madrid ក៏បានអះអាងបន្ថែមថា បំណុលរបស់ខ្លួនដែលកំពុងជំពាក់ ដោយមិនរាប់បញ្ជូលនៅគ្រោងការជួសជុលកីឡដ្ឋានមានប្រមាណ ២៦៣លានអឺរ៉ូ គិតត្រឹមរបាយការណ៍ថ្ងៃទី៣០ ខែមិថុនានោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8473.txt
|
ការប្រកួតពានរង្វាន់ UEFA Champions League វគ្គសន្សំពិន្ទុ ឈានចូលការប្រកួតជុំទី២ ហើយនៅរាត្រី ថ្ងៃទី១៣ ខែកញ្ញា។ ជំនួបពូល D ក្រុម Sporting CP ទទួល Tottenham Hotspur ប្រជែងតំណែងកំពូលតារាងវេលាម៉ោង ១១:៤៥ យប់ (ម៉ោងនៅកម្ពុជា) មុន Liverpool ស្វែងរក៣ពិន្ទុលើកដំបូងក្នុងជំនួបទល់ Ajax Amsterdam។ Barcelona ទៅសួសុខទុក្ខ Bayern Munich សម្រាប់ជំនួបដ៏កក្រើកប្រចាំពូល C។
|
Liverpool ក្រុមពីអង់គ្លេសត្រូវបើកទ្វារកីឡដ្ឋាន Anfield ស្វាគមន៍ក្រុមខ្លាំង Ajax Amsterdam ក្នុងពូល A ក្នុងជំនួបលើកទី២ និងជាជំនួបសំខាន់ក្រោយបរាជ័យយ៉ាងអាម៉ាស់នៅជំនួបបើកឆាក។ Liverpool រងបរាជ័យក្រោមថ្វីជើង SSC Napoli នៅទឹកដីអីតាលី ក្នុងលទ្ធផល ៤-១ ខណៈ Ajax លត់ Rangers ដល់ទៅ ៤-០។ នេះអាចជាការប្រកួតប្រជែងដ៏តឹងតែងថ្មីមួយសម្រាប់ Liverpool ក្នុងការស្វែងរក ៣ពិន្ទុដំបូងរបស់ខ្លួន។ ជំនួបដ៏កក្រើកប្រចាំសប្តាហ៍នេះនៃព្រឹត្តិការណ៍ Champions League ជុំទី២ ក្រុមខ្លាំងអាល្លឺម៉ង់ Bayern Munich ទទួលក្រុមកំពុងមានទម្រង់លេងល្អ Barcelona មកពីអេស្ប៉ាញ។ នេះជាការជួបគ្នាលើកទី៤ ហើយរវាងក្រុមទាំងពីរ បើគិតត្រឹមរដូវកាល ២០១៩-២០ មក។ Barcelona ធ្លាប់បាក់មុខ ក្រោយប្រកួតចាញ់ Bayern Munich ក្នុងលទ្ធផល ៨-២។ ជួបគ្នាពីលើកបន្ថែមទៀតក្នុងវគ្គចែកពូលរដូវកាល ២០២១-២២ Barca មិនដែលឈ្នះ Bayern Munich ឡើយ ដោយក្រុមយក្សអាល្លឺម៉ង់មួយនេះឈ្នះ ៣-០ ទាំងពីរជើង។ ជួបម្ចាស់ផ្ទះ Bayern នារាត្រីនេះ គឺជាការវិលត្រលប់ទៅកាន់ទឹកដីកីឡដ្ឋាន Allienz Arena សាជាថ្មីម្តងទៀតសម្រាប់ខ្សែប្រយុទ្ធប៉ូឡូញ Robert Lewandowski ដែលទើបចាកចេញពី Bayern ទៅចូលរួមជាមួយ Barca រដូវកាលថ្មីនេះ។ Lewandowski ផ្ទេរទៅ Barca ក្នុងតម្លៃជាង ៥០លានអឺរ៉ូ។ ស្ថិតិ ៥ប្រកួតចុងក្រោយមកនេះ សម្រាប់ Barcelona ឈ្នះ៤ និងស្មើ ១ ខណៈដែលកីឡាករក្នុងក្រុមគ្មាននរណាម្នាក់មានរបួស រឺជាប់បម្រាមឡើយ។ ចំណែក Bayern Munich ឆ្លងកាត់ ៥ប្រកួតចុងក្រោយមកនេះពួកគេរកបានជ័យជម្នះត្រឹមតែ២លើកប៉ុណ្ណោះ និងស្មើ ៣ប្រកួត។ ការប្រកួតរាត្រីនេះនឹងក្លាយជាការប្រកួតដ៏តឹងតែងរវាងក្រុមទាំងសងខាង បើគិតតាមកំណត់ត្រាដែលធ្លាប់ប៉ះគ្នាកន្លងមក។ ជំនួបពូល C មួយគូទៀតគឺក្រុម Victoria Plzen ត្រូវស្វាគមន៍ក្រុមខ្លាំងមកពីអ៊ីតាលី Inter Milan។ Spurs ជាក្រុមមួយស្ថិតក្នុងទីក្រុងឡុងដ៍ប្រទេសអង់គ្លេស ដែលមិនស្ថិតក្រោមការពន្យាពេល ប្រកួតដូចក្រុមដទៃនៅ Premier League ឡើយ ដ្បិតការប្រកួតទល់ Sporting លើកនេះធ្វើនៅទឹកដីប្រទេសព័រទុយហ្គាល់។ Spurs និង Sporting រាត្រីនេះត្រូវប្រជែងគ្នាដណ្តើមតំណែងកំពូលតារាង ហើយក្រុមទាំងពីរ ឈ្នះការប្រកួតថ្ងៃបើកឆាករៀងខ្លួន។ សប្តាហ៍មុន Spurs បានបំបាក់ក្រុមខ្លាំងរបស់បារាំង Olympique Marseille លទ្ធផល ២-០ ចំណែក Sporting បំបាក់ក្រុមម្ចាស់ជើងឯក Europa League មកពីអាល្លឺម៉ង់ Eintracht Frankfurt លទ្ធផល ៣-០។ រឯ Marseiile ជុំទីពីរនេះត្រូវស្វាគមន៍ Eintracht Frankfurt ប្រជែងស្វែងរក ៣ពិន្ទុដំបូង។ ខាងក្រោមនេះជាការប្រកួតក្រុមដទៃទៀតនៃព្រឹត្តិការណ៍ Champions League ថ្ងៃទី១៣៖ ពូល B វេលាម៉ោង ២យប់ Bayer Leverkusen ទទួល Atletico Madrid FC Porto ទទួល Club Brugge ពូល E AC Milan ទទួល Dinamo Zagreb៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8474.txt
|
ជំនួបលីគកំពូលអង់គ្លេស Premier League រួមមានក្រុម Liverpool ប៉ះក្រុមម្ចាស់ផ្ទះ Chelsea និង Manchester United ទទួលក្រុម Leeds United ត្រូវបានផ្អាកបណ្តោះអាសន្ន ដោយសារខ្វះប៉ូលិសការពារសន្តិសុខ ដ្បិតត្រូវប្រមូលផ្តុំការពារព្រះរាជពិអីបុណ្យព្រះសព ម្ចាស់ក្សត្រីយ៍អេលីហ្សាបែតទី ២។
|
ការប្រកួតក្របខណ្ឌ Premier League ចំនួន ៨ ដែលត្រូវប្រកួតឡើងកាលថ្ងៃទី១០ និងទី១១ ខែកញ្ញា ត្រូវបានផ្អាកជាបន្តបន្ទាប់ ក្នុងនោះការប្រកួតរវាង Brighton & hove Albion ទល់ Crystal Palace ដែលធ្លាប់បានផ្អាកដោយសារតែបញ្ហាការជួសជុលផ្លូវរថភ្លើង។ បើទោះបីជាការជួសជុលនោះត្រូវបានផ្អាកទៅវិញ ក៏ការប្រកួតនៅតែបន្តផ្អាកដដែល។ ជំនួប Arsenal ប៉ះ Brentford កាលថ្ងៃ១០ ត្រូវបានសម្រេចផ្អាកត្រឹមរយៈពេល ២ម៉ោងមុនការប្រកួតប៉ុណ្ណោះ។ ចំពោះការផ្អាកការប្រកួតជាច្រើនសម្រាប់សប្តាហ៍ទី៧ នេះ ក្របខណ្ឌ Premier League បានចេញសេចក្តីថ្លែងការណ៍ប្រាប់ពីមូលហេតុនៃកង្វះខាតសុវត្ថភាពពីក្រុមមន្ត្រីប៉ូលិសអង់គ្លេស។ «ក្រោយពីមានកិច្ចពិភាក្សាជាមួយក្លិបនានា មន្ត្រីប៉ូលិស ក្រុមប្រឹក្សាសុវត្ថិភាព និងអាជ្ញាធរដែលជាប់ពាក់ព័ន្ធ គ្មានវិធីអ្វីផ្សេងឡើយក្រៅពីផ្អាកការប្រកួតបណ្តោះអាសន្ន។ Premier League ក៏ចង់អរគុណដល់មន្ត្រីប៉ូលិសផ្នែកបាល់ទាត់អង់គ្លេស ក៏ដូចជាមន្ត្រីប៉ូលិសផ្សេងទៀតទូទាំងប្រទេស ដូចគ្នាដែលជាដៃគូសហការ និងអ្នកគាំទ្រចំពោះរយៈពេលនៃការផ្អាកការប្រកួតនេះ យើងក៏ចឹងចាប់ផ្តើមវិញនាចុងសប្តាហ៍នេះ»។ នេះបើតាមសេចក្តីថ្លែងការ Premier League។ លើសពីនេះ Premier League ក៏បានអះអាងបន្ថែមថា ការប្រកួតអំឡុងពេលនៃពិធីកាន់ទុក្ខថ្នាក់ជាតិ ជាការគោរពបូជា និងឧន្ទិសជូនព្រះមហាក្សត្រីយ៍អេលីហ្សាបែតទី ២ នៅគ្រប់កីឡដ្ឋានទាំងអស់។ ការប្រកួតបាល់ទាត់នៅក្នុងប្រទេសអង់គ្លេស ស្កុតឡែន អៀឡង់ខាងជើង និងវែលស៍ ទាំងអស់ត្រូវបានផ្អាកកាលពីសប្តាហ៍មុន ដើម្បីជាការកាន់ទុក្ខ និងការគោរពដល់ ព្រះមហាក្សត្រីយ៍។ ការប្រកួតរបស់ Arsenal ត្រូវទទួលក្រុម PSV Eindhoven នៃជំនួប Europa League នៅថ្ងៃទី១៤ ក៏ត្រូវបានប្រកាសផ្អាកបណ្តោះអាសន្នផងដែរ ក៏ព្រោះតែបញ្ហា ខ្វះសុវត្ថិភាពពីការពាររបស់ក្រុមមន្រ្តីប៉ូលិសអង់គ្លេសនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8475.txt
|
កីឡាការិនីបាល់ទាត់ជម្រើសជាតិជប៉ុន Yui Hasegawa ថ្ងៃទី៨ ខែកញ្ញា បានចូលរួមជាមួយក្រុម Manchester City ដោយផ្ទេរពីក្រុម West Ham United ជាមួយកិច្ចសន្យា ៣ឆ្នាំ។ ការមកដល់របស់កីឡាការិនីវ័យ ២៥ឆ្នាំ រូបនេះ ស្របពេលលីគកីឡាបាល់ទាត់នារី Women’s Super League របស់អង់គ្លេសត្រៀមចូលរដូវកាលថ្មី។
|
មុនចូលរួម Man City កីឡាការិនីជប៉ុន Hasegawa បានចំណាយពេល ១រដូវកាលជាមួយក្រុម West Ham និងបានបង្ហាញបច្ចេកទេសលេងបាល់ដ៏ប៉ិនប្រសប់។ Hasegawa ធ្លាប់បង្ហាញខ្លួនឱ្យជម្រើសជាតិនារីជប៉ុន ៥៨លើក ចាប់តាំងពេលនាងបង្ហាញខ្លួនក្នុងឆ្នាំ ២០១៧ មក ដោយនាងក៏បានលេងក្នុងការប្រកួត Women World Cup, Asian Cup ក៏ដូចជាព្រឹត្តិការណ៍អូឡាំពិកទីក្រុងតូក្យូផងដែរ។ ស្ថិតក្នុងវ័យ ២៥ឆ្នាំ Hasegawa ក្លាយជាកីឡាការិនីជប៉ុនដំបូងដែលលេងឱ្យក្រុមនារី West Ham ដែលស្ថិតក្រោមការដឹកនាំរបស់លោក Gareth Taylor។ កីឡាការិនីរូបនេះក៏ជាកីឡាការិនីសញ្ជាតិជប៉ុនទី២ ដែលប្រកបអាជីពនៅក្នុងប្រទេសអង់គ្លេសជាពិសេសនៅក្របខណ្ឌ WSL បន្ទាប់ពីកីឡាការិនី Mana Iwabuchi ដែលលេងឱ្យក្រុមនារី Arsenal។ ក្រោយបានចូលរួមក្រុមខ្លាំងដូច Man City កីឡាការិនី Hasegawa បានបង្ហាញអារម្មណ៍រីករាយយ៉ាងខ្លាំង ហើយនាងបាននិយាយថា វាជាក្តីសុបិន្តដ៏អស្ចារ្យមួយយ។ «វាពិតជាសុបិន្តដ៏ធំមួយនៃខ្ញុំដែលអាចមកកាន់ក្រុម Manchester City ដើម្បីលេងនៅទីនេះ ខ្ញុំរីករាយខ្លាំងណាស់ដែលមកកាន់ទីនេះ។ មនុស្សគ្រប់គ្នាមើលឃើញខ្ញុំថាជាកីឡាការិនីប្រយុទ្ធមួយ ប៉ុន្តែខ្ញុំក៏ចង់ដឹងពីបច្ចេកទេសនៃការការពារ នឹងភាពមិនអាចទាយទុកមុនបាន។ ខ្ញុំអាចមានមាឌតូច តែខ្ញុំពិតជារឹងមាំ ហើយខ្ញុំចង់បង្ហាញវាឱ្យគ្រប់គ្នាបានឃើញ។»។ Hasegawa និយាយប្រាប់គេហទំព័រផ្លូវការ Man City បែបនេះ។ មុនចាប់ផ្តើមរដូវកាលថ្មីនេះក្រុមនារី Man City កំពុងជាក្រុមស្ថិតក្នុងភាពចលាចល ដោយបានបាត់បង់កីឡាការិនីច្រើនរូបដូចជា កីឡាការិនីជើងចាស់ Ellen White ចូលនិវត្តន៍ ខណៈ Lucy Bronze, Georgia Stanway, Caroline Wier និង Keira Walsh បានចាក់ចេញ។ សូមជម្រាបថាក្រុមនារី Man City ដែលបញ្ចប់ចំណាត់លេខ៣ រដូវកាលមុន នឹងត្រូវចាប់ផ្តើមរដូវកាលថ្មីរបស់ខ្លួនដោយត្រូវស្វាគមន៍ក្រុមនារី Arsenal នាថ្ងៃទី១១ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8476.txt
|
Cristiano Ronaldo រកបានគ្រាប់ស៊ុតបញ្ចូលទីដំបូងនៅ UEFA Europa League ក្នុងអាជីព នាជ័យជម្នះរបស់ Manchester United លើក្រុម Sheriff Tiraspol ក្នុងលទ្ធផល ២-០។ នេះក៏ជាជ័យជម្នះលើកដំបូងរបស់ Man Utd ផងដែរ ក្រោយបរាជ័យនៅជំនួបបើកឆាកពូល E ។
|
នាការប្រកួតវគ្គសន្សំពិន្ទុពូល E នៅយប់ថ្ងៃទី១៥ ខែកញ្ញា ខ្សែបម្រើ Jadon Sancho សម្រេចគ្រាប់បញ្ចូលទីយ៉ាងល្អដើម្បីជួយបិសាចក្រហមនាំមុខម្ចាស់ផ្ទះ Sheriff Tiraspol ១-០ នៅនាទី១៧។ នៅវគ្គទី១ដដែល ត្រឹមនាទី៣៩ ខ្សែប្រយុទ្ធ Ronaldo ទទួលបានបាល់ពិន័យ១១ម៉ែត្រ ហើយក៏សម្រេចគ្រាប់ទី២សម្រាប់ក្រុមលោក Erik ten Hag។ ក្នុងនាមជាកីឡាករដែលស៊ុតចូលទីច្រើនជាងគេនៅ Champions League ប៉ុន្តែនេះជាគ្រាប់ដំបូងរបស់ខ្សែប្រយុទ្ធវ័យ៣៧ឆ្នាំ ក្នុងការប្រកួតក្របខណ្ឌទី២អឺរ៉ុប Europa League ក្នុងអាជីពកីឡាករបាល់ទាត់របស់ខ្លួនជាង១០ឆ្នាំមកនេះ។ សម្រាប់ Man Utd នេះជាការទទួលបាន៣ពិន្ទុលើកដំបូង តាមរយៈជ័យជម្នះលើក្រុម Sheriff Tiraspol បន្ទាប់ពីបរាជ័យនៅជំនួបបើកឆាកក្រោមថ្វីជើង Real Sociedad រួចមក។ Real Sociedad បានបន្តជ័យជម្នះរបស់ខ្លួននៅជំនួបទី២ ដោយយកឈ្នះ Omonia Nicosia ២-១។ ឆ្លងកាត់ពីរប្រកួត ក្រុមអេស្ប៉ាញ Real Sociedad ឈរកំពូលតារាងពូល E មាន៦ពិន្ទុពេញ តាមពីក្រោយដោយ Man Utd និង Sheriff ដែលរកបាន៣ពិន្ទុដូចគ្នា។ Omonia Nicosia នៅបាតតារាងគ្មានពិន្ទុរាប់។ លទ្ធផលក្នុងជំនួបគូសំខាន់ៗផ្សេងៗទៀតរួមមាន៖ ពូល A Bodoe/Glimt ២-១ FC Zurich ពូល B Dynamo Kyiv ០-១ AEK Larnaca Rennes ២-២ Fenaerbace ពូល C AS Roma ៣-០ HJK Helsinki Real Betis ៣–២ Ludogorets Razgrad ពូល D SC Braga ១-០ Union Berlin Union St.Gilloise ៣-២ Malmo FF ពូល F FC Midtjylland ៥-១ Lazio Feyenood ៦-០ Sturm Graz ពូល G Olympiacos ០-៣ Freiburg Qarabag FK ៣-០ Nantes ពូល H Monaco ០-១ Ferencvaros Trabzonspor ១-២ FK Crvena Zvezda៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8477.txt
|
សហព័ន្ធកីឡាបាល់ទាត់អន្តរជាតិ (FIFA) និងសហព័ន្ធកីឡាបាល់ទាត់អាស៊ី (AFC) រួមគ្នារកដំណោះស្រាយ ដើម្បីជួយប្រទេសស៊ីរីអាចទទួលធ្វើម្ចាស់ផ្ទះក្នុងការប្រកួតកីឡាបាល់ទាត់ឡើងវិញ។ ដោយសារបញ្ហាសង្គ្រាម ស៊ីរីត្រូវបានផ្អាកមិនឱ្យមានការប្រកួតក្នុងប្រទេស ទោះត្រឹមប្រកួតមិត្តភាព។
|
ស៊ីរី ត្រូវបានហាមឃាត់មិនឲ្យធ្វើជាម្ចាស់ផ្ទះការប្រកួតកីឡាបាល់ទាត់ ចាប់តាំងពីផ្ទុះសង្គ្រាមនៅឆ្នាំ២០១១។ យ៉ាងណាក៏ដោយការប្រកួតនៅក្រៅដីជាអន្តរជាតិ ក្រុមជម្រើសជាតិស៊ីរីនៅតែមានសកម្មភាពធម្មតា។ ជុំវិញបញ្ហានេះ FIFA កំពុងស្វែងរកដំណោះស្រាយ ដើម្បីអាចឲ្យប្រទេសនេះ ធ្វើជាម្ចាស់ផ្ទះ និងធានាបានូវសុវត្ថភាពរបស់អ្នកចូលរួមប្រកួត។ សហព័ន្ធបាល់ទាត់អន្ដរជាតិនេះ កំពុងស្វែងរកការប្រកួតអន្តរជាតិណាមួយ សម្រាប់ធ្វើក្នុងទីក្រុង Damascus នៃប្រទេសស៊ីរី ដែលជាមធ្យោបាយចាប់ផ្តើមការអភិវឌ្ឍ សាជាថ្មីលើវិស័យបាល់ទាត់ក្នុងប្រទេសញ៉ាំញីដោយសារសង្គ្រាមមួយនេះ។ ក្នុងកិច្ចប្រជុំរវាង លោក Gianni Infantino ប្រធាន FIFA និង Salah Edeen Ramadan ប្រធានសហព័ន្ធកីឡាបាល់ទាត់ស៊ីរី (SAFA) នៅទីក្រុង Doha ស្ថាប័ន FIFA រួមជាមួយ AFC នឹងបន្តកិច្ចខិតខំប្រឹងប្រែងជាមួយអាជ្ញាធរពាក់ព័ន្ធ រួមទាំងអង្គការសហប្រជាជាតិ (UN) សម្រាប់វិធានការអនុញ្ញាតឲ្យមានការប្រកួតឡើងវិញនៅទឹកដីស៊ីរី។ គិតចាប់តាំងពីឆ្នាំ ២០១៦មក SAFA បានទទួលលុយ ២,៧លានដុល្លារ ពីគម្រោមអភិវឌ្ឍន៍កីឡាបាល់ទាត់ពី FIFA ប៉ុន្ដែ មកទល់ពេលនេះ មិនទាន់មានសមិទ្ធផលអ្វីធំដុំ ជុំវិញគម្រោងអភិវឌ្ឍនៅឡើយទេ។ គួរបញ្ជាក់ផងដែរថា ប្រទេសស៊ីរី ទទួលរងភ្លើងសង្គ្រាមដោយសារបដិវត្តនិទាឃរដូវអារប់ ចាប់ពីឆ្នាំ២០១១ ដែលធ្វើឲ្យរាជរដ្ឋាភិបាលរបស់ប្រទេសស៊ីរី មិនសប្បាយចិត្ត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8478.txt
|
អ្នកចាំទី Loris Karius ថ្ងៃទី១២ ខែកញ្ញា បានវិលត្រលប់មកកាន់ក្របខណ្ឌ Premier League វិញហើយ ក្រោយចូលរួមជាមួយ Newcastle United ជាមួយកិច្ចព្រមព្រៀងរហូតដល់ខែមករា។
|
កីឡាករចាំទីវ័យ ២៩ឆ្នាំ មិនមានក្រុមលេងចាប់តាំងពីចេញពីក្រុម Liverpool នៅពេលថ្ងៃបញ្ចប់រដូវកាល២០២១-២២ ។ ការមកកាន់ទឹកដី St Jame’s Park ជាអ្នកចាំទីដៃទី២ ជំនួសអ្នកចាំទីដៃទី២ Karl Darlow ដែលរងរបួសដាច់សរសៃកជើង ខណៈអ្នកចាំទីដៃទី១ នៅតែជា Nick Pope។ អវត្តមានរបស់អ្នកចាំទី Darlow រហូតដល់ខែវិច្ឆិកា អាចក្លាយជាឱកាសថ្មីមួយសម្រាប់ Karius បង្ហាញសមត្ថភាពជាថ្មីម្តងទៀតនៅលីគកំពូលអង់គ្លេស ខណៈ Pope កំពុងតែព្យាយាមបង្ហាញទម្រង់លេងយ៉ាងល្អដើម្បីអាចទាក់ទាញចិត្តអ្នកចាត់ការក្នុងការបន្តកុងត្រាថ្មីដល់រូបនេះគេពេលចប់រដូវកាលដូចគ្នា។ Loris Karius ជាអតីតអ្នកចាំទី Liverpool ដែលបានបង្កើតកំហុស២ដងក្នុងការប្រកួតទល់ក្រុម Real Madrid វគ្គផ្តាច់ព្រ័ត្រ Champions League កាលឆ្នាំ ២០១៨ នាទីក្រុងកៀវ។ Real Madrid ឈ្នះ Liverpool លទ្ធផល ៣-១ គ្រងជើងឯក UCL លើកទី១៣។ ក្រោយពេលការបង្កកំហុសទាំងនោះ Karius រូវបានក្លិបបញ្ជូនឱ្យក្រុមនៅតួកគីខ្វីជើង និងរួចទៅលេងនៅអាល្លឺម៉ង់។ អ្នកចាត់ការ Newcastle លោក Eddie Howe សរសើរ Karius ថាជាអ្នកចាំទីល្អមួយរូបជាមួយបទពិសោធន៍នៅ Premier League និងអឺរ៉ុប។ «Loris គឺជាអ្នកចាំទីមួយរូបដែលមានបទពិសោធច្រើនទាំងនៅ Premier League និងតំបន់អឺរ៉ុប។ រូបគេនឹងនាំមកនៅការប្រកួតប្រជែង ក៏ដូចជាការគាំទ្រដ៏សំខាន់នៃក្រុមរដូវកាលនេះ។» នេះជាសម្តីលោក Howe។ អតីតអ្នកចាំទីហង្សក្រហមរូបនេះបានបង្ហាញអារម្មណ៍សប្បាយចិត្តខ្លាំងដែលទទួលបានឱកាសថ្មីបែបនេះ។ «ខ្ញុំសប្បាយចិត្តខ្លាំងណាស់ វាជាឱកាសដ៏ល្អបំផុតមួយសម្រាប់ខ្ញុំដែលបានចូលរួមជាមួយគម្រោងរបស់ក្រុម Newcastle ។ទីនេះមានគ្រូបង្វឹកមួយដ៏ល្អ និងការលេងពិតជាគួរចាប់អារម្មណ៍។»។ Kurius បាននិយាយបែបនេះក្រោយការចុះកិច្ចព្រមព្រៀង។ ការប្រកួតបន្ទាប់របស់ Newcastle នឹងត្រូវស្វាគមន៍ក្រុម AFC Bournemouth នៅថ្ងៃទី១៧ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8479.txt
|
ទឹកប្រាក់៥ពាន់លានដុល្លារ ត្រូវបានចំណាយលើការផ្ទេរកីឡាករជាអន្តរជាតិអំឡុងទីផ្សារដោះដូរលើកទី១ ប្រចាំរដូវកាល ២០២២-២៣។ នេះបើតាមរបាយការណ៍របស់សហព័ន្ធកីឡាបាល់ទាត់អន្តរជាតិ (FIFA) នៅថ្ងៃទី៨ ខែកញ្ញា ដោយអះអាងថា នេះជាចរាចររដោះដូរដែលប្រើប្រាក់ច្រើនបំផុតជាកំណត់ត្រា។
|
របាយការណ៍ដែលមានដាក់ស្លាកសញ្ញានៃការផ្ទេរកីឡាករដែល FIFA បានបង្ហាញនោះទៀតសោត មានរួមបញ្ចូលអំពីរការវិភាគនៃសកម្មភាពកីឡាករអន្តរជាតិនានា ចាប់តាំងពីថ្ងៃទី១ ខែមិថុនា រហូតដល់ថ្ងៃទី១ ខែកញ្ញា អំឡុងពេលទីផ្សារដោះដូរបើក។ ចំណុចដ៏សំខាន់បំផុតដែលបានរកឃើញក្នុងរបាយការណ៍ផ្ទេរនោះ បង្ហាញបន្ថែមថា កីឡាករទាំងផ្នែកបុរស និងនារី ប្រមាណ ៩,៧១៧នាក់ ត្រូវបានផ្ទេរ ក្នុងនោះក៏រាប់បញ្ចូលទាំងកីឡាករបុរសដែលបានផ្ទេរក្នុងអំឡុងពាក់កណ្តាលរដូវកាលមុន។ កំណត់ត្រានៃការផ្ទេរកីឡាករអន្តរជាតិនានាថ្មីនេះ សម្រាប់រដូវកាល ២២-២៣ បានកើនឡើង ១៦,២ភាគរយ បើធៀបទៅរដូវកាល ២១-២២ ដែលធ្លាប់ជាកំណត់ត្រាខ្ពស់បំផុត។ ទឹកប្រាក់សរុបប្រមាណ ៥ពាន់លានដុល្លារត្រូវបានចំណាយ សម្រាប់ការដោះដូរកីឡាករ ហើយចំនួននេះមានកំណើនជាង ២៩,៧ភាគរយ នេះទឹកប្រាក់ដែលធ្លាប់បានចំណាយកាលឆ្នាំ ២០២១។ នេះបើតាមរបាយការណ៍ FIFA។ ការផ្ទេរដែលមានតម្លៃថ្ងៃបំផុតនាទីផ្សារពាក់កណ្តាលឆ្នាំ ២០២២ នេះ ខ្សែប្រយុទ្ធ Darwin Nunez ផ្លាស់មកពីក្រុម SC Benfica មកកាន់ Liverpool ក្នុងតម្លៃ ១០០លានអឺរ៉ូ (៩៩,៩លានដុល្លារ) ខណៈដែលកីឡាករ Aurelien Tchouameni ចូលរួមជាមួយ Real Madrid ដោយផ្លាស់ពីក្រុម AS Monaco ក្នុងតម្លៃដូចគ្នា។ ចណែកឯការផ្ទេរកីឡាករដែលជានារី អំឡុងទីផ្សារដោះដូរទើបតែបញ្ចប់ទៅនេះក៏បានកើនឡើងខ្លាំងបំផុតដែលមិនធ្លាប់មាន ដោយមានការផ្ទេរកីឡាការិនីជាង ៦៨៤នាក់ ដែលនេះមានការកើនឡើង ១៤,៤ភាគរយធៀបឆ្នាំ ២០២១។ ចំពោះចំនួនទឹកប្រាក់សរុបនៃថ្លៃសេវាលើទីភ្នាក់ងារកីឡាករ ឬភ្នាក់ងារក្លិប របាយការណ៍ FIFA បានប្រកាសឱ្យដឹងថា មានចំនួនសរុបប្រមាណជាង ៤៩៤,៤លានដុល្លារ។ តាមរបាយការណ៍ FIFA ដដែល ក្នុងរយៈពេល ១០ឆ្នាំចុងក្រោយនេះសមាមាត្រនៃថ្លៃសេវារបស់ភ្នាក់ងារក្នុងការផ្ទេរអំឡុងទីផ្សារដោះដូរបានកើនឡើងពី ៦,១ភាគយកក្នុងឆ្នាំ ២០១២ កើនដល់ ៩,៩ភាគរយក្នុងឆ្នាំ ២០២២ នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_848.txt
|
តុលាការដែលគ្រប់គ្រងដោយយោធាមីយ៉ាន់ម៉ា បានសម្រេចពន្យារពេលចេញសាលក្រមដំបូងលើ លោកស្រី អ៊ុងសាន ស៊ូជី ដែលត្រូវបានទម្លាក់ចេញពីតំណែង ក្នុងរដ្ឋប្រហារកាលពីដើមខែកុម្ភៈកន្លងទៅ។ សាលក្រមដែលបានគ្រោងចេញនៅថ្ងៃទី៣០ ខែវិច្ឆិកា ត្រូវបានពន្យារ ទៅប្រកាសនៅដើមខែធ្នូវិញ។
|
អតីតម្ចាស់ពាន់រង្វាន់ណូបែលសន្តិភាព លោកស្រី អ៊ុងសាន ស៊ូជី ត្រូវបានឃុំខ្លួន ចាប់តាំងពីពេលយោធាធ្វើរដ្ឋប្រហារកាលពីដើមខែកុម្ភៈកន្លងទៅ បន្ទាប់ពីបក្សសម្ព័ន្ធជាតិដើម្បីប្រជាធិបតេយ្យ (NLD) របស់លោកស្រីស៊ូជី បានឈ្នះឆ្នោត កាលពីខែវិច្ឆិកា ឆ្នាំ២០២០។ បន្ទាប់ពីទម្លាក់ចេញពីតំណែង លោកស្រីស៊ូជី បានរងបទចោទជាច្រើន ក្នុងនោះការចោទអំពើពុករលួយ, ការក្លែងបន្លំសំឡេងឆ្នោត, ការបំពានច្បាប់គ្រប់គ្រងគ្រោះមហន្តរាយធម្មជាតិ និងបំពានវិធានគ្រប់គ្រងជំងឺឆ្លងជាដើម។ ពាក់ព័ន្ធនឹងបទចោទនេះ តុលាការក្នុងរដ្ឋធានី ណៃពិដោ ដែលត្រូវបានរំពឹងថាចេញសាលក្រមលើលោកស្រីស៊ូជី នៅថ្ងៃទី៣០ ខែវិច្ឆិកា បានសម្រេចលើកពេល។ សាលក្រមមួយនេះ មានទាក់ទិននឹងបទញុះញង់ និងរំលោភលើវិធានការរឹតបន្តឹង ក្នុងបរិបទជំងឺកូវីដ-១៩។ មិនតែប៉ុណ្ណោះ លោកស្រីស៊ូជី ក៏ប្រឈមជាប់ពន្ធនាគាររយៈពេលពីរឆ្នាំ ពីបទញុះញង់លើសេចក្តីថ្លែងការណ៍ប្រឆាំងរដ្ឋប្រហារផងដែរ ក្រោយគណបក្ស NLD បានចេញសេចក្តីថ្លែងការណ៍ប្រឆាំងរដ្ឋប្រហារនាពេលកន្លងទៅ។ សាលក្រមនោះ ត្រូវបានពន្យារពេលរហូតដល់ថ្ងៃទី៦ ខែធ្នូ ដែលជាថ្ងៃលោកស្រី អ៊ុងសាន ស៊ូជីនឹងត្រូវស្តាប់សាលក្រមលើបទចោទចំនួនពីរករណីផ្សេងទៀត ពាក់ព័ន្ធនឹងការប្រើប្រាស់វិទ្យុទាក់ទងខុសច្បាប់។យោធាមីយ៉ាន់ម៉ា មិនបានបញ្ជាក់ពីហេតុផលលើការពន្យារពេលនោះឡើយ ប៉ុន្តែអ្នកសង្កេតការណ៍ជឿជាក់ថា លោកស្រីនឹងត្រូវបានរកឃើញថាមានពិរុទ្ធ ព្រោះតុលាការមីយ៉ាន់ម៉ាស្ថិតក្រោមការគ្រប់គ្រងរបស់ របបសឹក។ ស្របគ្នានេះ មេដឹកនាំស៊ីវិលជាច្រើនរូបផ្សេងទៀត ក៏ត្រូវប្រឈមនឹងបទចោទមួយចំនួនផងដែរ។ លោក Win Myint ប្រធានាធិបតីមីយ៉ាន់ម៉ា ដែលត្រូវបានទម្លាក់ចេញពីតំណែង និងអភិបាលក្រុងណៃពិដោ លោក Myo Aung ជាជនជាប់ចោទក្នុងសំណុំរឿងញុះញង់ និងវិធានទប់ស្កាត់ជំងឺកូវីដ-១៩។ មិនតែប៉ុណ្ណោះ ប្រធានគណៈកម្មការបោះឆ្នោតសហព័ន្ធ (UEC)ដែលត្រូវបានទម្លាក់ចេញពីតំណែង លោក Hla Thein រួមទាំងសមាជិកពីររូបផ្សេងទៀត ត្រូវបានបញ្ជូនទៅដាក់ពន្ធនាគា។ យ៉ាងណាមិញ គេមិនទាន់ដឹងច្បាស់ឡើយ ថាតើអ្នកទាំងបីរូបនោះ រងបទចោទអ្វី។ នេះបើតាមការចុះផ្សាយរបស់សារព័ត៌មាន The Irrawaddy។ គួររំលឹកថា បន្ទាប់ពីរដ្ឋប្រហារកើតឡើង បាតុករមីយ៉ាន់ម៉ាជាច្រើនពាន់នាក់ បានចេញមកបាតុកម្ម ដើម្បីឱ្យដោះលែង លោកស្រីស៊ូជី និងរៀបចំរដ្ឋាភិបាលស៊ីវិលឡើងវិញ។ បាតុកម្មនោះ បានឈានទៅដល់ការប៉ះទង្គិចជាមួយកម្លាំងប៉ូលិសមីយ៉ាន់ម៉ា។ មនុស្សយ៉ាងហោចណាស់ ១ពាន់នាក់ ត្រូវបានសម្លាប់ ខណៈមនុស្សជាច្រើនពាន់នាក់ផ្សេងទៀត ត្រូវបានចាប់ខ្លួន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8480.txt
|
មិនទាន់មានក្រុមណាបញ្ឈប់ការរកគ្រាប់បាល់របស់ Erling Haaland ក្នុងការប្រកួត UEFA Champions League រដូវកាលនេះឡើយ។ Haaland បន្តរកគ្រាប់បាល់នៅចុងម៉ោង ដើម្បីជួយ Manchester City វាយបកយកឈ្នះក្រុមចាស់ Borussia Dortmund ២-១ ក្នុងវគ្គសន្សំពិន្ទុពូល G។
|
Jude Bellingham ជាអ្នករកគ្រាប់ឱ្យ Dortmund នាំមុខ Man City ១គ្រាប់មុននៅនាទី៥៦ បន្ទាប់ពីបញ្ចប់វគ្គទីមួយដោយគ្មានការស៊ុតចូលទីគ្នា ក្នុងជំនួបជើងទី២ ពូល G នៅថ្ងៃទី១៤ ខែកញ្ញា។ ការប្រកួតបានឈានដល់នាទី៨០ ទើបខ្សែការពារ John Stones ស៊ុតពីចម្ងាយយ៉ាងល្អដើម្បីជួយក្រុមមេឃខៀវតាមបានស្មើវិញ មុនពេលខ្សែប្រយុទ្ធចំណូលថ្មី Haaland ដែលទើបផ្លាស់ចេញពី Dortmund បន្ថែមគ្រាប់ជ័យជម្នះនៅ៤នាទីបន្ទាប់។ ចប់ការប្រកួត Man City ឈ្នះ Dortmund ២-១។ តាមរយៈជ័យជម្នះនេះបានជួយក្រុមលោក Pep Guardiola ទទួលបាន៦ពិន្ទុពេញពីការប្រកួតពីរលើក និងឈរកំពូលតារាងពូល G។ នេះជាគ្រាប់បាល់ទី៣របស់ Haaland ខ្សែប្រយុទ្ធសញ្ជាតិន័រវែស នៅក្នុងការប្រកួតពីរលើកនៅក្របខណ្ឌអឺរ៉ុប បន្ទាប់ពីរូបគេរកបាន២គ្រាប់នៅជំនួបបើកឆាកទល់នឹងក្រុម Sevilla។ មកទល់ពេលនេះ គិតទាំងក្នុងក្របខណ្ឌ Premier League និង Champions League ក្នុងការបង្ហាញខ្លួនសរុប៨លើកសម្រាប់ក្រុមមេឃខៀវ Haaland អាចរកបានគ្រាប់ស៊ុតដល់ទៅ១៣គ្រាប់ឯណោះ។ សម្រាប់លទ្ធផលគូផ្សេងទៀតមានដូចខាងក្រោម៖ ពូល A Napoli ៣-០ Rangers ពូល E Chelsea ១ –១ FC Salzburg AC Milan ៣ –១ Dinamo Zagred ពូល F Real Madrid ២-០ RB Leipzing Shakhtar Donetsk ១-១ Celtic ពូល G Sevilla ០-០ FC Copenhagen ពូល H Juventus ១–២ Benfinca Paris Saint-Germain ៣-១ Maccabi Haifa អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8481.txt
|
Carlos Alcaraz ក្លាយជាម្ចាស់ជើងឯកពានរង្វាន់ US Open ឆ្នាំ ២០២២ ក្រោយយកឈ្នះ Casper Ruud ក្នុងវគ្គផ្តាច់ព្រ័ត្រ។ ឈ្នះពានកម្រិត Grand Slam នៅទឹកដីអាម៉េរិកនេះ បានធ្វើឱ្យកីឡាករអេស្ប៉ាញវ័យត្រឹម ១៩ឆ្នាំ ក្លាយជាកីឡាករវាយកូនបាល់ទីលេខ១ពិភពលោកផ្នែកបុរស។
|
Alcaraz បានយកឈ្នះកីឡាករន័រវែស Casper Ruud ក្នុងលទ្ធផល ៦-៤ ២-៦ ៧-៦ (៧-១) និង ៦-៣ ក្នុងជំនួបវគ្គផ្តាច់ព្រ័ត្រនាកីឡដ្ឋាន Arthur Ashe ក្នុងក្រុងញូវយ៉ក សហរដ្ឋអាម៉េរិក នៅថ្ងៃទី១១ ខែកញ្ញា។ ជ័យជម្នះរបស់ Alcaraz បានធ្វើឱ្យរូបគេក្លាយជាកីឡាករវាយកូនបាល់អាជីពក្មេងបំផុតដែលអាចកាន់ពាន Grand Slam ចាប់តាំងពី Rafael Nadal ដែលបានគ្រងជើងឯក French Open លើកដំបូងកាលពីឆ្នាំ ២០០៥ កីឡាករអេស្ប៉ាញ Alcaraz ក៏ត្រូវឡើងទៅជំនួសតំណែងកីឡាករវាយកូនបាល់លេខ១ពិភពលោករបស់កីឡាកររុស្ស៊ី Daniil Medvedev ផងដែរ និងជាប់ជាកីឡាករក្មេងជាងគេដែលឡើងឈរពូលតារាងក្នុងប្រវត្តិសាស្ត្រ ៤៩ ឆ្នាំ នៃចំណាត់ថ្នាក់ ATP។ «ជើងឯក Grand Slam និងចំណាត់ថ្នាក់លេខ១ពិភពលោក ជាអ្វីដែលខ្ញុំធ្លាប់សុបិនចង់បានតាំងពីខ្ញុំនៅក្មេង»។ នេះជាការលើកឡើងរបស់ Alcaraz ក្រោយឈ្នះពាន US Open លើកដំបូងក្នុងអាជីពទាំងវ័យក្មេង។ Alcaraz បន្ថែមថានេះ ជាសិបិនក្លាយជាការពិត ប៉ុន្តែជាអ្វីដែលរូបគេទទួលបានដោយការខិតខំប្រឹងប្រែងយ៉ាងខ្លាំង។ ដោយឡែកផ្នែកនារី Iga Swiatek របស់ប៉ូឡូញ បានគ្រងជើងឯក US Open ឆ្នាំ២០២២នេះ តាមរយៈការយកឈ្នះកីឡាការិនីទុយនីស៊ី Ons Jabeur នៅវគ្គផ្តាច់ព្រ័ត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8482.txt
|
ព្រឹត្តិការណ៍កីឡាធំៗនៅអង់គ្លេស រួមទាំងការប្រកួត Premier League នៅចុងសប្តាហ៍នេះ ត្រូវផ្អាកការប្រកួតទាំងអស់ ដើម្បីចូលរួមកាន់ទុក្ខការសោយទិវង្គត់របស់ម្ចាស់ក្សត្រីយ៍អេលីហ្សាបែតទីពីរ (Queen Elizabeth II) នៃចក្រភពអង់គ្លេស និងប្រជាជាតិកុម្ម៉ង់វែល (Commonwealth realms)។
|
ព្រះមហាក្សត្រីយ៍ អេលីហ្សាបែតទីពីរ បានយាងសោយទិវង្គតក្នុងព្រះជន្ម៩៦ព្រះវស្សា នៅយប់ថ្ងៃទី៨ ខែកញ្ញា ក្រោយសោយរាជ្យអស់រយៈពេល៧០ឆ្នាំ។ ដើម្បីចូលរួមកាន់ទុក្ខ ព្រឹត្តិការណ៍កីឡានៅចក្រភពអង់គ្លេស ត្រូវបានសម្រេចឱ្យផ្អាកការប្រកួតបណ្តោះអាសន្នទាំងអស់។ នេះបើតាមការចុះផ្សាយរបស់កាសែត BBC។ ការប្រកួតប្រណាំងសេះត្រូវបានបញ្ឈប់ភ្លាមៗ បន្ទាប់ពីការសោយទីវង្គត់របស់ព្រះមហាក្សត្រីយានី Elizabeth II ខណៈដែលការប្រកួតកីឡាគ្រីឃីតដែលត្រូវធ្វើនៅថ្ងៃទី៨ ខែកញ្ញា ក៏ត្រូវពន្យារពេលផងដែរ។ ថ្ងៃទីពីរនៃការប្រកួត PGA Championship ត្រូវបានផ្អាក ស្របពេលការប្រកួតលីគកីឡាបាល់ទាត់នៅអង់គ្លេស រួមទាំង Premier League នៅចុងសប្តាហ៍នេះ ត្រូវបានពន្យារពេលផងដែរ។ ការសម្រេចផ្អាកខាងនេះ កើតឡើងបន្ទាប់ពីមានការពិភាក្សា រវាស្ថាប័នគ្រប់គ្រងលីគបាល់ទាត់អង់គ្លេស (EFL) ជាមួយនាយកដ្ឋានឌីជីថល វប្បធម៌ ប្រព័ន្ធផ្សព្វផ្សាយ និងកីឡាអង់គ្លេស (DCMS) នៅថ្ងៃទី៩ នេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8483.txt
|
កីឡាការិនីប្រដាល់អូស្ត្រាលី Tai Emery បានអបអរសាទរជ័យជម្នះរបស់ខ្លួនលើកីឡាការិនីម្ចាស់ផ្ទះថៃ Rung-Arun Khunchai ដ៏គួរឲ្យភ្ញាក់ផ្អើលក្នុងព្រឹត្តិការណ៍ Bare Knuckle Fighting Championship (BKFC) កាលពីពេលថ្មីៗកន្លងមក។
|
Emery បានផ្តួល Rung-Arun ឲ្យសន្លប់ ក្រោយមកនាងរត់ជុំវិញសង្វៀន រួចហើយទាញអាវរបស់ខ្លួនបញ្ចេញដើមទ្រូងនៅចំពោះមុខអ្នកគាំទ្រ។ ឃ្លីបវីដេអូអបអរដ៏កម្រនេះ ទាក់ទាញការចូលទស្សនារាប់លាន ហើយក៏បានក្លាយជាប្រធានបទនៃការពិភាក្សាដ៏ផុសផុលផងដែរ។ បង្ហាញវត្តមានលើកដំបូងក្នុងព្រឹត្តិការណ៍ BKFC កីឡាការិនីអូស្ត្រាលី Emery មានអារម្មណ៍រំភើបយ៉ាងខ្លាំង ដោយបានយកឈ្នះកីឡាការិនីម្ចាស់ផ្ទះថៃ Rung-Arun យ៉ាងងាយស្រួល។ ក្រោយអាជ្ញាកណ្តាល ប្រកាសជ័យជម្នះរបស់ខ្លួន Emery បានរត់ពេញសង្វៀន មុននឹងទាញអាវបញ្ចេញសុដននៅចំពោះមុខអ្នកទស្សនាផ្ទាល់ និងតាមកញ្ចក់ទូរទស្សន៍ ដោយរូបភាព និងសកម្មភាព មានការចែករំលែកជាច្រើនក្នុងបណ្តាញសង្គម។ ទាក់ទងនឹងសកម្មភាពរបស់ខ្លួន Emery បានអះអាងប្រាប់ក្រុមការងារ MMA Fighting ថា នាងគ្មានអារម្មណ៍សោកស្តាយនោះឡើយ។ «វាជារឿងថ្មីមួយ។ មិត្តរបស់ខ្ញុំបានប្រាប់ថា ខ្ញុំស្ថិតនៅលំដាប់ទី១នៅលើ Google ដូច្នេះក៏អាចទាក់ទាញជាងក្រុមត្រកូល Kardashian នៅផ្នែកខ្លះផងដែរ»។ Emery ទទួលស្គាល់ថា ច្បាស់ជាមានប្រតិកម្មអវិជ្ជមាននៅក្នុងប្រទេសថៃ ដោយការបញ្ចេញសុដន់ជាសាធារណៈរបស់ស្ត្រីគឺខុសច្បាប់ ព្រោះពលរដ្ឋនៃប្រទេសនេះភាគច្រើនកាន់ព្រះពុទ្ធសាសនា។ នាងបានប្រៀបធៀបថា ការបញ្ចេញសុដន់របស់នារីនៅថៃ ខុសច្បាប់ ប៉ុន្តែបែរជាគ្មានបញ្ហាសម្រាប់ការបញ្ចេញរបស់ក្រុមបុរសដែលមានសុដន់សប្បនិម្មិតទៅវិញ។ កីឡាការិនីអូស្ត្រាលីរូបនេះ បានបន្ថែមថា៖ «ពិតជាមានប្រតិកម្មអវិជ្ជមាន ប៉ុន្តែក៏មានការគាំទ្រច្រើននៅបណ្តាប្រទេសនានាផងដែរ»។ តាមក្រាហ្វិកនៅលើអ៊ីនធ័រណិត ឃ្លីបខ្លីដែលមានរយៈពេល១៩វិនាទី ស្ថិតក្នុងការព្រមានទាក់ទងនឹងហិង្សា រូបភាពអាក្រាត និងសកម្មភាពអាសអាភាស។ ប៉ុន្តែស្របពេលជាមួយគ្នានេះ Emery ដែលជាអ្នកបង្ហាញម៉ូដមួយរូបផងដែរនោះ អះអាងថា គណនី OnlyFans របស់នាងទទួលបានកំណើន Subscribe ជាង៦០០០ភាគរយ បើគិតចាប់តាំងពីនាងប្រកួតឈ្នះកីឡាការនីថៃ។ Emery បានប្រាប់សារព័ត៌មាន TMZ ថា កំណើនអ្នកគាំទ្រដូចទឹកបាក់ទំនប់នេះ នាំឲ្យចំណូលរបស់នាងពី OnlyFans កើនពី៤០០ដុល្លារ ទៅ២៥០០០ដុល្លារក្នុង១ខែ។ បង្ហាញសង្គមផ្សេងទៀតរបស់នាង ក៏កើន Followers ដ៏ច្រើនសន្ធឹកសន្ធាប់ផងដែរ។ ទោះបីជាយ៉ាងណាក៏ដោយ អ្នកប្រើប្រាស់បណ្តាញសង្គមភាគច្រើនលើកឡើងថា ទង្វើបែបនេះមិនគួរត្រូវបានចាត់ទុកជាគំរូដល់ស្ត្រីដទៃនោះឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8484.txt
|
ម្ចាស់ជើងឯកការប្រណាំង MotoGP World Championship ៦សម័យ Marc Marquez នឹងវិលត្រលប់ទៅកាន់ការប្រណាំងម៉ូតូធំលំដាប់ពិភពលោកវិញនាចុងសប្តាហ៍នេះ ក្នុងទីលានប្រណាំង Aragon Grand Prix ប្រទេសអេស្ប៉ាញ។ Marquez អវត្តមានជាច្រើនប្រកួត ដោយសាររបួសបាក់ឆ្អឹងដៃ។ នេះបើតាមក្រុម Honda Racing ថ្ងៃទី១៣ ខែកញ្ញា។
|
កីឡាករសញ្ជាតិអេស្ប៉ាញរូបនេះអវត្តមានការប្រកួត ៦ទីលានរួចមកហើយ ក្រោយពេលរូបគេត្រូវព្យាបាលរបួសត្រង់ដៃស្តាំក្រោយជួបគ្រោះថ្នាក់អំឡុងពេលប្រណាំងក្នុងខែមិថុនា ឆ្នាំ២០២០ម្លេះ។ កាលថ្ងៃទី១១ ខែកញ្ញា កីឡាករវ័យ ២៩ឆ្នាំ បានធ្វើតេស្តសាកល្បងនៅទីលាន Misano ហើយអាចវិលត្រលប់ចូលការប្រណាំងវិញបាន។ បញ្ហារបួសដៃស្តាំរបស់ Marquez បានកើតឡើងតាំងពីឆ្នាំ ២០២០ ក្នុងការប្រកួតទីលាន Spanish Grand Prix ដោយពេលនោះរូបគេបានជួបគ្រោះថ្នាក់រអិលដួល រហូតមានបញ្ហបាក់ឆ្អឹងត្រង់ដៃស្តាំ។ ក្រោយពេលរងរបួសមកម្ចាស់ជើងឯក MotoGP ៦សម័យ និង Moto3 ២សម័យរូបនេះមិនបានបង្ហាញខ្លួនរាល់ការប្រណាំងបានពេញលេញឡើយដោយត្រូវតាមដានបញ្ហារបួសតាមពេលកំណត់រហូតមកដល់ឆ្នាំ ២០២២។ រដូវកាលថ្មីនេះ Marquez បង្ហាញខ្លួនសារជាថ្មីនៅប្រទេសអ៊ីតាលីទីលាន Italian Grand Prix កាលខែឧសភា។ «ចាប់ពីការព្យាបាលជោគជ័យទាំង ៤ដំណាក់កាល លើដៃស្តាំរបស់ Marquez រួចមក ម្ចាស់ជើងឯក ៨សម័យ បានអនុវត្តតាមការណែនាំបានយ៉ាងល្អ ដើម្បីសម្រួសដល់ការជាសះស្បើយពេញលេញ។ បន្ទាប់ពីមានការត្រួតពិនិត្យនានារួចមក និងការធ្វើតេស្តលើម៉ូតូ ក្រុមទាំងមូលមានក្តីរំភើបរីករាយចំពោះការវិលត្រលប់មកវិញ ហើយជំហ៊ានបន្ទាប់គឺជាការវិលត្រលប់ចូលការប្រកួតប្រជែងវិញ។»។ នេះតាមសេចក្តីប្រកាសរបស់ក្រុម Honda Racing។ សូមជម្រាបថាការប្រណាំងម៉ូតូ MotoGP នាទីលានប្រណាំង Aragon GP នឹងធ្វើឡើងនៅថ្ងៃទី១៨ ខែកញ្ញា ខណៈបច្ចុប្បន្នកីឡាករ Fabio Quartararo មកពីក្រុម Yamaha Racing កំពុងស្ថិតនៅកំពូលតារាងប្រជែងជើងឯក តាមពីក្រោយដោយកីឡាករអ៊ីតាលី Francesco Bagnaia ដែលឈរលំដាប់លេខ ២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8485.txt
|
គណកម្មាធិការអូឡាំពិកអន្តរជាតិ (IOC) នៅថ្ងៃទី៨ ខែកញ្ញា ព្រមានសមាគមកីឡាអូឡាំពិកឥណ្ឌា (IOA) ប្រឈមមុខការដាក់ពិន័យមិនឱ្យមានអត្តពលិកចូលរួមប្រកួតកីឡាអូឡាំពិក ចាប់ពីខែធ្នូតទៅ ប្រសិនប្រទេសនេះគ្មានដំណោះស្រាយលើបញ្ហាជម្លោះផ្នែកអភិបាលកិច្ច និងការបោះឆ្នោតរើសប្រធានសមាគមឱ្យបានត្រឹមត្រូវទេនោះ។
|
ក្រោយការព្រមានដាក់ពិន័យនេះ ប្រធានក្រុមប្រឹក្សា IOC ក៏បានសម្រេចចិត្តពន្យារពេលគម្រោងសម័យប្រជុំរបស់ខ្លួនក្នុងទីក្រុងបុមបៃ ប្រទេសឥណ្ឌា ក្នុងខែឧសភា ឆ្នាំ ២០២៣ ទៅខែកញ្ញា និងតុលាវិញ។ រឿងហេតុបណ្តាលឱ្យឈានដល់ការព្រមានពីសំណាក់ IOC បែបនេះ ក៏ព្រោះតែ ការបោះឆ្នោតជ្រើសរើសអ្នកគ្រប់គ្រង IOA ថ្មី ដែលត្រូវបានធ្វើឡើងនៅខែធ្នូ ឆ្នាំ ២០២១ ត្រូវពន្យារដោយសារមានការលូកដៃពីតុលារក្នុងស្រុកដែលមានទំនាក់ទំនងជាមួយរដ្ឋាភិបាលឥណ្ឌា។ តុលាការនោះបានព្យាយាមតែងតាំងមន្ត្រីដឹកនាំ IOA ថ្មីដែលស្ថិតក្រោមរដ្ឋភិបាលឥណ្ឌាដោយខ្លួនឯង ក្នុងគោលបំណងឱ្យកែប្រែច្បាប់នៃស្ថាប័នមួយនេះស្របតាមរដ្ឋធម្មនុញ្ញនៃប្រទេសឥណ្ឌា។ លើបញ្ហានេះ IOC ព្រមានចំៗទៅ ឥណ្ឌាឱ្យរកដំណោះស្រាយ សមស្រប ឱ្យទាន់ពេលវេលាត្រឹមខែធ្នូ បើមិនចង់ព្រឈមការដាក់ពិន័យ។ ការព្រមានដាក់ពិន័យនេះបានន័យថា អត្តពលិកឥណ្ឌានឹងអាចត្រូវហាមឃាត់មិនឱ្យចូលរួមប្រកួតក្នុងព្រឹត្តិការណ៍កីឡាអូឡាំពិកនានា ហើយ IOC ក៏នឹងរារាំងការផ្តល់មូលនិធិណាមួយទៅកាន់ IOA ដូចគ្នា។ «ដើម្បីចង្អុលបង្ហាញផ្លូវចំពោះដំណោះស្រាយនៃការបោះឆ្នោត IOC និងបើកកិច្ចប្រជុំជាមួយភាគីពាក់ព័ន្ធនៅចុងខែកញ្ញានេះ ហើយដោយមើលឃើញពីស្ថានភាពមិនច្បាស់លាស់ សម័យប្រជុំរបស់ IOC ដែលគ្រោងធ្វើឡើងនៅទីក្រុងបុមបៃក្នុងខែឧសភា ឆ្នាំ ២០២៣ នឹងត្រូវពន្យារពេលរហូតដល់ចន្លោះខែកញ្ញា និងតុលា ឆ្នាំ ២០២៣។ រឿងវានឹងពឹងផ្អែនការស្រេចចិត្តអំឡុងពេលកិច្ចប្រជុំបន្ទាប់នៅខែធ្នូ ឆ្នាំ ២០២២ ទាក់ទងទៅនិងគណកម្មាធិការអូឡាំពិកអន្តរជាតិ នៃប្រទេសឥណ្ឌា »។ នេះបើតាមសេចក្តីថ្លែងការណ៍ IOC។ លើសពីនេះក្រុមប្រឹក្សា IOC ក៏បានអះអាងបន្ថែមថា នឹងមានការសម្រេចលើ សម័យប្រជុំ IOC ក្នុងឆ្នាំ ២០២៣ អាចបន្តធ្វើក្នុងប្រទេសឥណ្ឌា ឬក៏ត្រូវផ្លាស់ប្តូរ។ មិនមែនលើកទីមួយឡើយដែល IOA ធ្លាប់រងពិន័យបែបនេះពី IOC។ ឆ្នាំ ២០១២ IOA រងពិន័យ២ឆ្នាំ ក្រោយ IOC រកឃើញអគ្គលេខាធិការ IOA ជាប់ឆ្នោតកាលនោះ ជាមនុស្សមានរឿងអាស្រូវពុករលួយ។ ឆ្នាំ ២០១៤ IOC ដកពិន័យវិញ ក្រោយមានការបោះឆ្នោតថ្មីកើតឡើង។ សូមជម្រាបថាព្រឹត្តិការណ៍កីឡាអូឡាំពិករដូវក្តៅឆ្នាំ ២០២៤ នឹងត្រូវធ្វើឡើងនៅទីក្រុងប៉ារីស ប្រទេសបារាំង ហើយអូឡាំពិករដូវរងារឆ្នាំ ២០២៦ នឹងធ្វើឡើងនៅទីក្រុង Milan និង Cortina D’Ampezzo ប្រទេសអ៊ីតាលី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8486.txt
|
នៅក្នុងកីឡាសម័យទំនើប កីឡាករបាល់ទាត់ភាគច្រើនអាចរកចំណូលគួរសម ហើយកីឡាករដែលមានទេពកោសល្យ និងមានអ្នកគាំទ្រច្រើន អាចក្លាយជាសេដ្ឋីផងដែរ។ ពួកគេមានលទ្ធភាពប្រើសម្ភារថ្លៃៗ ដូចជារថយន្ត ផ្ទះតម្លៃរាប់លានដុល្លារ ហើយលើសពីនោះទៀត អាចមានដល់ទៅយន្តហោះផ្ទាល់ខ្លួនប្រើទៀតផង។
|
ដូចដែលលោកអ្នកបានដឹងស្រាប់ហើយ កីឡាករល្បីៗជាពិសេសពីតំបន់អឺរ៉ុប និងអាម៉េរិកឡាទីនដូច Lionel Messi, Cristiano Ronaldo, Neymar ជាដើមនោះសុទ្ធសឹងតែមានទ្រព្យស្តុកស្តម្ភ តាមរយៈភាពលេចធ្លោរបស់ពួកគេក្នុងវិស័យបាល់ទាត់។ យ៉ាងណាក៏ដោយ ក៏មានកីឡាករផ្សេងពីតំបន់ដទៃទៀតដែលអាចរកចំណូលបានលើសលុបផងដែរ ប៉ុន្តែថ្ងៃនោះយើងសូមបង្ហាញលោកអ្នកអំពីអតីត និងកីឡាករបាល់ទាត់អាហ្វ្រិកចំនួន៧រូបដែលរកបានប្រាក់ច្រើន និងមានលទ្ធភាពទិញយន្តហោះឯកជនប្រើប្រាស់ផ្ទាល់ខ្លួន។ កីឡាករអាហ្វ្រិកទាំង៧រូបដែលមានយន្តហោះឯកជនប្រើមាន៖ ១-Mohamed Salah ខ្សែប្រយុទ្ធ Liverpool ជាកីឡាករបាល់ទាត់អាហ្រ្វិកម្នាក់ដែលមានប្រាក់ចំណូលខ្ពស់បំផុតលំដាប់ពិភពលោក។ កីឡាករអេហ្ស៊ីបរូបនេះ មានប្រាក់បៀវត្សរ៍ប្រចាំឆ្នាំប្រមាណ ១៤ លានដុល្លារពីហង្សក្រហម។ Salah មានយន្តហោះឯកជនប្រើប្រាស់ផ្ទាល់ខ្លួនផងដែរ។ ២- Samuel Eto’o សព្វថ្ងៃជាប្រធានសហព័ន្ធកីឡាបាល់ទាត់កាមេរ៉ូន។ Eto’o ជាអតីតខ្សែប្រយុទ្ធឆ្នើម Barcelona, Inter Milan, Real Madrid, Chelsea និង Everton។ ៣- Emmanuel Adebayor កំពុងប្រកបអាជីពនៅលីគក្នុងស្រុកតូហ្គោ Semassi។ អតីតខ្សែប្រយុទ្ធ Real Madrid, Arsenal និង Spurs រូបនេះមានប្រាក់៤៥លានដុល្លារ មានរថយន្តទំនើប និងយន្តហោះឯកជនផងដែរ។ ៤- Didier Drogba វីរបុរសក្រុម Chelsea ត្រូវបានគេចាត់ទុកថាជាកីឡាករកំពូលក្នុងប្រវត្តិសាស្ត្ររបស់អាហ្វ្រិក។ អតីតសមាជិកក្រុមជម្រើសជាតិកូដឌីវ័ររូបនេះ ដែលមានទ្រព្យ៩០លានដុល្លាររូបនេះប្រើប្រាស់សម្ភារទំនើបៗជាច្រើន។ ៥- Pierre-Emerick Aubameyang ខ្សែប្រយុទ្ធចំណូលថ្មីរបស់ Chelsea ដែលទើបទិញបានពី Barcelona។ ខ្សែប្រយុទ្ធសញ្ជាតិហ្គាបុងរូបនេះ ទទួលបានប្រាក់ពលកម្មប្រចាំឆ្នាំជាង១៣លានដុល្លារ និងប្រាក់ឧបត្ថម្ភផ្សេងៗ រហូតមានលទ្ធភាពប្រើយន្តហោះឯកជនដែលមានតម្លៃខ្ទង់លានដុល្លារ។ ៦- Asamoah Gyan ធ្លាប់លេងឱ្យ Sunlerland មុនផ្លាស់ទៅក្លិបក្នុងប្រទេសចិ នជាមួយប្រាក់ឈ្នួលកប់ពពក។ សព្វថ្ងៃអតីតខ្សែប្រយុទ្ធអន្តរជាតិហ្គាណា រូបនេះបានចូលនិវត្តន៍ពីអាជីពកីឡាករបាល់ទាត់ទៅហើយ និងមានទ្រព្យស្តុកស្តម្ភផងដែរ។ ៧- Suleiman Ali Muntari អតីតខ្សែបម្រើក្រុម Inter Milan, AC Milan និង Portsmouth។ អតីក្រុមជម្រើសជាតិហ្គាណារូបនេះ ទទួលបានប្រាក់ឈ្នួលខ្ទង់លានដុល្លារផងដែរក្នុងមួយឆ្នាំ និងជាកីឡាករអាហ្រិកដែលចូលចិត្តប្រើសម្ភារទំនើបៗផង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8487.txt
|
សហព័ន្ធកីឡាបាល់ទាត់វែលស៍ (FAW) នៅថ្ងៃទី១៣ ខែកញ្ញា ប្រកាសតែងតាំងលោក Rob Page ជាគ្រូបង្វឹកផ្លូវការ ក្រោយកាន់តំណែងគ្រូបណ្តោះអាសន្នជាងពីរឆ្នាំ។ Page ដែលជួយវែលស៍បង្ហាញខ្លួននៅ World Cup ឆ្នាំ២០២២ នៅកាតា លើកដំបូង យល់ព្រមចុះកិច្ចសន្យារយៈពេល ៤ឆ្នាំ។
|
លោក Rob Page កាន់កាប់ការងារដឹកនាំក្រុមជម្រើសជាតិវែលស៍ បណ្តោះអាសន្ន តាំងពីខែវិច្ឆិកា ឆ្នាំ ២០២០ មកក្រោយពេលលោក Ryan Giggs ត្រូវបានចាប់ខ្លួនពីបទប៉ិនប៉ង់រំលោភបំពានផ្លូវភេទ នឹងបានប្រើអំពើហិង្សាលើមិត្តស្រីរបស់។ លោក Page បានដឹកនាំក្រុមវែលស៍ប្រកួតជម្រុះពានរង្វាន់ World Cup រហូតអាចជួយវែលស៍ឈ្នះកៅអីទៅព្រឹត្តិការណ៍ World Cup វគ្គផ្តាច់ព្រ័ត្រនៅប្រទេសកាតាលើកដំបូងក្នុងរយៈពេល ៦៤ឆ្នាំ។ គ្រូបង្វឹកវ័យ ៤៨ឆ្នាំរូបនេះក៏បានជួយក្រុមវែលស៍ឡើងដល់វគ្គ ១៦ក្រុមនៃការប្រកួតពានរង្វាន់ UEFA Euro 2020 និងជួយវែលស៍ឡើងលេងនៅក្នុងពានរង្វាន់ UEFA Nation League ដោយស្ថិតនៅក្នុងចំណោមក្រុមប្រកួតជម្រុះស្ថិតក្នុងពូល League A លើកដំបូងប្រចាំតំបន់អឺរ៉ុប។ លោក Ryan Giggs កាលពីខែមិថុនាបានប្រកាសលាលែងពីតំណែង មុនពេលលោក Page កាន់តំណែងជាគ្រូបង្វឹកពេញសិទ្ធិរបស់វែលស៍នេះ។ ដើម្បីធានាបានថា លោកនឹងអាចបន្តដឹកនាំក្រុមប្រកួតរហូតដល់ព្រឹត្តិការណ៍ Euro 2024 និង World Cup ឆ្នាំ ២០២៦ FAW បានផ្តល់កុងត្រា ៤ឆ្នាំទៅលោក Rob Page។ «គ្មានអ្វីដែលមានកិត្តិយសខ្លាំងជាង បានបង្វឹកក្រុមជម្រើសជាតិខ្លួនឯងនោះទេ ខ្ញុំពិតជាមិនអាចរងចាំចំពោះការប្រកួតប្រជែងបានឡើយសម្រាប់រយៈពេលទាំង ៤ឆ្នាំនេះ ហើយការប្រកួត World Cup លើកដំបូងក្នុងរយៈពេល ៦៤ឆ្នាំ របស់យើងគឺជាការចាប់ផ្តើម។ ខ្ញុំសង្ឃឹមថាវែលស៍នឹងទទួលជោគជ័យនៅការប្រកួតក្នុងខែវិច្ឆិកា ខាងមុខ ខ្ញុំនឹងធ្វើឱ្យប្រទេសខ្ញុំរំភើប។»។ នេះជាសម្តីលោក Page ក្រោយពេលចុះកុងត្រារួច។ គួររំលឹកថា វែលស៍ត្រូវបានចាប់ពូលស្ថិតក្នុងពូលជាមួយក្រុម អង់គ្លេស អាម៉េរិក និងអ៊ីរ៉ង់ សម្រាប់ការប្រកួតវគ្គសន្សំពិន្ទុក្នុងពូកនៅប្រទេសកាតា។ World Cup 2022 នៅកាតានឹងចាប់ផ្តើមពីថ្ងៃទី ២០ ខែវិច្ឆិការ ដល់ថ្ងៃទី១៨ ខែធ្នូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8488.txt
|
Cristiano Ronaldo ខ្សែប្រយុទ្ធ Manchester United នៅតែជាកីឡាករដែលមានប្រាក់ពលកម្មខ្ពស់បំផុតក្នុងក្រប Premier League ក្នុងចំនួន៥៨ម៉ឺនដុល្លារក្នុងមួយសប្ដាហ៍ សម្រាប់រដូវកាល ២០២២-២៣នេះ។ Kevin De Bruyne ខ្សែបម្រើក្រុម Manchester City ស្ថិតនៅលេខរៀងទី២ ដោយទទួលបាន ៤៦ម៉ឺនដុល្លារ តាមពីក្រោយដោយ មិត្តរួមក្រុម Erling Haaland និងអ្នកចាំទី David De Gea របស់ Man Utd។
|
ក្លិបនៅលីគកំពូលអង់គ្លេសបានបំបែកកំណត់ត្រាលើការចំណាយទិញដូរកីឡាករដល់ទៅជាង២ពាន់លានដុល្លាររួចហើយ នៅទីផ្សារដោះដូរលើកទី១នេះ។ ចំណាយច្រើនលើការផ្ទេររួចហើយ ក្លិបត្រូវទទួលបន្ទុកធ្ងន់ធ្ងរថែមទៀត លើប្រាក់ឈ្នួលកីឡាករទាំងនោះ។ ការមកដល់របស់ Erling Haaland ទៅកាន់ Man City, Casemiro ទៅ Man Utd និង Kalidou Koulibaly ទៅកាន់ Chelsea ដើម បានធ្វើឱ្យក្លិបនីមួយៗកើនការចំណាយកាន់តែច្រើន ស្របពេលកីឡាករដែលមានក្នុងក្រុមស្រាប់សុទ្ធតែមានថ្លៃពលកម្មខ្ពស់។ ក្នុងចំណោមកីឡាករ១២រូប នៅ Premier League ដែលមានប្រាក់ប្រចាំសប្តាហ៍ខ្ពស់បំផុត មានសមាជិកក្រុមបិសាចក្រហមដល់ទៅ៥នាក់។ ក្រៅពីនោះ Man City មាន៣រូប Chelsea ៣រូប រួមជាមួយ Arsenal និង Liverpool មានមួយរូបដូចគ្នា។ ខាងក្រោមនេះជាកំពូលកីឡាករបាល់ទាត់ទាំង ១២ រូបដែលមានប្រាក់ប្រចាំសប្តាហ៍ច្រើនបំផុតនៅលីគកំពូលអង់គ្លេស ប្រចាំរដូវកាល ២០២២-២០២៣ នេះ៖ ១- Cristiano Ronaldo ទទួលបានប្រាក់ឈ្នួលពី Man Utd ៥៨ម៉ឺនដុល្លារក្នុងមួយសប្តាហ៍ ២- Kevin De Bruyne ទទួលបានប្រាក់ឈ្នួលពី Man City ៤៦ម៉ឺនដុល្លារក្នុងមួយសប្តាហ៍ ៣- David De Gea ទទួលបានប្រាក់ឈ្នួលពី Man Utd ៤៣ម៉ឺនដុល្លារក្នុងមួយសប្តាហ៍ ៣- Erling Haaland ទទួលបានប្រាក់ឈ្នួលពី Man City ៤៣ម៉ឺនដុល្លារក្នុងមួយសប្តាហ៍ ៤- Jadon Sancho ទទួលបានប្រាក់ឈ្នួលពី Man Utd ៤០ម៉ឺនដុល្លារក្នុងមួយសប្តាហ៍ ៤- Mohamed Salah ទទួលបានប្រាក់ឈ្នួលពី Liverpool ៤០ម៉ឺនដុល្លារក្នុងមួយសប្តាហ៍ ៥- Raphael Varane ទទួលបានប្រាក់ឈ្នួលពី Man Utd ៣៩ម៉ឺនដុល្លារក្នុងមួយសប្តាហ៍ ៦- Raheem Sterling ទទួលបានប្រាក់ឈ្នួលពី Chelsea ៣៧ម៉ឺនដុល្លារក្នុងមួយសប្តាហ៍ ៧- Jack Grealish ទទួលបានប្រាក់ឈ្នួលពី Man City ជាង៣៤ម៉ឺនដុល្លារក្នុងមួយសប្តាហ៍ ៧- Casemiro ទទួលបានប្រាក់ឈ្នួលពី Man Utd ជាង៣៤ម៉ឺនដុល្លារក្នុងមួយសប្តាហ៍ ៨- Kalidou Koulibaly ទទួលបានប្រាក់ឈ្នួលពី Chelsea ៣៤ម៉ឺនដុល្លារក្នុងមួយសប្តាហ៍ ៩- N’Golo Kante ទទួលបានប្រាក់ឈ្នួលពី Chelsea ៣៣ម៉ឺនដុល្លារក្នុងមួយសប្តាហ៍ ១០- Gabriel Jesus ទទួលបានប្រាក់ឈ្នួលពី Arsenal ៣០ម៉ឺនដុល្លារក្នុងមួយសប្តាហ៍៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8489.txt
|
លោក Thomas Tuchel នៅថ្ងៃទី១១ ខែកញ្ញា បង្ហាញការខកចិត្តដែលមិនអាចបន្តដំណើរជាមួយ Chelsea ក្រោយប៉ុន្មានថ្ងៃបន្ទាប់ពីក្លិបតោខៀវ បញ្ចប់តំណែងលោក។
|
អ្នកចាត់ការសញ្ជាតិអាល្លឺម៉ង វ័យ ៤៩ឆ្នាំង់ ត្រូវបានក្លិបតោខៀវ Chelsea ប្រកាសចែកផ្លូវគ្នាកាលថ្ងៃទី៧ ខែកញ្ញា មួយថ្ងៃក្រោយក្រុម Chelsea ភ្លាត់ស្នៀតចាញ់ការប្រកួតបើកឆាក Champions league ក្រោមថ្វីជើង Dinamo Zagreb ១-០។ ក្រោយមិនអស់ចិត្តក្នុងការដឹកនាំក្រុមតោខៀវ Chelsea លោក Tuchel បានបង្ហោះនៅលើបណ្តាញសង្គម
|
article_849.txt
|
វ៉ាស៊ីនតោន — ជនចំណាកស្រុកយ៉ាងហោចណាស់២៧នាក់ បានលង់ទឹកស្លាប់កាលពីថ្ងៃពុធនេះ បន្ទាប់ពីទូកដែលពួកគេជិះឆ្លងនោះបានក្រឡាប់នៅពេលដែលពួកគេបានព្យាយាមឆ្លងដៃសមុទ្រពីប្រទេសបារាំងទៅអង់គ្លេស។
|
រដ្ឋមន្ត្រីក្រសួងមហាផ្ទៃបារាំងលោក Gerald Darmanin បាននិយាយថា មនុស្ស៣៤នាក់បានស្ថិតនៅលើទូកនោះ។ មនុស្ស២នាក់ត្រូវបានជួយសង្គ្រោះហើយម្នាក់ទៀតកំពុងបាត់ខ្លួននៅឡើយដែលនេះជាសោកនាដកម្មដ៏អាក្រក់បំផុតមួយមិនធ្លាប់មានពីមុនមកដែលទាក់ទិនជនចំណាកស្រុករវាងប្រទេសទាំង២។ នេះបើតាមការចេញផ្សាយរបស់ទីភ្នាក់ងារព័ត៌មាន Reuters។ ដោយមិនមានការពន្យល់ណាមួយ ក្រសួងមហាផ្ទៃបារាំង បានប្រកាសតួលេខអ្នកស្លាប់សរុបចំនួន២៧នាក់។ នេះបើតាមការចេញផ្សាយរបស់ទីភ្នាកងារព័ត៌មានបារាំង AFP។ គេនៅមិនទាន់ដឹងពីសញ្ជាតិរបស់ជនចំណាកស្រុកទាំងនោះនៅឡើយទេ។ រដ្ឋមន្ត្រីក្រសួងមហាផ្ទៃបារាំង បានបញ្ជាក់ថា៖ «នេះជាគ្រោះមហន្តរាយមួយសម្រាប់ប្រទេសបារាំង សម្រាប់សហភាពអឺរ៉ុបនិងសម្រាប់មនុស្សជាតិដែលបានឃើញពីការស្លាប់របស់ជនចំណាកស្រុកទាំងនេះនៅឯសមុទ្រដោយសារពួករត់ពន្ធមនុស្ស»។ លោករដ្ឋមន្ត្រីមហាផ្ទៃបារាំងរូបនេះ បានបង្ហោះសារក្នុង
|
article_8490.txt
|
Eintracht Frankfurt ថ្កោលទោសអ្នកគាំទ្រចំពោះការធ្វើសញ្ញាណាស៊ី ក្នុងការប្រកួត Champions League ដែលរកបានជ័យជម្នះលើក្រុមបារាំង Olympique Marseille ក្នុងលទ្ធផល ១-០ នៅថ្ងៃទី១៣ ខែកញ្ញា។ នេះជាជ័យជម្នះលើកដំបូងរបស់ Frankfurt នៅក្របខណ្ឌអឺរ៉ុបវគ្គសន្សំពិន្ទុពូល D ខណៈការប្រកួតគ្របដណ្តប់ដោយបញ្ហាពីអ្នកទស្សនា។
|
គ្រាប់បាល់នាំមុខ ១គ្រាប់នៅវគ្គទីមួយ បានជួយពាំនាំក្រុមម្ចាស់ជើងឯក Europa League មួយនេះអាចស្វែងរកបាននូវជ័យជម្នះខ្លួនលើកដំបូងបង្អស់នៅ Champions League និងធ្វើឱ្យ Frankfurt បន្តភាពមិនដែលចាញ់របស់ខ្លួនក្រៅទឹកដី ក្នុងពានរង្វាន់លំដាប់អឺរ៉ុបទាំង ៧ប្រកួតដែលបានប្រកួត។ តែទោះជាយ៉ាងនេះក្តី ជ័យជម្នះរបស់ក្រុមដែលដឹកនាំដោយលោក Oliver Glasner ត្រូវបានរំខានដោយហ្វូងមនុស្សដែលបានចូលទស្សនាការប្រកួតនោះ។ បើតាមរយៈវីដេអូឃ្លីបដែលត្រូវបានបង្ហោះលើបណ្តាញសង្គម អ្នកគាំទ្រ ក្រុមទាំងសងខាងបានព្យាយាមគុបកាំជ្រួចភ្លើងសំដៅដាក់គ្នាទៅវិញទៅមក។ ចំណែកវីដេអូផ្សេងទៀតបានបង្ហាញអ្នកគាំទ្រមួយចំនួនស្ថិតក្នុងចំណោមអ្នកគាំទ្រ Frankfurt បានលើកដៃទៅមុខ ដែលជាសញ្ញាសម្គាល់មួយក្នុងរបបណាស៊ី។ ការលើកដៃបែបនេះ ត្រូវបានស្គាល់ថាជាសញ្ញានៃការគោរពរបស់មេដឹកនាំបង្កសង្រ្គាមលោកលើកទី២ អាឌុល ហ៊ីត្លែរ ហើយសញ្ញានេះក៏ត្រូវបានគេហាមឃាត់ ក្រោយសង្គ្រាមបានបញ្ចប់ទៅ។ ពាក់ព័ន្ធនឹងបញ្ហានេះក្រុម Frankfurt បានថ្កោលទោសចំពោះទង្វើមិនគួរគប្បីទាំងនោះ។ «ក្លិបបានផ្តាច់ខ្លួនចេញទាំងស្រុងចំពោះឧប្បត្តិហេតុដែលកើតឡើងក្នុងជំនួបវគ្គសន្សំពិន្ទុ UEFA Champions League រវាងក្រុម Olympique de Marseille និង Eintracht Frankfurt ដែលកាយវិការស្រដៀងទៅនឹងកាយវិការណាស៊ីបានកើតមានឡើង។ ចំពោះបញ្ហាទាំងនេះ Eintracht Frankfurt នឹងស៊ើបអង្កេតលម្អិតអំពីព្រឹត្តិការណ៍និងអាកប្បកិរិយារបស់អ្នកពាក់ព័ន្ធ។»។ នេះបើតាមសេចក្តីថ្លែងការណ៍របស់ Eintracht Frankfurt។ Frankfurt កាលពីរដូវកាលមុនពួកគេបានឈានជើងលេងក្នុងពានរង្វាន់អឺរ៉ុបលើកដំបូងក្នុងប្រវត្តិសាស្ត្រនៃក្របខណ្ឌ Europa League ហើយពួកគេក្លាយជាក្រុមជើងឯក Europa League ដោយយកឈ្នះលើកក្រុម Rangers របស់ស្កុតឡែនដោយបាល់កាត់សេចក្តី ១១ម៉ែត្រក្រោយពួកគេមានគ្រាប់ស៊ុតស្មើគ្នា ១-១។ Eintracht Frankfurt រកបាន ៣ពិន្ទុនៅការប្រកួតជុំទី២ វគ្គសន្សំពិន្ទុ UCL នេះដោយកាលប្រកួតដំបូងពួកគេចាញ់ក្រុម Tottenham Hotspur លទ្ធផល ២-០។ ក្រោយបញ្ចប់ការប្រកួត Frankfurt ស្ថិតនៅចំណាត់ថ្នាក់លេខ៣ ឈរពីក្រោម Spurs ដែលមានបីពិន្ទុដែរ និង Sporting ដែលមាន ៦ពិន្ទុនៅកំពូលតារាង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8491.txt
|
ក្រុមអ្នកគាំទ្រក្រុម Atletico Madrid រាប់រយនាក់ត្រូវបានគេថតវីដេអូថាបានជេប្រមាថ និងរើសអើងពូជសាសន៍លើកីឡាករ Real Madrid សញ្ជាតិប្រេស៊ីល Vinicius JR នាក្រៅកីឡដ្ឋាន Wanda Metropolitano មុនជំនួបទីក្រុងម៉ាទ្រីឌ ឬ Madrid Derby នៅថ្ងៃទី១៨ ខែកញ្ញា។ Atletico Madrid ស្នើក្រុមអ្នកគាំទ្រខ្លួន ឱ្យគោរពគូប្រកួត។
|
នៅក្នុងវីដេអូដែលត្រូវបានគេបង្ហោះនៅលើបណ្តាញសង្គម អ្នកគាំទ្រទាំងនោះបានស្រែកច្រៀងសំដៅចំៗទៅកាន់ Vinicius JR ដោយប្រើពាក្យថា «Vinicius ឯងគឺជាស្វាមួយក្បាល»។ នាជំនួប Madrid Derby នោះក្រុមភ្ញៀវ Real Madrid បានយកឈ្នះលើ Atletico Madrid លទ្ធផល ២-១។ លើសពីនេះទៅទៀតបើតាមប្រព័ន្ធផ្សព្វផ្សាយអេស្ប៉ាញ អ្នកគាំទ្រ AT-Madrid បានធ្វើសំឡេងសត្វស្វា និងការស្រែកដោយប្រើពាក្យប្រមាថ Vinicius Die ត្រូវបានឮក្នុងកីឡដ្ឋាន Metropolitano អំឡុងពេលប្រកួត។ សំឡេងស្រែកដោយបង្ហាញការរើសអើង កើនឡើងកាន់តែខ្លាំងក្រោយ Rodrygo បានស៊ុតបើកឆាកឱ្យ Real នៅនាទី១៨។ ទាំង Rodrygo និង Vinicius បានអបអរការស៊ុតចូលទីដោយការរាំនៅពីមុខក្រុមអ្នកគាំទ្រ Atletico Madrid។ ទាក់ទងការរើសអើងនឹងការស្រែកប្រមាថទាំងនេះ ក្លិប Atletico Madrid មិនមានការឆ្លើយតបអ្វីឡើយចំពោះបញ្ហាទាំងនេះ ប៉ុន្តែក្លិបមួយនេះបានបង្ហោះផ្តែផ្តាំអ្នកគាំទ្រលើបណ្តាញសង្គម
|
article_8492.txt
|
សហព័ន្ធកីឡាបាល់ទាត់អន្តរជាតិ (FIFA) ប្រកាសខ្ទង់ចំណាយ១ពាន់លានដុល្លារទៅលើក្រុមទាំង៣២ ក្នុងការប្រកួត FIFA World Cup ឆ្នាំ២០២២ ពោលគឺកើនលើសឆ្នាំ ២០១៨ នៅរុស្ស៊ី ២៩ភាគរយ ស្មើនឹងជាង២០០លានដុល្លារ។ ប្រាក់ដ៏ច្រើននេះនឹងត្រូវប្រើសម្រាប់ប្រាក់រង្វាន់លើក្រុមទាំង៣២ ថ្លៃបង់ឱ្យក្លិបដែលមានកីឡាករលេងនៅព្រឹត្តិការណ៍នេះ ថ្លៃសេវ៉ាការពារ និងធានារ៉ាប់រងកីឡាករ និងក្លិប។
|
ការចំណាយប្រាក់រង្វាន់សម្រាប់ក្រុមទាំង៣២ នៅ World Cup ក្នុងប្រទេសកាតាសរុបអស់ ៤៥០លាន លើសការចំណាយនៅរុស្ស៊ី ឆ្នាំ២០១៨ ដែលចាយអស់៤០០លានដុល្លារ។ បើតាមការផ្សាយរបស់កាសែត Doha News ក្នុងវគ្គជម្រុះតាមពូលចាប់ពីពូល A ដល់ H ក្រុមនីមួយៗនឹងទទួលបានប្រាក់រង្វាន់ពី FIFA ចំនួន ២,៥លានដុល្លារ រួមទាំងបូកប្រាក់លើកទឹកចិត្តសម្រាប់ក្រុមឈ្នះផ្សេងទៀត ចំនួន៩លានដុល្លារ។ ក្រុមណាដែលអាចឈានដល់វគ្គ១៦ចុងក្រោយ នឹងទទួលបានក្នុងមួយក្រុម ៨លានដុល្លារទៀត។ សម្រាប់ក្រុមឈានដល់វគ្គ១/៤ផ្តាច់ព្រ័ត្រ នឹងទទួលបាន ១២លានដុល្លារ ក្នុងមួយក្រុមនិង៤ក្រុមដែលឡើងទៅវគ្គពាក់កណ្តាលផ្តាច់ព្រ័ត្រទទួលបានក្នុងមួយក្រុម១៦ដុល្លារ។ ក្រុមដែលបញ្ចប់ក្នុងចំណាត់ថ្នាក់ទី៤ នឹងទទួលបានប្រាក់រង្វាន់បន្ថែម ២២លានដុល្លារ ខណៈលេខ៣ ទទួលបាន២៦លានដុល្លារ។ ក្រុមតំណាងប្រទេសណា ដែលអាចដណ្តើមបានតំណែងជើងឯក World Cup ឆ្នាំ២០២២ នៅកាតា នឹងទទួលបានប្រាក់រង្វាន់ចំនួន ៤៥លានដុល្លារ ឯក្រុមរងជើងឯកទទួលបាន ៣២លានដុល្លារ។ ដោយឡែក ថ្លៃបង់ឱ្យក្លិបដែលមានកីឡាករជាប់ជម្រើសជាតិនៅព្រឹត្តិការណ៍កីឡាបាល់ទាត់ពិភពលោកនេះមានចំនួន ២០៩លានដុល្ដារ។ ថ្លៃសេវាការពាររួមជាមួយធានារ៉ាប់រងក្លិបនិងកីឡាករ ត្រូវចំណាយ១៣៤លានដុល្លារ និង៤៨លានដុល្លារទៀតលើការចំណាយផ្សេងៗ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8493.txt
|
អាល្លឺម៉ង់បិទតំបន់ជួបជុំអ្នកគាំទ្រ និងផ្លូវមួយចំនួនអំឡុងពេល World Cup ឆ្នាំ២០២២ នៅកាតា។ ការបិទតំបន់អ្នកគាំទ្រ ឬ Fan Mile នៃក្លោងទ្វារ Brandenburg នាទីក្រុងប៊ែរឡាំងតាមប្រពៃណីអាល្លឺម៉ង់នេះ ដោយសារ World Cup 2022 ចំរដូវរងា។
|
កម្មវិធី Fan Mile ត្រូវបានក្លាយជាប្រពៃណីដ៏សំខាន់មួយនៃអ្នកគាំទ្របាល់ទាត់ប្រទេសអាល្លឺម៉ង់ចំពោះបទពិសោធន៍នៃព្រឹត្តិការណ៍ World Cup។ មនុស្សរាប់រយពាន់នាក់បានមកប្រមូលផ្តុំគ្នានៅតាមដងវិធីនៃក្លោងទ្វារ Brandenburg ទីក្រុងប៊ែរឡាំង ជាមួយការលក់អាហារ និងភេសជ្ជៈតាមដងផ្លូវនឹងទស្សនាការប្រកួត World Cup នៅលើផ្ទាំងកញ្ចក់ LED ធំៗ ក្នុងកម្មវិធីនោះ។ រៀងរាល់ការប្រកួត World Cup អ្នកគាំទ្រអាល្លឺម៉ង់មកពីតំបន់នានាជុំវិញប្រទេសតែមកប្រមូលផ្តុំគ្នានៅទីក្រុងប៊ែរឡាំង។ តែយ៉ាងណាបើតាមអាជ្ញាធរបរិស្ថាននៃទីក្រុងប៊ែរឡាំងប្រាប់ទៅទីភ្នាក់ងារសារព័ត៌មាន DPA នាថ្ងៃទី១០ ខែកញ្ញា រដ្ឋាភិបាលទំនងមិនអនុម័តការលើកលែងពិសេសណាមួយឡើយ សម្រាប់ការរៀបចំព្រឹត្តិការណ៍តំបន់អ្នកគាំទ្រនេះឡើង។ មិនត្រឹមតែប៉ុណ្ណោះនាយកប្រតិបត្តិក្រុមហ៊ុនដែលទទួលបន្ទុករៀបចំកម្មវិធី Fan Mile នេះបានឱ្យដឹងថានឹងមិនមានកម្មវិធីកើតឡើងសម្រាប់ឆ្នាំនេះដូចគ្នា។ «វាពិតជាពិបាកខ្លាំងណាស់ក្នុងការរៀបចំកម្មវិធី Fan Mile នេះឡើងអំឡុងរដូវកាលរងារនៃបុណ្យណូអែល ហើយភាពមិនប្រាកដប្រជានៃជំងឺរាតត្បាតកូវីដក៏ជាឧបសគ្គចម្បងមួយ។ ដូច្នេះយើងសម្រេចថាមិនធ្វើវាឡើងនោះទេ។»។ លោក Willy Kausch នាយកប្រតិបត្តិនៃក្រុមហ៊ុន KIT Group ដែលជាក្រុមហ៊ុនផ្នែករៀបព្រឹត្តិការណ៍ និងសន្និសីទនិយាយបែបនេះ។ កាលពីឆ្នាំ ២០០៦ ដែលអាល្លឺម៉ង់ធ្វើជាម្ចាស់ផ្ទះ World Cup អ្នកគាំទ្រប្រមាណជាង ៩លាននាក់បានមកជួបជុំគ្នាក្នុងកម្មវិធី Fan Mile នេះ។ ឆ្នាំ ២០១៤ ជាពេលដែលអាល្លឺម៉ងក្លាយជាម្ចាស់ជើងឯក World Cup ហើយបានវិលត្រលប់មកប្រទេសអាល្លឺម៉ង់វិញ ក្រុមដែលដឹកនាំដោយលោក Joachim Low ពេលនោះបាន ធ្វើពិធីអបអរជ័យជម្នះដោយបានបង្ហាញពានរង្វាន់ទៅអ្នកគាំទ្រក្នុងកម្មវិធី Fan Mile នេះពីមុខក្លោងទ្វារ Brandenburg។ World Cup 2018 នៅរុស្ស៊ីជាពេលរៀបចំកម្មវិធី Fan Mile ចុងក្រោយបង្អស់។ ព្រឹត្តិការណ៍ World Cup 2022 នៅប្រទេសកាតាកំពុងតែខិតកាន់តែគៀកថ្ងៃនៃការប្រកួតមកដល់ ដោយការប្រកួតនឹងចាប់ផ្តើមនៅថ្ងៃទី២០ ខែវិច្ឆិកា រហូតដល់ ថ្ងៃទី១៨ ខែធ្នូ។ ប្រទេសអាល្លឺម៉ង់ក៏ស្ថិតក្នុងចំណោមប្រទេសដទៃនៅតំបន់អឺរ៉ុបដែលបានតវ៉ាចំពោះការធ្វើជាម្ចាស់នៃព្រឹត្តិការណ៍ដ៏ធំនេះរបស់ប្រទេសកាតាផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8494.txt
|
ក្លិប Manchester United ចំណាយប្រាក់លើការទិញចូលកីឡាករក្នុងរង្វង់ទឹកប្រាក់១,៣០ ពាន់លានដុល្លារអាម៉េរិកក្នុងរយៈពេល១០ឆ្នាំចុងក្រោយ ដែលច្រើនលើសគេក្នុងចំណោមលីគកំពូលបាល់ទាត់ទាំង៥នៅអឺរ៉ុប។ ចាយលុយច្រើនជាងគេមែនពិត តែបិសាចក្រហមនៅពេលនេះ នៅមិនទាន់រកឃើញភាពខ្លាំងដូចពីមុននៅឡើយ។
|
យោងតាមទិន្នន័យរបស់ស្ថាប័នស្រាវជ្រាវកីឡាបាល់ទាត់ CIES Football Observatory ក្លិប Man UTD ឈរនៅចំណាត់ថ្នាក់ទី១ នាំមុខក្លិបអង់គ្លេសដូចគ្នា Manchester City និង Paris Saint-Germain នៃលីគកំពូលបារាំង ដែលចំណាយលើការផ្ទេរកីឡាករខ្ពស់បំផុត ចាប់តាំងពីការចូលនិវត្តន៍របស់លោក Sir Alex Ferguson ក្នុងនាមជាអ្នកចាត់ការទូទៅ។ ក្នុងរយៈពេលជិតមួយទសវត្សរ៍ចុងក្រោយនេះ ក្លិបបិសាចក្រហមដែលប្តូរគ្រូ ៦រូបរួចមកហើយ បានចំណាយ ១,៣០ពាន់លានដុល្លារទិញកីឡាករ ក្នុងនោះពួកគេផ្ទេរកីឡាករថ្លៃៗដូចជា Paul Pogba, Harry Maguire, Romelu Lukaku, Angel Di Maria, Jadon Sancho, Lisandro Martinez និង Casemiro ជាដើម។ ចាប់តាំងពី Ferguson ចាកចេញនៅឆ្នាំ ២០១៣ Man Utd មិនមានកីឡាករណាលក់ចេញក្នុងតម្លៃថ្លៃៗឡើយ និងថែមទាំងលេងមិនបានល្អថែមទៀត។ រដូវកាលមុន Man Utd បញ្ចប់ក្នុងចំណាត់ថ្នាក់ទី៦ក្នុងតារាង Premier League និងមិនបានកៅអីលេង UEFA Champions League រដូវកាលនេះឡើយ។ ដោយឡែក ក្លិប Manchester City ដែលស្ថិតនៅចំណាត់ថ្នាក់ទី២ បន្ទាប់ពី Man Utd ក្នុងនាមក្លិបចំណាយលើការផ្ទេរកីឡាករច្រើនបំផុតលើលោក ក្នុងចំនួនទឹកប្រាក់ ១,១៤១ពាន់លានដុល្លារ បានពង្រីកភាពខ្លាំងរបស់ខ្លួនពីមួយរដូវកាលទៅមួយរដូវកាល ពោលគឺចាប់ពីលោក Pep Guardiola ក្លាយជាអ្នកចាត់ការទូទៅឆ្នាំ២០១៦។ Paris Saint-Germain ដែលបានបំបែកកំណត់ត្រាផ្ទេរកីឡាករល្អៗលំដាប់ពិភពលោកនៅរយៈពេលចុងក្រោយ បានចំណាយប្រាក់សុទ្ធ ៩៤១ លានដុល្លារប៉ុណ្ណោះលើការទិញកីឡាករចូលនៅរយៈពេលជិត១០ឆ្នាំមកនេះ។ ខាងក្រោមនេះ ជាក្លិបបាល់ទាត់នៅលីគបាល់ទាត់អឺរ៉ុបទាំង៥ចំនួន១០ប្រទេសដែលចំណាយប្រាក់ច្រើនបំផុតក្នុងការទិញចូលកីឡាករក្នុងរយៈពេលជិតមួយទសវត្សរ៍ចុងក្រោយ ខណៈដែលមិនមានឈ្មោះរបស់ក្រុមយក្សអេស្ប៉ាញ Real Madrid ឡើយ៖ ១- Manchester United ចំណាយអស់ ១,៣០ពាន់លានដុល្លារ ២- Manchester City ចំណាយអស់ ១,១៤១ពាន់លានដុល្លារ ៣- PSG ចំណាយអស់ ៩៤១ លានដុល្លារ ៤- Barcelona ចំណាយអស់ ៧៥៣ លានដុល្លារ ៥- Arsenal ចំណាយអស់ ៦៧៥ លានដុល្លារ ៦- Juventus ចំណាយអស់ ៦៤៨ លានដុល្លារ ៧- AC Milan ចំណាយអស់ ៥០០ លានដុល្លារ ៨- Everton ចំណាយអស់ ៤៩៨ លានដុល្លារ ៩- Aston Villa ចំណាយអស់ ៤៩១ លានដុល្លារ ១០- Chelsea ចំណាយអស់ ៤៧៨ លានដុល្លារ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8495.txt
|
Lewis Hamilton ច្រឡោតដាក់សមាជិកក្រុម Mercedes ក្រោយមិនអាចឈ្នះនៅក្នុងការប្រណាំងរថយន្ត Formula One ក្នុងកម្មវិធី Dutch Grand Prix ប្រទេសហូឡង់។ ម្ចាស់ការពារតំណែងជើងឯក Max Verstappen របស់ក្រុម Red Bull ជាអ្នកដណ្តើមបានជ័យជម្នះនៅទីលានទី១៥នេះ។
|
Hamilton បង្ហាញការខកចិត្តចំពោះយុទ្ធសាស្ត្ររបស់ក្រុម Mercedes ដែលធ្វើឱ្យរូបគេបន្តខកឱកាសទទួលបានជ័យជម្នះជាលើកដំបូងក្នុងព្រឹត្តិការណ៍ F1 រដូវកាល២០២២នេះ។ ១៥ប្រកួតទៅហើយ ម្ចាស់ជើងឯក៥សម័យមិនទាន់ស្គាល់ជាតិឈ្នះម្តងឡើយ។ ដំបូងឡើយ អ្នកប្រណាំងអង់គ្លេសទំនងជាអាចរកបានជ័យជម្នះរបស់ខ្លួនទៅហើយនាការប្រណាំងនៅហូងឡង់ថ្ងៃទី៤ ខែកញ្ញា។ ប៉ុន្តែដោយសារបញ្ហាបច្ចេកទេសក្រុម Mercedes ទើបធ្វើឱ្យ Hamilton ធ្លាក់ពីលេខ១ ទៅលេខ៤វិញក្រោយបញ្ចប់ការប្រណាំង។ Hamilton ស្រែកគំហកដាក់សមាជិកក្រុម Mercedes តាមវិទ្យទាក់ទងក្រុម។ អ្នកប្រណាំងវ័យ៣៧ឆ្នាំ ចោទថាក្រុមប្តូរសម្បកឱ្យខ្លួនមិនត្រឹមត្រូវ ទើបធ្វើឱ្យរថយន្តយឺត រហូតរបូតជ័យជម្នះទៅ Verstappen ជាថ្មីទៀត។ ប៉ុន្តែយ៉ាងណាក៏ដោយ រូបគេបានសុំទោសសមាជិកក្រុមវិញ ដោយអះអាងថាដោយសារខ្លួនចង់ឈ្នះជាលើកដំបូងនៅរដូវកាលនេះ។ Verstappen អ្នកប្រណាំងសញ្ជាតិហូឡង់ដែលបើកបរឱ្យ Red Bull នៅតែទទួលបានជ័យជម្នះ៤លើកចុងក្រោយជាប់ៗគ្នា និងជាលើកទី១០ក្នុងការប្រណាំងទាំង១៥ទីលានរដូវកាលថ្មីនេះ។ George Russell របស់ក្រុម Mercedes បញ្ចប់ក្នុងចំណាត់ថ្នាក់ទី២ ខណៈ Charles Leclerc ដែលបើកឱ្យ Ferrari បានលេខ៣។ តាមរយៈជ័យជម្នះនេះ Verstappen ត្រូវបានគេមើលឃើញថា អាចការពារតំណែងជើងឯក F1 រដូវកាលនេះ និងជាការឈ្នះលើកទី២ក្នុងអាជីព។ Verstappen កើនដល់ ៣១០ពិន្ទុ នាំមុខ Charles Leclerc របស់ក្រុម Ferrari និងមិត្តរួមក្រុម Red Bull កីឡាករ Perez ចំនួន១០៩ពិន្ទុដូចគ្នា។ Hamilton នៅលេខរៀងទី៦ដដែល ដោយរកបាន១៥៨ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8496.txt
|
Serena Williams ផ្អាកកាលចូលនិវត្តន៍ពីអាជីពកីឡាវាយកូនបាល់បណ្តោះអាសន្នសិន បន្ទាប់ពីប្រកួតឈ្នះកីឡាការិនីលេខ២ពិភពលោក Anett Kontaveit ដើម្បីបន្តទៅជុំទី៣ ពានរង្វាន់ US Open ឆ្នាំ២០២២។
|
នាជំនួបជុំទី២ នៅថ្ងៃទី៣១ ខែសីហា អតីតកីឡាការិនីវាយកូនបាល់លេខ១ពិភពលោក Williams បានយកឈ្នះ Kontaveit ក្នុងលទ្ធផល ៧-៦(៤) ២-៦ និង ៦-២។ ក្រោយមានឱកាសបន្តទៅជុំទី៣ និងមានអារម្មណ៍ល្អក្រោយឆ្លងកាត់ការប្រកួតរយៈពេល២ម៉ោងកន្លះប្រកបដោយគុណភាពខ្ពស់ ក្នុងជំនួបកម្រិត Grand Slam កីឡាការិនីអាម៉េរិក វ័យ៤០ឆ្នាំរូបនេះ ក៏សម្រេចចិត្តដាក់ការចូលនិវត្តន៍មួយឡែកសិន។ Williams ធ្លាប់បានបង្ហាញចេតនាចូលនិវត្តន៍ពីអាជីពកីឡាវាយកូនបាល់នេះនៅដើមខែសីហា បន្ទាប់ពីស្រុតចុះទម្រង់ប្រកួតខ្លាំងនៅរយៈពេលចុងក្រោយ។ តាមការផ្សាយរបស់ទីភ្នាក់ងារព័ត៌មាន Reuters ម្ចាស់ Grand Slam ២៣សម័យកាលរូបនេះ និយាយថាកីឡាវាយកូនបាល់កំពុងឃ្លាតឆ្ងាយពីខ្លួនបន្តិតម្តង ខណៈ US Open ទំនងជាព្រឹត្តិការណ៍ចុងក្រោយរបស់ខ្លួន។ យ៉ាងណាក៏ដោយ ក្រោយឈ្នះ Kontaveit កីឡាការិនីលំដាប់លេខ២ពិភពលោកសញ្ជាតិអេស្តូនីយ៉ាងស្វិតស្វាញ Williams ដែលសព្វថ្ងៃធ្លាក់ចំណាត់ថ្នាក់ដល់លេខរៀងទី៦០៥ពិភពលោក ក៏សម្រេចផ្អាកការចូលនិវត្តន៍របស់ខ្លួនវិញ។ Williams ដែលធ្លាប់លើកពាន US Open ៦សម័យកាល និយាយទាំងទឹកមុខញញឹមក្រោយចប់ការប្រកួតជុំទី២នេះថា៖ «ខ្ញុំជាកីឡាការិនីល្អម្នាក់។ នេះជាអ្វីដែលខ្ញុំធ្វើបានល្អបំផុត ដូច្នេះខ្ញុំនឹងបន្តធ្វើវាទៀត ព្រោះខ្ញុំស្រឡាញ់ការប្រឈមបែបនេះ»៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8497.txt
|
Liverpool រងភាពអាម៉ាស់នៅជំនួបបើកឆាកការប្រកួត UEFA Champions League ក្រោយចាញ់ Napoli ៤-១ ពូល A។ Barcelona, Bayern Munich និង Tottenham Hotspur ជាដើមរកបាន៣ពិន្ទុនៅប្រកួតដំបូងរៀងខ្លួន។ Robert Lewandowski ជាកីឡាករដំបូងដែលអាចធ្វើបាន៣គ្រាប់ម្នាក់ឯង hat-trick មុនគេ ក្នុងក្របខណ្ឌអឺរ៉ុបនេះ ខណៈ Barcelona ឈ្នះ Viktoria Plzen ៥-១។
|
ក្រោមក្រសែភ្នែកអ្នកគាំទ្រជាង៥ម៉ឺននាក់នៅកីឡដ្ឋាន Diego Armando Maradona នាថ្ងៃទី៧ ខែកញ្ញា ក្រុមម្ចាស់ផ្ទះ Napoli បានផ្តល់មេរៀនឱ្យភ្ញៀវ Liverpool តាមរយៈការស៊ុតបញ្ចូលទី៤គ្រាប់។ ៤គ្រាប់របស់ក្រុមអ៊ីតាលីធ្វើបានដោយ Piotr Zielinski ២គ្រាប់ រួមជាមួយ Andre Zambo Anguissa និង Giovanni Simeone ម្នាក់១គ្រាប់ មុនពេល Luis Diaz តាមបាន១គ្រាប់ឱ្រហងក្រហម។ បរាជ័យនេះ បានធ្វើឱ្យក្រុមលោក Jurgen Klopp ស្ថិតនៅចំណាត់ថ្នាក់ទី៣ពូល A ខណៈ Napoli ឈរលេខ២បណ្តោះអាសន្ន។ Ajax ដែលឈ្នះ Rangers ៤-០ ឈរកំពូលតារាង។ Barcelona និង Bayern Munich ដែលស្ថិតក្នុងពូល C ជាមួយគ្នា សុទ្ធតែអាចរកបាន៣ពិន្ទុរៀងខ្លួននៅជំនួបបើកឆាក។ Barcelona ឈ្នះ Viktoria Plzen ៥-១ ស្របពេល Bayern ឈ្នះម្ចាស់ផ្ទះ Inter Milan ២-០។ Robert Lewandowski ធ្វើបាន hat-trick សម្រាប់ជំនួបដំបូងជាមួយក្លិបយក្សអេស្ប៉ាញ ក្នុងការប្រកួតក្របខណ្ឌអឺរ៉ុប បន្ទាប់ពីរូបគេចាកចេញពី Bayern Munich ដើមរដូវកាលនេះ។ Spurs ក៏អាចដណ្តើមយកបាន៣ពិន្ទុនៅជំនួបបាកឆាកពួល D ផងដែរ ក្រោយឈ្នះ Marseille ២-០។ ខ្សែប្រយុទ្ធចំណូលថ្មី Richarlison រកបាន២គ្រាប់ម្នាក់ឯងដើម្បីជួយក្រុមលោក Antonio Conte ទទួលបាន៣ពិន្ទុ។ ក្នុងពូល D នេះ Sporting Lisbon ឈរលេខ១ ក្រោយឈ្នះ Eintracht Frankfurt ២-០ ខណៈមាន់ខ្នាយមាសឈរលេខ២បណ្តោះអាសន្ន។ ពូល B Atletico Madrid ឈរលេខ១បណ្តោះអាសន្នក្រោយឈ្នះ FC Porto ២-១ ខណៈ Club Brugge នៅលេខ២ តាមរយៈជ័យជម្នះ ១-០ លើក្រុម Bayern Leverkusen៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8498.txt
|
ទីបំផុតទីផ្សារដោះដូកីឡាករតំបន់អឺរ៉ុបបិទហើយនៅប៉ុន្មានម៉ោងមុនថ្ងៃទី១ ខែកញ្ញា។ រឿងរ៉ាវដែលជាមន្ទិលដ៏យូរនៃការចាកចេញ ឬក៏បន្តនៅរបស់ខ្សែប្រយុទ្ធ Cristiano Ronaldo ត្រូវលាតត្រដាង ក្រោយរូបគេបន្តស្នាក់នៅ Manchester United។ លោក Erik Ten Hag អ្នកចាត់ការបិសារចក្រហម បង្ហាញក្តីរីករាយនៅពេល Ronaldo មិនអាចចាកចេញនៅពេលនេះ។
|
ចាប់តាំងពីខែមិថុនា ក្រោយពេល Premier League រដូវកាល ២០២១-២២ បញ្ចប់ រឿងរ៉ាវរបស់ខ្សែប្រយុទ្ធសញ្ជាតិព័រទុយហ្គាល់ក្លាយជាបញ្ហាដ៏ក្តៅមួយ។ Ronaldo ស្នើសុំក្លិបចាកចេញ ខណៈកិច្ចសន្យាសល់រយៈពេល ១រដូវកាលទៀត។ កាលនោះក្លិប Atletico Madrid, Chelsea, Bayern Munich, Sporting CP និង Napoli ជាដើមសុទ្ធតែត្រូវបានកាសែតកីឡាល្បីៗរាយការណ៍ថាចាប់អារម្មណ៍លើ ប្រធានក្រុមជម្រើសជាតិព័រទុយហ្កាល់រូបនេះ តែចុងក្រោយក្លិបទាំងអស់នោះចេញមុខបដិសេធវិញ។ ហេតុផលចម្បងផ្សេងទៀត Man United គ្មានកៅអី UEFA Champions League សម្រាប់រដូវកាលថ្មី ខណៈប្រាក់ពលកម្មក៏ត្រូវកាត់ ២៥ភាគរយ។ តែយ៉ាងណាមុនបើករដូវកាលថ្មី EPL មួយសប្តាហ៍ Ronaldo ក៏បានវិលចូលហ្វឹកហាត់ជាមួយក្រុមវិញ និងបានបង្ហាញខ្លួនរដូវកាលថ្មី ៤ប្រកួតឱ្យបិសាចក្រហម។ ទាក់ទងបញ្ហា Ronaldo លោក Ten Hag អ្នកចាត់ការថ្មីបានព្យាយាមឃុំគ្រង Ronaldo ឱ្យបន្តស្នាក់នៅព្រមទាំងបដិសេធលើសំណើរផ្សេងៗពីក្លិបដទៃ។ អំឡុងប្រកួតមិត្តភាពទេសចរណ៍នៅប្រទេសថៃ និងអូស្ត្រាលី កាលខែកក្កដា អ្នកចាត់ការវ័យ ៥២ឆ្នាំ បានអះអាងថា Ronaldo គឺស្ថិតក្នុងគម្រោងកសាង Man United ឱ្យល្អឡើងវិញ។ ក្រោយទីផ្សារដោះដូរលើកទីមួយបិទទ្វារ អតីតគ្រូបង្វឹក Ajax Amsterdam បានបង្ហាញអារម្មណ៍រីករាយចំពោះការមកដល់នៃកីឡាករចំណូលថ្មីច្រើនរូប ហើយនិយាយថា Ronaldo នឹងអាចសម្របខ្លួនលេងបានគ្រប់ទម្រង់នៃគម្រោងរបស់ក្រុម។ «ខ្ញុំគិតថានេះគឺជាសញ្ញាមួយ ខ្ញុំរីករាយនូវការមកដល់របស់ពួកគេ ប៉ុន្តែខ្ញុំគិតថាក្លិបធំៗនៅ Premier League បានចំណាយច្រើនដូចគ្នានៅទីផ្សារដោះដូរ នេះជាការប្រកួតប្រជែង។ ខ្ញុំធ្លាប់និយាយពីដំបូង យើងមានគម្រោងជាមួយគាត់ (Ronaldo) នេះជាចក្ខុវិស័យរបស់គាត់ មិនមែនខ្ញុំទេ ហើយយើងសប្បាយចិត្តដែលមានគាត់ ដូច្នេះគាត់គួរតែនៅទីនេះដើម្បីជោគជ័យទាំងអស់គ្នា។ ដូចដែលអ្វីបានឃើញគាត់ជាកីឡាករដ៏អស្ចារ្យ និងមានសមត្ថភាព កីឡាករបែបនេះខ្ញុំត្រូវការ បន្តិចទៀតគាត់នឹងអាចលេងគ្រប់ប្រព័ន្ធ និងរបៀបលេងផ្សេងៗច្រើនទៀត។»។ លោក Ten Hag និយាយក្នុងសន្និសីទកាសែតមុនការប្រកួតទល់ Leicester City បែបនេះ។ សូមជម្រាបថាកីឡាករចំណូលថ្មីដែលបិសាចក្រហមនាំមកនាទីផ្សារលើកដំបូងនេះរួមមាន Casemiro ពី Real Madrid, Christian Eriksen ពី Brentford, Lisandro Martinez ពី Ajax, Tyrell Malacia ពី PSV Einhoven, Antony ពី Ajax និង អ្នកចាំទី Martin Dubravka ពី Newcastle United៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8499.txt
|
លោក Kalyan Chaubey អតីតអ្នកចាំទីជម្រើសជាតិឥណ្ឌា បានជាប់ឆ្នោតជាប្រធានសហព័ន្ធបាល់ទាត់ឥណ្ឌា បន្ទាប់ពីការបោះឆ្នោតកាលពីថ្ងៃទី២ ខែកញ្ញា ឆ្នាំ២០២២។ លោក Kalyan Chaubey ឈ្នះគូប្រជែង លោក Bhaichung Bhutia ដោយសំឡេង ៣៣-១។
|
យោងទៅលើហ្វេសប៊ុក AIFF កាលពីថ្ងៃសុក្រ ទី៣ ខែកញ្ញា សហព័ន្ធកីឡាបាល់ទាត់ឥណ្ឌា (AIFF) បានបោះឆ្នោតរើសក្បាល់ម៉ាស៊ីន ដឹកនាំ បន្ទាប់ពីរួចពិន័យពីFIFA។ បន្ទាប់ពីបោះឆ្នោតសម្រេចជាផ្លូវការ AIFF បានប្រកាសសមាសភាពដឹកនាំ ធំៗចំនួន៣ គឺ លោក Kalyan Chaubey ជាប្រធាន, លោក NA Harris អនុប្រធាន និង Kipa Ajay ជាហិរញ្ញិក។ លោក Kalyan Chaubey វ័យ៤៥ឆ្នាំ គឺជាអតីតកីឡាករដំបូងគេដែលក្លាយជាអ្នកដឹកនាំ AIFF ក្នុងពេល៨៥ឆ្នាំ។ ក្រោយពេលជាប់ឆ្នោត លោក N A Haris ក្នុងនាមតំណាងឲ្យ AIFF អរគុណចំពោះសមាជិកទាំងអស់សម្រាបការសម្រេចចិត្តជ្រើសរើសអ្នកទាំងបី ដឹកនាំអាណត្តិថ្មីរបស់ AIFF។ អនុប្រធានរូបនេះ បានប្ដេជ្ញាថា៖« យើង មានកិច្ចការដ៏ធំមួយនៅចំពោះមុខ ដោយសារ AIFF បានឆ្លងកាត់ដំណាក់កាលដ៏លំបាកមួយក្នុងរយៈពេលថ្មីៗនេះ ហើយក្លាយជាភារកិច្ចរបស់យើងក្នុងការកសាង និងប៉ះប៉ូវឡើងវិញ។»។ គួរបញ្ជាក់ថា ការបោះឆ្នោត ត្រូវធ្វើនៅថ្ងៃទី២៨ ខែសីហា ប៉ុន្ដែត្រូវលើកពេលដោយសារត្រូវព្យួរ និងដាក់ពិន័យ ពីFIFA ហេតុនេះហើយ ទើប AIFF សម្រេចធ្វើនៅថ្ងៃទី២ ខែកញ្ញានេះ ដោយមានបានការអនុញ្ញាតពី តុលាការកំពូល និងការពិនិត្យយ៉ាងដិតដល់ពី FIFA និង AFC៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_85.txt
|
ប្រធានាធិបតីអ៊ុយក្រែន លោក វ៉ូឡូឌីមៀ ហ្សេឡេនស្គី បានប្រកាសនៅថ្ងៃទី២៥ ខែមករា ថា គោលដៅរបស់លោកប្រធានាធិបតីអាម៉េរិក ដូណាល់ ត្រាំ ក្នុងការបញ្ចប់សង្គ្រាមនៅអ៊ុយក្រែន អាចកើតឡើង ល្គឹកណាតែលោក ឱ្យភាគីអ៊ុយក្រែន ចូលរួមរាល់ការចរចា។
|
មេដឹកនាំអ៊ុយក្រែន លោក វ៉ូឡូឌីមៀ ហ្សេឡេនស្គី បានអះអាងពីសារសំខាន់នៃការចូលរួមរបស់ភាគីអ៊ុយក្រែនក្នុងតុចរចា ដើម្បីអាចបញ្ចប់ជម្លោះជាមួយរុស្ស៊ី។ ស្របពេលមានជំនួបជាមួយប្រធានាធិបតីម៉ុលដាវី លោកស្រី Maia Sandhu លោក ហ្សេឡេនស្គី បានប្រាប់ទៅអ្នកសារព័ត៌មាន ថាសង្គ្រាម នឹងមិនបញ្ចប់ឡើយ បើសិនជាលោក ដូណាល់ ត្រាំ មិនរួមបញ្ចូលអ៊ុយក្រែនក្នុងការចរចា។ «បើមិនដូច្នេះទេ វាមិនអាចដំណើរការទេ។ ព្រោះថារុស្ស៊ី មិនចង់បញ្ចប់សង្គ្រាម ខណៈដែលអ៊ុយក្រែន ចង់បញ្ចប់។»។ លោក ហ្សេឡេនស្គី បានបញ្ជាក់បែបនេះទៅអ្នកសារព័ត៌មាន នៅថ្ងៃទី២៥ ខែមករា ទាក់ទិននឹងភាពចាំបាច់នៃវត្តមានភាគីក្រុងកៀវ ក្នុងតុចរចា។ ខណៈដែលមានភាពជឿជាក់ថាលោក ត្រាំ ចង់បញ្ចប់សង្គ្រាម ប្រធានាធិបតីអ៊ុយក្រែន នៅមានមន្ទិលពីព័ត៌មានលម្អិតនៃដំណើរការសន្តិភាព។ លោក ហ្សេឡេនស្គី បាននិយាយថា៖ «ឥឡូវនេះ យើងមិនដឹងថានឹងមានអ្វីកើតឡើងទេ ព្រោះយើងមិនទទួលព័ត៌មានលម្អិត។»។ យ៉ាងណាមិញ ក្នុងចក្ខុវិស័យរបស់មេដឹកនាំអ៊ុយក្រែន ដំណើរការចរចាបញ្ចប់សង្គ្រាមនៅអ៊ុយក្រែន គួរតែមានភាគីអាម៉េរិក អ៊ុយក្រែន រុស្ស៊ី និងភាគីអ៊ឺរ៉ុប ចូលរួម។ លោក ហ្សេឡេនស្គី ជឿថាសម្ព័ន្ធមិត្តអឺរ៉ុប គឺគួរតែមានវត្តមានក្នុងការចរចា។ «ខ្ញុំចង់ឱ្យភាគីអឺរ៉ុបរួមចំណែក ព្រោះយើងនឹងក្លាយជាសមាជិកសហភាពអឺរ៉ុប»។ លោក ហ្សេឡេនស្គី បានអះអាងបែបនេះ។ កាលពីថ្ងៃទី២៤ ខែមករា មេដឹកនាំរុស្ស៊ី លោក វ្ល៉ាឌីមៀ ពូទីន បានប្រកាសពីបំណងជួបជជែកជាមួយលោក ដូណាល់ ត្រាំ។ ចំណែកលោកប្រធានាធិបតីអាម៉េរិក ក៏អន្ទះសាចង់ជួបលោក ពូទីន ដូចគ្នា។ លោក ត្រាំ កន្លងមក បានព្រមានដាក់ទណ្ឌកម្ម និងពន្ធទំនិញលើរុស្ស៊ី បើសិនជាលោក ពូទីន មិនអាចបង្កើតកិច្ចព្រមព្រៀងសន្តិភាពជាមួយភាគីពាក់ព័ន្ធដទៃទៀត។ ការគំរាមរបស់លោក ត្រាំ អាចជះឥទ្ធិពលអវិជ្ជមានលើដំណើរការចរចា ដ្បិតភាគីរុស្ស៊ី មិនពេញចិត្តពាក្យសម្ដីលោក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_850.txt
|
គណៈរដ្ឋមន្ត្រីស៊ូដង់ចំនួន១២ រូបបានដាក់ពាក្យលាលែងពីតំណែងទៅកាន់នាយករដ្ឋមន្ត្រីស៊ូដង់ដែលទើបចូលកាន់តំណែងសាជាថ្មីលោក Abdalla Hamdok ដើម្បីបង្ហាញពីការតវ៉ាប្រឆាំងនឹងកិច្ចព្រមព្រៀងនយោបាយដែលបានធ្វើឡើងនាពេលថ្មីៗនេះ រវាងនាយករដ្ឋមន្ត្រី និងមេដឹកនាំយោធាដែលកំពុងកាន់អំណាច។
|
នៅថ្ងៃទី ២១ ខែវិច្ឆិកា កន្លងទៅ លោក Hamdok ត្រូវបានយោធាដោះលែង និងចូលកាន់តំណែងជានាយករដ្ឋមន្ត្រីឡើងវិញ។ ការចូលកាន់តំណែងនេះធ្វើឡើង ក្រោយលោកបានចុះហត្ថលេខាលើកិច្ចព្រមព្រៀងមួយជាមួយ មេដឹកនាំរដ្ឋប្រហារលោកឧត្តមសេនីយ៍ Abdel Fattah al-Burhan ដើម្បីបញ្ចប់វិបត្តិដែលគំរាមកំហែងដល់ការផ្លាស់ប្តូររបបនយោបាយនៅប្រទេសនេះ។ ខណៈពេលដែលកិច្ចព្រមព្រៀងនេះត្រូវបានសាទរដោយសហគមន៍អន្តរជាតិ សកម្មជនគាំទ្រលទ្ធិប្រជាធិបតេយ្យនៅស៊ូដង់បានច្រានចោលដោយអះអាងថា កិច្ចព្រមព្រៀងនេះមានគោលបំណងធ្វើរដ្ឋប្រហារមានលក្ខណៈស្របច្បាប់។ ក្រុមប្រឆាំងបានទាមទារឱ្យ រដ្ឋាភិបាលស៊ូដង់នៅពេលអនាគត មិនត្រូវមានសមាសភាពយោធាណាមួយឡើយ។ រដ្ឋមន្ត្រីដែលលាលែងពីតំណែងគឺសុទ្ធសឹងជារដ្ឋមន្ត្រីពីរដ្ឋាភិបាលអន្តរកាលដែលដឹកនាំដោយលោក Hamdok កន្លងមក។ រដ្ឋមន្ត្រីដែលបានលាលែងពីតំណែងរួមមាន រដ្ឋមន្ត្រីក្រសួងការបរទេស ក្រសួងយុត្តិធម៌ ក្រសួងកសិកម្ម ក្រសួងធនធានទឹក ក្រសួងថាមពល និងរដ្ឋមន្ត្រីក្រសួងគ្រប់គ្រងការវិនិយោគ។ នេះបើយោងតាមសេចក្តីថ្លែងការណ៍របស់រដ្ឋមន្ត្រី។ រដ្ឋមន្ត្រីក្រសួងអប់រំ ក្រសួងការងារ ក្រសួងដឹកជញ្ជូន ក្រសួងសុខាភិបាល ក្រសួងយុវជន និងក្រសួងកិច្ចការសាសនា ក៏បានដាក់សំណើសុំលាលែងពីតំណែងផងដែរ។ កិច្ចព្រមព្រៀង ១៤ ចំណុចដែលបានចុះហត្ថលេខារវាងលោក Hamdok និងក្រុមយោធា មានខ្លឹមសាររួមមានការបង្កើតក្រុមប្រឹក្សានីតិបញ្ញត្តិអន្តរកាល រចនាសម្ព័ន្ធតុលាការ ស្ថាប័នរៀបចំការបោះឆ្នោត និងរដ្ឋធម្មនុញ្ញជាដើម។ លើសពីនេះដែរ កិច្ចព្រមព្រៀងក៏នឹងតម្រូវឱ្យយោធាក៏ដោះលែងអ្នកទោសនយោបាយទាំងអស់ដែលត្រូវបានឃុំខ្លួនក្នុងអំឡុងពេលធ្វើរដ្ឋប្រហារផងដែរ។ គួររំលឹកថា រដ្ឋាភិបាលអន្តរកាលដែលមានទាំងសមាសភាព អ្នកនយោបាយស៊ីវិល និងក្រុមយោធាត្រូវបានបង្កើតឡើង បន្ទាប់ពីមានកិច្ចព្រមព្រៀងចែករំលែកអំណាចក្រោយការផ្តួលរំលំរបបមេដឹកនាំផ្តាច់ការលោក អូម៉ា អាល់-បាសៀ ក្នុងឆ្នាំ ២០១៩ ។ នៅថ្ងៃទី ២៥ ខែ តុលាកន្លងទៅ ឧត្តមសេនីយ៍ al-Burhan បានធ្វើរដ្ឋប្រហារ និងប្រកាសរំលាយរដ្ឋាភិបាលដឹកនាំដោយលោក Hamdok។ ការធ្វើរដ្ឋប្រហារនេះ បានបង្កឱ្យមានចលនាបាតុកម្មពាសពេញប្រទេស។ មកទល់ពេលនេះ មនុស្សយ៉ាងហោចណាស់ ៤១ បានស្លាប់ក្នុងព្រឹត្តិការណ៍បង្ក្រាបបាតុកម្មរបស់យោធា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8500.txt
|
លោក Graham Potter ត្រូវបានក្រុមតោខៀវ Chelsea ប្រកាសតែងតាំងជាគ្រូបង្វឹកហើយថ្ងៃទី៨ ខែកញ្ញានេះ។
|
គ្រូបង្វឹកក្រុម Brighton & hove Albion រូបនេះបានសម្រេចចិត្តមកដឹកនាំក្រុមនាទឹកដី Stamford Bridge ជំនួសលោក Thomas Tuchel ដែលទើបចែកផ្លូវជាមួយក្រុមថ្ងៃទី៧ ម្សិលមិញនេះ។ ការតែងតាំងលោក Potter នេះទៀតសោតក៏ព្រោះតែក្រុមតោខៀវបានមើលឃើញភាពរីកចំរើនដ៏លឿនរហ័សរបស់ក្រុម Brighton ក្នុងរដូវកាលថ្មីនេះ។ ឆ្លងកាត់ ៦ប្រកួតនៃក្របខណ្ឌ Premier League ក្រុម Brighton ធ្វើបានយ៉ាងល្អដោយអាចរកបានជ័យជម្ន ៤ប្រកួត ស្មើ១ និងចាញ់១ មាន ១៣ពិន្ទុ។ គ្រូបង្វឹកវ័យ ៤៧ឆ្នាំរូបនេះទទួលបានកិច្ចសន្យារយៈពេល ៥ឆ្នាំជាមួយក្រុមម្ចាស់ជើងឯក Champions league ២សម័យកាល ក្រោយត្រូវបានក្លិបមួយនេះចំណាយប្រាក់ផ្តាច់កុងត្រាពីក្រុម Brighton លើរូបលោក។ លោក Potter មានកុងត្រាជាមួយ Brighton រហូតដល់ឆ្នាំ ២០២៥។ ក្រោយប្រកាសចូលកាន់តំណែងនេះ គ្រូបង្វឹកសញ្ជាតិអង់គ្លេសរូបនេះ នឹងត្រូវដឹកនាំក្រុមសម្រាប់ប្រកួតលើកដំបូងទល់ក្រុម Fulham នាពេលខាងមុខ ដែលជាជំនួប Derby នាទីក្រុងឡុងដ៍។ កាលពីថ្ងៃទី៧ ដែលក្លិប Chelsea បានប្រកាសចែកផ្លូវជាមួយអ្នកចាត់ការលោក Thomas Tuchel បើតាមប្រភពដ៏ជិតស្និទ្ធជាមួយក្លិប ការចែកផ្លូវនេះក៏ព្រោះតែបញ្ហាមិនចុះសម្រុងគ្នារវាងលោក Tuchel និងម្ចាស់ក្លិបថ្មីលោក Todd Boehly៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8501.txt
|
Antony ខ្សែប្រយុទ្ធស្លាបបានបង្ហាញខ្លួន ក្នុងការប្រកួតលើកដំបូងឱ្យ Manchester United ហើយបានស៊ុតគ្រាប់ដំបូងរបស់គេទល់ក្រុម Arsenal ថ្ងៃទី៤ ខែកញ្ញាទៀតផង។ មួយគ្រាប់នេះបានធ្វើឱ្យ Antony ក្លាយជាកីឡាករសញ្ជាតិប្រេស៊ីលដំបូងគេដែលរកគ្រាប់បាល់ក្នុងការបង្ហាញខ្លួនដំបូងឱ្យក្រុមបិសាចក្រហមនៅ Premier League។
|
Man United បានបញ្ចប់ភាពមិនចាញ់របស់កាំភ្លើងធំ Arsenal ត្រឹមការប្រកួតសប្តាហ៍ទី៦ នេះដោយលទ្ធផល ៣-១ និងជាជ័យជម្នះលើកទី៤ជាប់គ្នាក្រោមការដឹកនាំរបស់លោក Erik ten Hag។ Antony ផ្ទេរមកពី Ajax Amsterdam តម្លៃ ៩៤លានដុល្លារ និងប្រាក់បូកបន្ថែម ៦លានដុល្លារ បានស៊ុត១គ្រាប់បើកការនាំមុនឱ្យក្រុមម្ចាស់ផ្ទះបិសាចក្រហមលើ Arsenal តាំងនាទី ៣៥ ដែលជាការបញ្ជូនបាល់យ៉ាងល្អពី Marcus Rashford។ Rashford រកបាន ២គ្រាប់នៅវគ្គទី២ ចំណែក Arsenal ស៊ុត១គ្រាប់តាមមកវិញនាទី៦០ ដោយ Bukayo Saka។ ក្រៅពីការរកគ្រាប់បាល់បានលើកដំបូងក្នុងការបង្ហាញខ្លួនឱ្យក្រុមថ្មី Antony ក៏ជាកីឡាករប្រេស៊ីលទី៩ ដែលបានលេងឱ្យក្រុមបិសាចក្រហម Man United។ Casemiro ជាកីឡាករប្រេស៊ីលទី៨ ដែលលេងឱ្យបិសាចក្រហម ក្រោយផ្ទេរពី Real Madrid កាលខែសីហា។ ស្ថិតក្នុងវ័យ ២២ឆ្នាំ និង ១៩២ថ្ងៃ ១គ្រាប់របស់ Antony ធ្វើឱ្យគេក្លាយជាកីឡាករប្រេស៊ីលវ័យក្មេងបំផុតដែលអាច រកគ្រាប់បានដំបូងនៅការបង្ហាញខ្លួនក្របខណ្ឌ Premier League សម្រាប់បិសាចក្រហម។ ក្រោយជួយនាំជ័យជម្នះឱ្យក្រុមរួចមកកីឡាករវ័យ ២២ឆ្នាំ បានបង្ហោះសារលើបណ្តាញសង្គមដោយនិយាយថា រូបគេសន្យានឹងបន្តរកគ្រាប់បាល់បន្ថែមទៀតនៅការប្រកួតខាងមុខ។ «ជាថ្ងៃដ៏ពិសេសមួយ ខ្ញុំពិតជាចង់អរគុណសម្រាប់ក្រុមបុគ្គលិក Man United និងមិត្តរួមក្រុមសម្រាប់ថ្ងៃដ៏អស្ចារ្យមួយនេះ។ ហើយទាំងនេះគឺសម្រាប់អ្នកគាំទ្រ Man United និងជាការស្រលាញ់របស់ខ្ញុំចំពោះអ្នកគ្រប់គ្នា នឹងមានគ្រាប់បាល់បន្ថែមទៀត វាទើបតែជាការចាប់់ផ្តើមប៉ុណ្ណោះ។»។ បើតាមការបង្ហោះលើ
|
article_8502.txt
|
ការប្រកួតពានរង្វាន់កីឡាបាល់ទាត់ពិភពលោក FIFA World Cup លើកទី ២២ នឹងធ្វើឡើងនៅប្រទេសកាតា នាថ្ងៃទី២១ ខែវិច្ឆិកា ឆ្នាំ២០២២។ កាតា នឹងដឹកនាំ World Cup ដែលមានក្រុមចំនួន៣២ក្នុងវគ្គចែកពូលជាលើកចុងក្រោយ បន្ទាប់ពីសហព័ន្ធកីឡាបាល់ទាត់អន្តរជាតិ (FIFA) បង្កើនដល់ ៤៨ ក្រុមនៅព្រឹត្តិការណ៍ក្រោយៗ។ គិតចាប់ពី World Cup បង្កើតឡើងលើកដំបូងនៅឆ្នាំ១៩៣០មក មានក្រុមចំនួន៧៩ប្រទេសប៉ុណ្ណោះបានបង្ហាញខ្លួននៅវគ្គផ្តាច់ព្រ័ត្រ ក្នុងនោះ៨ប្រទេសធ្លាប់ឈ្នះជើងឯក។ អ្វីដែលពិសេស មានតែប្រទេសមួយប៉ុណ្ណោះលើលោក ដែលមិនធ្លាប់អវត្តមានសោះក្នុងព្រឹត្តិការបាល់ទាត់ពិភពលោកនេះ។
|
ក្រុមកីឡាបាល់ទាត់ជម្រើសជាតិប្រេស៊ីល ជាក្រុមតែមួយគត់ដែលបង្ហាញមុខគ្រប់ព្រឹត្តិការណ៍ World Cup ទាំង២២លើក និងជាក្រុមឈ្នះជើងឯកច្រើនជាងគេផងដែរក្នុងចំនួន៥លើក។ អាល្លឺម៉ង់ និងអ៊ីតាលី តាមពីក្រោយដោយធ្លាប់លើកពានលំដាប់ពិភពលោកនេះ៤សម័យដូចគ្នា។ ៥ក្រុមទៀតដែលធ្លាប់ឈ្នះ World Cup មានអាហ្សង់ទីន បារាំង (ម្ចាស់ការពារតំណែងជើងឯក ២០១៨) និងអ៊ុយរ៉ូហ្គាយ ឈ្នះ២លើកដូចគ្នា រួមទាំងអេស្ប៉ាញ និងអង់គ្លេស ឈ្នះមួយលើករៀងខ្លួន។ ៥ក្រុម ដែលធ្លាប់ឡើងដល់វគ្គផ្តាច់ព្រ័ត្រ តែបានត្រឹមរងជើងឯកមាន ហូឡង់៣លើក ឆែក និងហុងគ្រី ២លើក ខណៈស៊ុយអែត និងក្រូអាស៊ីមួយលើកដូចគ្នា។ ខាងក្រោមនេះ យើងនឹងបង្ហាញលោកអ្នកអំពីក្រុមជម្រើសជាតិដែលបង្ហាញខ្លួននៅ World Cup លើសពី១០លើកឡើងទៅ ដោយគិតទាំង២០២២នៅប្រទេសកាតា៖ ប្រេស៊ីល ២២លើក, អាល្លឺម៉ង់ ២០លើក, អ៊ីតាលី ១៨លើក, អាហ្សង់ទីន១៨លើក, ម៉ិកស៊ិក ១៧លើក, អេស្ប៉ាញ ១៦លើក, បារាំង ១៦លើក, អង់គ្លេស ១៦លើក, បែលហ្ស៊ិក ១៤លើក, អ៊ុយរ៉ូហ្គាយ ១៤លើក, ស៊ែប៊ី ១៤លើក, ស៊ុយអែត ១៣លើក, ស្វ៊ីស ១២លើក, រុស្ស៊ី ១១លើក, កូរ៉េខាងត្បូង ១១លើក, អាម៉េរិក ១១លើក និងហូឡង់ ១១លើក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8503.txt
|
ក្លិបកីឡាបាល់ទាត់ទាំងអស់ ក្នុងក្របខណ្ឌ Premier League បានចំណាយប្រាក់សរុប ២,១៩ពាន់លានដុល្លារលើការផ្ទេរកីឡាករអំឡុងទីផ្សារដោះដូរលើកទី១ប្រចាំរដូវកាល ២០២២-២០២៣។ បើតាមរបាយការណ៍របស់ក្រុមហ៊ុនគណនេយ្យ Deloitte នេះជាការចំណាយច្រើនបំផុតមិនធ្លាប់មាននៅក្នុងប្រវត្តិសាស្ត្រលីគកំពូលអង់គ្លេស។
|
បើយោងតាមរបាយការណ៍ Deloitte ការចំណាយ ២,១៩ពាន់លានដុល្លារលើការផ្ទេរកីឡាកររដូវកាល ២០២២-២៣ បានកើនលើសកំណត់ត្រាចាស់កាលពីឆ្នាំ២០១៧ ដែលចំណាយអស់ ១,៦៦ពាន់លានដុល្លារ ពោលគឺកើនដល់៥៣០លានដុល្លារ។ ក្នុងចំណោមក្លិបទាំង២០នៃលីគកីឡាបាល់ទាត់កំពូអង់គ្លេស គ្មានក្រុមណាមួយមិនចំណាយប្រាក់ទិញចូលកីឡាករថ្មីទៅរួមក្រុមនោះទេ ដោយគ្រាន់តែចាយតិច និងច្រើនប៉ុណ្ណោះ។ Chelsea ដែលទើបយកបាន Pierre-Emerick Aubameyang ពី Barcelona នៅថ្ងៃដោះដូរកីឡាករចុងក្រោយ ជាក្លិបចំណាយប្រាក់ច្រើនជាងគេក្នុងការទិញចូលកីឡាករថ្មីរដូវកាលនេះ ក្នុងចំនួន ២៨៩លានដុល្លារ ខណៈ Manchester United នៅចំណាត់ថ្នាក់ទី២ បន្ទាប់ពីចំណាយអស់ ២៤៧លានដុល្លារ និងលេខ៣ West Ham United ដែលចាយអស់ ១៨៨លានដុល្លារ។ អ្វីដែលគួរកត់សម្គាល់ ក្រុមទើបឡើងមកថ្មី Nottingham Forest ដែលជាក្រុមចាយលុយច្រើនបំផុតលំដាប់ថ្នាក់ទី៥ ចំនួន១៦៧លានដុល្លារ បានទិញចូលកីឡាករច្រើនបំផុតរហូតដល់ទៅចំនួន២១រូប ដើម្បីពង្រឹងក្រុមរដូវកាលថ្មីនេះ។ ខាងក្រោមនេះជាចំនួនកីឡាករដែលក្លិបទាំង២០នៅ Premier League ទិញចូលនៅរដូវកាលនេះ៖ Arsenal៖ Marquinhos (Sao Paulo តម្លៃ ៣,៤៦លានដុល្លារ), Fabio Vieira (Porto តម្លៃ ៣៤,៦៣លានដុល្លារ), Matt Turner, Gabriel Jesus (Manchester City តម្លៃ ៥២លានដុល្លារ), Oleksandr Zinchenko (Manchester City ៣៤,៦៣លានដុល្លារ) Aston Villa៖ Philippe Coutinho (Barcelona តម្លៃ ២០លានដុល្លារ), Boubacar Kamara (Marseille គ្មានតម្លៃខ្លួន), Diego Carlos (Sevilla មិនបង្ហាញតម្លៃ), Robin Olsen (Roma មិនបង្ហាញតម្លៃ), Rory Wilson (Rangers មិនបង្ហាញតម្លៃ), Ludwig Augustinsson (Sevilla ខ្ចីជើង), Ewan Simpson (Hearts មិនបង្ហាញតម្លៃ), Leander Dendoncker (Wolves មិនបង្ហាញតម្លៃ) Bournemouth៖ Ryan Fredericks (West Ham គ្មានតម្លៃខ្លួន), Joe Rothwell (Blackburn គ្មានតម្លៃខ្លួន), Marcus Tavernier (Middlesbrough តម្លៃ ១១,៥០លានដុល្លារ), Neto (Barcelona គ្មានតម្លៃខ្លួន), Marcos Senesi (Feyenoord តម្លៃ ១៤លានដុល្លារ), Jack Stephens (Southampton ខ្ចីជើង) Brentford៖ Aaron Hickey (Bologna មិនបង្ហាញតម្លៃ), Keane Lewis-Potter (Hull តម្លៃ២៣លានដុល្លារ), Thomas Strakosha (Lazio គ្មានតម្លៃផ្ទេរ), Ben Mee (Burnley គ្មានតម្លៃផ្ទេរ), Mikkel Damsgaard (Sampdoria មិនបង្ហាញតម្លៃ), Mathias Jorgensen (គ្មានតម្លៃផ្ទេរ) Brighton៖ Julio Enciso (Libertad Asuncion មិនបង្ហាញតម្លៃ), Benicio Baker-Boaitey (Porto មិនបង្ហាញតម្លៃ), Simon Adingra (Nordsjaelland មិនបង្ហាញតម្លៃ), Levi Colwill (Chelsea ខ្ចីជើង), Luca Barrington (Manchester City មិនបង្ហាញតម្លៃ), Pervis Estupinan (Villarreal មិនបង្ហាញតម្លៃ), Billy Gilmour (Chelsea មិនបង្ហាញតម្លៃ) Chelsea៖ Eddie Beach (Southampton មិនបង្ហាញតម្លៃ), Raheem Sterling (Manchester City តម្លៃ ៥៧លានដុល្លារ), Kalidou Koulibaly (Napoli ៣៨លានដុល្លារ), Omar Hutchinson (Arsenal គ្មានតម្លៃផ្ទេរ), Gabriel Slonina (Chicago Fire តម្លៃ ១៤លានដុល្លារ), Carney Chukwuemeka (Aston Villa មិនបង្ហាញតម្លៃ), Marc Cucurella (Brighton មិនបង្ហាញតម្លៃ), Cesare Casadei (Inter Milan តម្លៃ ១៤,៥លានដុល្លារ), Wesley Fofana (Leicester តម្លៃ ៨១លានដុល្លារ), Denis Zakaria (Juventus ខ្ចីជើង), Pierre-Emerick Aubameyang (Bareclona តម្លៃ ១១,៥លានដុល្លារ) Crystal Palace៖ Malcolm Ebiowei (Derby គ្មានតម្លៃផ្ទេរ), Sam Johnstone (West Brom គ្មានតម្លៃផ្ទេរ), Cheick Doucoure (Lens មិនបង្ហាញតម្លៃ), Chris Richards (Bayern Munich មិនបង្ហាញតម្លៃ), Kofi Balmer (Larne មិនបង្ហាញតម្លៃ) Everton៖ James Tarkowski (Burnley គ្មានតម្លៃផ្ទេរ), Ruben Vinagre (Sporting ខ្ចីជើង) Dwight McNeil (Burnley តម្លៃ២៣លានដុល្លារ), Conor Coady (Wolves ខ្ចីជើង), Amadou Onana (Lille តម្លៃ ៣៨លានដុល្លារ), Neal Maupay (Brighton មិនបង្ហាញតម្លៃ), Idrissa Gana Gueye (PSG មិនបង្ហាញតម្លៃ), James Garner (Manchester United មិនបង្ហាញតម្លៃ) Fulham៖ oao Palhinha (Sporting តម្លៃ ១៩លានដុល្លារ), Kristian Sekularac (Juventus មិនបង្ហាញតម្លៃ), Andreas Pereira (Manchester United តម្លៃ៩លានដុល្លារ), Manor Solomon (Shakhtar Donetsk), Kevin Mbabu (Wolfsburg មិនបង្ហាញតម្លៃ), Bernd Leno (Arsenal មិនបង្ហាញតម្លៃ), Shane Duffy (Brighton ខ្ចីជើង), Issa Diop (West Ham តម្លៃ១៧លានដុល្លារ), Layvin Kurzawa (PSG ខ្ចីជើង), Willian (Corinthians គ្មានតម្លៃផ្ទេរ), Carlos Vinicius (Benfica មិនបង្ហាញតម្លៃ), Dan James (Leeds ខ្ចីជើង) Leeds United៖ Brenden Aaronson (FC Salzburg មិនបង្ហាញតម្លៃ), Rasmus Kristensen (FC Salzburg មិនបង្ហាញតម្លៃ), Marc Roca (Bayern Munich តម្លៃ ១១,៥លានដុល្លារ), Darko Gyabi (Manchester City មិនបង្ហាញតម្លៃ), Tyler Adams (RB Leipzig តម្លៃ២៣លានដុល្លារ), Luis Sinisterra (Feyenoord តម្លៃ២៥លានដុល្លារ), Sonny Perkins (West Ham គ្មានតម្លៃផ្ទេរ), Joel Robles (Real Betis គ្មានតម្លៃផ្ទេរ), Wilfried Gnonto (Zurich មិនបង្ហាញតម្លៃ) Leicester City៖ Alex Smithies (Cardiff គ្មានតម្លៃផ្ទេរ), Wout Faes (Reims តម្លៃ១៧លានដុល្លារ) Liverpool៖ Fabio Carvalho (Fulham តម្លៃ៩លានដុល្លារ), Darwin Nunez (Benfica ៧៤លានដុល្លារ), Calvin Ramsay (Aberdeen ៧លានដុល្លារ), Arthur Melo (Juventus ខ្ចីជើង) Manchester City៖ Erling Haaland (Borussia Dortmund តម្លៃ៥៩លានដុល្លារ), Stefan Ortega Moreno (Arminia Bielefeld គ្មានតម្លៃផ្ទេរ), Kalvin Phillips (Leeds តម្លៃ ៥២លានដុល្លារ), Sergio Gomez (Anderlecht ១៣លានដុល្លារ), Manuel Akanji (Borussia Dortmund មិនបង្ហាញតម្លៃ) Manchester United៖ Tyrell Malacia (Feyenoord តម្លៃ១៥លានដុល្លារ), Christian Eriksen (Brentford គ្មានតម្លៃផ្ទេរ), Lisandro Martinez (Ajax តម្លៃ៦៤លានដុល្លារ), Casemiro (Real Madrid តម្លៃ៨០លានដុល្លារ), Antony (Ajax តម្លៃ៩៨លានដុល្លារ), Martin Dubravka (Newcastle ខ្ចីជើង) Newcastle United៖ Alex Murphy (Galway United មិនបង្ហាញតម្លៃ), Matt Targett (Aston Villa តម្លៃ១៧លានដុល្លារ), Nick Pope (Burnley មិនបង្ហាញតម្លៃ), Sven Botman (Lille មិនបង្ហាញតម្លៃ), Charlie McArthur (Kilmarnock មិនបង្ហាញតម្លៃ), Jude Smith (East Fife មិនបង្ហាញតម្លៃ), Alexander Isak (Real Sociedad តម្លៃ៦៩លានដុល្លារ) Nottingham Forest៖ Ryan Hammond (Millwall មិនបង្ហាញតម្លៃ), Taiwo Awoniyi (Union Berlin តម្លៃ២០លានដុល្លារ), Dean Henderson (Manchester United ខ្ចីជើង), Giulian Biancone (Troyes តម្លៃ៦លានដុល្លារ), Moussa Niakhate (Mainz តម្លៃ ១០លានដុល្លារ), Omar Richards (Bayern Munich តម្លៃ ១១,៥លានដុល្លារ), Neco Williams (Liverpool តម្លៃ១៩លានដុល្លារ), Wayne Hennessey (Burnley មិនបង្ហាញតម្លៃ), Brandon Aguilera (LD Alajuelense មិនបង្ហាញតម្លៃ), Harry Toffolo (Huddersfield មិនបង្ហាញតម្លៃ), Lewis O'Brien (Huddersfield មិនបង្ហាញតម្លៃ), Jesse Lingard (Manchester United គ្មានតម្លៃផ្ទេរ), Orel Mangala (Stuttgart តម្លៃ១៤លានដុល្លារ), Emmanuel Dennis (Watford តម្លៃ២៣លានដុល្លារ), Cheikhou Kouyate (Crystal Palace, free), Remo Freuler (Atalanta តម្លៃ១០លានដុល្លារ), Morgan Gibbs-White (Wolves តម្លៃ២៩លានដុល្លារ), Hwang Ui-jo (Bordeaux មិនបង្ហាញតម្លៃ), Renan Lodi (Atletico Madrid ខ្ចីជើង), Willy Boly (Wolves ខ្ចីជើង), Josh Bowler (Blackpool មិនបង្ហាញតម្លៃ ), Loic Bade (Olympiacos ខ្ចីជើង) Southampton៖ Alex Iwumene (Sutton United), Gavin Bazunu (Manchester City មិនបង្ហាញតម្លៃ), Mateusz Lis (Altay SK គ្មានតម្លៃផ្ទេរ), Armel Bella-Kotchap (Bochum តម្លៃ១០លានដុល្លារ), Romeo Lavia (Manchester City តម្លៃ១២លានដុល្លារ), Joe Aribo (Rangers តម្លៃ១១លានដុល្លារ), Sekou Mara (Bordeaux មិនបង្ហាញតម្លៃ), Ainsley Maitland-Niles (Arsenal ខ្ចីជើង), Samuel Edozie (Manchester City មិនបង្ហាញតម្លៃ), Juan Larios (Manchester City មិនបង្ហាញតម្លៃ), Duje Caleta-Car (Marseille មិនបង្ហាញតម្លៃ) Tottenham Hotspur៖ Ivan Perisic (Inter Milan គ្មានតម្លៃផ្ទេរ), Fraser Forster (Southampton គ្មានតម្លៃផ្ទេរ), Yves Bissouma (Brighton តម្លៃ២៩លានដុល្លារ), Richarlison (Everton ៦៩លានដុល្លារ), Tyrell Ashcroft (Reading មិនបង្ហាញតម្លៃ), Josh Keeley (St Patrick's Athletic មិនបង្ហាញតម្លៃ), Clement Lenglet (Barcelona, loan), Djed Spence (Middlesbrough តម្លៃ២៣លានដុល្លារ), Destiny Udogie (Udinese ១៧លានដុល្លារ), Cristian Romero (Atalanta តម្លៃ៤៩លានដុល្លារ), Will Lankshear (Sheffield United មិនបង្ហាញតម្លៃ) West Ham៖ Nayef Aguerd (Rennes តម្លៃ៣៥លានដុល្លារ), Alphonse Areola (Paris Saint-Germain តម្លៃ៩លានដុល្លារ), Patrick Kelly (Coleraine មិនបង្ហាញតម្លៃ), Flynn Downes (Swansea តម្លៃ១៤លានដុល្លារ), Gianluca Scamacca (Sassuolo តម្លៃ៣៥លានដុល្លារ), Maxwel Cornet (Burnley តម្លៃ២០លានដុល្លារ), Thilo Kehrer (Paris Saint-Germain តម្លៃ១១លានដុល្លារ), Emerson Palmieri (Chelsea តម្លៃ១៥លានដុល្លារ), Lucas Paqueta (Lyon តម្លៃ៥៩លានដុល្លារ) Wolves៖ Nathan Collins (Burnley តម្លៃ២៣លានដុល្លារ), Goncalo Guedes (Valencia មិនបង្ហាញតម្លៃផ្ទេរ), Matheus Nunes (Sporting Lisbon ៤៤លានដុល្លារ), Sasa Kalajdzic (Stuttgart មិនបង្ហាញតម្លៃផ្ទេរ)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8504.txt
|
ជំនួបទីក្រុងតែមួយដូចគ្នា ឬ Merseyside Derby រវាងក្រុម Liverpool ទល់ Everton ក្នុងក្របខណ្ឌ Premier League សប្តាហ៍ទី៦ នឹងធ្វើឡើងនៅថ្ងៃទី៣ ខែកញ្ញានេះ វេលាម៉ោង ៦:៣០ ល្ងាច(ម៉ោងនៅកម្ពុជា)។ Chelsea ចង់ស្តារមុខមាត់ឡើងវិញដោយត្រូវទទួលភ្ញៀវ West Ham United វេលាម៉ោង ៩យប់ ដំណាល់គ្នាជាមួយជំនួប៥គូផ្សេងទៀត។
|
Merseyside Derby នៃ Premier League រដូវកាល ២០២២-២៣ នេះនឹងក្លាយជាការបង្ហាញមុខលើកដំបូងសម្រាប់កីឡាករថ្មីមួយចំនួនរបស់ Everton និង Liverpool នាកីឡដ្ឋាន Goodison Park។ អាចនិយាយបានថាជាការស្វែងរកជ័យជម្នះថ្មីមួយទៀតសម្រាប់ Liverpool ដែលកំពុងត្រូវការពិន្ទុដើម្បីប្រជែងក្រុមខ្លាំងៗស្ថិតនៅតំបន់កំពូលតារាង។ ក្រោយរងបរាជ័យពីជំនួបទល់ Manchester United រួចមក ហង្សក្រហមអាចរកបានជ័យជម្នះ ២ប្រកួតជាប់គ្នាដោយឈ្នះលើ AFC Bournemouth ៩-០ និង Newcastle United ២-១ រីឯក្រុមស្ថិតក្រោមការដឹកនាំរបស់ Frank Lampard ក៏ជាក្រុមកំពុងត្រូវការពិន្ទុចាំបាច់ដើម្បីគេចផុតពីការធ្លាក់ទៅតំបន់បាតតារាងផងដែរ។ ២ប្រកួតចុងក្រោយ Everton បញ្ចប់ដោយលទ្ធផលស្មើ ១-១ រវាងក្រុម Brentford និង Leeds United។ ទោះឈ្នះពីរប្រកួតមកវិញ Liverpool ក៏ត្រូវបានបន្តខាតបង់កីឡាករដូចជា Jordan Handerson ដែលត្រូវបានគេរំពឹងថារងរបួសកាលពីជំនួបសប្តាហ៍មុនមក ហើយការប៉ះ Everton ក៏ជាការប្រកួតដ៏លំបាកមួយ ខណៈក្រុមលោក Lampard កំពុងតែពង្រឹងសមត្ថភាពកូនក្រុមលើការប្រកួតប្រជែងឡើងវិញក្នុងលីគដូចគ្នា។ តែយ៉ាងណារដូវកាលមុនធ្លាប់ជួបគ្នា ២លើក Everton រងបរាជ័យក្រោមថ្វីជើងកូនក្រុមលោក Jurgen Klopp ទាំងអស់។ ក្រឡែកទៅជំនួបប្រចាំទីក្រុងឡុងដ៍ដ៏កក្រើកមួយទៀតតោខៀវ Chelsea នឹងបើកទ្វារកីឡដ្ឋាន Stamford Bridge ស្វាគមន៍ក្រុមភ្ញៀវញញ្ញួរយក្ស West Ham United វេលាម៉ោង ៩យប់។ ជាការស្តារមុខមាត់ថ្មីឡើងវិញសម្រាប់តោខៀវក្រោយប្រកួតសប្តាហ៍ទី៥ ចាញ់ Southampton ២-១ ជំនួបក្រៅទឹកដី ដ៏អាម៉ាស់។ West Ham ក៏ជាក្រុមដ៏ខ្លាំងមួយក្រោមការបង្វឹករបស់លោក Devid Moyes ដោយសប្តាហ៍មុនទើបបញ្ចប់លទ្ធផលស្មើ ១-១ ជាមួយ Tottenham Hotspus របស់លោក Antonio Conte។ ចាប់ផ្តើមរដូវកាលថ្មីនេះ Chelsea បានក្លាយជាក្រុមកំពុងជួបបញ្ហាលើទម្រង់លេងរបស់ក្រុម ក្រោយកីឡាករសំខាន់ៗច្រើនរូបបានចាកចេញ់ ក្រោយពេលក្លិបនេះរងបញ្ហាទណ្ឌកម្ម។ ទោះបីនាំចូល Raheem Sterling និង Kalidou Koulibaly តៀវខៀវនៅមិនទាន់មានភាពល្អប្រសើរឡើងវិញឡើយ ដោយឆ្លងកាត់ ៥ប្រកួត ឈ្នះ២ ស្មើ ១ និងចាញ់ ២ប្រកួតជាកំណត់ត្រាអាក្រក់លើកដំបូងរបស់ពួកគេតាំងពីលោក Thomas Tuchel មកដឹកនាំ។ West Ham ទោះចាបផ្តើមរដូវកាលថ្មីមុនទទួលបានលទ្ធផលល្អដោយ ៥ប្រកួតឈ្នះត្រឹម១ប្រកួត ស្មើ១ ចាញ់៣ ប្រកួតក្តី ប៉ុន្តែបញ្ហាត្រូវបានលោក Moyes ជាគ្រូបង្វឹកអះអាងថាកីឡាករថ្មីដែលទើបនាំចូលត្រូវការបទពិសោធន៍លេងក្នុង Premier League ឱ្យបានច្រើនទើបអាចទាញផលក្នុងការប្រកួតបាន។ សម្រាប់ប្រកួតរវាងក្រុមទាំងពីរនេះអាចថាជាប្រកួតដ៏តានតឹងមួយ ស្របពេលក្រុមទាំងសងខាងនេះកំពុងពង្រឹងក្រុមឡើងវិញ។ ខាងក្រោមនេះជាការប្រកួតក្រុមដទៃទៀតនៃ Premier League សប្តាហ៍ទី៦ ៖ ការប្រកួតវេលាម៉ោង ៩ យប់ Brentford ស្វាគមន៍ Leeds Newcastle ទទួល Crystal Palace Nottingham ទទួល Bournemouth Spurs ទទួល Fulham Wolvers ទទួល Southampton Aston Villa ទទួល Man City វេលាម៉ោង ១១:៣០ យប់ Brighton ទទួល Leicester City ថ្ងៃទី៤ វេលាម៉ោង ៨យប់ និង Man United ទទួល Arsenal វេលាម៉ោង ១០:៣០ យប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8505.txt
|
ក្រុមបិសាចក្រហម Manchester United នឹងត្រូវបើកទ្វារកីឡដ្ឋាន Old Trafford ស្វាគមន៍ក្រុម Real Sociedad នាជំនួបបើកឆាកព្រឹត្តិការណ៍ UEFA Europa League នៅរាត្រីថ្ងៃទី៨ ខែកញ្ញា។ ការប្រកួតនេះនឹងក្លាយជាការបង្ហាញខ្លួនលើកដំបូងរបស់ Cristiano Ronaldo ជាមួយ Man Utd ក្នុងពានរង្វាន់លំដាប់ទី២ អឺរ៉ុប ប៉ុន្តែជាលើកទី២ក្នុងអាជីព។
|
ខ្សែប្រយុទ្ធសញ្ជាតិព័រទុយហ្គាល់ ត្រូវបានគេរំពឹងថានឹងអាចចាប់ផ្តើមជម្រើស ១១នាក់ដំបូងឱ្យ Man United សម្រាប់ជំនួបពូល E ទល់នឹង Real Sociedad ចាប់តាំងរូបបង្ហាញខ្លួនជម្រើសដំបូងក្នុងជំនួបលីគអង់គ្លេសចាញ់ក្រុម Brentford ៤-០ មក។ Ronaldo មិនដែលលេងក្នុងពានរង្វាន់ Europa League ឡើយ ចាប់តាំងពីចាកចេញពី Sporting Lisbon មក។ នេះជាលើកទី២ហើយ ដែលអ្នករកគ្រាប់ច្រើនជាងគេនៅ Champions League បង្ហាញខ្លួននៅក្របខណ្ឌទីពីរអឺរ៉ុប និងជាលើកទី១សម្រាប់ក្រុមបិសាចក្រហម។ កីឡាករវ័យ ៣៧ឆ្នាំ ធ្លាប់បានបង្ហាញខ្លួនក្នុងការប្រកួត Europa League នេះ ២លើកជាមួយ Sporting ក្នុងឆ្នាំ ២០០២ មុនផ្លាស់ទៅ Man Utd ឆ្នាំ២០០៣។ នាការប្រកួត Europa League ប៉ុន្មានលើកចុងក្រោយ Man United ក៏ជាក្រុមមួយបង្ហាញខ្លួនយ៉ាងល្អសម្រាប់ក្របខណ្ឌ Europa League ដោយកាលឆ្នាំ ២០២១ ពេលស្ថិតក្រោមការដឹកនាំរបស់លោក Ole Gunnar Solskjaer។ Man United ឈានជើងដល់វគ្គផ្តាច់ព្រ័ត្រកាលឆ្នាំនោះ តែពួកគេបានប្រកួតចាញ់ក្រោមថ្វីជើងក្រុម Villarreal។ សម្រាប់បញ្ជីឈ្មោះកីឡាករបិសាចក្រហម គ្មានវត្តមាន Anthony Martial ឡើយ ខណៈដែល Antony ចំណូលថ្មីមកពី Ajax Amsterdam អាចត្រូវបង្ហាញខ្លួនលើកទីពីរឱ្យក្រុម។ ខ្សែការពារ Harry Maguire ជាប្រធានក្រុម Victor Lindelof និង Luke Shaw អាចត្រូវចាប់ផ្តើមជម្រើស ១១នាក់ដំបូង។ សម្រាប់បញ្ហាកីឡាករ Man United កីឡាករដែលរងរបួសមានដូចជា Phil Jones, Facundo Pellestri, Axel Tuanzebe និង Brandon Williams ចំណែកកីឡាករអាចអវត្តមាន Aaron Wan-Bissaka, Anthony Martial និ Donny Van de Beek។ Real Sociedad នេះជាលើកទី៤ ជាប់គ្នាដែលពួកគេមានវត្តមាន វគ្គចែកពូលសម្រាប់ Europa League នេះ ហើយក្រុមមកពីអេស្ប៉ាញមួយនេះក៏បានឆ្លងកាត់ទៅដល់ចគ្គជម្រុះផងដែររដូវកាលមុន។ Real Sociedad រងបរាជ័យលទ្ធផល ៥-៣ ក្រោមថ្វីជើងក្រុម RB Leipzig។ ឆ្លងកាត់ការប្រកួត ៤លើកចុងក្រោយរបស់ក្រុមក្នុងលីគអេស្ប៉ាញមួយនេះពួកគេស្វែករកជ័យជម្នះបាន ២ប្រកួត ចាញ់១ និងស្មើ១ប្រកួត ហើយកីឡាករ Real Sociedad របួសមានដូចជា Mikel Oyarzabal, Carlo Fernandez, Diago Rico, Martin Merquelanz និង Roben Le Normand។ ក្រុមទាំងពីរធ្លាប់ជួបគ្នា ៤លើករួចមកហើត ដោយរដូវកាល ២០១៣-១៤ ជួបគ្នា ២លើកក្នុងពាន UCL វគ្គចែកពូល និងឆ្នាំ ២០២០-២១ ជួបគ្នា ២ទៀតនៅវគ្គ៣២ក្រុមចុងក្រោយនៃ Europa League។ នេះជាការប៉ះគ្នាលើកទី៥ ក្នុងប្រវត្តិសាស្រ្តរបស់ក្រុមទាំងសងខាង។ ខាងក្រោមនេះជាការប្រកួតក្រុមដទៃទៀតនៃក្របខណ្ឌ Europa League ថ្ងៃទី៧ ខែកញ្ញា៖ វេលាម៉ោង ១១:៤៥ យប់ ពូល A FC Zürich ទទួល Arsenal FC និង PSV Eindhoven ទទួល FK Bodø/Glimt ពូល B AEK Larnaca FC ទទួល Stade Rennais FC និង Fenerbahçe SK ទទួល FC Dynamo Kyiv ពូល C PFC Ludogorets 1945 ទទួល AS Roma និង HJK Helsinki ទទួល Real Betis Balompié ពូល D Malmö FF ទទួល SC Braga និង FC Union Berlin ទទួល R. Union Saint-Gilloise វេលាម៉ោង ២យប់រំលងអាធ្រាត្រ ពូល E Omonoia FC ទទួល FC Sheriff Tiraspol ពូល F S.S. Lazio ទទួល Feyenoord SK និង Sturm Graz ទទួល FC Midtjylland ពូល G SC Freiburg ទទួល Qarabağ FK និង FC Nantes ទទួល Olympiacos FC ពូល H FK Crvena zvezda ទទួល– AS Monaco FC និង Ferencvárosi TC ទទួល Trabzonspor៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8506.txt
|
ជ័យជម្នះ៣លើកជាប់គ្នារបស់ក្រុម Manchester United ធ្វើឱ្យលោក Erik ten Hag រីករាយយ៉ាងខ្លាំង។ ប៉ុន្តែអ្នកចាត់ការវ័យ ៥២ឆ្នាំ ទទូចចង់បានភាពខ្លាំងក្លាថែមទៀតពីកូនក្រុមខ្លាំង ក្រោយបំបាក់ Leicester City ត្រឹមតែ ១-០ ថ្ងៃទី២ ខែកញ្ញា។
|
កីឡាករ Jadon Sancho រកបាន១គ្រាប់ដ៏ល្អនៅត្រឹមនាទី២៣ ដែលជាការបញ្ជូនពី Marcus Rashford។ ឈានចូលវគ្គទីពីរពេលផ្លាស់ប្តូរ Cristiano Ronaldo និង Casemiro បិសាចក្រហមបង្កើតឱកាសរកគ្រាប់បាល់ច្រើនលើកតែគ្មានសំណាង។ Man United ដណ្តើមបាន៣ពិន្ទុបន្ថែមពីកីឡដ្ឋាន King Power ហើយក៏ជាការឈ្នះ៣លើកជាប់គ្នា ក្រោយរងបរាជ័យ ២លើកនៅប្រកួតដំបូងនៃ Premier League។ នេះជាការឈ្នះជាប់គ្នាលើកដំបូងរបស់បិសាចក្រហមតាំងពីខែធ្នូ ឆ្នាំ២០២១ មក។ ក្រោយកូនក្រុមអាចទទួលបានជ័យជម្នះជាថ្មីម្តងទៀត អ្នកចាត់ការសញ្ជាតិហូឡង់បានបង្ហាញភាពរីករាយ ប៉ុន្តែលោកក៏ទទូចថាកូនក្រុមគួរតែលេងឱ្យមានភាពខ្លាំងក្លាជាងនេះលើគូប្រកួត។ «វាជាជំហានថ្មីមួយទៀតទៅមុខ។ ដូច្នេះយើងរីករាយជាមួយលទ្ធផលនេះ ជាថ្មីម្តងទៀតកម្លាំងចិត្តជាក្រុមគឺធ្វើបានល្អ។ យើងមានកីឡាករ ១១នាក់លើទីលានដែលជាអ្នកប្រយុទ្ធសម្រាប់រាល់គ្នា ការដេញបាល់ ហើយស៊ុត១គ្រាប់ដ៏ល្អសម្រាប់ក្រុម។ […] នៅវគ្គទីពីរយើងគួរមានគ្រាប់ទី២ ។ ពិតណាស់ក្រុមយើងអាចជារឿងដ៏គ្រោះថ្នាក់មួយសម្រាប់ក្រុមដទៃ ។ យើងគួរតែមានភាពកាចសាហាវជាងនេះ ប៉ុន្តែយើងត្រូវការពេលបន្ថែមសម្រាប់ពង្រឹងសមត្ថភាព។»។ លោក Ten hag និយាយប្រាប់ទៅទូរទស្សន៍ BT Sports បែបនេះ។ ឆ្លងកាត់ ៥ប្រកួតមកនេះ Man United ប្រកួតឈ្នះ៣ ចាញ់២ មាន ៩ពិន្ទុក្នុងដៃ។ សប្តាហ៍ទី៦ Man United នឹងត្រូវបើកទ្វារកីឡដ្ឋាន Old Trafford ស្វាគមន៍ក្រុមកំពូលតារាង Arsenal៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8507.txt
|
ក្រុម Tottenham Hotspur ប្រៀបដូចរងការពិន័យ ក្រោយមានការប្រកួតដ៏មរមារញ្ញឹក៣លើកក្នុងមួយសប្តាហ៍ បើធៀបទៅក្រុមដទៃដែលមិនមានកាតព្វកិច្ចប្រកួតក្របខណ្ឌអឺរ៉ុប។ នេះជាការអះអាងរបស់លោក Antonio Conte មុនពេលត្រូវដឹកនាំ Spurs តទល់ Olympique de Marseille ពានរង្វាន់ UEFA Champions League។
|
ក្រោយមានការប្រកួតក្នុងលីគច្រើន នៅថ្ងៃទី៦ ខែកញ្ញាលោក Conte អ្នកចាត់ការទូទៅមាន់ខ្នាយមមាស ចង់ឱ្យក្រុមដែលមានប្រកួតច្រើនផ្សេងទៀតស្នើទៅ Premier League ដើម្បីជួយសម្រាល និងជៀសវាងការលេង ៣ប្រកួត ១សប្តាហ៍។ Spurs ទើបតែលេង ៣ប្រកួតនៅលីគកំពូលអង់គ្លេសរយៈពេល ៧ថ្ងៃ ដោយត្រូវជួបក្រុម Nottingham Forest, West Ham United និង Fulham ហើយក្រុមមានទីតាំងទីក្រុងឡុងដ៍មួយនេះ នឹងត្រូវជួប ប្រកួត៣លើកបន្ថែមទៀតក្នុង១សប្តាហ៍។ Spurs ត្រូវលេងក្នុងជំនួប Champions League ដោយត្រូវស្វាគមន៍ក្រុម Olympique de Marseille នៅរាត្រីថ្ងៃទី៧ ខែកញ្ញា។ ទាំងក្របខណ្ឌ Premier League និង Champions League រដូវកាលថ្មីនេះកំពុងតែសម្រុកការប្រកួតឱ្យទាន់ពេលវេលា មុនពេលសម្រាកត្រៀមការប្រកួត World Cup 2022 នៅប្រទេសកាតាក្នុងខែវិឆ្ឆិកា និងខែធ្នូ ឆ្នាំ២០២២។ ជំនួប Champions League វគ្គចែកពូលទាំងអស់នឹងត្រូវបិទបញ្ចប់ត្រឹមដើមសប្តាហ៍ទី១ នៃខែវិច្ឆិកា ខុសពីកាលវិភាគមុនៗ ដែលបញ្ចប់ក្នុងខែធ្នូ។ នាសន្និសីទកាសែតមុនការប្រកួតជំនួបពូល D ទទួលក្រុមខ្លាំងបារាំង លោក Conte ត្អូញត្អែរចំពោះកាលវិភាគដ៏មមារញ្ញឹក នឹងជះផលមិនល្អដល់ក្រុម Spurs ទាំងមូល។ «និយាយដោយស្មោះត្រង់ ពេលឃើញកាលវិភាគនេះគឺមិនធម្មតា វាលើកដំបូងហើយក្នុងអាជីពខ្ញុំដែលជួបប្រទះបែបនេះ បើធៀបក្រុមដទៃ Tottenham ប្រៀបដូចការពិន័យមួយអ៊ីចឹង។ យើងពិតជាមិនសំណាងចំពោះការប្រកួតដ៏មមារញ្ញឹកនេះ ខ្ញុំបាននិយាយទៅក្លិប យើងត្រូវការតាំងចិត្តឱ្យល្អខ្លាំង និងជជែកជាមួយ Premier League ហើយភាពខុសគ្នាមួយថ្ងៃសម្រាប់ប្រកួតអាចនឹងកែប្រែលទ្ធផលមិននឹកស្មានដល់ អ្នកអាចនឹងបាត់បង់ពិន្ទុ។«។ លោក Conte និយាយបែបនេះ។ ក្រោយការប្រកួតទទួលក្រុមខ្លាំងបារាំង Marseille យប់ថ្ងៃទី៧ រួចក្រុមមាន់ខ្នាយមាសនឹងត្រូវបន្តដំណើរទៅទឹកដី Etihad ប៉ះក្រុម ManchesterCity ថ្ងៃទី១០ មុនប៉ះ Sporting CP ជាជំនួប UCL ជាថ្មីម្តងទៀតថ្ងៃទី១៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8508.txt
|
កាំភ្លើងធំ Arsenal រកបានជ័យជម្នះដ៏លំបាកលើក្រុមម្ចាស់ផ្ទះ FC Zurich លទ្ធផល ២-១នាជំនួបថ្ងៃបើកឆាកការប្រកួតពានរង្វាន់វគ្គសន្សំពិន្ទុពូល A នៃ UEFA Europa League រដូវកាលថ្មីថ្ងៃទី៨ ខែកញ្ញា។ ក្រុមខ្លាំងៗ AC Roma និង Manchester United ភ្លាត់ស្នៀតចាញ់រៀងខ្លួន។
|
Arsenal នៅតែបន្តទម្រង់លេងបានយ៉ាងល្អក្នុងការគ្រប់គ្រងបាល់ និងការបង្កើតឱកាសរកគ្រាប់បាល់ នៃការប្រកួតក្នុងកីឡដ្ឋាន Letzigrund Stadium។ ២គ្រាប់ដែលកាំភ្លើងធំរកបានជាការធ្វើបានយ៉ាងល្អពីការសហការគ្នារវាងកីឡាករ Marquinhos និង Edward Nketiah នៅនាទី១៦ និងនាទី ៦២ សមល្មមជួយឱ្យពួកគេដណ្តើម ៣ពិន្ទុវិលទៅទឹកដីអង់គ្លេសវិញ។ ១គ្រាប់ក្រុមម្ចាស់ផ្ទះរកបានដោយកីឡាករ Mirland Kryeziu នាទី៤៤ ដោយបាល់ពិន័យ ១១ម៉ែត្រ។ ការប្រកួតក្នុងទឹកដី Old Trafford វិញម្ចាស់ផ្ទះ Man United របូត ៣ពិន្ទុទៅឱ្យក្រុមមកពីអេស្ប៉ាញ Real Sociedad ដោយក្រុមមកពីអេស្ប៉ាញសម្រាប់ជំនួបពូល E។ ក្រុមបិសាចក្រហមនៅវគ្គទី១ រកឱកាសស៊ុតគ្រាប់នាំមុខជាច្រើនលើកប៉ុន្តែគ្មានសំណាង ឈានចូលវគ្គទី២ Real Sociedad ត្រូវបានផ្តល់បាល់ពិន័យ ១១ម៉ែត្រនៅនាទី៥៩ ពេលដែលអាជ្ញាកណ្តាលចាប់កំហុសលើបាល់ប៉ះដៃ Lisandro Martinez ក្នុងតំបន់ប្រអប់គ្រោះថ្នាក់។ បញ្ចប់លទ្ធផល ១-០ នេះជាការចាញ់លើកដំបូងសម្រាប់លោក Erik ten Hag ក្នុងការដឹកនាំក្រុម Man United ប្រកួតក្នុងពានរង្វាន់ Europa League ហើយជាការឈ្នះក្នុងទឹកដី Old Trafford សម្រាប់ក្រុមភ្ញៀវមក La Liga។ ក្រឡែកទៅកាន់ក្រុមដឹកនាំដោយលោក Jose Mourinho វិញ AC Roma ក៏រងបរាជ័យមិននឹកស្មានដល់ក្រោមថ្វីជើងក្រុមម្ចាស់ផ្ទះ Ludogorets Razgrad ដោយលទ្ធផល ២-១។ Roma អាចចាត់ទុកជាក្រុមដ៏ខ្លាំងមួយនៃ UEL នេះដោយពួកគេប្រកួតក្នុងនាមជាក្រុមជើងឯក Europa Conference League រដូវកាលមុន។ ក្រុមម្ចាស់ផ្ទះអាចស្វែករកការនាំមុខលើ Roma នៅនាទី៧២ ដោយកីឡាករ Cauly Oliveira Souza តែត្រូវបាន Roma តាមស្មើ ១-១ មកវិញនៅនាទី៨៦ ដោយកីឡាករ Eldor Shomurodov។ ទោះជាយ៉ាងនៅនាទី៨៨ ក្រោយមិនដល់ ២នាទីស្រួសបួលផងនោះក្រុមម្ចាស់ផ្ទះអាចសម្រុករកគ្រាប់នាំមុខជាថ្មីម្តងទៀត Roma គ្រប់គ្រាន់ យកបាន ៣ពិន្ទុពីក្រុមជើងឯក ECL ក្នុងពូល C។ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8509.txt
|
Erling Haaland ស៊ុតបញ្ចូលទី៣គ្រាប់ម្នាក់ឯង (Hat-Trick) ជាលើកទីពីរក្នុងការប្រកួត Premier League សប្តាហ៍ទី៥ នៅរាត្រីថ្ងៃទី៣១ ខែសីហា តាមរយៈការជួយ Manchester City ឈ្នះ Nottingham Forest ៦-០។ Arsenal បន្តជ័យជម្នះរបស់ខ្លួន ១០០ភាគរយក្នុងការប្រកួតទាំង៥លើក ក្រោយឈ្នះ Aston Villa ២-១ និងរក្សាកំពូលតារាងលីគកំពូលអង់គ្លេស។
|
ត្រឹមរយៈពេល ៣៨នាទីដំបូងនៃវគ្គទីមួយ Haaland ខ្សែប្រយុទ្ធចំណូលថ្មី Man City អាចធ្វើបាន Hat-Trick ជាថ្មីទៀត បន្ទាប់ពីរូបគេសម្រេចបានដូច្នេះកាលពីចុងសប្តាហ៍មុន។ Julian Alvarez ខ្សែប្រយុទ្ធចំណូលថ្មីសម្រេចបាន២គ្រាប់ម្នាក់ឯងផងដែរ បន្ទាប់ពី ខ្សែការពារ Joao Cancelo ស៊ុតគ្រាប់ទី៤ ឱ្យក្រុមលោក Pep Guardiola ដើម្បីយកឈ្នះក្រុមទើបឡើងថ្មី Nottingham Forest ៦-០។ Haaland ខ្សែប្រយុទ្ធសញ្ជាតិន័រវែស ដែលទើបផ្លាស់ពី Borussia Dortmund នៅដើមរដូវកាលនេះ ពិតជាបង្ហាញទម្រង់លេងនៅតំបន់ប្រយុទ្ធដ៏អស្ចារ្យជាមួយបច្ចេកទេសសម្រេចទីដ៏ប៉ិនប្រសព្វ។ បង្ហាញខ្លួននៅលីគកំពូលអង់គ្លេស៥លើក រូបគេអាចធ្វើបាន Hat-Trick ពីរលើក និងសរុបគ្រាប់ស៊ុតនាំមុខគេផងដែរចំនួន ៩គ្រាប់។ តាមរយៈជ័យជម្នះនេះ ក្រុមម្ចាស់ការពារតំណែងជើងឯកស្ថិតនៅចំណាត់ថ្នាក់ទី២ដដែល ដោយតាមពីក្រោយក្រុមកំពូលតារាង Arsenal ដែលមិនទាន់ស្គាល់ចាញ់ និងស្មើ ចំនួន ២ពិន្ទុ។ Gabriel Jesus ខ្សែប្រយុទ្ធដែលទើបទិញពី Man City រួមជាមួយ Gabriel Martinelli រកបានម្នាក់មួយគ្រាប់ដើម្បីជួយក្រុមកាំភ្លើងធំយកឈ្នះ Aston Villa ២-១ និងបន្តជ័យជម្នះលើកទី៥របស់ខ្លួនរដូវកាលនេះ។ ឈ្នះទាំង៥ប្រកួតជាប់គ្នា ក្រុមដែលដឹកនាំដោយអ្នកចាត់ការលោក Mikel Arteta រក្សាកំពូលតារាងលីគកំពូលអង់គ្លេសដោយរកបានពិន្ទុពេញ ១៥ពិន្ទុ។ Liverpool ក៏បន្ទរកបាន៣ពិន្ទុជាថ្មីទៀតផងដែរ តាមរយៈការយកឈ្នះ Newcastle United ២-១។ ហង្សក្រហម ដែលទើបលទត់ AFC Bournemouth ៩-០ ចុងសប្តាហ៍មុនរហូតបណ្តេញគ្រូចេញពីតំណែង ស្ថិតនៅលេខរៀងទី៥ ដោយរកបាន៨ពិន្ទុពីការប្រកួត៥លើក។ លទ្ធផលគូផ្សេងទៀត AFC Bournemouth ស្មើជាមួយ Wolves ០-០ និង West Ham United ស្មើ Tottenham Hotspur ១-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_851.txt
|
សភាចិន នៅថ្ងៃទី២៣ ខែតុលា បានអនុម័តច្បាប់មួយដែលនឹងកាត់បន្ថយសម្ពាធកិច្ចការផ្ទះរបស់សិស្ស។ នេះជាវិធានការមួយទៀតរបស់ទីក្រុងប៉េកាំងក្នុងការគ្រប់គ្រងអាកប្បកិរិយា និងការជំរុញចិត្តសិស្សានុសិស្សចិន។
|
រដ្ឋាភិបាលទីក្រុងប៉េកាំង ហាក់ផ្ដោតខ្លាំងលើយុវជនរបស់ខ្លួននារយៈពេលចុងក្រោយនេះ ចាប់តាំងពីការរឹតបន្តឹងការប្រើប្រាស់អ៊ីនធឺណិត ការសិក្សា រហូតដល់ការគាំទ្រតារាក្នុងវិស័យសិល្បៈ និងអនឡាញ។ ចិនក៏ត្រៀមធ្វើច្បាប់ដាក់ពិន័យមាតាបិតាចំពោះអាកប្បកិរិយាមិនល្អរបស់កូនៗផងដែរ។ នៅថ្ងៃទី២៣ ខែសីហា ទីភ្នាក់ងារព័ត៌មានរដ្ឋ Xinhua រាយការណ៍ថា គណៈកម្មាធិការអចិន្រ្តៃយ៍សភាប្រជាជនចិន ក៏បានអនុម័តច្បាប់មួយទៀតក្នុងការកាត់បន្ថយសម្ពាធលើសិស្សសាលា។ ក្នុងអត្ថបទច្បាប់ដែលផ្សាយដោយ Xinhua រដ្ឋាភិបាលតំបន់ត្រូវធានាឱ្យបានការកាត់បន្ថយសម្ពាធពីរមានសម្ពាធកិច្ចការសាលា និងការរៀនបន្ថែមលើមុខវិជ្ជាសំខាន់។ តាមច្បាប់ដដែល រដ្ឋាភិបាលតំបន់ ទទួលខុសត្រូវលើការកាត់បន្ថយសម្ពាធទាំងពីរ ហើយស្នើឱ្យឪពុកម្ដាយផ្ដល់ពេលវេលាសមស្របឱ្យកូនៗដើម្បីពួកគេសម្រាក និងហាត់ប្រាណ ដែលការណ៍នេះនឹងជួយកាត់បន្ថយសម្ពាធលើពួកគេ។ ម្យ៉ាងទៀត សិស្សានុសិស្សចិន ក៏ត្រូវចៀសវាងប្រើអ៊ីនធឺណិតហួសហេតុដែរ។ កន្លងមក ក្រសួងអប់រំចិន ក៏ចេញបម្រាមលើការកំណត់ការលេងហ្គេមផងដែរ ដោយអនុញ្ញាតឱ្យលេងហ្គេមអនឡាញតែមួយម៉ោងប៉ុណ្ណោះរៀងរាល់ថ្ងៃសុក សៅរ៍ និងអាទិត្យ។ លើសពីនោះ ចិនក៏កាត់បន្ថយកិច្ចការផ្ទះ និងមិនអនុញ្ញាតឱ្យមានការរៀនបន្ថែមលើមុខវិជ្ជាសំខាន់នៅចុងសប្ដាហ៍ ឬថ្ងៃសម្រាកសាធារណៈឡើយ ព្រោះបារម្ភថា សិស្សទាំងនោះ មានអម្រែកខ្លាំង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8510.txt
|
បិសាចក្រហម Manchester United យកបានជ័យជម្នះលទ្ធផល ៣-១ បញ្ចប់ភាពមិនដែលចាញ់ ៥ប្រកួតជាប់គ្នារបស់ Arsenal ក្រុមកំពូលតារាង ក្នុងកីឡដ្ឋាន Old Trafford ថ្ងៃទី៤ ខែកញ្ញា។ ក្រុម Manchester City និង Liverpool ប្រកួតស្មើរៀងខ្លួន។
|
ជាគ្រាប់ដំបូងនៃការចាប់ផ្តើមក្នុងក្របខណ្ឌ Premier League របស់ខ្សែប្រយុទ្ធស្លាបស្តាំ Antony កីឡាករចំណូលថ្មីក្រុម Man United ក្រោយផ្ទេរមកពីក្រុម Ajax Amsterdam ដោយស៊ុតនាំមុខ ១គ្រាប់នៅនាទី ៣៥។ ការប្រកួតក្នុងវគ្គទីមួយក្រុមទាំងសងខាងមានឱកាសវាយសម្រុកគ្នាទៅវិញទៅមកបន្ត បន្តែគ្មានលទ្ធផលប្រែប្រួល រហូតបញ្ចប់វគ្គ។ ឈានចូលវគ្គទីពីរ Arsenal អាចរកបាន ១គ្រាប់តាមស្មើដោយ Bukayo Saka នៅនាទី ៦០ ជាការភ្លាត់ស្នៀតនៃកីឡាករ Man United តែយ៉ាងណានាំមុខបានត្រឹម ៦នាទីខ្សែប្រយុទ្ធ Marcus Rashford ស៊ុតបន្ថែមគ្រាប់ទី ២នៅនាទី៦១ ជាការបញ្ជូនយ៉ាងល្អពី Christian Eriksen ដែលឆ្មក់បានបាល់ដាច់យ៉ាងល្អពីកីឡាករកាំភ្លើងធំ ហើយគ្រាបទី៣ នៅនាទៅ ៧១ បន្តែមពី Rashford សមល្មមនាំជ័យជម្នះលើក្រុមភ្ញៀវ Arsenal ដែលឈរកំពូលតារាង។ ជំនួប Merseyside Derby បើកឆាកសប្តាហ៍ទី៦ ទឹកដី Goodison Park រវាងម្ចាស់ផ្ទះ Everton និង ហង្សក្រហម Liverpool បញ្ចប់ដោយលទ្ធផល ០-០ ថ្ងៃទី៣ ខែកញ្ញា។ ជាការខកចិត្តជាថ្មីសម្រាប់លោក Jurgen Klopp មិនអាចបន្តស្វែងរកជ័យជម្នះដើម្បីប្រជែងជាមួយក្រុមតំបន់កំពូលតារាងទាំង៤ ខណៈដែលការវិលត្រលប់មិនវិញរបស់ Darwin Nunez ក្រោយរងបម្រាមមិនអាចជួយអ្វីបាន។ ចំណែកជំនួបប្រចាំទីក្រុងឡុងដ៍មួយទៀត Chelsea អាចស្តារមុខមាត់ឡើងវិញដោយកីឡាករ Ben Chilwell និង Kai Harvartz រកបានម្នាក់ ១គ្រាប់យកឈ្នះលើក្រុមភ្ញៀវ West Ham United របស់លោក Devid Moyes ក្នុងលទ្ធផល ២-១។ ការប្រកួតដ៏អស្ចារ្យដែលមានគ្រាប់ស៊ុតច្រើនប្រចាំសប្តាហ៍ទី៦ នេះគឺជំនួបរបស់ក្រុមម្ចាស់ផ្ទះ Brighton & hove Albion នាកីឡដ្ឋាន The American Express Community បានយកឈ្នះលើ Leicester City លទ្ធផលដល់ទៅ ៥-២ មុនការប្រកួត Man United ឈ្នះ Arsenal។ ចំណែកការប្រកួតកាលថ្ងៃទី៣ ក្រុម Brentford បានបំបាក Leeds United លទ្ធផល ៥-២។ ខាងក្រោមនេះជាលទ្ធផលគូផ្សេងទៀតនៅការប្រកួតសប្តាហ៍ទី៦ នៃក្របខណ្ឌ Premier League ៖ Newcastle United ស្មើ ០-០ Crystal Palace Nottingham Forest ចាញ់ AFC Bounemouth ៣-២ Tottenham Hotspur ឈ្នះ Fulham ២-១ Wolvers ឈ្នះ Southampton ១-០ Manchester City ស្មើ Aston Villa ១-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8511.txt
|
ការប្រកួតពានរង្វាន់ UEFA Champions League រដូវកាល ២០២២-២៣ បានវិលត្រលប់មកវិញហើយនាយប់ថ្ងៃទី៦ ខែកញ្ញានេះ។ ក្រុមដែលត្រូវប្រកួតជំនួបបើកឆាក មាន Chelsea ប៉ះ Dinamo Zagreb ខណៈ Borussia Dortmund ទទួល FC Copenhagen វេលាម៉ោង ១១:៤៥ យប់(ម៉ោងនៅកម្ពុជា)។
|
Dimano Zagreb បើកទ្វាផ្ទះទទួល Chelsea ក្នុងជំនួបបើកឆាកពូល E នៅក្នុងកីឡដ្ឋាន Stadion Maksimir។ ក្រុម Dimano មិនមែនជាក្រុមដែលមកកាន់វគ្គចែកពូលនេះ ស្វ័យប្រវត្តិឡើយ ពួកគេឆ្លងកាត់វគ្គជម្រុះជាមួយក្រុមស្ថិតនៅតំបន់អឺរ៉ុបផ្សេងទៀត។ នៅវគ្គ Play-offs Dinamo បានប្រកួតឈ្នះក្រុម Bodo/Glimt លទ្ធផល ៤-២ ឈ្នះកៅអីវគ្គចែកពូល។ សម្រាប់ Chelsea បានការពារកៅអីវគ្គចែកពូលស្វ័យប្រវត្តិក្រោយបញ្ចប់ចំណាត់ថ្នាក់លេខ៣ នៅ Premier League រដូវកាលមុន។ តោខៀវគឺជាក្រុមដែលឈ្នះការប្រកួតពានរង្វាន់ UCL ក្នុងឆ្នាំ ២០២១ ប៉ុន្តែពួកគេមិនអាចការពារជើងឯកបានរដូវកាលមុន ក្រោយធ្លាក់ត្រឹមវគ្គ៨ក្រុម ក្រោមថ្វីជើង Real Madrid។ នេះជាជំនួបដំបូងបំផុតសម្រាប់ក្រុមតោខៀវ Chelsea ទល់ Dinamo Zagreb ហើយក៏ជាការប្រកួតប៉ះក្រុមមកពីក្រូអាស៊ីលើកដំបូងនៅគ្រប់ការប្រកួតផងដែរ។ Dinamo ធ្លាប់មានប្រវត្តិលេងប៉ះក្រុមស្ថិតក្នុងទីឡុងដ៏ផ្សេងៗទៀតរហូតដល់ទៅ ១១លើក ហើយធ្លាប់ឈ្នះតែ ៣លើកប៉ុណ្ណោះពេលនោះ។ ស្ថិតិសម្រាប់ម្ចាស់ផ្ទះ Dinamo ចាប់ផ្តើមរដូវកាលថ្មីនេះក្នុងលីគកំពូលក្រូអាស៊ី ៥ប្រកួតចុងក្រោយ ឈ្នះ៤ ស្មើ១ ចំណែក Chelsea ឆ្លងកាត់៥ប្រកួតមកនេះ ឈ្នះ២ ចាញ់២ ស្មើ ១-១។ បើតាមរបាយការណ៍ក្រុម Dinamo Zagreb សម្រាប់ជំនួបយប់នេះ មិនមានបញ្ហាអវត្តមានកីឡាករ ឬកីឡាកររងពិន័យ និងរបួសកីឡាករអ្វីឡើយ។ រីឯ Chelsea វិញបញ្ហាកីឡាករនូវតែជារឿងចម្បង កីឡាករ Pierre Emerick Aubameyang បានចូលហ្វឹកហាត់ជាមួយក្រុមក្រោយផ្ទេរមកពី Barcelona តែស្ថិតក្នុងបញ្ចីរបួស ក្នុងនោះកីឡាករចំណូលថ្មី Denis Zakaria ក៏ទំនងមិនទាន់អាចបង្ហាញខ្លួនឱ្យក្រុមមកពីទីក្រុងឡុងដ័ឡើយ ហើយ N’Golo Kante របួស។ ជំនួបបើកឆាកពូល G ក្នុងកីឡដ្ឋាន Signal Iduna Park ក្រុមម្ចាស់ផ្ទះ Borussia Dortmund ជាក្រុមខ្លាំងមួយប្រចាំអាល្លឺម៉ង់នឹងត្រូវស្វាគមន៍ក្រុមភ្ញៀវ FC Copenhagen មកពីប្រទេសដាណឺម៉ាកដែលទើបឈ្នះការប្រកួតពីវគ្គជម្រុះ Play-offs មកកាន់វគ្គចែកពូលនេះ។ Dortmund ចាប់ផ្តើមរដូវកាលថ្មីជាមួយភាពខ្លាំងក្លានៃទម្រង់លេងរបស់ពួកគេ ហើយក្រុមខ្លាំងអាល្លឺម៉ង់មួយនេះក៏ជាក្រុមដែលទើបនាំចូលកីឡាករថ្មីច្រើនរូប និងការទទួលបានផលប្រយោជន៍ច្រើនដែលពីទីផ្សារដោះដូរ។ ជំនួបសប្តាហ៍ទី៦ Bundesliga ក្រុម Dortmund បានយកឈ្នះលើ Hoffenheim លទ្ធផល ១-០ ចំណែក Copenhagen រដូវកាលថ្មីនេះចាប់ផ្តើមមិនល្អប៉ុន្មានឡើយ ទោះជាការវិលត្រលប់មកកាន់ UCL វិញក្រោយខកខានតាំងពីឆ្នាំ ២០១៦ ក្តី។ ជំនួបថ្ងៃទី៦ នឹងក្លាយជាការជួបគ្នាលើកទី៣ ក្នុងប្រវត្តិសាស្រ្ត ដោយកាលឆ្នាំ ២០០១-០២ ក្រុមទាំងពីរធ្លាប់ប៉ះគ្នានៅវគ្គជម្រុះការប្រកួតពានរង្វាន់ Europa League ២លើក។ ក្រឡែកមើលស្ថិត ៥ប្រកួតចុងក្រោយរបស់ Dortmund ឈ្នះ៤ប្រកួត ចាញ់១ប្រកួត ចំណែក Copenhagen ឈ្នះ៣ ស្មើ១ ចាញ់១។ ក្រុមទាំងសងខាងមានបញ្ហាកីឡាកររបួស និងជាប់បម្រាមច្រើនដូចគ្នា ដោយ Dortmund មានកីឡាករ ៣នាក់របួស និងកីឡាករ ៣នាក់ផ្សេងទៀតអវត្តមាន ខណៈគូរប្រកួតមានកីឡាករ ២នាក់រងរបួស និងម្នាក់ អវត្តមាន។ ការប្រកួតក្រុមដទៃទៀតនៃពានរង្វាន់ UEFA Champions League វគ្គចែកពូល ថ្ងៃទី៦ កញ្ញា៖ ការប្រកួតវេលាម៉ោង ២ យប់ FC Salzburg ទទួល AC Milan ពូល E Celtic ទទួល Real Madrid និង RB Leipzig ទទួល Shakhtar Donetsk ពូល F Sevilla ទទួល Manchester City ពូល G SC Benfica ទទួល Maccabi Haifa និង Paris Saint Germain ទទួល Juventus ពូល H៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8512.txt
|
កីឡាករបាល់បោះ LeBron James គ្រោងចូលរួមវិនិយោគនៅក្លិប AC Milan បន្ថែមទៀត បន្ទាប់ពីរកបានប្រាក់ចំណេញជាង១០០លានដុល្លារនៅក្លិប Liverpool។
|
James ដែលគេស្គាល់ថាជាកីឡាករបាល់បោះដ៏ល្បីឈ្មោះរបស់ក្រុម Los Angeles Lakers នៃក្របខណ្ឌ NBA អាម៉េរិក បានចំណាយប្រាក់វិនិយោគ ចំនួន៥លានផោន(៥,៧លានដុល្លារ) ដើម្បីទិញយកភាគហ៊ុនក្លិប Liverpool ២ភាគរយកាលពី១១ឆ្នាំមុន។ ពេលនេះរូបគេចំណេញ ១០០លានផោន (១១៥លានដុល្លារ) ពីក្រុមយក្សអង់គ្លេសមួយនេះ។ ក្រោយកាក់កបក្នុងវិស័យជំនួញបាល់ទាត់ តារាបាល់បោះសញ្ជាតិអាមេ៉រិក វ័យ៣៧ឆ្នាំរូបនេះ គ្រោងវិនិយោគនៅក្លិបអ៊ីតាលី AC Milan បន្ថែមទៀត។ កាសែត The Financial Times ចុះផ្សាយថា James នឹងសហការក្នុងមូនិធិរួមជាមួយក្លិបកីឡាបេស្បល (Baseball) New York Yankees សម្រាប់គ្រោងការវិនិយោគជាមួយ AC Milan ក្រុមម្ចាស់ការពារតំណែងជើងឯក Serie A នេះ។ New York Yankees ជាក្លិធំបេស្បលល្បីមួយនៅអាម៉េរិក និងងពិភពលោក ហើយក៏មានភាគហ៊ុននៅក្លិប Premier League ដូចជា Manchester City និងក្លិបាល់ទាត់អាម៉េរិក New York City FC ផងដែរ។ រដូវកាលថ្មីនេះក្លិប AC Milan ត្រូវបានក្រុមហ៊ុន RedBird ទិញយកបាននារដូវក្តៅនេះ ដោយមានម្ចាស់ថ្មីគឺលោក Gerry Cardinale ដែលជាស្ថាបិនរបស់ RedBird ផ្ទាល់។ លោក Gerry Cardinale ក៏ជាមនុស្សម្នាក់ដែលមានទំនាក់ទំនងជាមួយក្លិប New York Yankees ដែរ ហើយក្រុមវិនិយោគថ្មីដែលមានការចូលរួមពី LeBron James ក៏រំពឹងថាទទួលបានជោគជ័យដូចអ្វីដែលតារាបាល់បោះអាម៉េរិករូបនេះទទួលបានជាមួយ Liverpool អ៊ីចឹងដែរ។ LeBron James បានក្លាយជាម្ចាស់ភាគហ៊ុនមួយរបស់ Liverpool កាលឆ្នាំ ២០១១ ហើយបើតាមរបាយការណ៍កាសែត LiverpoolEcho.uk.co លោក LeBron James បានវិនិយោគទឹកប្រាក់ ៥,៧លានដុល្លារ ស្មើ២ភាគរាយនៃភាគហ៊ុនក្លិបយក្ស Premier League ហើយត្រូវបានជឿថាមកដល់ពេលនេះភាគហ៊ុននោះមានតម្លៃប្រមាណ ១១៥លានដុល្លាររួចទៅហើយ។ ការចំណេញនេះបានជំរុញ LeBron James ឱ្យក្លាយទៅជាអត្តពលិកម្នាក់ក្នុងពិភពលោក និងជាកីឡាករបាល់បោះទីពីរដែលមានប្រាក់ដល់ទៅជាង ១ពាន់លានដុល្លារ។ នេះបើតាមទស្សនាវដ្តី Forbes។ AC Milan ដែលស្ថិតក្រោមការគ្រប់គ្រងរបស់ម្ចាស់ថ្មី បានចាប់ផ្តើមការប្រកួតនៃលីគ Serie A រដូវកាលថ្មីក្នុងនាមជាក្រុមការពារជើងឯកបានយ៉ាងល្អ ដែលនេះជាហេតុធ្វើឱ្យក្រុមវិនិយោគដែលមាន James ជាអ្នកដឹកនាំបានសម្រេចចិត្តដាក់ទុកជាមួយក្លិបនៅអ៊ីតាលីនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8513.txt
|
Jadon Sancho ក្លាយជាវីរបុរសក្នុងការជួយ Manchester United ក្រសោបយកបានជ័យជម្នះជាលើកទី៣ជាប់ៗគ្នាក្នុងក្របខណ្ឌ Premier League ក្រោយយកឈ្នះក្រុមបាតតារាង Leicester City ១-០។
|
នាជំនួបសប្តាហ៍ទី៥ នៅរាត្រីថ្ងៃទី១ ខែកញ្ញា នៅកីឡដ្ឋាន King Power ខ្សែបម្រើ Sancho សម្រេចទីយ៉ាងល្អនៅនាទី ២៣ តាមរយៈការបញ្ជូនរបស់មិត្តរួមក្រុម Marcus Rashford។ លទ្ធផល ១-០ នេះបានបន្តរហូតបញ្ចប់ការប្រកួតតែម្តង។ ឈ្នះ Leicester ១-០ ជាជ័យជម្នះលើកទី៣ជាប់ៗគ្នារបស់ក្រុមបិសាចក្រហម បន្ទាប់ពីឆ្លងកាត់ភាពអាម៉ាស់នៅពីរប្រកួតដំបួងក្នុងក្របខណ្ឌលីគកំពូលអង់គ្លេសរដូវកាល ២០២២-២៣នេះ។ ឈ្នះ៣ប្រកួតចុងក្រោយជាប់គ្នា បានជួយក្រុមដែលដឹកនាំដោយអ្នកចាត់ការ Erik ten Hag ឡើងទៅឈរចំណាត់ថ្នាក់ទី៥ក្នុងតារាង Premier League ដោយរកបាន៩ពិន្ទុ ពីការប្រកួត៥លើក។ Man Utd តាមពីក្រោយក្រុមកំពូលតារាង Arsenal ចំនួន៦ពិន្ទុ និងក្រុមលេខ២ដែលជាម្ចាស់ការពារជើងឯក Manchester City ៤ពិន្ទុ។ ដោយឡែក Leicester នៅមិនទាន់ស្គាល់ជ័យជម្នះនៅឡើយទេ និងស្ថិតនៅបាតតារាង។ ចំណោម៥ប្រកួតដំបូង ក្រុមរហស្សនាមកញ្ជ្រោងចាញ់៤ និងស្មើមួយប្រកួតរកបានតែ១ពិន្ទុប៉ុណ្ណោះ។ ជំនួបបន្ទាប់នៅសប្តាហ៍ទី៦ Man Utd ត្រូវទទួលស្វាគមន៍កាំភ្លើងធំ Arsenal នៅកីឡដ្ឋាន Old Trafford នាថ្ងៃទី៤ ខែកញ្ញា ស្របពេល Leicester ធ្វើដំណើរទៅជួយ Brighton & Hove Albion៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8514.txt
|
Chelsea និង Juventus សុទ្ធតែរងបរាជ័យរៀងខ្លួននៅជំនួបបើកឆាកការប្រកួតវគ្គសន្សំពិន្ទុតាមពូលពានរង្វាន់ UEFA Champions League។ ម្ចាស់ការពារតំណែងជើងឯក Real Madrid រួមជាមួយ Manchester City និង Paris Saint-Germain ជាដើមទទួលបាន៣ពិន្ទុដូចគ្នា។
|
ការប្រកួតក្របខណ្ឌអឺរ៉ុបវគ្គចែកពូលរដូវកាល ២០២២-២៣ បានចាប់ផ្តើមហើយនៅរាត្រីថ្ងៃទី៦ ខែកញ្ញា។ ម្ចាស់ផ្ទះ Dinamo Zagreb បានផ្តល់ការអាម៉ាស់ឱ្យ Chelsea ជាមួយជ័យជម្នះ ១-០ នាជំនួបបើកឆាកពូល E។ ពូល E នេះដែរ FC Salzburg ប្រកួតស្មើជាមួយ AC Milan ១-១។ Juventus ក៏រងបរាជ័យដូចគ្នាក្រោមថ្វីជើងក្រុមយក្សបារាំង PSG ក្នុងលទ្ធផល ២-១ ពូល H ខណៈ Benfica ដែលស្ថិតក្នុងពូលជាមួយគ្នានេះឈ្នះ Maccabi Haifa ២-០។ ក្នុងពូល F ម្ចាស់ការពារជើងឯក Real Madrid ឈ្នះ Celtic ៣-០ ស្របពេលក្រុមស្ថិតក្នុងប្រទេសមានសង្គ្រាមអ៊ុយក្រែន Shakhtar Donetsk ឈ្នះម្ចាស់ផ្ទះ RB Leipzig ៤-១។ Man City ឯណោះវិញក៏មិនធម្មតាដែរ ដោយយកឈ្នះក្រុមខ្លាំងអេស្ប៉ាញ Sevilla ដល់ទៅ ៤-០ ក្នុងជំនួបបើកឆាកពូល G។ ក្នុងពូលនេះដែរ Borussia Dortmund យកឈ្នះក្រុមភ្ញៀវ FC Copenhagen ៣-០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8515.txt
|
លោក Thomas Tuchel ត្រូវបានក្លិប Chelsea បញ្ចប់តំណែងអ្នកចាត់ការទូទៅនៅថ្ងៃទី៧ ខែកញ្ញា ពោលគឺក្រោយក្រុមតោខៀវចាញ់ Dinamo Zagreb ១-០ ក្នុងជំនួបបើកឆាកវគ្គសន្សំពិន្ទុ UEFA Champions League។ នេះបើតាមការចុះផ្សាយរបស់វេបសាយក្លិប Chelsea។
|
Tuchel វ័យ៤៩ឆ្នាំ បានចូលដឹកនាំតោខៀវជំនួស Frank Lampaird កាលពីខែមករា ឆ្នាំ២០២១។ នៅរដូវកាលដំបូង អ្នកចាត់ការសញ្ជាតិអាល្លឺម៉ង់បានជួយ Chelsea ឈ្នះ Champions League មុនជួយក្រុមដែលទើបមានម្ចាស់ថ្មីនេះ ឈ្នះ European Super Cup និង Club World Cup នៅរដូវកាល ២០២១-២២។ យ៉ាងណាក៏ដោយ ក្រោយដឹកនាំ Chelsea នៅដើមរដូវកាលថ្មី ២០២២-២៣នេះមិនបានល្អទាំង Premier League និង Champions League ទើបសមាជិកក្លិបតោខៀវសម្រេចដកលោក Tuchel ចេញពីតំណែងអ្នកចាត់ការតែម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8516.txt
|
លោក Carlo Ancelotti ថ្ងៃទី៥ ខែកញ្ញា បានបង្ហាញក្តីបារម្ភថា ការប្រកួត World Cup 2022 នៅប្រទេសកាតា អាចជះឥទ្ធិពលដល់កីឡាករ ដែលមិនអាចដឹងមុន ចំពោះការការពារតំណែងជើងឯក UEFA Champions League របស់ Real Madrid។
|
Real Madrid នឹងត្រូវចាប់ផ្តើមដំណើរការប្រកួតពានរង្វាន់ UCL របស់ខ្លួននាថ្ងៃទី៦ ខែកញ្ញានេះ ដោយត្រូវធ្វើដំណើរទៅប៉ះក្រុមជើងឯកលីគកំពូលស្កុតឡែន Celtic សម្រាប់ជំនួបពូល F វេលាម៉ោង ២យប់ រំលងអាធ្រាត្រ។ ការប្រកួតវគ្គចែកពូល UCL រដូវកាលនេះ នឹងត្រូវធ្វើឡើងដោយមានការកាត់បន្ថយពេលវេលាប្រកួតឱ្យលឿនជាងមុន ព្រោះតែការប្រកួត World Cup ដែលតាមធម្មតាធ្វើឡើងនៅរដូវក្តៅ ប៉ុន្តែត្រូវបានផ្លាស់ប្តូរទៅប្រកួតចុងឆ្នាំ ២០២២ នៅកាតា។ កាតាជាប្រទេសដែលមានអាកាសធាតុក្តៅខ្លាំងនារដូវកាលក្តៅ ទើបការប្រកួតសម្រេចជ្រើសរើសនាចុងឆ្នាំ ២០២២ ដែលជារដូវរងារសម្រាប់ប្រទេសតំបន់អាស៊ី។ ក្រុមស្ថិតតាមពូលនីមួយនៃ UCL និងត្រូវលេង ៦ប្រកួតក្នុងរយៈពេល ២ខែ សម្រាប់ប្រកួតប្រជែងកៅអីវគ្គ ១៦ក្រុម មុនថ្ងៃទី២ ខែវិច្ឆិកា។ ក្នុងសន្និសីទកាសែតមុនការប្រកួតនេះ លោក Ancelotti បាននិយាយថា ការប្រកួតពានរង្វាន់ក្នុងតំបន់មិនមែនជាក្តីបារម្ភ ប៉ុន្តែស្ថានភាពកីឡាករក្រោយការវិលត្រលប់ពី World Cup ទើបជាក្តីបារម្ភដ៏ខ្លាំង។ «រហូតទៅដល់ World Cup ខ្ញុំគិតថាយើងមិនមានបញ្ហាអ្វីឡើយ កីឡាករកំពុងតែត្រៀមខ្លួននិងកាប្តេជ្ញាចិត្តយ៉ាងល្អ។ សំណួរសួរថាពេលកីឡាករវិលត្រលប់មកពី World Cup វិញនឹងទៅជាយ៉ាងណា នោះយើងមិនអាចដឹងមុនឡើយ រឿងបញ្ហាកីឡាកររងរបួសក្រោយការប្រកួត World Cup ទើបជារៀងដែលគួរបារម្ភចំពោះការការពារតំណែងជើងឯក UCL។«។ លោក Ancelotti និយាយបែបនេះ។ Real Madrid រដូវកាលមុនជាក្រុមឈ្នះជើងឯក UCL និងជាការឈ្នះពានរង្វាន់ក្លិបកំពូលប្រចាំអឺរ៉ុប លើកទី១៤ របស់ខ្លួន ក្រោយទម្លាក់ក្រុមខ្លាំងៗដូចជា Paris Saint Germain, Chelsea, Manchester City និង ចុងក្រោយឈ្នះ Liverpool ១-០ វគ្គផ្តាច់ព្រ័ត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8517.txt
|
កីឡាករ Francesco Bagnaia សញ្ជាតិអ៊ីតាលីបើកបរម៉ូតូឱ្យក្រុម Ducati Racing ឈ្នះការប្រណាំងម៉ូតូធំលំដាប់ពិភពលោក MotoGP នាការប្រកួតក្នុងទីលានប្រណាំង San Marino Grand Prix ក្នុងទីក្រុង Misano Adriatico ប្រទេសអ៊ីតាលី ជាប្រទេសកំណើតរបស់គេ ថ្ងៃទី៤ ខែកញ្ញា។
|
នេះជាការប្រណាំងលើកទី១៤ ហើយក្នុងឆ្នាំ២០២២ សម្រាប់ការប្រកួតប្រណាំងម៉ូតូ MotoGP ក្នុងចំណោម ២០ទីលាន។ Bagnaia មកពីក្រុម Ducati នៅជុំចុងក្រោយ អាចទប់ទល់ការប្រជែងពីកីឡាករ Enea Bastianini ដែលបើកបរម៉ូតូឱ្យក្រុម Gresini Racing ដែលទើបចូលរួមការប្រណាំងកម្រិត MotoGP ក្នុងឆ្នាំនេះ។ Bagnaia យកជ័យជម្នះដោយថេរវេលាមុន Bastianini ត្រឹមតែ ០.០៣៤វិនាទីប៉ុណ្ណោះ ។ ជ័យជម្នះក្នុងប្រទេសកំណើតរបស់ខ្លួននេះ Bagnaia បានក្លាយជាកីឡាករក្រុម Ducati ដំបូង ដែលអាចឈ្នះការប្រកួត MotoGP ៤ទីលានជាប់គ្នា ដោយធ្លាប់ឈ្នះនៅទីលានប្រណាំងប្រទេសអូទ្រីស ,អង់គ្លេស និងហូឡង់។ ក្រោយទទួលបានជ័យជម្នះនៅទីលានទី១៤ នេះ Bagnaia រកបានពិន្ទុបន្ថែមឡើងមកឈរលំដាប់ទីក្នុងតារាងពិន្ទុ MotoGP ដោយបច្ចុប្បន្នរូបគេមាន ១៨១ពិន្ទុ ឈរពីក្រោមកីឡាករ Fabio Quartararo របស់ក្រុម Yamaha racing ដែលមាន ២១១ពិន្ទុ។ Aleix Espargaro របស់ក្រុម Aprilia Racing បញ្ចប់ចំណាត់ថ្នាក់លេខ៣ ខណៈមិត្តរួមក្រុម Maverick Vinales បញ្ចប់ចំណាត់ថ្នាក់លេខ ៤ ។ ចំណែកកីឡាករ Quartararo ដែលជាឈរលេខមួយមានពិន្ទុដាច់គេបញ្ចប់ចំណាត់លេខ ៥ ក្រោយខកចិត្តទទួលបានលេខ៨ ក្នុងការប្រណាំងសាកល្បឿនជម្រុះដណ្តើមទីតាំងក្នុងចាប់ផ្តើម មុនការប្រកួត ដោយត្រូវឈរនៅក្នុងក្រុមម៉ូតូជួរទី៣។ ដោយឡែកកីឡាករក្រុម Ducati ម្នាក់ទៀត Jack Miller បានបោះបង់ការប្រកួតក្រោយចាប់ផ្តើមមិនល្អតាំងពីជុំទីមួយមកដោយបានរអិលដួល ហើយបញ្ចប់ចំណាត់ថ្នាក់លេខ១៨។ រីឯ កីឡាករ Marco Bezzecchi ក្រុម VR46 Racing ជាកីឡាករស្ថិតចំណាត់ថ្នាក់លេខ ១៧ ក្រោយដួលនៅជុំទី៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8518.txt
|
លោក Kalyan Chaubey ប្រធានសហព័ន្ធបាល់ទាត់ឥណ្ឌា (AIFF) ដែលទើបជាប់ឆ្នោតអាណត្តិថ្មីនេះ បានប្ដេជ្ញាថា នឹងដឹកនាំវិស័យបាល់ទាត់ឥណ្ឌា ឲ្យមានការរីកចម្រើនទៅមុខជាងនេះទៀត។
|
បើតាមគេហទំព័ររបស់សហព័ន្ធបាល់ទាត់ឥណ្ឌា ប្រធាន AIFF រូបនេះ ថានឹងបង្កើតភាពជិតស្និតជាមួយភាគីពាក់ព័ន្ធ និងក្រុមហ៊ុន ដែលវិនិយោគជាមួយ AIFF ទាំងអស់។ លោក Kalyan Chaubey បាននិយាយទៅការិយាល័យកណ្ដាលនៃប្រព័ន្ធផ្សព្វផ្សាយរបស់ឥណ្ឌាដូច្នេះ បន្ទាប់ពីរូបលោក បានចូលកាន់តំណែងភ្លាម។ ប្រធានរូបនេះ ក៏បានបន្ដថែមទៀត ការពង្រឹង នូវអ្វីដែល AIFF បានបាត់បង់ឬខ្វះខាត អាចជួបការពិបាកខ្លះ។ «ខ្ញុំ ចង់មានការចូលរួមពីកីឡាករបាល់ទាត់ល្បីៗទាំងអស់ ដើម្បីដោះស្រាយបញ្ហាប្រឈមផ្សេងៗ ដែលបាល់ទាត់ឥណ្ឌាកំពុងជួបប្រទះនាពេលបច្ចុប្បន្ននេះ និងដើម្បីសម្រេចក្តីសុបិនរបស់នីមួយៗ។ បន្ទាប់ពី ១០០ នៃថ្ងៃកាន់តំណែង ពួកយើង គ្រោងនឹងបង្ហាញផ្លូវសម្រាប់បាល់ទាត់ឥណ្ឌា ហើយបោះជំហានទៅមុខជាបន្ដបន្ទាប់។»។ បន្ទាប់ពីជាប់ឆ្នោតជាប្រធាន AIFF លោក Kalyan Chaubey ក៏បានសន្ទនាជាមួយ លោក Gianni Infantino ប្រធាន FIFA តាមរយៈទូរស័ព្ទ អំពីការរៀបចំ AIFF ឲ្យបានត្រឹមត្រូវ ជាពិសេសការពិភាក្សា អំពីការរៀបចំធ្វើជាម្ចាស់ផ្ទះ FIFA U17 Women’s World Cup India 2022 នៅអំឡុងខែតុលា។ ប្រធាន AIFF បានបញ្ជាក់ថា ត្រូវការពេលពិគ្រោះជាមួយសមាជិក និងគណៈកម្មការ AIFF ទាំងអស់ សម្រាប់គម្រោងលម្អិត បន្ទាប់មកនឹងធ្វើបទបង្ហាញទៅកាន់ FIFA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8519.txt
|
Chelsea យកបានខ្សែប្រយុទ្ធ Pierre-Emerick Aubameyang ពី Barcelona ដោយចំណាយថ្លៃផ្ទេរ១២លានដុល្លារនៅថ្ងៃចុងក្រោយនៃទីផ្សារដោះដូរកីឡាករប្រចាំរដូវកាល ២០២២-២៣។ ត្រលប់ទៅកាន់ Premier League វិញ ខ្សែប្រយុទ្ធសញ្ជាតិហ្គាបុងទទួលបានកិច្ចសន្យា ២ឆ្នាំនៅ Stamford Bridge។ នេះបើតាមការប្រកាសក្លិប Chelsea ថ្ងៃទី១ ខែកញ្ញា។
|
ការប្រកាសនៃការផ្ទេរនេះត្រូវបានចេញផ្សាយមុន ១ម៉ោង មុនពេលទីផ្សារបិទ ក្រោយពេលខ្សែប្រយុទ្ធវ័យ ៣៣ឆ្នាំ បានធ្វើដំណើរទៅដល់ទីក្រុងឡុងដ៏យឺតពេល ហើយក្រុម Chelsea ក៏បានរៀបចំដាក់ឯកសារចុះឈ្មោះកីឡាករទៅ Premier League ពេលនោះ។ បើតាមក្លិប Barcelona កិច្ចព្រមព្រៀងជាមួយ Chelsea លើការផ្ទេរ Aubameyang ដែលជាអតីតកូនក្រុមលោក Thomas Tuchel កាលនៅ Borussia Dortmund នេះមានតម្លៃប្រមាណ ១២លានអឺរ៉ូ (១២លានដុល្លារ)។ លេងនៅ Barcelona បានពាក់កណ្តាលរដូវកាល ២០២១-២២ ខ្សែប្រយុទ្ធហ្គាបុងស៊ុតបាន ១៣គ្រាប់ ពីចំណោម ២៤ប្រកួត ប៉ុន្តែរូបគេត្រូវបានឃ្លាតចេញឆ្ងាយពីក្រស៊ែភ្នែក Xavi Hernandez ជាគ្រូបង្វឹកក្រុម Barca ក្រោយពេលខ្សែប្រយុទ្ធ Robert Lewandowski មកដល់ក្រោយផ្ទេរពី Bayern Munich។ នាំកីឡាករថ្មីមកច្រើន Barca ក៏ត្រូវបញ្ចេញកីឡាករមួយចំនួនដើម្បីដំណោះស្រាយបញ្ហាហិរញ្ញវត្ថុផងដែរ។ «ខ្ញុំពិតជាសប្បាយចិត្តដែលបានក្លាយជាចំណែកមួយនៃក្រុម ហើយខ្ញុំមិនអាចរងចាំបានឡើយសម្រាប់ការចាប់ផ្តើមលេងក្នុងក្រុម។ ខ្ញុំនៅមានការងារមិនទាន់បញ្ចប់ទេជាមួយ Premier League ដូច្នេះនេះគឺជារឿងដ៏ល្អដែលបានត្រលប់មកវិញ។»។ អតីតខ្សែប្រយុទ្ធ Arsenal និយាយប្រាប់គេហទំព័រក្លិប Chelsea បែបនេះ។ ការមកដល់របស់ Aubameyang មិនមែនជារឿងថ្មីឡើយសម្រាប់ Premier League ដោយរូបគេធ្លាប់លេងឱ្យក្រុម Arsenal ៤រដូវកាលរួចមកហើយដែលជាក្រុមប្រកួតប្រជែងជាមួយ Chelsea។ Aubameyang នៅកាំភ្លើងធំធ្លាប់រកបាន ៩២គ្រាប់រាល់គ្រប់ការប្រកួត និងធ្លាប់ជួយ Arsenal ឈ្នះពានរង្វាន់ FA Cup រដូវកាល ២០១៨-១៩៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_852.txt
|
ប្រធានាធិបតីតួកគី តៃយីប អ៊ែរដូហ្កាន់ និយាយថា អាម៉េរិកបានយល់ព្រមលក់យន្តហោះចម្បាំង F-16 តាមការស្នើសុំកន្លងមក ទៅឱ្យតួកគីជាថ្នូរនឹងការបញ្ជាទិញយន្តហោះចម្បាំងរបស់តួកគីក្នុងកម្មវិធី F-35 កន្លងមក។ លោក អ៊ែរដូហ្កាន់ បានលើកឡើងប្រាប់អ្នកកាសែតនៅថ្ងៃទី ១៧ ខែតុលា ក្រោយអាម៉េរិកបង្ហាញការខកចិត្តនឹងតួកគីដែលទិញអាវុធពីរុស្ស៊ីកន្លងមក។
|
ថ្លែងទៅកាន់អ្នកកាសែតនៅថ្ងៃទី ១៧ ខែតុលា មុនពេលចេញដំណើរទស្សនកិច្ចនៅទ្វីបអាហ្រ្វិក លោក អ៊ែរដូហ្កាន់ បាននិយាយថាតួកគីចង់ វិនិយោគនៅក្នុងកម្មវិធី F-35ឡើងវិញ ហើយការពិភាក្សាអំពីបញ្ហាផ្សេងៗជាមួយអាម៉េរិកកំពុងដំណើរការទៅមុខ។ បន្ថែមពីនេះដែរ លោក អ៊ែរដូហ្កាន់បានលើកឡើងថា ការព្រមលក់យន្តហោះចម្បាំង F-16 របស់អាម៉េរិក គឺជាថ្នូរនឹងការទូទាត់ដែលតួកគីបានបង់ប្រាក់ចំនួន ១,៤ ពាន់លានដុល្លារក្នុងកម្មវិធី F-35 កន្លងទៅ។ «យើងកំពុងប្រឹងអភិវឌ្ឍកងកម្លាំងរបស់យើងបន្ថែម តាមរយៈការធ្វើទំនើបកម្មយន្តហោះចម្បាំង F-16 ដែលយើងមានស្រាប់ផង និងតាមរយៈការទិញ F-16 បន្ថែមផង»។ មេដឹកនាំតួកគីរូបនេះបានលើកឡើងបែបនេះក្រោយអះអាងថាអាម៉េរិកយល់ព្រមលក់យន្តហោះចម្បាំង F-16 ឱ្យតួកគី។ គួររំលឹកថា ទីក្រុងអង់ការ៉ាបានបញ្ជាទិញយន្តហោះ F-35 ជាង ១០០ គ្រឿងផលិតដោយក្រុមហ៊ុន Lockheed Martin Corp ប៉ុន្តែអាម៉េរិកបានដកតួកគីចេញពីកម្មវិធីនេះនៅឆ្នាំ ២០១៩ បន្ទាប់ពីខ្លួនបានទិញប្រព័ន្ធការពារមីស៊ីល S-400 ពីរុស្ស៊ី។ មុនការលក់នេះ នៅដើមខែនេះ តួកគីក៏បានផ្ញើសំណើជាផ្លូវការទៅកាន់ភាគីអាម៉េរិកដើម្បីទិញយន្តហោះចម្បាំង F-16 ផលិតដោយក្រុមហ៊ុន Lockheed Martin ចំនួន ៤០ គ្រឿងនិងឧបករណ៍ទំនើបកម្មជិត ៨០ គ្រឿងសម្រាប់យន្តហោះចម្បាំងដែលមានស្រាប់របស់ខ្លួន។ ភាពជាដៃគូដែលមានអាយុកាលរាប់ទសវត្សរ៍រវាងសម្ព័ន្ធមិត្តណាតូ បានឆ្លងកាត់ភាពច្របូកច្របល់ដែលមិនធ្លាប់មានក្នុងរយៈពេល ៥ ឆ្នាំកន្លងមកនេះ។ ជុំវិញការខ្វែងគំនិតគ្នាលើគោលនយោបាយនៅស៊ីរី ការភ្ជាប់ទំនាក់ទំនងកាន់តែជិតស្និទ្ធរវាងទីក្រុងអង់ការ៉ាជាមួយទីក្រុងម៉ូស្គូ បញ្ហានៅសមុទ្រមេឌីទែរ៉ាណេខាងកើត បញ្ហាសិទ្ធិមនុស្សនៅតួកគីជាដើម សុទ្ធតែបានបង្កភាពល្អក់កកររវាងសម្ព័ន្ធមិត្តនេះ។ លើសពីនេះទៀត ការទិញប្រព័ន្ធការពារមីស៊ីល S-400 របស់ទីក្រុងអង់ការ៉ាក៏បានបង្កឱ្យមានទណ្ឌកម្មពីអាម៉េរិកផងដែរ។ នៅខែធ្នូឆ្នាំ ២០២០ វ៉ាស៊ីនតោនបានដាក់ ប្រធាននាយកឧស្សាហកម្មការពារជាតិតួកគី និងមន្រ្តី ៣ រូបទៀតក្នុងបញ្ជីខ្មៅនិងហាមមិនឱ្យចូលទឹកដីអាម៉េរិកផងដែរ។ អាម៉េរិកក៏ធ្លាប់បានព្រមានតួកគីអំពីការបាក់បែកនៃទំនាក់ទំនងទ្វេភាគីរវាងប្រទេសទាំងពីរ ប្រសិនបើតួកគីទិញអាវុធបន្ថែមពីរុស្ស៊ី។ មិនខ្វាយខ្វល់នឹងការព្រមានរបស់អាម៉េរិក ក្នុងកិច្ចសម្ភាសមួយជាមួយអ្នកកាសែត លោក អ៊ែរដូហ្កាន់ ថាទីក្រុងអង់ការ៉ាមានបំណងទិញប្រព័ន្ធការពារមីស៊ីល S-400 ពីរុស្សីផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8520.txt
|
កាតាម្ចាស់ផ្ទះ FIFA World Cup 2022 នឹងអនុញ្ញាតឱ្យអ្នកគាំទ្រដែលបានទិញសំបុត្រ មានសិទ្ធិទិញស្រាបៀរ នៅ៣ម៉ោងមុនការប្រកួតចាប់ផ្ដើម។ គ្រឿងស្រវឹងទាំងនោះ នឹងមិនត្រូវអនុញ្ញាតឲ្យទិញលក់ទេ អំឡុងពេលប្រកួត។
|
យោងទៅលើការផ្សាយរបស់ទីភ្នាក់ងារព័ត៌មាន Reuters ការប្រកួត World Cup 2022 នេះជាលើកទីមួយហើយ ដែលប្រទេសមូស្លីមកាតា យល់ព្រមឱ្យមានចរាចរណ៍គ្រឿងស្រវឹងក្នុងនាមជាម្ចាស់ផ្ទះ។ ការលក់គ្រឿងស្រវឹង នឹងអនុញ្ញាត្ដ ពេលដែលម្ចាស់ផ្ទះបើកទ្វាទទួលភ្ញៀវ និងអ្នកគាំទ្រមកពីបណ្ដាលប្រទេសផ្សេងៗ ប៉ុន្ដែមិនមែនអំឡុងពេលកំពុងប្រកួតទេ ពោលគឺ៣ម៉ោងមុនពេលប្រកួត និង១ម៉ោងក្រោយបញ្ចប់ការប្រកួត។ ដោយឡែក តម្លៃរបស់ស្រាបៀ អាចត្រូវបានលក់ខុសពីតម្លៃធម្មតា ឬយ៉ាងណា ម្ចាស់ផ្ទះ នឹងបញ្ជាក់ពេលក្រោយ បន្ទាប់ពីមានកិច្ចពិភាក្សា។ អ្នកនាំពាក្យ Budweiser ដែលជាស្រាបៀធ្លាប់ឧបត្ថម្ភធំ ក្នុងព្រឹត្តិការណ៍កីឡាបាល់ទាត់ពិភពលោកនេះ បានបញ្ជាក់ថា នឹងធ្វើការយ៉ាងជិតស្និត ជាមួយ FIFA ដើម្បីបម្រើដល់អ្នកគាំទ្រមកពីបណ្ដាលប្រទេសផ្សេងៗ។ ស្រាបៀ Budweiser នឹងលក់ប្រភេទ គ្មានជាតិស្រវឹងនៅក្នុងកីឡដ្ឋាន។ អ្នកនាំពាក្យដដែរនោះ និយាយថា៖«យើង តែងតែគោរព និងផ្ដល់តម្លៃដល់ប្រពៃណី វប្បធម៌ នៅក្នុងទីផ្សាររបស់ម្ចាស់ផ្ទះ ហើយគោលដៅរបស់យើង គឺបម្រើសដល់អ្នកគាំទ្រអន្ដរជាតិទាំងអស់។»។ គួររំលឹកផងដែរថា កាតា គឺជាប្រទេស ដែលកាន់សាសនាមូស្លីម ហើយកាន់ខ្ជាប់ខ្ជួន នូវវប្បធម៌ ប្រពៃណីរបស់ជាតិ។ ម្យ៉ាងវិញទៀតវប្បធម៌របស់ប្រទេសនេះ គ្រឿងស្រវឹង ត្រូវបានចាត់ទុកថាជាសារធាតុប៉ះពាល់សុខភាព និងធ្វើឲ្យអ្នកប្រើប្រាស់មានបាប៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8521.txt
|
សហព័ន្ធបាល់ទាត់អូស្ដ្រាលី (FFA) បានបញ្ជាក់ថា នឹងមិនបន្ដដេញថ្លៃធ្វើជាម្ចាស់ផ្ទះព្រឹត្តិការណ៍ AFC Asian Cup 2023 ទៀតទេ ព្រោះមានគោលដៅផ្សេងសម្រាប់ធ្វើជាម្ចាស់ផ្ទះ AFC Women’s Asian Cup 2026។ FFA នឹងប្រគល់ឯកសារទាក់ទងផ្សេងៗ ទៅសហព័ន្ធបាល់ទាត់ទ្វីបអាស៊ី (AFC) ទៅតាមពេលវេលាដែល បានកំណត់។
|
យោងទៅលើការផ្សាយជាផ្លូវការរបស់ FFA អូស្ដ្រាលី នឹងមិនបន្ដប្រជែងធ្វើជាម្ចាស់ផ្ទះជាមួយ សហព័ន្ធបាល់ទាត់ផ្សេងទៀតទេ។ អូស្ត្រាលី បង្វែរចំណាប់អារម្មណ៍ខ្លួនលើការធ្វើជាម្ចាស់ផ្ទះប្រកួត AFC Women’s Asian Cup 2026 វិញ។ កាលពីថ្ងៃទី១៨ ខែកក្កដា AFC បានបង្ហាញនូវសមាសភាពសហព័ន្ធបាល់ទាត់ចំនួន៤ ដែលបានបង្ហាញចំណាប់អារម្មណ៍ ពីការចង់ធ្វើជាម្ចាស់ផ្ទះ AFC Asian Cup 2023 ក្នុងនោះរួមមាន៖ កីឡាបាល់ទាត់អូស្ដ្រាលី, សមាគមបាល់ទាត់ឥណ្ឌូណេស៊ី, សមាគមបាល់ទាត់កូរ៉េ និងសមាគមបាល់ទាត់កាតា។ គួរបញ្ជាក់ផងដែរថា ប្រទេសចិន បានប្រកាសដកខ្លួនធ្វើជាម្ចាស់ផ្ទះ កាលពីថ្ងៃទី១១ ខែឧសភា ឆ្នាំ២០២២ ដោយការរីករាលដាលឡើងវិញនូវជំងឺកូវីដ-១៩ ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8522.txt
|
ប្រធានក្លិប Paris Saint Germain លោក Nasser Al-Khelaifi ថ្ងៃទី៥ ខែកញ្ញា បានអះអាងដោយភាពជឿជាក់ថា ក្រុមចំនួន ១២ ដែលគ្រោងបង្កើតការប្រកួតពានរង្វាន់ European Super League បានព្យាយាមបំបែកប្រព័ន្ធអេកូឡូស៊ីនៃបាល់ទាត់។
|
កាលខែមេសា ឆ្នាំ ២០២១ Real Madrid, Barcelona, Atletico Madrid, Juventus, AC Milan, Inter Milan, Chelsea, Manchester United, Manchester City, Arsenal, Tottenham Hotspur និង Liverpool បានគ្រោងបង្កើតការប្រកួតពានរង្វាន់ថ្មីមួយ ដោយបំបែកខ្លួនចេញពីសហព័ន្ធបាល់ទាត់អឺរ៉ុប UEFA។ ពានរង្វាន់ថ្មី ដែលគ្រោងបង្កើតនេះ មានលោក Florentino Perez ជាប្រធាន ។ Bayern Munich និង PSG ជាក្រុមធំៗប្រចាំតំបន់អឺរ៉ុបដែរ ប៉ុន្តែពួកគេ មិនចូលរួមជាមួយក្រុមទាំង ១២នោះឡើយ។ PSG ជាក្រុមមួយបានប្រឆាំងទៅនឹងគម្រោងបំបែកចេញពីបាល់ទាត់អឺរ៉ុបនេះ។ ចាប់តាំងពីមានការប្រឆាំងជាបន្តបន្ទាប់ និងរងការរិះគន់ពីមជ្ឈដ្នានបាល់ទាត់នេះ ក្រុមទាំង៦ របស់អង់គ្លេស រួមទាំងAC Milan និងInter Milan និង AT Madrid បានទម្លាក់ចោលគម្រោង ESL។ តែក្រុម Juventus, Real Madrid និង Barcelona មិនបានបោះបង់បំណងបង្កើតពានរង្វាន់ ESL នេះឡើយ។ ស្ថិតនៅកម្មវិធីជជែកពីបាល់ទាត់ FPF Football ក្នុងប្រទេសព័រទុយហ្គាល់ លោក Al-Khelaifi បានអះអាងថា ការប្រឆាំងការបង្កើតពានរង្វាន់ ESL បង្ហាញពីភាពខ្លាំងនៃប្រព័ន្ធអេកូឡូស៊ីរបស់បាល់ទាត់ ហើយអ្នកគាំទ្រមិនអាចរងផលប៉ះពាល់ថែមទៀត។ «ប្រព័ន្ធអេកូឡូស៊ីនៃបាល់ទាត់គឺធំជាងក្រុមត្រឹមតែ ២ ឬ ៣ ព្រោះតែនេះគឺជារឿងដ៏សំខាន់បំផុត ហើយខ្ញុំគិតថាការផ្ញើសារនេះនឹងត្រូវផ្ញើទៅកាន់អ្នកគ្រប់គ្នា ដែលថាគ្មាននរណាម្នាក់អាចបំបែកខ្លួនចេញពីប្រព័ន្ធអេកូឡូស៊ីរបស់បាល់ទាត់ឡើយ និងអ្នកគាំទ្រ។ ការស្រលាញ់ចំពោះបាល់ទាត់គឺមានភាពខ្លាំងក្លាជាងនរណាទាំងអស់ និងការធ្វើជំនួញទាំងអស់។»។ លោក Al-Khelaifi បាននិយាយបែបនេះ។ ចាប់ពីឆ្នាំ ២០២៤ ទៅ ការប្រកួតពានរង្វាន់ UEFA Champions League នឹងកែប្រែទម្រង់ប្រកួតថ្មី ដោយនឹងមានក្រុមប្រកួតកើនឡើងរហូតដល់ទៅ ៣៦ក្រុម។ ការប្រកួតវគ្គចែកពូលដែលមាន ៤ក្រុមស្ថិតពូលតែមួយត្រូវបាន កែប្រែទៅជាការប្រកួតក្នុងពូលតែមួយ ដើម្បីក្រុមទាំងអស់អាចប្រកួតប្រជែងគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8523.txt
|
Liverpool, Tottenham HotSpur និង Bayern Munich សុទ្ធតែប៉ះក្រុមខ្លាំងដូចគ្នាក្នុងការប្រកួតបើកឆាកវគ្គសន្សំពិន្ទុតាមពូលពានរង្វាន់ UEFA Champions League នៅរាត្រីថ្ងៃទី៧ ខែកញ្ញានេះ។
|
Liverpool ក្រុមម្ចាស់ជើងឯក UCL ឆ្នាំ ២០១៨-១៩ ត្រូវធ្វើដំណើរទៅទឹកដីអ៊ីតាលីនាកីឡដ្ឋាន Diego Armando Maradona ដើម្បីប្រកួតជាមួយក្រុមម្ចាស់ផ្ទះ SSC Napoli ដែលជាក្រុមខ្លាំងមួយក្នុងជំនួបពូល A។ នេះជាលើកទី៣ ហើយសម្រាប់៥រដូវកាលចុងក្រោយ ដែលក្រុមទាំងពីរបានឈានជើងមកលេងនៅ UCL និងស្ថិតក្នុងពូលជាមួយគ្នា គិតចាប់តាំងពីរដូវកាល ២០១៨-១៩ មក។ សា្វគមន៍ Liverpool ៣លើកនៅក្នុងទឹកដីខ្លួន Napoli ឈ្នះទាំងបីប្រកួត។ ក្រុម Ajax Amsterdam ស្វាគមន៍ Rangers FC វេលាម៉ោង ១១:៤៥ យប់ ជំនួបពូល A។ Ajax កាលរដូវកាលមុនជាក្រុមខ្លាំងមួយ ដោយអាចស៊ុត ២០គ្រាប់នៅ ៦ប្រកួតចុងក្រោយនៃប្រកួត UCL វគ្គចែកពូល ប៉ុន្តែ Ajax ត្រូវបានក្រុម SL Benfica ទម្លាក់ចេញត្រឹមវគ្គ ១៦ក្រុមចុងក្រោយ។ លេងក្នុង UCL លើកដំបូងរបស់ Rangers នេះជាលើកដំបូងតាំងឆ្នាំ ២០១០-១១ ក្នុងប្រវត្តិសាស្រ្ត ប៉ុន្តែធ្លាប់ជួប Ajax ៤លើកពួកគេមិនដែលឈ្នះលើកក្រុមខ្លាំងហូឡង់ឡើយ។ Bayern Munich ម្ចាស់ UCL រដូវកាល ២០១៩-២០ ក៏ត្រូវធ្វើដំណើរទៅទឹកដី San Siro ប្រកួតជាមួយក្រុមម្ចាស់ផ្ទះ Inter Milan ដែលជាក្រុមខ្លាំងមួយប្រចាំលីគកំពូលអ៊ីតាលី ជំនួបពូល C។ បន្ទាប់ពីដំណើរប្រកួត UCL រដូវកាលមុនរបស់ Bayern បានបញ្ចប់ត្រឹមវគ្គ៨ក្រុមចុងក្រោយ ត្រូវ Villarreal ទម្លាក់ចេញ។ ក្រុមទាំងពីរនេះធ្លាប់បានជួបគ្នា ៧លើក សម្រាប់ជំនួបពានរង្វាន់ UCL នេះ ដោយក្រុមទាំងសងខាងមានលទ្ធផលឈ្នះ៣ ចាញ់៣ និងស្មើ១ ដូចគ្នា ហើយនេះជាការជួបគ្នាលើកទី៨ និងជាលើកដំបូងចាប់តាំងឆ្នាំ ២០១១ មក។ Barcelona ស្វាគមន៍ក្រុម Viktoria Plzen ជំនួបពូល C។ Barcelona កំពុងតែពង្រឹងសមត្ថភាពខ្លាំងរបស់ខ្លួនឡើងវិញ ដោយរដូវកាលនេះតំបន់ប្រយុទ្ធដ៏មុតស្រួច Robert Lewandowski កំពុងក្លាយជារឿងដ៏គួរព្រួយបារម្ភមួយសម្រាប់ក្រុមដទៃ។ ធ្លាប់ជួបគ្នា ២លើក ក្រុម Viktoria Plzen រងបរាជ័យក្រោមថ្វីជើង Barca ទាំងពីរលើក។ Eintracht Frankfurt ម្ចាស់ជើងឯក Europa League រដូវកាល ២០២១-២២ ក្រុមទើបឡើងជើង នឹងត្រូវបន្តរក្សាកំណត់ត្រាខ្លាំងរបស់ខ្លួនដោយស្វាគមន៍ក្រុមព័រទុយហ្គាល់ Sporting CP ជំនួបពូល D។ ក្រឡែកទៅ Spurs ជំនួបពូល D នេះក៏ត្រូវបើទ្វាផ្ទះស្វាគមន៍ក្រុមខ្លាំងរបស់បារាំង Olympique Marsielle វេលាម៉ោង ២ យប់រំលងអាធ្រាត្រ។ ក្រុមជើងឯក Europa League មកពីអាល្លឺម៉ង់ Frankfurt បានត្រួសត្រាយផ្លូវជាប្រវត្តិសាស្ត្រលើកដំបូងរបស់ពួកគេលេងក្នុងព្រឹត្តិការណ៍ UCL លើកដំបូង។ Frankfurt ក្លាយជាក្រុមអាល្លឺម៉ង់ទី១៤ ដែលឈានជើងលេងក្នុងការប្រកួតពានរង្វាន់ Champions League បំបែកកំណត់ត្រារបស់ក្រុមកពីអេស្ប៉ាញដែលមានត្រឹម ១៣ក្រុមប៉ុណ្ណោះ។ សម្រាប់ជំនួបពូល B ក្រុម Atletico Madrid បើកទ្វារកីឡដ្ឋាន Wanda Metropolitano ទទួលក្រុម FC Porto ខណៈពេល Club Brugge ទទួលក្រុម Bayer Leverkusen៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8524.txt
|
លោក Thomas Tuchel ក្លាយជាអ្នកការទីពីរហើយនៅ Premier league ដែលត្រូវបានក្លិបបញ្ចប់តំណែង បន្ទាប់ពីលោក Scott Parker ដែលត្រូវ AFC Bournemouth បញ្ចប់តំណែងកាលប៉ុន្មានសប្តាហ៍មុន។ ការចាកចេញរបស់ Tuchel ក្លាយជារឿងដ៏ភ្ញាក់ផ្អើលនឹកស្មានមិនដល់ ជុំវិញមជ្ឈដ្ឋានបាល់ទាត់ ខណៈគ្រូសញ្ជាតិអាល្លឺម៉ងរូបនេះ បានជួយតោខៀវឈ្នះ Champions League រដូវកាល ២០១៩-២០ ឈ្នះ UEFA Super Cup និង Club World Cup នៅរដូវកាលដំបូង។ Tuchel មានកំណត់ត្រាឈ្នះដល់ទៅ ៦០ភាគរយរាល់ការប្រកួតទាំងអស់របស់ Chelsea ដែលលោកដឹកនាំ។
|
សម្រាប់រដូវកាលមុនតោខៀវបញ្ចប់ចំណាត់លេខ៣ ក្នុងតារាងលីគកំពូលអង់គ្លេស ប៉ុន្តែចាប់ផ្តើមរដូវកាលថ្មីនេះមិនសូវបានល្អ ដោយស្ថិតនៅចំណាត់ថ្នាកទី៦ក្នុងតារាងលីគកំពូលអង់គ្លេស បន្ទាប់ពីឆ្លងកាត់ ៦ប្រកួត ឈ្នះ៣ ចាញ់២ និងស្មើ១។ ភាពរអាក់រអួល បង្ហាញឱ្យឃើញចាប់តាំងពីចុងរដូវកាល ២០២១-២២ ក្រោយពេលអតីតម្ចាស់ក្លិប Roman Abramovich រងទណ្ឌកម្មដោយសារសង្គ្រាមរុស្ស៊ី-អ៊ុយក្រែន។ រហូតមកដល់រដូវកាលថ្មីនេះ Chelsea បាត់បង់កីឡាករសំខាន់ៗ និងពិបាកបំពេញទម្រង់លេងល្អឡើងវិញឱ្យទាន់ពេលវេលា។ តើអ្នកចាត់ការថ្មីរូបណាអាចនឹងមកកាន់តំណែងមួយនេះនៅ Chelsea បន្ត? ១ លោក Mauricio Pochettino វត្តមានលោក Pochettino កំពុងក្លាយជាទីចាប់អារម្មណ៍ថ្មីមួយសម្រាប់ជំនួសតំណែងលោក Tuchel។ គ្រូបង្វឹកសញ្ជាតិអាហ្សង់ទីនដែលបានចែកផ្លូវជាមួយក្លិបយក្សបារាំង Paris Saint Germain ត្រូវបានក្លិបជាច្រើនតំបន់អឺរ៉ុបចង់បានទៅដឹកនាំក្រុម។ ចាប់តាំងចេញពី Tottenham HotSpur នាចុងឆ្នាំ ២០១៩ លោក Pochettino ក៏ត្រូវធ្លាប់បានក្លិប Manchester United បង្ហាញចំណាប់អារម្មណ៍ហៅទៅដឹកនាំផងដែរ។ ជាមួយបទពិសោធន៍ដឹកនាំ Spurs នៅលីគកំពូលអង់គ្លេសលោក Pochettino អាចនិយាយបានថាជាគ្រូបង្វឹកដ៏ខ្លាំងមួយ ដោយធ្លាប់បានដឹកនាំ Spurs ឡើងដល់វគ្គផ្តាច់ព្រ័ត្រ Champions League និងយល់ច្បាស់ពី Premier League។ Pochettino បច្ចុប្បន្នក៏មិនទាន់មានក្លិបដឹកនាំដែល តែយ៉ាងណាប្រជាប្រិយភាពលោក Pochettino ត្រូវបានធ្លាក់ចុះបន្តិចម្តងៗក៏ព្រោះជាគ្រូបង្វឹកម្នាក់ដែលមិនជោគជ័យលើការឈ្នះពានរង្វាន់នានាឱ្យក្រុមឡើយ។ ២ លោក Graham Potter អ្នកចាត់ការក្រុម Brighton & hove Albion រូបនេះកំពុងធ្វើឱ្យអ្នកតាមដានក្របខណ្ឌ Premier League ស្រឡាំងកាំងជាមួយស្តាយនៃការលេងរបស់កូនក្រុមលោកចាប់តាំងពីលោកចូលដឹកនាំឆ្នាំ ២០១៩ មក។ លទ្ធផលដ៏ល្អសម្រាប់ Brighton នាដើមរដូវកាលថ្មី Premier League។ រូបភាព ៖AP មានចាំណាត់ថ្នាក់លេខ ៩ រដូវកាលមុន រដូវកាលថ្មីនេះក្រុមរបស់លោក Potter ស្ថិតនៅចំណាត់ថ្នាក់លេខ៤ មាន ១៣ពិន្ទុ ដោយ៦ប្រកួតមកនេះ ឈ្នះ៤ ស្មើ១ ចាញ់១ជាមួយក្រុមបង្ហាញទម្រង់ល្អបំផុត។ ក្រោយព័ត៌មានចែកផ្លូវរវាង Tuchel និងក្លិបប្រកាស អ្នកចាត់ការសញ្ជាតិអង់គ្លេសរូបនេះត្រូវបានក្លាយជាទីចាប់អារម្មណ៍ពីក្រស៊ែរភ្នែកអ្នកតាមដាន់បាល់ទាត់ និងថាជាជម្រើសដ៏សក្តិសមមួយរូបកាន់តំណែងក៏ក្តៅមួយនេះ។ បច្ចុប្បន្នលោក Potter មានកិច្ចសន្យាជាមួយ Brighton រហូតដល់ឆ្នាំ ២០២៥។ ៣ លោក Zinedine Zidane ខ្សែការពារដ៏ល្អបំផុតមួយរបស់ពិភពលោក លោក Zidane បានចាប់យកអាជីពដឹកនាំជាមួយក្រុម Real Madrid តាំងដើមឆ្នាំ ២០១៦ ដោយដឹកនាំក្រុម B របស់ Real និងជាជំនួយការរបស់លោក Carlo Ancelloti កាលឆ្នាំនោះសម្រាប់ក្រុមឈុតធំ។ ក្រោយចូលដឹកនាំ Real Madrid នៅឆ្នាំ ២០១៦ ក្រោយលោក Ancelotti បានចេញពីក្លិប Zidane ជួយ Real ឈ្នះ Champions League ៣រដូវកាលជាប់គ្នា ២០១៦,២០១៧,២០១៨ និងជួយ Real ឈ្នះ La Liga ២០១៧។ រូបភាព៖ AFP កាលឆ្នាំ ២០២០ Zidane ហៀបនឹងអាចស្វែករកពានរង្វាន់ Champions League លើកទី៤របស់លោក ប៉ុន្តែបែរជាសម្រេចចែកផ្លូវជាមួយ Real Madrid។ ជារឿងដ៏ហួសចិត្តមួយ ដែល Zidane ធ្លាប់ត្រូវបានក្រុម Chelsea ទម្លាក់ក្រុម Real ត្រឹមវគ្គពាក់កណ្តាលផ្តាច់ព្រ័ត្ររដូវកាល ២០២០-២១ ហើយឆ្នាំនោះ Chelsea គ្រងជើងឯក UCL។ យ៉ាងណាមិញសម្រាប់ការមកដឹកនាំ Chelsea ពីសំណាក់លោក Zinedine Zidane មិនអាចជារឿងដែលអាចទៅរួចងាយស្រួលឡើយ បើទោះពេលឥលូវលោកមិនបានដឹកនាំក្លិបណាមួយក្នុងតំបន់អឺរ៉ុបក៏ដោយក្តី។ Zidane ធ្លាប់បានឆ្លើយប្រាប់អ្នកកាសែតថាលោកចង់ក្លាយជាគ្រូបង្វឹកក្រុមជម្រើសជាតិបារាំងថ្ងៃណាមួយ៕ រូបភាព ៖AP រូបភាព ៖AP រូបភាព៖ AFP រូបភាព៖ AFP អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8525.txt
|
លោក Thomas Tuchel អ្នកចាត់ការ Chelsea ថ្ងៃទី៦ ខែកញ្ញា បានបង្ហាញអារម្មណ៍ខឹងសម្បារ ចំពោះកូនក្រុមធ្វើមិនបានល្អ ហើយលេងគ្មានភាពជាក្រុមតែមួយ ក្រោយចាញ់ ១-០ ក្រោមថ្វីជើង Dinamo Zagreb នាជំនួបបើកឆាក UEFA Champions League ។
|
បរាជ័យទល់ក្រុមក្រូអាស៊ី Dinamo Zagreb ជាការចាញ់លើកទី៣ ហើយសម្រាប់ Chelsea ចំពោះ ៥ប្រកួតចុងក្រោយមកនេះនៅរាល់ក្របខណ្ឌ។ Chelsea ដែលកំពុងមានទម្រង់មិនល្អខ្លាំងតំបន់ប្រយុទ្ធជួរមុខ ខណៈតំបន់ការពារមិនទាន់រឹងមាំឡើងវិញ បានរបូតគ្រាប់បាល់ទៅឱ្យក្រុមម្ចាស់ផ្ទះ Dinamo Zagreb ១គ្រាប់តាំងពីនាទី១៣ ។ មិនពេញចិត្តចំពោះទម្រង់លេងដ៏អាក្រក់នៃក្រុមលោក Tuchel បានរិះគន់ដោយក្តីខឹងសម្បារ។ មិនត្រឹមតែប៉ុណ្ណោះ គ្រូបង្វឹកសញ្ជាតិអាល្លឺម៉ង់ក៏បានបន្ទោសខ្លួនឯងដែរចំពោះលទ្ធផលមិនល្អនៃក្រុម។ «ខ្ញុំមិនបានដឹងថានឹងទៅជាបែបនេះឡើយ។ ខ្ញុំបានគិតថាប្រកួតចុងក្រោយបង្អោះបានជួយយើង ធ្វើឱ្យយើងត្រៀមខ្លួន ខ្ញុំគិតថាយើងទាំងអស់គ្នាបានដឹងពីរឿងទាំងនេះរួចហើយ។ ខ្ញុំមិនដឹងទេថាការលេងដ៏ងាក្រក់ថ្ងៃនេះបានមកពីណាទេ គ្មានភាពចង់ឈ្នះសោះ គ្មានគុណភាព ។ ខ្ញុំចង់បានកម្រិតខ្ពស់ជាងនេះក្នុងការប្រកួត។ ខ្ញុំពិតជាខឹងចំពោះទម្រង់លេងនេះ មិនច្បាស់លាស់ គ្មានតិចនិចគ្រប់គ្រាន់ មិនប្រជែងខ្លាំងជាមួយបាល់ សូម្បីប្រជែង ១ទល់១ ក៏មិនល្អ ជារួមគ្មានភាពជាក្រុមតែមួយទាល់តែសោះ។»។លោក Tuchel និយាយបែបនេះក្នុងសន្និសីទកាសែតក្រោយចប់ការប្រកួត។ លើសពីនេះគ្រូបង្វឹកសញ្ជាតិអាល្លឺម៉ង អះអាងបន្ថែមថា លោកភ្ញាក់ផ្អើលចំពោះរបៀបលេងរបស់ក្រុមម្ចាស់ផ្ទះ ហើយ Chelsea មិនបានមើលស្រាលលើ Dinamo Zagreb នោះឡើយ។ ប៉ុន្តែហេតុផលចាញ់ដ៏ចម្បងគឺក្រុមលោកគ្មានការផ្តោតអារម្មណ៍បានល្អ។ សូមជម្រាបថាការប្រកួតបន្ទាប់របស់ក្រុមតោខៀវ Chelsea នឹងត្រូវធ្វើដំណើរទៅទឹកដី Craven Cottage ប្រកួតជាមួយម្ចាស់ផ្ទះ Fulham សម្រាប់យុទ្ធនាការ Premier League សប្តាហ៍ទី៧ នាថ្ងៃទី១០ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8526.txt
|
កំពូលអ្នកប្រដាល់មិនដែលចាញ់ Floyd Mayweather នឹងតទល់ជាមួយអ្នកវាយក្នុងទ្រុង MMA ជនជាតិជប៉ុន Mikuru Asakura នៅក្នុងកម្មវិធី RIZIN Fight Pass នាសង្វៀន SAITAMA SUPER ARENA ក្រុងតូក្យូ ប្រទេសជប៉ុន នៅថ្ងៃទី២៥ ខែកញ្ញា។ ជំនួបនេះកើតឡើង បន្ទាប់ពី Floyd ផ្តួលកីឡាករប្រដាល់សេរីជប៉ុន Tenshin Nasukawa ឲ្យសន្លប់ក្នុងទឹក១ កាលពីឆ្នាំ២០១៨។
|
បន្ទាប់ពីខកខានឡើងសង្វៀនរយៈ៣ឆ្នាំ ពេលនេះអ្នកប្រដាល់សកលអាជីព Floyd Mayweather នឹងត្រូវធ្វើដំណើរទៅកាន់ទីក្រុងតូក្យូ ប្រទេសជប៉ុន ដើម្បីប្រកួតជាមួយម្ចាស់ទឹកដី Mikuru Asakura។ សម្រាប់ពួកគេទាំងពីរពុំដែលមានប្រវត្តិជួបគ្នាឡើយ។ សម្រាប់ Floyd នេះជាលើកទីពីរសម្រាប់រូបគេដែលទៅកាន់ទឹកដីជប៉ុនក្នុងការប្រកួតប្រដាល់សកល។ Floyd ឈ្នះទាំង ៥១ប្រកួត មិនស្គាល់ចាញ់ឡើយ ក្នុងនោះផ្តួលគូតស៊ូឳ្យសន្លប់ ២៨ដង។ ៤ប្រកួតចុងក្រោយអ្នកប្រដាល់អាម៉េរិក ឈ្នះពិន្ទុស្តេចប្រដាល់ហ្វីលីពីន Manny Pacquiao និងAndre Berto នៅឆ្នាំ២០១៥ ផ្តួលកំពូលកីឡាករវាយក្នុងទ្រុង Conor McGregor ឱ្យស្លប់នៅទឹកទី១០ នៅឆ្នាំ២០១៧ និងចុងក្រោយផ្តួលកីឡាករជប៉ុន Tenshin Nasukawa ឳ្យសន្លប់ក្នុងទឹកទី១។ ចំណែកអ្នកប្រដាល់ MMA របស់ជប៉ុនកីឡាករ Mikuru Asakura មានប្រវត្តិប្រកួត ២០ដង ឈ្នះ១៦ ស្មើ១ ចាញ់៣ និងផ្តួលគូប្រកួតឳ្យសន្លប់ ៨ដង។ ៤ប្រកួតចុងក្រោយ Asakura ឈ្នះ Satoshi Yamasu ដោយសន្លប់នៅទឹកទី២ ចាញ់កីឡាករ Klember Koike Erbst ដោយបោះបង់ការប្រកួតទឹកទី២នៅឆ្នាំ ២០២១ ឈ្នះ Kyohei Hagiwara និងចុងក្រោយឈ្នះ Youtaka Saito៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8527.txt
|
លោក Jurgen Klopp គ្រូបង្វឹក Liverpool ទទូចឱ្យកូនក្រុមត្រូវពង្រឹងយកភាពខ្លាំងមកវិញ ក្រោយរងបរាជ័យដ៏អាម៉ាស់ក្រោមថ្វីជើងម្ចាស់ផ្ទះ SSC Napoli ក្នុងលទ្ធផល ៤-១ នៃជំនួប Champions League ពូល A ថ្ងៃទី៧ ខែកញ្ញា។
|
នាការប្រកួតនៅទឹកដី Diego Armando Maradona ក្នុងប្រទេសអ៊ីតាលី Liverpool មានទម្រង់លេងមិនល្អនោះទេនៅវគ្គទីមួយ ដោយត្រូវម្ចាស់ផ្ទះស្វាគមន៍ ៣-០ មុន។ ចាប់ផ្តើមវគ្គទីពីរមិនដល់ ៦នាទីផង Napoli បន្ថែមគ្រាប់ទី៤ មុនពេល Liverpool តាម ១គ្រាប់មកវិញក្រោយត្រូវម្ចាស់ផ្ទះនាំមុខគ្រាប់ទី៤ ត្រឹម៣នាទី។ បរាជ័យនៅទឹកដីអ៊ីតាលីលើកនេះបង្ហាញឱ្យឃើញថា ក្រុមហង្សក្រហមបានបង្ហាញទម្រង់លេងដ៏អាក្រក់បំផុតមិនធ្លាប់មានពីមុន ដោយតំបន់ការពារ និងតំបន់បម្រើមានភាពទន់ខ្សោយ និងភាពរអាក់រអួល មិនសូវដេញតាមប្រជែងបាល់។ ជួបប្រទះបញ្ហាបែបនេះលោក Jurgen Klopp បានអះអាងថាក្រុម Liverpool ទាំងមូលមានចំណុចច្រើនខ្លាំងត្រូវការកែប្រែថ្មីឡើងវិញ។ «មើលទៅឃើញវាដូចតែបន្តិចទេ ប៉ុន្តែការពិតជាពិតជាមានចំណុចច្រើនខ្លាំងណាស់នូវការរអាក់រអួស មិនមែនគ្រប់ប្រកួតទេ តែគឺពេលនេះ យើងត្រូវការកែប្រែថ្មី និងការបង្កើតខ្លួនយើងថ្មីឡើងវិញ។ ខ្ញុំពិតជាពិបាកពន្យល់ខ្លាំងណាស់ចំពោះការប្រកួតថ្ងៃនេះរបស់ពួកយើង យើងត្រូវការស្វែករកការរៀបចំដ៏ល្អបំផុតសម្រាប់ត្រៀមខ្លួនក្នុងរឿងគ្រប់យ៉ាង។»។ លោក Klopp និយាយបែបនេះ។ ស្ថិតក្រោមបរាជ័យថ្មីម្តងទៀតនាទឹកដីអ៊ីតាលី Liverpool រដូវកាលថ្មីនេះក៏បានចាញ់ក្រោមថ្វីជើងក្រុម Manchester United នៅ Premier League និងប្រកួតស្មើក្រុម Fulham, Crystal Palace និង Everton ជំនួប Derby។ យុទ្ធនាការបន្ទាប់របស់ Liverpool នាថ្ងៃទី១០ ខែកញ្ញា និងបើកទ្វារកីឡដ្ឋាន Anfield ទទួលក្រុម Wolverhampton Wanderers ជំនួបសប្តាហ៍ទី៧ Premier League មុនការប្រកួត UCL ស្វាគមន៍ Ajax Amsterdam ថ្ងៃទី១៣ ខែកញ្ញា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8528.txt
|
ខ្សែប្រយុទ្ធវ័យក្មេង Erling Haaland សាងកំណត់ត្រាថ្មីដល់ទៅ៣ តាមរយៈការរកបាន ២គ្រាប់ម្នាក់ឯង ដើម្បីជួយក្រុមថ្មី Manchester City យកឈ្នះក្រុមអេស្ប៉ាញ Sevilla ៤-០ នៅជំនួប Champions League ពូល G ថ្ងៃទី៦ ខែកញ្ញា។
|
គ្រាប់បាល់ជ័យជម្នះទាំង ៤គ្រាប់របស់ Man City ធ្វើបានដោយ Haaland ២គ្រាប់នៅនាទី២០ និងនាទី៦៧និង២គ្រាប់ទៀតដោយខ្សែបម្រើប្រយុទ្ធ Phil Foden នៅនាទី៥៨ និងខ្សែការពារ Ruben Dias នាទី៩០+២។ នេះជាជ័យជម្នះដ៏ល្អមួយសម្រាប់ក្រុមមេឃខៀវនៅកីឡដ្ឋាន Estadio R.Sanchez Pizjuan របស់ Sevilla។ ស៊ុតចូល២គ្រាប់ម្នាក់ឯងក្នុងការបង្ហាញខ្លួនលើកដំបូងនៅពានរង្វាន់ Champions League ជាមួយក្រុមមេឃខៀវ បានជួយ Haaland វ័យ ២២ឆ្នាំ ធ្វើបានតំណត់ត្រាថ្មីពីរ ដោយក្លាយជាកីឡាករ Man City ដំបូងគេបង្អោះដែលអាចរកគ្រាប់បានទាំងនៅ Premier League និង UCL ក្នុងបង្ហាញខ្លួនលើកដំបូង។ មិនត្រឹមតែប៉ុណ្ណោះ Haaland បានក្លាយជាកីឡាករទី៤ ដែលអាចស៊ុតបញ្ចូលទីនាការបង្ហាញខ្លួនលើកដំបូងនៅក្លិប ៣ផ្សេងគ្នា (Salzburg, Borussia Dortmund និង Man City) បន្ទាប់ពីកីឡាករ Fernando Morientes, Javier Saviola និង Zlatan Ibrahimovic។ នេះបើតាមកំណត់ត្រារបស់ OptaJeo។ ក្រៅពីកំណត់ទាំងពីរខាងលើនេះ ក្នុងវ័យ ២២ឆ្នាំ និង ៤៧ថ្ងៃ Haaland ក៏ធ្វើបានបំបែកកំណត់ត្រា មួយបន្ថែមទៀតរបស់ UEFA ដោយក្លាយជាកីឡាករវ័យក្មេងបំផុតដែលអាចស៊ុតបាន ២៥គ្រាប់ត្រឹម ២០ប្រកួតនៅ UCL។ បង្ហាញខ្លួនបានល្អម្តងហើយម្តងទៀតពីសំណាក់ខ្សែប្រយុទ្ធសញ្ជាតិន័រវែស ធ្វើឱ្យលោក Pep Guardiola ភ្ញាក់ផ្អើលនិងពេញចិត្តខ្លាំងចំពោះខ្សែប្រយុទ្ធវ័យក្មេងនេះ។ ក្រោយចប់ការប្រកួតអ្នកចាត់ការសញ្ជាតិអេស្ប៉ាញ បាននិយាយប្រាប់ទៅអ្នកកាសែតថា លោកពេញចិត្តសមត្ថភាពនិងទម្លាប់លេងដ៏ល្អរបស់ Haaland។ «ខ្ញុំពិតជាពេញចិត្តសមត្ថភាព និងទម្លាប់លេងដ៏ល្អរបស់គេបែបនេះខ្លាំងណាស់ ហើយខ្ញុំក៏ពេញចិត្តចំពោះទម្លាប់ដែលនៅក្នុងសន្និសីទកាសែតតែងតែមានសំណួរសួរពីគាត់ (Haaland) ខ្ញុំក៏សង្ឃឹមថារូបគេនឹងអាចបន្តទម្លាប់ល្អបែបនេះ។ វាមិនមែនត្រឹមតែ ២គ្រាប់នេះទេ រូបគេនឹងតែងអាចរកគ្រាប់បាល់បន្ថែមទៀត។»។ នេះបើតាមសម្តីលោក Pep Gaurdiola៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8529.txt
|
លោក Pep Guardiola អ្នកចាត់ការក្រុម Manchester City សរសើរខ្សែប្រយុទ្ធ Erling Haaland ថាមានទេពកោសល្យពិសេសដែលអាចស៊ុត Hat-Trick បានតាំងពីវគ្គទីមួយ នៃការប្រកួតដែលក្រុមមេឃខៀវឈ្នះ Nottingham Forest ក្នុងលទ្ធផល ៦-០ នៅថ្ងៃទី១ ខែកញ្ញា។
|
ចាប់តាំងពី Haaland ចូលប្រកួតប្រជែងក្នុងក្របខណ្ឌ Premier League មក រូបគេអាចរកគ្រាប់បាល់ ១គ្រាប់គ្រប់ការប្រកួត ដោយប្រើពេលត្រឹម ៤៣នាទីប៉ុណ្ណោះ។ ពេលនេះខ្សែប្រយុទ្ធវ័យ ២២ឆ្នាំរូបនេះចាប់ផ្តើមអាជីពដ៏រីកចម្រើន ជាមួយការបំបែកកំណត់ត្រាថ្មីនានាជាមួយ Man City។ រកបាន ៣គ្រាប់ម្នាក់ឯង ត្រឹម ៣៨នាទីលើក្រុម Nottingham Forest ជាគ្រាប់បាល់ទី៩ របស់ Haaland នៅលីគកំពូលអង់គ្លេស និងជា Hat-Trick លើកទីពីរសម្រាប់អាជីពនៅ Premier League។ Haaland ក្លាយជាកីឡាករដំបូងគេបង្អោះដែលរកបាន ៩គ្រាប់ គិតត្រឹមការបង្ហាញខ្លួន ៥ប្រកួតដំបូងនៃ Premier League ដោយបំបែកកំណត់ត្រាវីរបុរស Man City កីឡាករ Sergio Aguero និងលោក Micky Quinn ដែលធ្វើបាន ៨គ្រាប់ដូចគ្នា។ ប៉ះបាល់ត្រឹម ១៦លើក ធ្វើបាន ៣គ្រាប់ លោក Guardiola បាននិយាយថាលោកពិតជាសប្បាយចិត្តពេលឃើញកូនក្រុមបំបែកកំណត់ត្រា Premier League ដ៏លឿនបែបនេះ។ «ខ្ញុំដឹងថាគេសប្បាយចិត្តដែលបានរកគ្រាប់បាល់ ខ្ញុំកាន់តែសប្បាយចិត្តចំពោះរូបគេ ហើយខ្ញុំគិតថាអ្វីដែលជាចង់បាននោះគឺជ័យជម្នះ។ កំណត់ត្រាថ្មីគឺមិនជាអ្វីនោះទេ ប្រសិនបើអ្នកតាមស្មើកំណត់ត្រានោះហើយពេលនោះអ្នកស៊ុតមិនចូល មិនអាចឈ្នះការប្រកួត ទើបជារឿងដ៏ដែលអ្នកនឹងមិនពេញចិត្ត ជាពិសេសចំពោះ Haaland គេមានទេពកោសល្យពិសេសមួយសម្រាប់ការបំបែកកំណត់ត្រាអស់ទាំងនេះ។»។ លោក Pep និយាយប្រាប់ទូរទស្សន៍ BT Sports បែបនេះ។ មិនត្រឹមតែ Haaland ឡើយដែលអាចបំបែកកំណត់ត្រា ក្រុម Man City ផ្ទាល់ក៏ធ្វើបានកំណត់ត្រាថ្មីមួយដែរ ដោយក្លាយជាក្រុមមានគ្រាប់ស៊ុតគូប្រកួតលើស ៥គ្រាប់ ជាលើកទី៣២ នៅលីគកំពូលអង់គ្លេស ក្រោមការដឹកនាំ ២៣៣ប្រកួតរបស់លោក Guardiola។ ក្រុមមេឃខៀវ Man City នឹងធ្វើដំណើរទៅប្រកួតនៅទឹកដីក្រុម Aston Villa ថ្ងៃទី៣ ខែកញ្ញា សម្រាប់យុទ្ធនាការ Premier League សប្តាហ៍ទី៦។ បច្ចុប្បន្ន Man City ឈរលំដាប់លេខ ២ មាន ១៣ពិន្ទុ តាមពីក្រោយ Arsenal ឈរកំពូលតារាងមាន ១៥ពិន្ទុ ពីជ័យជម្នះទាំង ៥សប្តាហ៍៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_853.txt
|
កងទ័ពជើងទឹកអាម៉េរិក សម្រេចលក់អតីតនាវាចម្បាំងផ្ទុកយន្តហោះពីរគ្រឿងទៅកាន់ក្រុមហ៊ុនកៃច្នៃនាវាមួយនៅរដ្ឋ Texas ដោយក្នុងមួយគ្រឿងលក់ក្នុតម្លៃត្រឹមតែ១សេនប៉ុណ្ណោះ។ នេះបើតាមការអះអាងពីបញ្ជាការដ្ឋានប្រព័ន្ធសមុទ្រនៃកងទ័ពជើងទឹកនៅថ្ងៃទី៥ខែតុលា។
|
នាវាដឹកនាំយន្តហោះពីរគ្រឿងដែលនឹងត្រូវលក់មានឈ្មោះ USS Kitty Hawk និង USS John F. Kennedy ។ នាវាចម្បាំងពីរគ្រឿងនេះ មានសភាពទ្រុឌទ្រោម និងហួសអាយុការប្រើប្រាស់។ បើតាមរបាយការណ៍ពីសារព័ត៌មាន USA Today នាវា USS Kitty Hawk ទំនងនឹងត្រូវអូសទាញចេញពីទីក្រុង Bremerton រដ្ឋ Washington ដែលត្រូវចំណាយពេលប្រហែលជា៣០ថ្ងៃទៅ៤៥ថ្ងៃ។ឯនាវា USS John F. Kennedy នឹងត្រូវបើកចេញពីចំណតនាវាក្នុងនៅឯ Philadelphia។ នាវា USS Kitty Hawk ដាក់ដំណើរការនៅឆ្នាំ១៩៦១ ហើយដាក់ចូលនិវត្តន៍នៅឆ្នាំ២០០៩ ហើយដាក់បញ្ឈរជើងចោលរហូតមក។ ចំណែនាវា USS John F. Kennedy វិញ ដាក់ដំណើរការនៅឆ្នាំ១៩៦៨ និងលែងប្រើនៅឆ្នាំ២០០៧។ កងទ័ពជើងទឹកអាម៉េរិកបញ្ជាក់ថា នាវាទាំងពីរគ្រឿង នឹងលក់ក្នុងតម្លៃ២សេន។ «តម្លៃកិច្ចសន្យាបង្ហាញថា ក្រុមហ៊ុនចុះកិច្ចសន្យា នឹងទទួលបានអត្ថប្រយោជន៍ក្រោយពីការលក់សំណល់ដែក ដែក និងលោហៈធាតុផ្សេងៗរបស់នាវា។» លោក Alan Baribeau អ្នកនាំពាក្យនៃបញ្ជាការប្រព័ន្ធសមុទ្រនៃកងនាវាចរណ៍បញ្ជាក់បែបនេះ។ ប្រភពព័ត៌មានដដែលបន្តថា កិច្ចសន្យាជាមួយក្រុមហ៊ុន International Shipbreaking Limited ដែលមានទីតាំងស្ថិតនៅ ក្រុងBrownsville នៃរដ្ឋTexas គឺទទួលខុសត្រូវលើការ អូសនាវា បំបែកនាវា រុះរើ និងកែច្នៃនាវាប្រវត្តិសាស្រ្តពីការបញ្ឈរចោលទៅជាអាចដំណើរការបាន។ វេលានៃការបញ្ជូននាវាទៅក្រុមហ៊ុនកែច្នៃនាវានិងការរុះរើឡើយ មិនទាន់កំណត់នៅឡើយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8530.txt
|
Antonio Conte អ្នកចាត់ការក្រុម Tottenham Hotspur ថ្ងៃទី១ ខែកញ្ញា និយាយថា Son Heung-Min គឺជាបុរសដ៏ល្អម្នាក់និងមានសក្តានុពល។គ្រូបង្វឹកសញ្ជាតិអ៊ីតាលី បានអះអាងដោយលើកឧទាហរណ៍ថា លោកគួរតែពិចារណាឱ្យ Son ដែលជាមនុស្សប្រុសដ៏ល្អម្នាក់រៀបការជាមួយកូនស្រីរបស់លោក។
|
ចាប់ផ្តើមរដូវកាលថ្មីនេះ ខ្សែប្រយុទ្ធសញ្ជាតិកូរ៉េខាងត្បូង មានភាពរអាករអួលក្នុងការស្វែងរកទម្រង់ដ៏ល្អមកវិញ បើទោះបី Spurs ចាប់ផ្តើមរដូវកាលថ្មី បានល្អយ៉ាងណាក្តី។ ដោយឆ្លងកាត់៥ ប្រកួតមកនេះ Spurs រកជ័យជម្នះបាន ៣លើក និងស្មើ ២លើក Son Heung-Min មិនទាន់អាចស៊ុតបាន ១គ្រាប់នៅឡើយ។ រដូវកាលមុន Son ជាបេក្ខភាពស្បែកជើងមាសប្រចាំ Premier League ជាមួយ Mohamed Salah ដែលស៊ុតបាន ២៣គ្រាប់ដូចគ្នា។ ទោះបី Son មិនទាន់អាចបង្ហាញភាពខ្លាំងវិញក្តី តែកីឡាករមកពីតំបន់អាស៊ីរូបនេះ តែងទទួលបានជម្រើស ១១នាក់ដំបូង ក្រោមការដឹកនាំរបស់លោក Conte។ លោក Conte ក៏បានសរសើរ Son ថា ជាបុរសកំពូលជាមួយសក្តានុពល ។ Conte ក៏លើកឧទាហរណ៍ថា Son សក្ដិសមជាកូនប្រសាររបស់លោកខ្លាំងណាស់។ «ខ្ញុំដឹងថា Sonny ជាកីឡាករដ៏មានប្រាជ្ញាម្នាក់ រូបគេពិតជាមានប្រាជ្ញាល្អខ្លាំង និងជាបុរសកំពូលជាបុរសដ៏ល្អម្នាក់ ប្រសិនបើខ្ញុំលើកជាឧទាហរណ៍ ខ្ញុំនឹងរកបុរសដែលសាកសមជាស្វាមីកូនស្រីខ្ញុំ គឺជាបុរសដូច Son អ៊ីចឹង។ ប្រហែលជាកន្លងមករូបគេធ្វើការងារធ្ងន់ច្រើនសម្រាប់ក្រុម ទើបមិនអាចស្វែងរកគ្រាប់បាន ។ ប៉ុន្តែគេត្រូវតែបន្ត ហើយត្រូវជឿជាក់លើខ្លួនគេរាល់គ្រប់ការប្រកួត គេមានឱកាសច្រើនបន្ថែមទៀត។»។ Conte និយាយបែបនេះក្នុងសន្និសីទកាសែត។ សម្រាប់ការប្រកួតរបស់ Spurs នាសប្តាហ៍ទី៦ នឹងត្រូវស្វាគមន៍ក្រុមភ្ញៀវ Fulham នាកីឡដ្ឋាន Tottenham Hotspur ថ្ងៃទី៣ ខែកញ្ញា វេលាម៉ោង ៩យប់ (ម៉ោងនៅកម្ពុជា)។ បច្ចុប្បន្ន Spurs ស្ថិតនៅលេខ៣ តំបន់កំពូលតារាងទាំង៤ នៃ Premier League ដោយមាន ១១ពិន្ទុក្នុងដៃ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
article_8531.txt
|
Richarlison បង្ហូរទឹកភ្នែកក្រោយរកបាន ២គ្រាប់ឱ្យក្រុម Tottenham Hotspur ឈ្នះ Olympique Marseille នាជំនួបវគ្គសន្សំពិន្ទុ Champions League ថ្ងៃទី៧ ខែកញ្ញា។ ២គ្រាប់របស់ខ្សែប្រយុទ្ធសញ្ជាតិប្រេស៊ីល ដែលផ្ទេរពី Everton ក្នុងតម្លៃ៦០លានផោន (៦៨លានដុល្លារ) ជាគ្រាប់បាល់ដំបូងក្នុងអាជីពដែលរកបាននៅពានរង្វាន់អឺរ៉ុប។
|
២គ្រាប់ក្នុងរយៈពេល ៥នាទីពីសំណាក់ Richarlison នៅនាទី៧៦ និង នាទី៨១ ជាការបញ្ជូនដ៏ល្អពីខ្សែបម្រើ Ivan Perisic និង Pierre Hojbjerg សមល្មមជួយឱ្យ Spurs ដណ្តើមបាន៣ពិន្ទុនាការប្រកួតបើកឆាកពូល D ។ ចាប់តាំងពីចូលរួមជាមួយ Spurs ដោយឆ្លងកាត់៦ប្រកួតនៅ Premier League អតីតខ្សែប្រយុទ្ធ Everton រូបនេះមិនទាន់រកបាន១គ្រាប់នៅឡើយ ប៉ុន្តែ ២គ្រាប់ដ៏មានន័យនៅការបង្ហាញខ្លួនលើកដំបូងក្នុង UCL បានបង្ហាញពីក្តីរីករាយយ៉ាងខ្លាំងរបស់រូបគេក្រោយពេលការប្រកួតបញ្ចប់។ Richarlison បានអបអរជ័យជម្នះរបស់ក្រុមមាន់ខ្នាយមាស ជាមួយឪពុករបស់គេនិងមិត្តភក្កិ ដោយបានបង្ហូរទឹកភ្នែក បង្ហាញពីក្តីរំភើបមិននឹកស្មានដល់។ ២គ្រាប់ដែល Richarlison រកបាននេះគឺជាគ្រាប់បាល់ដំបូងឱ្យក្រុម Spur និងជាគ្រាប់ដំបូងរបស់គេក្នុងការបង្ហាញខ្លួនលើកដំបូងក្នុងព្រឹត្តិការណ៍ Champions League។ ភាពប៉ិនប្រសប់របស់ Richarlison បាននាំជ័យជម្នះក្នុងទឹកដីប្រទេសអង់គ្លេស នឹងទទួលបានការសរសើរពីសំណាក់លោក Antonio Conte ដែលជាគ្រូបង្វឹកផ្ទាល់។ «ជាដំបូង ខ្ញុំសប្បាយចិត្តចំពោះ Richy រូបគេគួរតែទទួលបានរាត្រីដ៏អស្ចារ្យដូចបែបនេះ។ ខ្ញុំចាំច្បាស់ណាស់ពេលដែលយើងបានចុះកិច្ចសន្យាជាមួយរូបគេ គេបានប្រាប់ខ្ញុំថា កែមិនអាចរងចាំស្តាប់ភ្លេងរបស់ព្រឹត្តិការណ៍ Champions League នេះយូបានឡើយ និងលេងរាល់ការប្រកួត។ យើងនាំចូលរួមគេក៏ព្រោះតែយើងបានសម្លឹងឃើញពីគុណភាពក្នុងក្រុម និងការបំពេញត្រង់តំបន់ប្រយុទ្ធរបស់យើងឱ្យកាន់តែខ្លាំង។»។ នេះជាកើតឡើងរបស់លោក Conte ក្នុងសន្និសីទកាសែត។ ក្រោយបញ្ចប់ការប្រកួតនេះ Spurs នឹងត្រូវធ្ចើដំណើរប្រកួតប៉ះក្រុមខ្លាំង Manchester City ជាជំនួបដ៏ធំប្រចាំសប្តាហ៍ទី៧ នៃ Premier League ថ្ងៃទី១០ មុនទៅប៉ះ Sporting CP ជាក្រុមឈរកំពូលតារាងពូល D ថ្ងៃទី១៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
|
Subsets and Splits
No community queries yet
The top public SQL queries from the community will appear here once available.